
CAROL II REGE 


De-a pururea de-aci "nainte 
Au să ni-l ţie vremurile minte. 


O să-și aducă-aminte vântul 

Cel ce-i ascultă gândul şi cuvântul, 
Vântul acela, care dela cer 5 

L-a pogorit pe un vultur de fier. 


O să-şi aducă muntele și șesul 
Şi, povestindu-i apele 'nţelesul, 
Din râu în râu, dela izvoare, 

I-I vor zvoni talazelor din mare. 
El a mutat Carpaţii vechi din loc 
Și-a 'ncins cu ei, cu cremene și foc, 
Altarul noilor hotare. 


Graiul gândit, atât cât va fi grai, 

O să-și aducă-aminte de frumosul Crai 
Şi mintea, cât va fi o minte, 

Smerită-şi va aduce-aminte. 


Or să-și aducă, slova, pana, 

Cartea, vioara, dalta şi icoana, 

Că "'nstrăinaţi, pribegi şin aşteptare, 
I-a adunat pe meşteri cu-o strigare, 
Şi cot la cot şi-unealtă pe unealtă, 
I-a hotărît să se 'mplinească laolaltă. 

Și tot ce fuse vis şi răzvrătire 

Și l-a 'nsusit el sieși moştenire : 
Ce-au năzuit plugarul, cărturarul, 
Răbdarea, suferinţele si harul. 
Fusese scris să prigonească somnul 
Şi să-i alunge bezna însuşi Domnul. 
Răscoala lui a fost a tuturor, 
Durerea lui era durerea lor 

Jar biruinţa lor întreagă e 'n izbânda 
Şi 'n truda lui, care-a sfinţit osânda. 


* 


Noi știm, din cazna Ta, muncită de mai bine, 
Că numai osteneala-i pentru Tine ; 

Căci slava Ta, Mărite Doamne, 'ncepe 

De dincolo de unde se pricepe. 

Dar sufletele, inimile toate 

Bat lângă Tine, Doamne. Sănătate ! 


T, ARGHEZI 


SERII DE SEMNIFICAȚII SI SENSUL 
RESTAURAȚIEI 


Există un mijloc substanţial de a realiza seriile de semnifi- 
caţie ale unui fapt : anume acela de a integra faptul în propriul 
lui concret, și nu ne putem da mai bine seama de ce înseamnă 
pentru istoria românească Restauraţia, decât făcând o vagă si 
punctată menţiune despre structura Europei acum zece ani, 
pentru ca pe ecranul ei să înţelegem relieful celei de azi. 

Aşa dar în pragul Restauraţiei în Iunie 1930 situaţia în Eu- 
ropa era următoarea. In Austria independentă, putesh comunist, 
apoi guvern Vangoin, după aceea guvern Ender, în care intra 
şi Dollfuss, prinţul Starhemberg fiind şef al Heimwehrului. In 
Cehoslovacia dr. Masaryk e președinte, dr. Hodza preşedinte de 
consiliu, dr. Beneș ministru de externe. In Polonia e un gu- 
vern Pilsudski, iar d. Moscicki e președinte. al Republicii. In Al- 
bania, Ahmed Zogu I e rege dela 25 August 1928 ; Norvegia, 
Danemarca, Suedia si Finlanda alcătuesc un liman de edenică 
împăcare socială și înflorire culturală. In Germania, Mareșalul 
Hindenburg e preşedinte al Republicii, iar Briining e în fruntea 
guvernului dela 3 Martie. Parlamentul cuprinde 12 național- 
socialiști faţă de 150 de socialiști. In Franţa, Tardieu abia a răs- 
turnat pe Briand, care înaintează la 17 Mai Societăţii Naţiunilor 
şi tuturor guvernelor un „Memorandum pentru o Confederație 
europeană“. In Iugoslavia domneşte Regele Alexandru în 
luptă cu opoziţia. In Spania, alegerile aduc după numeroase 
lupte de stradă o victorie a republicanilor şi abdicarea lui Al- 

fons al XIII-lea. In Rusia, mareșalul Tuchacevski e nădejdea 
armatei Roşii (în Martie 1936 va reprezenta Uniunea Sovietelor 
la înmormântarea Regelui George V al Angliei). Radek, Rykov, 
Bukharin, Krestinski, Yagoda, etc. ţin în mâinile lor, alături de 
actualii guvernanţi, destinele a milivane de oameni. 

La 27 August 1928 se semnase pactul Kellog, mai avem apoi 
un plan subscris Mellon, altul Young, o conferinţă de experţi 
la Londra, un tratat la Lausanne. 

Se părea că așa va fi pentru eternitate, iar oamenii își vedeau 
pe tot continentul de micile și marile lor aranjamente, intri- 
gau şi calomniau, organizau bătălii electorale, se distrau cu 
suite imense de jurnaliști si dactilografe la Geneva și în toate 
staţiunile climaterice ale lumii. Criza mondială începuse încă 
din 1929, dar la marile palace-uri de lux și în vagoanele saloane 
nu se simțea și nu se bănuia nimic mai mult decât că vreo 
câţiva foști milionari s'au sinucis pe Wall-Street. 

După 10 ani, în Iunie 1940, atât de multe s'au schimbat în 
această Europă că oamenii nici nu se pot desmetici ca dintr'un 
coşmar. Mai întâi constatarea plină de groază: pacea din 1918 
n’a fost o pace „eternă“ după cel mai înspăimântător, după 
ultimul război care a bântuit acest glob pămânesc, ci e numai 
o întrerupere între două faze ale cataclismului. 

O eternitate ne desparte de Europa în cuprinsul căreia s'a fă- 
cut Restauraţia și ceea ce a fost apare ca o viziune subimprimată 
de film, peste care se suprapune apăsătoare necesitatea dură. 

Austria e anexată, Dollfuss ucis, Schuschnigg închis pe un- 
deva, prințul Starhemberg visează pe bulevardele Parisului. 
Cehia e protectorat, Slovacia aproape la fel, Polonia lui Pilsud- 
ski nu mai e cum a lăsat-o el, Albania e protectorat, iar Regele 
Ahmed Zogu e refugiat la Hotel Rambouillet în jurul Parisului, 
Danemarca e ocupată, Norvegia e teatru de război, Finlanda 
după lupte eroice a încheiat o pace grea. Germania are un 
Führer cu o autoritate pe care n'a mai avut-o nimeni în istorie, 
Olanda și Belgia sunt pustiite de un război înspăimântător, 
Franţa și Anglia impresionate tind spre o alianţă confederativă, 
celelalte state sunt, cum se spune după noul limbaj, cele mai 
multe nebeligerante, nu neutre, şi stau cu armatele quasi mo- 
bilizate. 

In această Europă bântuită de furiile pieirii, România stă cu 
privirea încordată în afară, mai liniștită în interiorul ei decât 
a fost vreodată, cu finanţe echilibrate, cu armata mai pregătită 
decât a fost oricând în istoria ei, continuând, cu un soi de 
eroică afectare, o muncă de toată ziua, constructivă, ca un fel de 
răspuns nervos norilor ameninţători care înnegresc cerul. 


Asa sunt vremurile că mai ales sunt lovite statele care par 
mai șubrede din cauza disensiunilor interne, din lipsa de auto- 
ritate a guvernelor și din cauza lipsei de pregătire militară. Din 
pricina rezistenţei lor aparent reduse, asemenea state ispitesc pe 
cei puternici, care totdeauna au nevoie de câte ceva, mai ales 
că tocmai din pricina lipsei de rezistenţă, întâlnite, asemenea 
lovituri rentează. 


Unde ar fi în furtuna de azi România tricefală din ajunul 
Restauraţiei, când iscălirea unui decret era o problemă ? La gu- 
vern un partid politic cu trei-patru grupări în disidenţă. In fie- 
care judeţ doi șefi ai aceluiaşi partid în rivalitate unul cu altul. 
In opoziţie șase-șapte partide, ai căror reprezentanţi în parla- 
ment se huiduesc si se insultă zilnic cu reprezentanţii guver- 
nului. „Latifundiarii de voturi“ sunt stăpânii administraţiei și se 
plătește până la un sfert de milion un loc pe listă. Sătenii sunt 
împărţiţi pe tabere și asmuţiţi unii impotriva altora, încât de 
fiecare alegere se înregistrează un număr de morţi. Bugetul 
ţării e în continuă umflare de cheltuieli, deși nu se construește 
nimic, dar risipa e încă mai mare. Un miliard și jumătate anual 
e trecut în diverse rubrici sub pretext de propagandă culturală. 
Toate tăieturile, mărturisește un raportor general al bugetului, 
se fac dela armată. Un ziar publică o statistică a fraudelor din 
1929, ele se ridică la 20 de miliarde de lei. Misiuni diplomatice 
cutreeră Europa cu un fast asiatic. La un banchet la Londra, în 
Ianuarie, florile sunt aduse cu vagonul dela Nissa şi costă o cifră 
astronomică. 


Intr'un colţ al ţării este foamete endemică, într'altul tifos 
exantematic endemic. Se publică statistici care arată înstrăinarea 
comerțului, industriei și profesiunilor libere. Cele mai multe bu- 
nuri ale statului erau „concesionate“ după o formulă ingenioasă 
în care statul aducea totul, iar favoriţii regimului... aerul. E în 

ţară un suflu de exasperare si de amărăciune fără margini împo- 
triva agenţilor electorali deveniți „fruntaşi“ influenţi, în faţa 
cărora sunt îngenunchiate toate năzuinţele tineretului. O cen- 
zură capitalistă mai grea decât orice fel de cenzură poliţienească 
închide orice orizont și paralizează orice nădejde a unui 
tânăr dacă nu se decide să devie agent electoral, om de casă ori 
om de paie. Nu e de mirare că desnădăjduit, poporul românesc 
căuta mântuire în curentele extremiste. Imi Spunea un tânăr 
intelectual, că preferă orice, dar că nu mai poate îndura păcă- 
toșenia și venalitatea politicianistă. Nu era grav că partidele po- 
litice erau să fie aproape măturate, căci devenea evident că așa 
va fi, ci îngrijora soarta ţării după biruinţa extremiştilor, dato- 
rita dezmăţului și inconştienţei partidelor politice. 

Deasupra acestei Românii, ca și deasupra Europei întregi, se 
înălța, mijind abia ghicită la orizont, steaua nenorocirilor vii- 
toare. Dar, mai puternică decât ea, se ridica pentru noi, acope- 
rind-o cu lumina ei, steaua Regelui Carol II. 

Unde ar fi fost astăzi această Românie hărţuită de ambiţii 
criminale şi bântuită de vijelii contrare, dacă nu sar fi întors 
Suveranul ? 

Aceşti zece ani de domnie activă, în împrejurări fără seamăn 
de grele, în afară ca si înăuntru, ne îndreplăţesc să spunem, că 
rare ori la locul cuvenit, şi atât de greu de cinstit, a fost cineva 
care se cădea să fie acolo într'atâi de mare măsură, iar adevărul 
c că întâlnirea unei vocaţii absolute cu o luncţie istorică e un 
noroc rar, o întâmplare fericită între toate. Așa cum am mai 
arătat şi altă dată, totul e regesc în această excepţională per- 
sonalitate care întruneşte calităţile cele mai neașteptate în a- 
ceeaşi structură. 

Un măreț prestigiu fizic, o inteligenţă genială cu o putere 
de muncă fabuloasă, pe care o vădește din zori și până la mie- 
zul nopţii... Nervi tari, o răbdare fără margini, luciditate, calm, 
atenţie când supraveghiază, dar şi o putere de hotărire fulgeră- 
toare si sigură când € nevoie. Împrejurările l-au arătat și un 
diplomat desăvârşit nu numai în teribilul „război al nervilor“ 
început din Septembrie 1938, ci şi în tactul excepţional cu care 
indulgent menajează atâtea vanităţi locale, unele din acestea 
demne, în resursele lor de intrigă, de marile tradiţii levantine. 

E un organizator de armată, un oștean care știe să pretindă 
mult și să impue o severă disciplină, dar în același timp e 
accesibil culturii, artei, frumuseţii. Fundaţiile Sale Regale repre- 
zintă un monument în cultura românească, și poate în cea uni- 
versală, iar educaţia dată Fiului Său e o duioasă pagină de pe- 
dagogie modernă. 

Remarcam cândva că sar fi putut ca, fiind atât de mare 
cunoscător al meșteșugului regesc și având o asemenea vocaţie 
intelectuală, morală şi fizică, să fie totuşi numai un luptător 
care a izbutit să cucerească titlul de conducător al poporului, 
dar care odată ajuns acolo, sar fi găsit legat de fanaticii 
care l-au ridicat pe umeri. Dimpotrivă Suveranul nostru 
cste floarea extremă a acelei frământări de veacuri care 
prin amărăciuni si bucurii ne-a dus, prin lupte ori prin tratate cu 
imperiile vecine, la România de azi, care ne-a dat pe Mircea 
cel Bătrân, pe Ştefan cel Mare, pe Mihai Viteazul, pe Brânco- 
veanu, pe Tudor Vladimirescu, falanga dela 1848, pe Cuza, 
pe Carol I, pe Ferdinand L. Suveranul nostru e reprezentantul 
istoriei noastre. El interpretează si reprezintă această istorie. 
El o impune și la alţii. El o făurește pentru timpurile viitoare. 

Se împlinesc 10 ani de viață a poporului nostru. Putin 
într'o desfășurare în veacuri, dar de o semnificaţie cum nu s'a 
intâmplat de două ori în istorie. România Mare, asa cum au plă- 
mădit-o speranţele seculare, e azi întreagă, dar destinul tuturor 
statelor din Europa se joacă întreg ca și cum ar fi începutul. Noi 
știm un singur lucru: că am câștigat zece ani de pregătire şi 
că toată românimea Me azi crede în viziunea politică a Regelui 
ei şi stă. în toate zilele care vor veni, ori cum vor veni ele, 
cu o rece şi crâncenă hotărtre sub semnul înalt al geniului Rege- 
lui Carol. Acesta e sensul Restauraţiei. In paginile care vor 
urma și care sunt o vie mărturie şi o loială ofrandă în același 
timp, se arată de către cărturarii cei mari ai ţării si de către cu- 
noscătorii destoinici, în feluritele ei chipuri, schimbarea câtă 
s'a înfăptuit în acest răstimp de bărbătească şi strălucită domnie, 
ca să fie îndreptar şi prilej de chibzuială despre tot ce mai 
așteaptă încă ţara și istoria românească dela marele ei rege. 


CAMIL PETRESCU 


ACADEMIA ROMÂNĂ IN ULTIMII 
ZECE ANI 


Restaurarea fostului principe Carol, în drepturile de moște- 
nitor al părintelui Său Regele Ferdinand I, și proclamarea Sa 
ca Rege al Românilor, sub numele de Regele Carol II, prin 
votul unanim si entuziast al Adunărilor naţionale legiuitoare 
în ziua de 8 Iunie 1930, a avut în sentimentele membrilor Aca- 
demiei Române o rezonanţă vie și puternică, pe care Ion Bianu, 
preşedintele acestei instituţii din acea vreme, a exprimat-o în 
cuvintele pornite din adâncă sinceritate. „De nenumărate ori. 
a spus Ion Bianu în ședința dela 13 Iunie 1930, Academia Ro- 
mână a avut prilej să afirme și să constate strânsele legături 
care unesc această instituţie culturală a neamului românesc cu 
dinastia naţională întemeiată în același timp cu dânsa în 1866. 
Toate evenimentele de bucurie, de durere sau de îngrijorare, 
care au atins dinastia noastră, au avut adânc si puternic răsunet 
în sânul acestei instituţii a cugetării românești“. Iar secretarul 
general al. Academiei, George Titeica, întregea cuvintele lui 
Ion Bianu, prin următoarea caracterizare pusă în fruntea ra. 
portului său pe anul 1930—1931 : „Regele Carol IT, crescut sub 
privirea blândă și înţeleaptă a Marelui Rege Ferdinand I și a 
Reginei Maria, format în zilele de grea încercare prin care a 
trecut neamul nostru, cunoaște de aproape aspiraţiile de cultură 
și de civilizaţie ale poporului român și va ști să deschidă drumul 
sigur către realizarea lor“. 

Amândoi aceşti reprezentanţi ai Academiei au exprimat prin 
cuvintele lor aceea ce a constituit un crez statornic în tradiţia 

instituției lor, anume: crezul în misiunea culturală a dinastiei și 
în datoria ce se impune Academiei Române de a sta în serviciul 
acestei misiuni. Rând pe rând, cei mai iluștri academicieni ro- 
mâni au mărturisit acest crez. În reciprocitate cu e] a crescut şi 
interesul primilor doi regi ai dinastiei, Regele Carol I şi Regele 
Ferdinand I, pentru lucrările Academiei. Regele Carol, chiar 
la confirmarea Statutelor Academiei în 1867, adică la redac- 
tarea actului de naștere al acesteia, are bunăvoința să ureze 
noii instituţii un viitor strălucit. După doisprezece ani, în 1879, 
primește să-i fie președinte de onoare, rostind cuvinte măguli- 
toare, menite să deștepte în sânul ei curaj și încredere. „Sunt 
mândru că sub Domnia Mea s'a fundat Societatea care astăzi 
devine Academia Română. Urez din toată inima ca această 
frumoasă instituţiune să fie un avut izvor pentru știință, pentru 
limba şi istoria noastră naţională. Primesc cu o vie satisfacţie 
a fi Preşedintele onorar al acestui doct Corp...“. 

Părintescul interes, arătat dela început Academiei, a fost 
continuat de Regele Carol I până la sfârşitul vieţii sale. Ur- 
mașul său, Regele Ferdinand, format în aceleași sentimente, 
își avu domnia, în primii săi ani, turburată de vijelia războinică, 
în care interese de altă ordine veniră să înlocuiască interesele 
pentru cultură. Când liniştea fu restabilită, Regele Ferdinand I 
reluă misiunea începută de marele său predecesor. Din nefe- 
ricire, viaţa sa fu scurtă. Misiunea culturală a Dinastiei a fost 
reluată după 1930, de Regele Carol II, Acela care avea să fie 
numit Voevodul Culturii. 

In cei zece ani, câţi au urmat Restaurării, Academia Română 
a avut în M. S. Regele Carol II, nu numai un protector, care 
i-a acordat atenţiune și bunăvoință, dar, în multe împrejurări, 
un inspirator direct. Gândul M. S. Regelui a fost ştiut și ţinut 
în cumpănă, ori de câte ori a fost o hotărîre importantă de luat 
în vederea viitorului. Academia Română și-a găsit soliditatea, 
de care se bucură organizaţia sa de astăzi, în colaborarea per- 
sistentă pe care i-a dat-o preşedintele ei de onoare. 

Prima hotărârîre, pe care Academia avea să o ia, după între- 
girea neamului românesc, privea modificarea Statutelor sale. 
Statutele vechi, croite pe nevoile culturale ale României de 
dinainte de războiul mondial, şi care funcționau pe baza legii 

din 1879, constituiau un cadru îngust pentru aceea ce urma să 
fie cultura României Mari. Dorinţa de a le modifica a pornit 
din chiar rândurile academicienilor, cum era și natural, de 
îndată ce luă sfârșit războiul, şi ea fu tradusă în numeroase 
propuneri, care se ţin lanţ, timp de mai mulţi ani. Profesorul D. 
Gusti alese, ca temă a discursului său de recepţie, ţinut la 10 
Iunie 1923: Ființa şi menirea Academiilor, în care un loc im- 
portant îl au tocmai consideraţiile asupra unei noi organizări a 
Academiei Române. „Inlănţuind prezentul ilustrului trecut, noi 
obligaţii se impun, zice profesorul D. Gusti. Academia Română 
trebue să se înarmeze pentru o acţiune și mai concentrată, și 
mai avântată, si mai puternică decât a fost până acum“. In 
anii următori chestiunea modificării Statutelor este veșnic pre- 
zentă pe ordinea de zi a sesiunilor generale. Se alege o comi- 
siune pentru a întocmi proiectul unei noi organizări. În sesiunea 
generală din Mai 1929 se depun diferite propuneri din partea 
d-lor E. Racoviţă, Dr. Grigore Antipa, Sextil Pușcariu și I 
Bianu. In sesiunea generală din Mai 1934, Dr. Antipa revine 
cu un memoriu privitor la reorgamzarea Academiei Române, 
bine documentat și care rezuma toate propunerile făcute înainte 
de dânsul. In sfârșit, în sesiunea generală din Mai 1935, dele- 
gaţiunea Academiei, constituită din d-nii L. Mrazek, A. Lăpe- 
datu, G. Ţiţeica, I. Simionescu și Ion Bianu, supune spre votare 
un proiect de modificare a Statutelor, care se şi votează cu mici 
schimbări, după lungi discuţii, la 29 Mai 1935. Intre proiectul 
care s'a votat și propunerile diferiților academicieni, care por- 
niseră dela dorinţa de a se da Academiei o nouă vrganizare 
în corespondenţă cu cerinţele vremei, este însă o mare deosebire. 
Propunătorii mai toţi doreau înmulţirea secţiilor, în loc de trei 
să fie cinci, pentru ca să se dea posibihtatea tuturor specialită- 
ților să fie reprezentate, și în același timp cu înmulţirea secții- 
lor, ei voiau să se înmulțească și numărul membrilor. Apoi, mai 
toţi propunătorii, în special d. Dr. Antipa, doreau ca Academia, 
„în loc de a se mai mulţumi, ca în trecut, numai cu rolul limitat 
de selecţionator și încurajator, să organizeze ea singură, pe 
ogorul activităţii ştiinţifice naţionale, o cultură sistematică, cât 
mai intensă, cu scopuri determinate de nevoile actuale și de 
interesele mari permanente ale Ţării“. In perspectiva aceasta 

largă de activitate, se întrevedeau de propunători ca prin- 
cipale țeluri pentru Academie: organizarea si îndrumarea 
cercetărilor asupra vieţii, firii si concepţiei despre viaţă si lume 
a poporului român, pentru ca, diferenţiindu-l pe acesta de alte 
popoare, să se ştie măsurile ce trebuesc luate, pentru a-i dirija 
mersul evoluţiei pe calea indicată de firea și aspiraţiile lui ; 
organizarea și îndrumarea cercetărilor asupra mediului social 
și tot aşa asupra mediului natural ; în sfârșit, organizarea unei 
activităţi ştiinţifice, în toate domeniile ei pure si practice, în 
scopul de a pune în valoare bogăţiile și frumuseţile naturale ale 
ţării, si de a ajunge astfel la o prosperitate materială și la o 
înălțare morală a poporului. In activitatea Academiei să pulseze, 
cu un cuvânt, în forma ei cea mai armonică, viaţa culturală a 
neamului românesc. Delegaţia nu merge așa de departe, prin 
-dispozițiile cuprinse în proiectul pe care îl supune discuţiei. 
Scopul acestor dispoziţii este cu mult mai modest, după cum 
lămurește G. Titeica, membru al delegaţiei. Nu se urmăreşte 
reorganizarea Academiei, ci o simplă adaptare a Statutelor la 
starea de fapt, care le-a depășit. Statutele în vigoare întâlnesc 
dificultăţi la aplicarea lor. Se cere numai înlăturarea acestor 
dificultăţi prin câteva modificări de oportunitate. Pentru o 
adevărată reorganizare vremea nu a sosit încă. Proiectul pre- 
zentat de delegaţie, cu mici schimbări, a fost votat, și a fost 
cuminte că s'a votat în forma prezentată. O reorganizare a Aca- 
dcmiei în stil mare, concepută, cum se propunea, pe un plan 
grandios, ar fi dus la multe decepţii. Cercetările științifice, nici 
a îndruma, nici a duce la rezultate definitive nu pot fără sufi- 
ciente mijloace bănești. Academia însă nu avea atunci și nu 
are nici acum aceste mijloace. Pentru întreţinerea biblotecii 
sale, care este unica bibliotecă a ţării, ea este silită să întrebu- 
inţeze toate subvenţiile ce primeşte dela Stat; iar din averea sa 
proprie nu poate dispune mult, fiincă această avere, provenită 
dela diferiţi donatori, este legată de obligaţiile impuse de voința 
acestora. | 

Cu toate acestea, modificările votate în Mai 1935 n'au fost 
tocmai lipsite de utilitate. Dacă ele n'ar fi făcut decât să în- 
lesnească realizarea unor inovaţii cerute urgent de spiritul 
vremei, si încă pentru moment era destul. In primul rând, 

trebuia ca Statutele să permită recrutarea membrilor Academiei 
dintr'un cadru mai larg de cum se făcea până atunci. M. S. 
Regele, la primul contact avut cu membrii Academiei, s'a arătat 
surprins că în rândul lor nu vede nici un artist, când de fapt 
ţara avea artiști de talia lui George Enescu. Opinia publică, 
de asemeni, cerea înnoiri în serviciile bibliotecii şi în acordarea 
premiilor. Dela aceste cerințe Academia neputându-se sub- 
strage, le realizase în parte, chiar sub imperiul vechilor Statute. 


Astfel George Enescu este ales membru activ al Academiei 
încă din Mai 1932, iar discursul său de recepţie, în prezența M. 
S. Regelui, a fost ţinut în 1953, adică cu doi ani înainte de 
votarea modificărilor. De asemeni, în practica zilnică a servi- 
ciului de bibliotecă și în acordarea premiilor anuale se intro- 
duseseră îmbunătățirile pe care le cerea publicul. Prin votarea 
proiectului prezentat de delegaţie nu se făcea decât să se legali- 
zeze o stare de fapt, așa cum spunea prea bine George Ţiţeica. 
Cu legalizarea însă a stării de fapt, noile Statute asigurau 
dezvoltarea viitoare a Academiei, căreia, ferind-o de decepţii, 
îi da răgaz să se consolideze. 


Principala modificare, introdusă în Statutele Academiei, prin 
votul din 1935, consistă în sporirea numărului de membri activi, 
dela 36 la 45; adică, 15 membri de fiecare secţie, în loc de 12, 
ca până aci; precum și în diferenţierea mai precisă a atribuţiilor 
sj îndatoririlor celor trei secţiuni. In secția literară, arta și filo- 
sofia își dobândiră prezenţa lor legalizată, alături de literatură 
şi filologie; în secţia istorică, alături de științele istorice și so- 
ciale, acestea din urmă fără o determinare mai precisă, sunt 
enumerate acum : științele geografice, juridice, economice, fi- 
nanciare și sociologice ; în secţia științifică, de unde mai înainte 
erau indicate numai ştiinţele exacte şi fizice, acum sunt indicate 
în mod complet ştiinţele teoretice și aplicate: medicina, agri- 
cultura, ingineria, etc., alături de ştiinţele teoretice. Ca o 
consecință a acestei modificări a venit dela sine, prin Regula- 
mentul de aplicare al Statutelor, sporirea numărului de membri 
corespondenţi şi drepturile acestora la o colaborare mai activă 
la lucrările Academiei. Modificarea votată pare neînsemnată 
în aparenţă. In realitate însă ea a avut consecinţe apreciabile, 

fiindcă venea să întărească o stare sufletească dinamizată de 
mai înainte prin dorinţa de înnoire. 

Și dorinţa aceasta de înnoire nu avea nevoie de multe forme 
legale. Ea mergea dela sine spre realizare, fiindcă încurajări 
îi veneau din toate părţile şi mai ales îi veneau dela Suveran. 
In tot răstimpul celor zece ani din urmă, n'a fost ocazie, în 
care Suveranul, găsindu-se în mijlocul academicienilor, să nu 
le învioreze sufletul prin cuvinte de încurajare. La 25 Mai 1931, 
Suveranul prezidează pentru prima oară, în calitate de Rege, 
o şedinţă a Academiei. Erau pe atunci pentru ţară zile grele 
de criză economică. Reprezentantul Academiei s'a crezut de 
aceea îndreptăţit să amintească de greutăţile cu care instituţia 
sa are de luptat. „Fără un ajutor puternic, zice el, nu putem 
spera să ajungem a îndeplini menirea. noastră“. La aceste 
cuvinte, Suveranul răspunde; „Frumoasă și nobilă misiune are 
Academia Română în dezvoltarea Patriei, mai ales în zilele 
acestea când materialismul cel mai acut domină omenirea. Tara 
aceasta atât de bogată în resurse naţionale ale solului trebue 
dc aici încoace să dezvolte si mai mult bogăţiile ei culturale si 
sufleteşti. In această operă de progres, Societatea Domniilor 
Voastre are rolul de căpetenie“. 

„Un puternic stâlp al bunei tradiţii o formează scumpa Mea 
oştire, celălalt stâlp sunteţi voi“. 

„Oricât de mare ar fi bogăţia materială a unei ţări şi oricât 
de puternică ar fi puterea ei armată, în faţa istoriei omenirii 
„cea ţară nu va avea o însemnătate, dacă nu va aduce aportul 
ei literar, artistic și ştiinţific. Intreg trecutul țării se adăpostește 
aici, între aceste ziduri, spre a ne da îndemnul să clădim pe 
temelia frumoaselor eforturi de ieri şi să desăvârșim neamului 
un strălucit viitor intelectual. N'a fost Acadeinia Română în- 
făptuirea Unirii, înainte ca ea să se H închegat prin vitejia si 
jertfa atâtor energii tinere ? Din această mare sforţare care 
nc-a adus întruchiparea visului tuturor Românilor trebuie să 
se închege, pe terenul cultural, realizări care să fie la înălţimea 
suferințelor din trecut“. 

„Poate că în trecutul nostru politic problemele de consolidare 
ale unei ţări înconjurate de dușmani şi care atâtea veacuri a 
trebuit să ducă lupta cu sabia în mână spre a apăra chiar fiinţa 

ei, a făcut să se uite dezvoltarea noastră pe terenul intelectual. 

De aici înainte, sunt convins însă, că toţi acei care vor avea 
responsabilitatea conducerii ţării vor da tot atâta atenţie pro- 
lemelor sufletești, cât și celor materiale și pur politice“. 


Rareori i-a fost dat unei instituţii de cultură să-și audă 
menirea anunţată în cuvinte atât de bărbătești. Crezul de care 
scriam mai sus s'a înfiripat și adâncit în inima academicienilor 
români, din trăirea unor momente ca acelea ale ședinței din 25 
Mai 1931. 

Aşa se explică avântul crescând al activităţii Academiei Ro- 
mâne, între anii 1930—1940. Comunicările din ședințele publice 
se înmulţesc și devin, an după an, mai variate De unde mai 
înainte ele se mărgineau la subiecte de istorie și filologie, acum 
îmbrățișează întreg orizontul gândirii științifice. Paralel cu 
comunicările merg și publicaţiunile. Apoi, dimpreună cu comu- 
nicările și publicaţiile, avem înmulţirea și executarea, întrun 
chip cu mult mai măreț ca înainte vreme, a ședinţelor solemne 
destinate comemorării oamenilor mari ai Ţării. Şedinţele de 
comemorare sunt un mijloc practic de a face educaţia maselor 
populare, și de aceea ele sunt aproape obligatorii pentru orice 
instituţie culturală. Ele sunt ocazii de trezire a idealurilor vechi 
şi dc îndemnuri noi la eroism. Dar ele sunt și ceva mai mult, 
când sunt bine pregătite. Sunt momente de sublimă încordare 
spirituală, în care reprezentanţii de frunte ai intelectualilor de 
astăzi sunt chemaţi să se pronunţe asupra valorii operelor 
culturale de ieri, arătând în ce măsură ei primesc să garanteze 
valoarea acestora im viitor. Mai presus de toate, comemorările, 
când la ele participă sufletește intelectualitatea unei naţiuni 
întregi, sunt singurele ocazii, în care se pot repara nedreptăţile 
şi restabili meritele geniilor nesocotite în viaţă. Ele constituesc 
propaganda cea mai sinceră şi mai dreaptă în serviciul pro- 
gresului. 

Din acest punct de vedere, Academia Română, prin înmul- 
tiea şedinţelor solemne de comemorare, în ultimii zece ani, şi 
prin felul cum a pregătit aceste comemorări, a dovedit că-şi 
înţelege pe deplin îndatoririle de prima instituţie culturală. Din 
comemorările sale, figurile sărbătorite au câştigat relief și 

strălucire. Căci, mulțumită tradiţiei sale nepătate, Academia a 
avut, cu ocazia acestor comemorări, rara fericire de à avea mai 
totdeauna în mijlocul său pe Suveran Însuși, în rolul de Voevod 
al culturii, spunându-şi cuvântul, cu sinceritatea unui desăvârşit 
intelectual. Regina poetă Carmen Sylva (şedinţa dela 6 Mar- 
tie 1936) ; B. P. Hasdeu (şedinţa dela 27 Nov. 1936) ; Regele 
Carol I (şedinţa dela 26 Mai 1939) ; Mihail Eminescu (şedinţa 
dela 16 Iunie 1939) ; Titu Maiorescu (şedinţa dela 17 Februa- 
rie 1940), etc., au avut comemorări la înălțimea gloriei lor şi 
a recunoștinţei noastre. 

Activitatea ar fi putut fi şi mai bogată, negreşit, dacă mij- 
loacele materiale ale Academiei ar fi mers crescând cu avântul 
sulletesc al membrilor săi. Dar realitatea era, cum am spus, cu 
totul alta. In primii ani după război, foarte îngrijitoare chiar. 
Devalorizarea monetei naţionale și exproprierea de bunuri 
rurale reduseseră până întru atât veniturile Academiei, încât 
aceasta nu putea face faţă nici măcar cheltuelilor cerute de 
serviciile bibliotecii. Primele memorii adresate Suveranului, 
îndată după suirea Sa pe tran, au fost memoriile care-l aduceau 
la cunoștință această stare precară. Subvenţiile înscrise în 
bugetul Statului se încasau cu greu și după mari întârzieri, 
fiindcă însuși Statul trecea prin momente de criză. A fost 
într'un moment de desnădejde, vorba să se înceteze cu publi- 
caţiile şi să se închidă biblioteca. Dacă aceste imprejurări grele 
au putut fi trecute, aceasta se datorează în bună parte inter- 
venţiei directe a Suveranuiui. Tot Lui datorează Academia 
dreptul de a avea ea singură denumirea de Academie, drept 
care-i fusese încălcat de alte instituţii prin surprindere. Prin 
dcceretul-lege dela 7 Iulie 1938, s'a stabilit în mod definitiv, că 
pe viitor cuvântul „Academie“, singur sau urmat de “alte cu- 
vinte, nu poale fi întrebuințat drept denumire sau firmă de 
nici o persoană fizică sau juridică în afară de Academia 
Română. (Numai legea poate acordă şcolilor de învățământ 
superior sau asociațiunilor ştiinţifice profesionale denumirea 
de „Academie“, şi atunci Academia Română va fi în prealabil 
consultata.) In expunerea de motive care însoţeşte acest decret 
lege, se confirmă, o dată mai mult, că Academia Română este 

ridicată, prin legea din 29 Martie 1879, la rangul de Institut 
Naţional. 

O problemă apoi, care îşi aștepta soluţionarea, înainte de a 
se lăsa curs liber avântului spre cercetările științifice de spe- 
cialitate, este aceea a localului. 

Marea problemă a viitorului Academiei este localul ei, a 
spus-o Vasile Pârvan încă din 1925 în raportul pe care l-a 
prezintat plenului academic, în calitatea sa de secretar general. 
Înainte de a merge mai departe în activitatea sa, Academia 
trebue să aibă un nou local, clădit anume pentru trebuinţele ei 
culturale, în locul casei cc ocupă astăzi pe Calea Victoriei din 
București, care, deși cu încăperi multe, este improprie scopului 
ce are să îndeplinească. Din acest nou local s'a clădit până 
acum de abia un pavilion al bibliotecii, destinat sălilor de lectură 
şi adăpostirii unei părţi din depozitul de cărți, și tare a fost 
maugurat în Iunie 1937. Pentru toate celelalte trebuinţe ale 
Academiei : complectarea spaţiului necesar bibliotecii, muzeul 
culturii naţionale, săli speciale pentru lucrările secțiunilor etc. 
nu s'a început clădi încă nimic. Dar, de ce atâta grijă pentru 
local? Este pentru dezvoltarea Academiei Române numaidecât 
o condiţie imperioasă clădirea unui local, monumental precuin 
se cere? Alte Academii din străinătate o duc, unele dintre ele, 
foarte bine, cu localuri închiriate. Unele chiar sunt găzduite în 
localuri de împrumut. De ce Academia Română face din pro- 
blema localului o problemă a însuși viitorului său? Asemenea 
întrebări se pot pune. Ele s'au şi pus de mulţi. De aceea este 
bine ca această problemă a localului să fie bine lămurită, 
dându-se întrebăriior de mai sus răspunsul care este conform 
adevărului și care să taie drumul altor răspunsuri fanteziste. 

Răspunsul, conform adevărului, se poate da numai de acela 
câre îşi dă seama : întâi, de scopul pe care l-a urmărit, încă 
dela înfiinţarea sa, Academia Română; şi în al doilea rând, de 
mijloaceie prin care acest scop a putut să fie atins. Academiile 
toate, în ceea ce priveşte idealul moralei şi al științei, au cam 
acelaşi scop, în principiu. In fapt însă fiecare mai arc si un scop 
propriu, adesea naţional, care rezultă din adaptarea scopului 
de principiu la cerinţele urgente ale mediului în care ia naștere. 
La adaptarea, pe care trebue să o facă fiecare, se servește apoi 

<e mijloacele pe care le socotește mai potrivite. Acaemdia ro- 
mână, pe lângă scopul umanitar, privitor la moralitate si știință, 
a avut scopul de a aduna toate documentele si de a face toate 
investigaţiile pentru a dovedi unitatea de orgine, de limbă si 
de cultură a poporului românesc, pentru a legitima astfel 
dreptul acestuia la suveranitate naţională. Pentru realizarea 
acestui scop, ea a trebuit să-și încorporeze local pentru păstrare 
de cărți, documente, monete, obiecte vechi de artă, etc. Un 
ceaslov vechi și o monetă veche, în averea unei alte Academii, 
bunăoară în a celei franceze, nu au decât valoarea unor piese 
de curiozitate, pe când în averea Academiei Române ele suni 
de o valoare incalculabilă, fiindcă pe ele se sprijină documen- 
tarea istorică a vieţii românești. Repartizarea acestor piese de 
documentare la instituţii diferite, așa cum se face aiurea, ar fi 
pentru cultura română de un prea mare risc, iar pentru Aca- 
demia Română o adevărată decapitare, căci pe această docu- 
mentgre și-a întemeiat ea menirea. De aceea foarte explicabilă 
alarma pe care o da Vasile Pârvan în 1925. „Toată munca și 
tot devotamentul, scrie Pârvan în raportul său din 1925, pe 
care timp de jumătate de veac le-au depus conducătorii Aca- 
demiei spre a aduna tezaurul de cărţi, manuscripte și documente 
păstrat în biblioteca noastră sunt amenințate în fiecare moment 
de pieire în localul actual: insuficient, impropriu, și total 
dezarmat în fața incendiului“. Această alarmă nu vine atât 
din teama că poate pieri o bibliotecă oarecare, fie cât de 
bogată, ci din teama că pot pieri cu ea actele de legitimare ale 
naţiunii româneşti, pe care Academia le-a adunat an cu an cu 
sârguinţă și cu pietate. Aici stă importanţa problemei localului 
pentru Academie. Aici și explicarea, pentru ce un Ion Bianu 
şi un Dimitrie A. Sturdza tremurau pe avutul Academiei. Toi 
aici și explicarea sentimentelor de venerație pe care toţi bărbaţii 
politici ai ţării le-au avut faţă de Academie, de câte ori inte- 
vesele ei au fost în joc. „Sub cupola Academiei Române, scrie 
fostul Președinte de Consiliu, Patriarhul Miron, în expunerea 
de motive care însoțește decretul lege prin care se asigură 
Academiei dreptul asupra numelui său; sub cupola Academiei 
Române s'a pus la cale, organizat și îndrumat, studiul apro- 
fundat al “Ţării si poporului românesc, sub toate aspectele: 

literar, artistic, istoric şi ştiinţific ; de aici au pornit pe tot cu- 
prinsul pământului locui. de suflarea românească razele 
dătătoare de speranţe ce întăreau puterile de rezistenţă ale unui 
neam în lupta lui pentru libertate; astfel fiind, este o datorie 
pentru Statul Român să nu lase a se ștribi în nici un mod 
prestigiul pe care Academia Română şi l-a câştigat...“ 

Tot aceste sentimente le exprimă si M. S. Regele Carol II în 
cuvintele lapidare, citate mai sus : Întreg trecutul Țării se adă- 
postește aici, între aceste ziduri, spre a ne da îndemnul să clă- 
dim, pe temelia frumoaselor eforturi de ieri, un strălucit viitor 
intelectual neamului ! 

La 1925, localul Academiei era insuficient și impropriu sub. 
toate raporturile: de aceea alarma dată de Vasile Pârvan. De 
atunci motivarea acestei alarme a fost în parte înlăturată. In 
1937 s'a clădit un pavilion al bibliotecii, despre care am pomenit 
mai sus. Rămâne însă restul de completat și care va avea să 
cuprindă : un al doilea pavilion pentru bibliotecă; un Pavilion 
pentru muzeul culturii naționale, si în sfârșit pavilionul din 
centru, în care să se ţină ședințele, cu săli speciale pentru acti- 
vitatea științifică a fiecărei secţiuni. Nu pentru a satisface așa 
dar sentimentele de deșertăciune ale academicienilor, ci pentru. 
a desăvârși o operă de mare folos naţional, este nevoie ca să 
se soluţioneze problema localului Academiei. Avem toată în- 
crederea că soluţionarea va veni repede. Un pas, și încă un 
pas mare, spre ea s'a făcut. Prin decretul-lege cu Nr. 2514/937 
pentru înfiinţarea „Fondului Cultural Regele Carol II“, pu- 
blicat în Monitorul Oficial din 10 Iunie 1937, s'a dispus pentru 
mărirea veniturilor Academiei Române o sumă de două sute 
milioane lei în rentă perpetuă și netransmisibilă cu dobânda 
anuală de 4%, sumă care a fost destinată de Academie să ali- 
menteze prin dobânda ei fondul pentru clădirea localului. 
Aproape opt milioane anual merg astfel direct la fondul 
localului. Cu această ocaziune, ca şi totdeauna, M. S. Regele 
Carol II a acordat Academiei Inalta Sa solicitudine. 

Când se va termina localul, vor începe, pentru activitatea 
ştiinţifică a Academiei, condiţii cu mult mai prielnice ca până. 
acum. Atunci vor avea sorţi să se realizeze dorinţele exprimate 
prin propunerile ce s'au făcut, cu ocazia discuţiei la modificarea 

Statutelor, din Mai 1935. Secţiile pot fi inmultite la cinci în 
loc de trei. Vor fi atunci încăperi suficiente pentru munca în 
<omun a membrilor activi cu membrii corespondenţi şi onorari. 
Se va organiza în mod raţional şi colaborarea care trebue să se 
facă între Academia Română şi Academiile străine. 

În așteptarea acestor condiţii mai prielnice, legate de cons- 
truirea noului local, se lucrează de pe acum la îmbunătăţirea 
organizaţiei interne. S'au adus modiiicări regulamentului pentru 
serviciile interioare si s'a pus în studiu o nouă reglementare 
a premiilor, fiindcă tradiţia urmată s'a dovedit că nu cores- 
punde, în mod cficace, intenţiilor urmărite de Academic. 
Premiile ce se decern astăzi, pe sumele fixate prin acte de 
donaţiuni, din cauza devalorizării monetei au ajuns multe să 
fie mici şi deci nesolicitate. Trebue găsită modalitatea legală, 
<a respectându-se în fond voința donatorilor, să se poată acu- 
mula la un loc mai multe premii mici într'un premiu mai mare. 
Alături de premii, Academia intenţionează, de asemeni, să 
prevadă în regulamentul său și subvenţionarea lucrărilor știin- 
tifice în curs, singurul lucru prin care s'ar putea ajunge la 
realizarea rolului ei de îndrumătoare a cercetărilor ştiinţifice. 
Cu sporirea numărului de membri activi în fiecare secţiune, 
s'a creat apoi si posibilitatea ca buletinele editate de Academie 
în limbi străine să fie mai bogate ca cuprnis si mai regulate 
ca apariţie. Anul accsta s'a mai adăogat la cele două buletine 
existente, dintre care unul pentru secţia istorică, condus de d. 
profesor N. Iorga, s: altul pentru secţia ştiinţifică, condus de d. 
Dr. Antipa, un al treilea, pentru secţia literară, condus de d-nii 
profesori Th. Capidan şi D. Caracostea. 

Nu este aici locu: să insistăm asupra publicaţiilor Academiei 
dintre anii 1930—1940. Numai cu înșirarea titlurilor am umple 
un spațiu mai mare decât acela care ne-a fost pus la dispoziţie. 
Este destul să amintim că numărul lor este în creștere pe 
fiecare an. 

In sfârșit, pentru a corespunde cerinţelor protocolare privi- 
toare la portul uniformelor, Academia Română, urmând 
exemplul dat de Corpurile legiuitoare şi de toate instituţiile de 
Stat, cu Inalta aprobare a M. S. Regelui, a introdus, în noul 
său Regulament, obligația pentru membrii activi de a purta 

uniforma specială de academician, în următoarele împrejurări - 
şedinţe solemne pentru recepțiunea noilor membri; ședințe 
festive şi comemorative ; ceremonii şi serbări oficiale, naţionale 
sau culturale, când membrii vor fi delegaţi să reprezinte Aca- 
Cemia ; servicii divine, când membrii reprezintă Academia. Por- 
tul uniformei de academician a fost inaugurat în ședința so- 
lemnă dela 1 Februarie 1940, cu ocazia comemorării a una sută. 
de ani dela nașterea lu: Titu Maiorescu. 

Bilanţul ultimilor zece ani din viaţa Academiei Române 
poate fi asa dar privit cu satisfacţie. Prima instituţie de cultură 
a "Țării noastre, în continuarea trecutului său glorios, își pre- 
săteşte, în mod chibzuit şi persistent, toate mijloacele materiale 
şi morale pentru a rămâne la înălţimea chemăsii sale. 


C, RĂDULESCU-MOTRU 


NISTRUL 


Nistrul l-am văzut întâia oară îndată după războiul cel mare, 
când s'a făcut unirea. 

Venind dinspre apus, am răzbit printr'o poartă a stâncilor 
care domină Soroca. Atunci mi-a apărut dintr'odată ocolind ora- 
sul care, dela țărmul lui, se înălța în trepte de vile și vii. Călă- 
torului ce vine din cealaltă parte, din depărtările Podoliei, acea 
așezare îi năluceşte ca o viziun: romantică. 

La malul fluviului, izolată de târg, dormita într'o melancolie 
neturburată cetăţuia medievală a vechilor străji sorocene, care 
păzeau odinioară către pustia răsăriteană. 

Mai încolo, pe luciul apei, se închideau în singurătate, fără 
năciniș, mori negre plutitoare. 

Holde pârguindu-se în soare, dincolo, pe malul ucrainian. 

Dincoace șiraguri de arbori pe praguri stâncoase. Peisajele 
păreau abandonate de oameni. Cu toate acestea ne aflam într'o 
zonă dramatică; de ceea parte era încă haos anarhic; dincoace, 
de pe înălțime, stăpâneau nevăzute tunurile noastre. 

Imaginea aceasta primă de apă frumoasă sa păstrat în mine 
și mai pe urmă. de câte ori am revăzut Nistrul, în alte părţi ale 
hotarului, fie la Hotin, fie la Tighina, fie la Liman. Dincolo de 
înfăţişarea lui. îndărătul oamenilor de azi care sălășluesc spre 
fostul olat al Tătarilor, necontenit s'au amestecat icoanele tre- 
cutului. 

Nistrul e un hotar al neamului românesc. In unele părţi e un 
hotar aproximativ, căci aşezări destul de importante și com- 
pacte de Moldoveni l-au depășit până în apa Bugului. De 
asemeni, în vremi prielnice, păstorii din munte și-au dus turmele 

la păşuni grase până la Crâm. Moldova întreagă s'a consolidat 
altădată prin forţa de expansiune a neamului românesc înspre 
locurile goale, cum glăsuiesc uricele dela Ștcfan-Vodă și dela 
alţi Domni. Cutare moșii au fost date cutăru: oştean ori boier, 
pentru credinţă şi vrednicie, ca să le fie ocină în veci lor si 
urmașilor. Cel dintâi drum al meu prin ţinuturile Bălţi, Orhei 
și Soroca, spre Nistru, l-am făcut străbătând aşezări de răzeși. 
S'a întâmplat ca în Basarabia supusă țarilor ruşi, spre deosebire 
de unificările rurale dela noi, mazilii și răzeșii moldoveni să-și 
păstreze unele rânduieli si privilegii. I-am găsit deplin conştienţi 
de deosebirea dintre ei şi ţărani: partea de sat locuită de „nea- 
muri“ desfăcută de cealaltă a ţăranilor; fiecare parte cu biserica 
ei. Nu era vorba numai de un rang social (căci mazilii şi'răzeșii 
din vechi erau oameni liberi, pe când ţăranii fușeseră șerbi); 
ci despărțirea era și de sânge: mazilii și răzeșii erau vechi nea- 
muri pământene, pe când cele mai multe aşezări de ţărani se 
alcătuiau din „vecini“, colonişti din goliștea tătărască ori din 
crăiia Leşilor. 

Hotarul vechii Moldove a fost ţinut de voievozii întemeietori 
cu sabia. Călărimiic răzeșilor făceau slujbă Domniei, ca să ţie 
rânduială pe drumul cel mare de comerţ continental dela Liov 
la Cetatea-Albă, unde se aflau antrepozitele genoveze pentru 
Orient. Cel mai important venit al vistierici Moldovei lui Ste- 
fan-cel-Mare îl dădeau vămile acestea de tranzit, a drumurilor 
Cetăţii-Albe şi Chiliei. Asta a și îngăduit acestui voievod să 
organizeze una din cele mai bune armate a timpului, cu care 
a putut opri un răstimp enorma presiune a forţei turceşti. 

De aceea, în călătoriile mele în Moldova de dincolo de Prut 
până la Nistru, am fost cu deosebire impresionat de această 
putere încă în fiinţă a așezărilor de odinioară. Si încă nici nu 
trebuia s'o descopăr eu; se descoperea și se vădea ea singură. 
Numai mazili şi răzeși în toate părţile ! Care de care mai dârzi 
și mai aprigi. 

In aşezările din vechime statornice ale naţiilor apusene, unde 
oamenii nu s'au mișcat din cuibarele lor, căutând ocrotirea 
seniorului ori a regelui, s'a dezvoltat în aşa măsură particula- 
rismul, încât multă vreme, în Italia de pildă, sa războit o 

cetate cu alta și s'a prigonit sat cu sat. Vrăjmășia de interese 
a oamenilor de același neam i-a dus până la deosebiri de limbă, 
până la circumscrieri dialectale. 

Psihologia bătrânilor noștri a fost alta. Ei s'au extins pe te- 
ritoriul lor firesc în roiuri necontenite, păstrând amintirea și 
dorul locurilor de baștină. Indelunga îndeletnicire păstorească 
a ţinut şi mai vie legătura asta, prin limbă. Călărețul dela 
Nistru, care priveghea de pe dealuri în pustia căpcăunilor, 
avea din neam în neam nostalgia codrului verde și a apelor 
limpezi din locurile înalte, unde se născuseră uncheșii lui. Multe 
sate dela Nistru au păstrat povestea asta: că bătrânii lor au 
venit de undeva, dela munte. De aceca am încetat degrabă de 
a mă mira că răzeşii mei de cătră Soroca făceau atâta haz de 
„Amintirile“ din copilărie ale lui Ion Creangă ori de „Capra 
cu trei iezi“, pe care obișnuiam a le citi în șezători improvizate. 
Intr'un loc am auzii vorbe care m'au străpuns până în fundul 
sufletului. Dumnealui mazilul se încălzea mai anevoie la un 
pahar de vin ori la o vorbă frăţească; pe când maziliţa frângea 
o pâne albă închinând-o oaspetelui cu dragoste si cu cele de 
cuviinţă lângă pocalul de vin. „Căci — zicea dumneaei — tot- 
deauna am avut noi dor de [ratii noștri ca brazii și de surorile 
noastre ca florile...“ 

Precum toată lumea cunoaște, în domnia binecredinciosului 
nostru voievod Ștefan bătrânul, în anul dela Hristos 1469, au 
năboit asupra ținuturilor creștine Tătarii Hoardei-de-Aur sub 
căpitenia lui Mamac-Han. Trecând Niprul, sau cumpănit în 
pragul lumii, rupând-se în trei trâmbe; două au pălit în Lehia, 
iar a treia a trecut Nistrul. De această primejdie Ştefan Voie- 
vod, ca și Craiul, fusese vestit de Hanul de Crâm, dușman celui 
dela Kipciac. Craiul nu luase măsuri, de aceea Lehia a fost 
prădată şi sângerată până în mare adâncime. Insă Ștefan-Vodă 
trimesese răspuns răzeșilor săi şi-şi tocmise si curtenii. Cu stră- 
moșii acestor răzeși pe care-i cercetam eu în Orhei și Soroca, 
domnia sa Radu Gangur a făcut haitaş măriei-sale, încât 
Domnia, încercuind dumbrăvile dela Lipinţi, a zdrobit ceam- 
bulurile hoardei. Au căzut nu numai mârzaci şi prădalnici de 
rând ; ci a fost prins fratele Hanului Mamac si fiul Hanului. 

Iar răzeşii au intrebuintat la judeţul domnesc sabia până ce au 
ostenit. Atunci Mamac-Han, la Movilău unde se afla așteptând 
dobânda, a primit veste rea dela Moldova şi sa încrâncenat 
smulgându-și barba, bătându-se cu pumnii la tâmple si ame- 
nințând să destacă cerul și pământul si să puie Moldova sub 
fier şi pârjol, dacă nu i se sloboade fiul si fratele, si ostenii, şi 
piăzile. Îndată au cunoscut răzeșii dela Nistru puterea lor, cci 
măria-sa i-a pus să taie în faţa celor o sută de soli ai lui Mamac 
pe sultan-zade€ ; după aceea a pus sub sabie pentru trufia lor 
şi a hanului lor pe nouăzeci si nouă de soli, st numai pe unul 
l-a eliberat, cu mechue ciumpăvite şi nasul scurtat, ca să ducă 
lui Mamac-Han răspuns. În toată domnia măriei-sale Ştefan- 
Vodă, olatul Nistrului a avut pace dinspre pustie. Cetățile Nis- 
trului sau întărit si așezările răzeşilor au înflorit, 


. 
ato 

Am cunoscut atunci, la Alcedari, pe unul din urmașii acestor 
oșteni dela Lapinţi. Era o figură prea bine cunoscută întrun 
ținut întreg : căpitanul Grigore Fotescu. 

Cine nu știa și cine nu văzuse în ţinutul Sorocei și în hotarele 
ținutului Sorocei pe domnia-sa Grigore Fotescu! Cine nu auzise 
de caii lui, a căror sămânță o adusese din tabunuri dela Caucaz! 
Cine nu vorbea de prisaca, de via, de ogoarele lui! 

În saraiurile lui iorfoteau argaţii. Hazeaica lui avea femei 
la tors şi la ţesut. Intruna din cămări, pe o laita largă, la 
anumită vreme a anului, totdeauna sta cucuiat un Jidov meșter, 
cosând șieac şi potrivind blăniţi de miel şi „hulpe“. Iar gospo- 
darul, când se întocea dela „deal“ și descăleca în mijlocul 
ogrăzii, îşi punea în şold mâna care ţinea harapnicul şi se uita 
posomorit m jur. 

Căpitan Grigore ştia să-și administreze nu numai averea, ci 
şi oaspeţii care binevoiau să-l cerceteze la sărbătorile de iarnă 
ori sfintele Paşti. Mesele erau mese: una se ridica şi alta se 
întindea. Cântau lăutarii răzimaţi de ușorii uşilor. Vinul cel 
bun din fundul pivniţei sfârâia în pocaluri. Iar la grajd stăteau 
străji cu poruncă tare, precum că nimeni n'are voie să înhame 
s. să plece. Întâi şi întâi să-l doboare pe dumnealui căpitau 

Grigore, si pe urmă, peste trupul dumnisale, sânt slobozi să 
treacă ! 

Când se întâmpla căpitanului Grigore să intre, de pildă, în 
târg la Vadu-Rașcului, apoi se umpleau de capete bărboase uşile 
și ferestrele dughenilor. Dela un prag la altul negustori; își 
aruncau știrea cea mare: „AÀ venit căpitan Grigore !“ 

In jur i se strângeau feluriţii lui oameni cunoscuţi, negustori 
şi mecleri. 

— Ce mai faci domnia-ta, căpitane Grigore ? 

— Cum ai binevoit a călători, căpitane Grigore ? 

— „Sudarinia“* domniei-tale, căpitane, află-se în bună-stare 
cu sănătatea ? 

— Dar copiii cum o duc ? Cresc şi se fac voinici şi frumoşi > 

— Indrăznim a întreba ce-am putea cumpăra dela domnia-ta, 
căpitane Grigore ? 

Mazilul se simţea mai tare şi mai semeţ decât toți. Cu cât cei 
din juru-i se ploconeau mai umiliţi, cu atât căpitanul Grigore 
se simţea mai tare și mai semet. Isi mângâia mustața căruntă, 
apoi îşi punea stânga în şold, strigând scurt și răstit (aşa-i era 
năravul) : 

— Hat ! ţâst ! din partea noastră toate-s bune. Da voi cum o 
duceţi, năcăjiţilor ? 

— Vai de capu nostru, căpitane ; batem război cu sărăcia. 
Poate „câșligăm cevai“ dela domnia-ta. 

— Hat! tást ! Voi, bre, sânteţi nişte șmecheri. 

— Ba, căpitane Grigore, nu sântem șmecheri, sântem niște 
sărmani, precum binevoeşti a spune. Ne bucurăm că ai venit 
sănătos în târgul nostru, la prietinii domnieitale. 

— Cum? 

— Ne bucurăm că ai venit sănătos la prietinii si slujitorii 
domnieitale, căpitane Grigore. 

— Aşa? Bine! Atunci să intrăm colea, să stăm puţintel de 
vorbă. Măi! Care-i mai mare în crâșma asta? Ia să vie care-L 
mai mare aici, s'asculte poruncile mele. 

— Să vie numaidecât ! adaogă glasuri înarijorate negustorii. 
Să vie s'asculte poruncile căpitanului. S'aducă ulcele nouă, cum 
îi place căpitanului Grigore. 

— Aicea sânt, răspunde crâșmarul închinându-se ; toate-or 
fi după pofta domnieitale, căpitane Grigore. 

— Asa? Prea-bine. Eu vreau, bre, să cinstesc o ţâră de vin 
cu cunoscuţii mei și să stăm de vorbă. Ai auzit ? te-ai dus? ai 
venit ? ai adus? 

— Are dreptate căpitanul, își șoptesc unul altuia negustorii 
și misiţii; vinul îl bem în sănătatea şi întru cinstea căpitanului 
şi facem cu domnia-sa afaceri bune și cu dreptate. Nu-i așa, 
căpitane ? Domnia-ta ești om cuminte și mai ales cu dreptate. 

— Cum ? Bine ; fie și așa. Am și de vândut și de cumpărat. 
năcăjiţilor. 

Cum începe vorba de cumpărări, vânzări și preţuri, sub 
mândria si fala căpitanului Grigore Fotescu deodată răzbate 
viclenia cu ochi ascuţiţi a mazilului. Și pentru această veghere 
statornică a minţii şi strajă a intereselor lui, târgoveţii mär- 
“turisesc și mai mare admiraţie căpitanului Grigore. 


se 


— „Nistru, apă românească...“ suspina, acum opt decenii, 
Hasdeu, într'un vestit pe atunci poem dramatic. 

In aceeași epocă trăia dincolo de Prut, în ţara supusă silnic 
împărăției moscovite, o doamnă de neam cantacuzinesc. Văduvă 
singuratică, ajunsă la vârsta întristării ultime, își clădise la 
moșia sa un foișor, în care se suia din când în când, în amurguri 
limpezi, ca să privească spre aburul depărtării : acolo, peste 
hotarul nou, era Iaşi ; acolo erau amintirile romantice ale ti- 
nereţii. 

Şi eroii poemei lui Hasdeu, și Ilina Cantacuzin, și căpitanul 
de mazili Grigore Fotescu dovedeau ori că au caracter, ori că 
sunt supuși unei blăstămate slăbiciuni sentimentale, boală a 
Moldovenilor. Numai trupurile noastre fiind trecătoare, — o 
privire, un zâmbet, o melodie de glas au replică și ecou în 
oamenii altui veac. De aceea cunoșteam în zâmbetul si ochii 
căpitanului dela Vadu-Rașculu ascuţimile de săbii ale răze- 
şilor care au stătut lângă măria-sa Ştefan-Vodă, când măria-sa 
a judecat pe varvari la Nistru, în marginea lumii. 

Spre aceste lbcuri moldoveneşti si spre acest hotar bătrân a 
păşit măria-sa Regele mai dedemult, pe când era „fecior împă- 
1ătesc“, cum îi spuneau mazilii. Atunci l-au împresurat ei cu 
bucurie la Chişinău, dând glas mare, încurându-şi harmasarii 
şi scuturând cuşmele. “Şi l-au văzut și acum de curând, în 
preajma sărbătorilor din iarna trecută, când s'a întors acolo 
cu gândurile si grijile care-i sânt partea zilelor și nopţilor de 
câtăva vreme. 

Cum spun stihurile sfinte : 


Doamne- Dumnezeule, cutremural-ai pământul. 
Tămăduieşie-i stricăciunile, căci se clatină. 


Regele a stat acolo cu sprânceana nouroasă, ca si voievodul 
cel vechi. De pe malul de stâncă al „Nistrului“ s'a uitat în. 
Răsărit; iar împrejurul măriei sale a avut pe urmașii răzeșilor 
şi mazililor de odinioară. 


* 
INSCRIPȚIE 
Pentru mazilii şi răzeșii dela Nistru 


Doamne ! 

Dincolo de apa Răsăritului: nu mai sânt oameni. 

Xau pierit, ci li s'a veștezit surásul. 

În zarea curganelor cerul se umbreşte 

De aripa liliacului sbaimei. 

Intre delunelele vifornițelor iernii şi bojarul Sânzienelor, 
Primăvara înfloreşte în prifă spre apa Răsăritului. 


Poposit-au aici, cândva, coborînd dela munţi, bătrânii noştri» 
Stătul-au strajă în marginea hoardelor, 

Legea Domnului- Dumnezeu au pus hotar, 

Aici au trăit. s'au bucurat, Sau întristat, au murit. 

Subt brazdele grâului lor îi s'au amestecat oasele, 

Subt păşunile dumbrăvilor le-au putrezit inimile. 
Când se 'njioară primăvara noastră aici, 

Din oase şi inimi zbucnesc flori, 

Se leagănăn lumină, zâmbind ochilor mei. 


Uine în locurile noastre paserea străină, 

Pâlfâie singură din loc în loc, suspinând un nume. 

Nimeni nu-i răspunde : cel pe care-l chiamă demult s'a stâns. 
Stă singură pe-un clomb, îşi ia zborul, 

Cu ea trece şi primăvara la apa Răsăritului. 


Aşa mă va chema pe mine 


Când un om nou o va asculta şi va contempla florile inimii mele. 
Mă va chema, nu va răspunde nimeni 
Şi va trece spre viitor paserea singurătăţii. 


Ci numai tu, o Doamne, ne vei aduna pe toți cei uitaţi, 
„Ne vei chema şi vom răspunde în primăvara ta veşnică. 


MIHAIL SADOVEANU 


RENASTERE SAU CREATIE ? 


Timpul, sub care trăim astăzi în tara noastră, a fost numit 
şi al „renașterii“. Epitetul, destinat unui uz obștesc, nu e lipsit 
de frumuseţe, dar nu ştiu dacă este și cel mai potrivit cu stările 
în sine. În adevăr, orice „renaştere“ presupune o naștere și o 
împlinire, în accepţia cea mai largă a acestor cuvinte, adică o 
lungă perioadă de creaţie, un lanţ de izbânzi și un particular 
apogeu, care aparţin trecutului. Orice renaștere mai implică 
apoi, dacă nu mă înşel, şi o gravă decadenţă anterioară ei. O 
epocă numită „renaştere“ este ca o trezire din nou în lumina 
şi sub puterea de sugestie a unui mare trecut. Cert, cuvântul 
„renaştere“ are ca semnificaţie și un ușor iz epigonic. Am avut 
fericirea să cunosc mai de aproape Portugalia lui Salazar, ţara 
celor două primăveri şi a cântecelor de-o sfâşietoare melancolie, 
şi-mi dau seama cât de nimerită ar fi, pentru mișcarea și în- 
făptuirile de acolo, termenul de „renaștere“. Căci tot ce se 
drege si se închiagă astăzi pe ţărmul cel mai apusean al conti- 
nentului, stă sub semnul unei moşteniri istorice, de care portu- 
ghezul este deosebit de mândru. Marele trecut portughez ? Da, 
acela al dinastiei de Avij, cu începutul prin vârsta cruciadelor 
si cu sfârşitul în veacul XVI, o dinastie care a realizat legenda 
pe pământ, cu un șirag de fii, care au fost străluciți domnitori, 
ascetici poeţi, prevăzători savanţi și aprigi sfinţi. Marele trecut 
portughez ? Da, acela care întâia oară a dat europeanului sen- 
timentul oceanic, și dascălul aventurii organizate şi al tuturor 
expansiunilor de mai târziu. 

Marea moștenire portugheză ? Desigur. Aceea a spiritului, a 
lui Camoens, care nu este numai cântăreţul Lusiadelor, al fap- 

telor cuceritoare de ape și pământuri, ci în același timp un şi 
mai mare poet liric. O epocă de ascensiune singulară, ce a durat 
câteva secole, o epocă ţinută în frâu şi mânată de regii de 
Avij spre apogeul lui Manuel Fortunatul, care, pe o culme 
solară, culege oarecum roadele tuturor eforturilor înaintaşilor 
săi : aceasta este priveliștea, ce se deschide portughezului, când 
își întoarce pivirea înapoi. Epoca reprezintă una din creşterile 
cele mai organice și mai susținute din câte a cunoscut vre-odată 
Furopa. 

După acea epocă a venit însă catastrofa și o decadenţă stă- 
ruitoare, întreruptă doar de scurte luminișuri. Secolul at 
XIX-lea a găsit Portugalia undeva la periferia sa şi na mai 
putut să însemne pentru această ţară, decât pustiiire prin ba- 
nalizare. lar în secolul nostru, cel puţin cincisprezece ani au 
fost cuprinși de revoluțiile cele mai arbitrare și mai anarhice, 
devenite endemice și menite să submineze cele din urmă rămă- 
site ale simțului de mândrie portughez. Terenul era copt pentru 
cufundare definitivă sau pentru un miracol. Atunci a venit 
Salazar, omul necunoscut. Un anonim, așa cum ai zice „soldatut 
necunoscut“. Şi Salazar, întrupare clasică a duhului universitar 
dela Coimbra, a făcut întrun deceniu atât de mult, încât 
activitatea şi roadele muncii sale silesc pe toți observatorii să 
vorbească despre o reluare a liniei de mărire portugheză. Am- 
bitia salazariană, ţinută totdeauna în frumoasă cumpănă cu 
posibilităţile, îşi poartă aureola isprăvilor ei, dar în această 
aureolă se amestecă şi ceva nespus de trist: comparaţia stator- 
nică și de neînlăturat cu un trecut copleșitor. In Portugalia se 
lucrează mult, frumos, cu încredere, dar se lucrează în umbra 
unei moșteniri rămase în aer, ca un basm răsăritean Este acolo 
în urmă un suiș strămoșesc și un zenit al sângelui pe care nici- 
odată portughezii n'o să-l mai poată ajunge. Aceasta este me- 
lancolia tomnatică a renașterilor. 

Dar Românii, au oare Românii undeva în trecutul lor o 
asemenea trecere peste culme, pe care noi, cei de astăzi, și copiii 
noştri de mâine, să n'o mai putem atinge? Hotărît nu. Spunem 
acest „nu“ în pofida admiraţiei calde ce o strângem în inimă, 
de câte ori ni se istorisesc faptele din epoca voevodală. 

Noi ne găsim pe drumul tot mai larg şi mai înalt al creației, 

iar nu al unei „renașteri. O renaștere se poate declara numai 
mult timp după un zenit fixat, care, în nenorocire, se preface 
dela sine în model al tuturor aspiraţiunilor. Istoria poporului 
nostru cunoaște timpuri de înflorire, când mai învoaltă, când 
firavă, şi la fel timpuri de mocnire, de retragere într'o vitalitate 
organică, dar istoria noastră nu cunoaște timpuri de decadenţă 
istorică, după triumfuri consumate și de nedepășit, adică de 
decadenţă însoţite de destrămare sufletească şi de sentimentul 
ireparabilului. lar în perspectivă mai largă, mi se pare destul 
de sigur că de 150 de ani ne găsim în necurmată ascensiune. 
Faptele politice hotăritoare își dau întâlnire la noi, destul de 
uimitor, cu fapte spirituale tot așa de decisive. E aici un nepre- 
tuit simptom al gradului de organicitate, proprie dezvoltării 
noastre istorice. 

Tinereţea reprezentanţilor celor mai de seamă ai spirituali- 
tății românești de astăzi coincide în timp și în preocupări cu 
tinereţea Prințului, care avea să devină Regele Carol II, iar 
maturitatea acestor reprezentanţi apare, în mai multe înţelesuri, 
contemporană şi în plină lăuntrică corespondenţă cu toate acele 
fapte de întemeiere a unei noi vieţi de stat, ce se datoresc 
supremului Cârmuitor. Domniile cele mai dinamice și cele mai 
constructive nu sunt totdeauna însoţite de efervescenţă creatoare 
şi în alte domenii. Fenomenul are însă loc sub ochii noștri. Căci 
niciodată spiritului românesc nu i s'a hărăzit un mai bogat și 
mai strălucit mănunchi de puteri decât în clipa de faţă. 

E greu de prevăzut argintul strecurat, ce ni-l va aduce ziua 
de mâine, dar generaţia spirituală, care s'a manifestat după 
război şi în cei zece ani de ocrotitoare domnie pe care îi săr- 
bătorim, și-a cucerit o conștiință despre rosturile culturii, mult 
mai adâncă și mai pură, decât fuseseră în stare generaţiile an- 
teritoare, care prea adesea au confundat opera de creaţie cu 
opera de culturalizare. Cântecul poeţilor a devenit mai variat 
şi mai înalt, culoarea pictorilor mai expresivă si mai plină de 
semnificaţii prin ea însăşi, muzica a găsit ca niciodată drumul 
etnicului rafinat, arhitectura se lămurește, iar literatura epică 
şi dramatică are o vigoare şi subiilităţi, ce ar fi părut cu nepu- 
tință acum douăzeci de ani. Și oare nu avem astăzi chiar şi o 
metafizică românească ? În toate și peste toate românismul 

decorativ până deunăzi, a făcut un pas irevocabil spre însăşi 
esența sa. Mâine va fi capabil de universalitate, fărâ a se 
trăda. E ceasul construcţiei de larg orizont, de orizont împă- 
rătesc. S'a crezut că nisipurile bărăganelor nu suportă zgârie- 
norii, la fel cum s'a crezut că celula noastră nervoasă n'ar rezista 
la efortul metafizic. Şi totuși, fenomenele de necrezut au luar 
fiinţă în mijlocul nostru. Avem o metropolă cu bulevarde şi 
pieţi imperiale, cu clădiri ca fagurii, cu împrejurimi pe care 
geniul tehnic, tineresc si fără odihnă, și-a pub pecetea definitivă. 
Şi câte nu s'ar mai fi putut dura în acești ani, dacă împreju- 
rările nu ne-ar fi silit să ne cheltuim în săpare de cetăţi sub- 
pământene si a râurilor de foc, pregătindu-se pentru vârsta 
lupilor şi a fierului, dacă va să vină. 

Regele Carol II şi-a exprimat generos și clar, în repetate 
rânduri, încrederea desăvârșită ce-o are în puterea creatoare 
a spiritului românesc şi a generaţiei Sale. Când păcatele și 
absenţa dela datorie ale oamenilor politici L-au constrâns să 
introducă în ţara Sa un regim autoritar, El și-a impus cu un 
maximum de eficienţă iniţiativele pe atâtea tărâmuri, adică 
pretutindeni unde interesul obștesc si de Stat le-au cerut. Cu 
o intuiţie fără greș, El a ghicit totdeauna unde era nevoie de-un 
program de muncă și de-o dirijare spre folosul colectivităţii. 
Intr'un singur domeniu Regele a gândit că e bine să spriji- 
nească, fără de a impune un program: în domeniul culturii 
creatoare. Increderea nelimitată și elogiul tacit acordat sponta- 
neităţii si libertăţii spiritului sunt încă o mărturie, că Regele 
însuși și-a daf seama, că poporul românesc se găseşte în plină 
fază de creaţie, iar nu de simplă „renaştere“ (renaşterile pot în 
adevăr să fie „făcute“ cu oarecare efort, după programe inspi- 
rate de un apogeu al amintirii). Sunt astăzi în Europa mai 
multe feluri de regimuri autoritare. Toate, cu excepţia unuia, au 
crezut că sunt chemate să dirijeze si cântecul poetului, și gândui 
gânditorului. De aceea, sub toate aceste regimuri, cu exceptia 
unuia, poetul și gânditorul sunt puşi în disponibilitate şi osân- 
diti la sterilitate. Excepţia e românească. 


LUCIAN BLAGA 


REGELE SCRIITORILOR“ 


„Noi nu credem că viața are o 
singură lature, că numai partea ma- 


terială este aceea care domină“, 
Carol II R. 


Când meditează asupra faptelor istoriei, sau când încearcă să 
se descurce în vălmășagul întâmplărilor contemporane, oamenii 
obişnuesc să vorbească de popoare mari și popoare mici ; iată o 
judecată care are neapărat nevoe de preciziuni. 

Un popor nu este mare sau mic, după întinderea teritoriului 
pe care îl locuește sau după numărul de suflete pe care îl cu- 
prinde. Acestea sunt datele materiale ale fiinţei sale, dar pe 
lângă ele şi pe deasupra lor există spiritul, care nu se măsoară 
şi nu se înnumără. In antichitate, Atena, cetate măruntă în- 
tre atâtea alte cetăţi greceşti, a ajuns întâia în lume datorită 
roadelor inteligenței., Ea a învins si a cucerit prin spirit pe cel 
mai mare popor de atunci, Romanii, după ce acesta o învinsese 
Si o cucerise cu armele. 


Tot așa, nici însemnătatea suveranilor nu se judecă după 
mărimea popoarelor peste care domnesc. State mari au avut 
uneori suverani mici şi state mici au dat alteori lumii suverani 
mari. Pentrucă spiritul creator al Suveranului intră și el în joc, 
<a o forţă de care trebue să se ţie seama, alături de puterile ma- 
teriale pe care i le pun la îndemână datele fizice : întindere te- 
ritorială şi număr de oameni. Cine ar putea tăgădui locul emi- 
nent, în istoria modernă, al lui Karl-August, suveranul duca- 
tului de Weimar ? Ducele Karl-August a știut să atragă şi să 
reţină, în jurul Curţii sale, pe un Goethe, pe un Schiller, pe un 

Herder, făcând astfel, din micul oraş Weimar, capitala spiri- 
tuală a lumii germane ; ba, poate, a lumii pur si simplu, și a- 
ceasta la epoca la care trăia Napoleon I! 

Îdeea comună care leagă noţiunea de Rege de aceea de sol- 
dat, aproape până la identitate, apare ca o idee greșită, măcar 
în parte. Rege vine dela Rex, iar Rex dela verbul regere, care în- 
seamnă a conduce, a cârmui, în cel mai larg înţeles. Cuvântul se 
putea aplica deopotrivă șefului care comandă trupele, pilotului 
care cârmuește corabia și sufletului care conduce trupul: Rex: 
= qui regit. Regele este cârmuitor, în toate domeniile activităţii 
umane. 

Este adevărat că cei mai mulţi suverani au fost îndeosebi 
conducători de oști. Dar este tot atât de adevărat că suveranii 
cei mai mari, aceia care au făcut mai mult bine neamurilor lor 
şi lumii, au fost, în aceeaşi măsură, conducători în domeniul spi- 
ritului ; ocrotitori și prieteni ai producătorilor de bunuri spiri- 
tuale. Împăratul Octavian Augustul a învins în multe lupte și 
a dus până departe hotarele imperiului roman. Dar colabora- 
torii lui, poeţii Virgiliu și Horaţiu, au întins în timp graniţele 
geniului roman, până la hotarele veșniciei. Pe teritoriul fos- 
tului imperiu nu mai merge astăzi banul cu efigia împăratului, 
statuile lui nu se mai ridică, deificate, în Hispania, în Gallia, 
în Britania sau în Africa. Dar figura lui trăeşte şi astăzi în ver- 
surile lui Virgiliu sau ale lui Horaţiu. Iar poeţii lu: August au 
şi astăzi valoare de circulaţie, nu numai între limitele impe- 
riului, ci în lumea întreagă. 

Exemplul este departe de a fi unic. Ludovic al XIV-lea a. 
fost desigur un mare conducător militar şi politic. Dacă însă ar 
fi fost numai atât, epoca lui n'ar fi socotită secolul clasic, vre- 
mea de aur a Franţei. Fără Corneille, Racine, Moliere, La Fon- 
taine, Boileau, Fenelon, La Bruyere, La Rochefoucauld, Pascal, 
Saint-Simon, locul acestui monarh în istorie ar fi cu siguranţă. 
mai modest, iar vremea mai puţin luminoasă. 

Istoria ne oferă exemple încă și mai caracteristice. Numele 
lui Lorenzo de’ Medici sar fi pierdut în puzderia de principi 
italieni, dacă „Magnificul“ n'ar fi fost protectorul literelor și 
al artelor. Iar Florenţa lui war mai putea fi numită „Atena 

Italiei“, ci ar fi rămas unul din numeroasele orășele peninsulare 
ale epocii, fără glorie și fără istorie. 

Așa dar, admiraţia si înţelegerea marilor monarhi pentru ma~ 
rii scriitori apare ca un fenomen constant dealungul vremilor. 
Manifestarea lui a îmbrăcat formele cele mai felurite, unele cu 
înfăţişare de adevărat simbol : când Alexandru cei Mare a cu- 
cerit Teba și a ras oraşul dela pământ, n'a lăsat în picioare de- 
cât o singură casă, aceea unde, cu mai bine de un veac înainte, 
locuise poetul Pindar. Forma de manifestare cea mai semnifi- 
cativă rămâne însă aceea care pornește, nu atât dintr'o trăsătură 
de psihologie personală, cât dintr'o înaltă concepţie de stat. Se 
înţelege, marii conducători de popoare au încurajat pe artiști 
şi din pricina iubirii lor de frumos, a sentimentului lor estetic, 
notă care nu lipseşte din profilul sufletesc al oamenilor de elită. 
Dar ei au făcut-o mai ales fiindcă și-au dat seama de funcţia 
socială pe care o îndeplineşte literatura, expresie singulară de 
idei şi simţiri colective ; ei au considerat arla ca pe un instru- 
ment de guvernământ, în aceiași măsură ca forta armată, insti- 
tuţiile politice sau biserica. Kunst, artă, vine dela können, a 
putea. Arta este putere. Adevărul nu trebue să mai fie dovedit : 
e vechi ca lumea. Platon recunoștea că Homer a făcut educaţia 
Greciei. Cicero scria că nu există plantă care să se răspândească 
mai repede si să dăinuiască mai mult ca versurile unui poet. 
Tar vechiul bard român, în versuri de o simplă perfecţiune, 
dădea expresie aceluiaș adevăr : 


„Căci orice neam începe 
Intâi prin poezie ființa a-şi pricepe“. 


Fenomenul își mai află explicarea, desigur, şi în legitima do- 
rinţă de glorie a monarhilor. Mânaţi de nobila ambiţie de a 
făuri, și pentru ei și pentru popoarele lor, un nume care să treacă 
dincolo de o generaţie sau de o epocă, ei au înţeles că valorile 
permanente sunt cele de artă, cultură şi civilizaţie, faţă de cele 
politice şi militare care sunt, în chip fatal, trecătoare. 


ar 
s 


Numai privită asa, în perspectiva istoriei, apare în adevărata 
ei semnificaţie hotărîrea Regelui nostru de a considera printre 

primele Sale îndatoriri de Suveran, aceea de a fi Conducător af 
culturii naționale. Regele nostru n'a scăpat nici un prilej po- 
trivit ca să afirme, în formele lapidare care-l sunt proprii, 
credinţa Sa în misiunea de cultură si civilizaţie a popoarelor. 
Incă din primul an al domniei, în discursul de recepţie la Aca- 
demia Română !), El spunea : 

„Oricât de mare ar fi bogăţia materială a unei ţări şi oricât 
de puternică ar fi puterea ei armată, în faţa istoriei omenirii 
acea ţară nu va avea nici o însemnătate, dacă nu va aduce lu- 
mii aportul ei literar, artistic și științific“. 

Tot la Academie, în același an 2), aceeași idee cardinală re- 
venea pe buzele Regelui, în termeni la fel de preciși : 

„Eu nu pot concepe că o ţară poate să însemneze ceva, oricât 
ar fi de mare puterea ei armată, dacă nu-și sporeşte până la 
extrem patrimoniul intelectual. Numai prin acest aport adus te- 
zaurului cultural al omenirii, o naţiune poate rămânea înscrisă, 
pentru totdeauna, în istoria civilizaţiei“. 

Şi trei ani mai târziu 3), la Braşov, la serbările Astrei, El in- 
sista : 

„Oricât s'ar fi distins neamurile prin însușirile lor vitejești si 
războinice — şi printre aceste neamuri suntem și noi— totuşi 
neamurile dela care au rămas cele mai adânci urme au fost 
acelea care au excelat pe tărâmul culturii, al civilizaţiei și 
progresului omenirii“. 

Iată convingerea adâncă din care a pornit declaraţia Suvera- 
nului, numai la două luni dela suirea sa pe tron 4), declaraţie 
plină de răsunet, care a mers din gură în gură, dealungul si 
dealatul ţării : „Imi iau angajamentul să fiu şi un Voevod al 
culturii româneşti“. 

Pentru un rege ca al nostru, un astfel de legăinânt nu putea 
rămâne o simplă floare de stil. Faptele l-au urmat, cu adevărat 
regeşti. 


*) 25 Mai 1931, 

2) 3 Noembrie 1931, 

*) 8 Septembrie 1933, 

t) 12 August 1930, la deschiderea Universităţii din Vălenii de Munte, 

In prima linie a înfăptuirilor regale închinate scrisului și scrii- 
torilor, se așează Fundaţiile Culturale ale Suveranului. Ideea 
unor mari instrumente de cultură, puse sub semnul regal și con- 
duse de Regele Însuși, era dealtmintreli ceva mai veche. Incă 
de pe vremea când nu era decât un principe tânăr, cu ochi lu-. 
minoşi și zâmbet care farmecă, El întemeiase Fundaţia Cultu- 
rală Principe Carol, şi cu rostul de a răspândi cultura în stra- 
turile adânci ale poporului nostru, dar, în acelaş timp, si ca o 
vatră la care să se încălzească scriitorii. Principele Moștenitor 
îi cunoștea de pe atunci și învățase să-i iubească, pe ei și munca 
lor, asa cum a mărturisit-o, odată, la ziua cărţii 1), regesc de 
simplu și omenesc de frumos: 

„Cele câteva cuvinte pe care le voi rosti, tin să le încep prin- 
tr'o declaraţiune, care pleacă din adâncul sufletului Meu : sunt 
fericit de a fi astăzi în mijlocul D-voastră, pentru că mă simt 
într'un cerc de prieteni. 

Această prietenie, prin care sunt legat — si personal, și ca 
Suveran — de aceia care sunt chemaţi să răspândească cultura 
în popor, este o legătură care, după cum a spus d-l Președinte 
al Societăţii Scriitorilor Români, dăinuește de mai bine de 20 
ani. Mi-au rămas adânc întipărite în suflet și în minte acele şe- 
zători, la care crau chemaţi scriitorii ca să arate ceea ce au pu- 
blicat nou. Acel grup, care se întrunise atunci în Palatul din 
Calea Victoriei și din sânul căruia astăzi, din nenorocire, mulţi 
au dispărut, sunt sigur că a fost un preţios îndemn la munca 
scriitorilor români. Asupra sufletului Meu însă a avut un adânc 
efect, căci prin legăturile personale ce s'au putut inchega atunci, 
am învăţat să iubesc, nu numai ca protector, dar și ca om, pe 
scriitori“. 

Fundaţia Principelui, a căpătat apoi o tovarăşe de lucru în 
Fundaţia Regelui. Pusă pe baze solide, sub ochiul vigilent al Su- 
veranului-Intemeictor, Care o conduce El Însuși, Fundația 
pentru literatură şi artă Regele Carol II este o instituţie pe care 
— așa a hotărît Regele 2) — .„se vor putea bizui şi vor găsi în- 


1) 20 Mai 1933, 
2) La ziua cărţii, 20 Mai 1933, 

tr'insa întotdeauna sprijinul cel mai neprecupetit, toți fšuritoru 
culturii românești“. 

Aceste două Fundaţiuni au fost reunite într'v organizare co- 
mună si sub directive unitare, cu celelalte două Fundaţiuni ale 
Regilor înaintaşi (Fundaţia Regele Carol I și Fundaţia Regele 
Ferdinand I dela lași), în Uniunea Fundațiilor Regale, care 
constitue o formidabilă uzină a culturii româneșii, în toate di- 
recțiile. Aici îşi găsesc cele mai potrivite mijloace de concreti- 
zare literatura, gândirea și arta românească. 

Din păcate, se găsesc și de cei care cred că banul cheltuit la 
Fundaţii ar fi întrebuințat mai cu folos în șosele sau în tunuri. 
Cei care pot crede astfel trebue să știe că ochiul lor nu vede mai 
departe de hotarul zilei de azi. Pe aceștia îi sfătuesc să citească, 
în Plutarh, pagina unde istoricul grec vorbește de marile re- 
prezentaţi ale tragicilor — Eshil, Sofocle, Euripide —, organi- 
zate la Atena în marele secol : „Dacă se socotește ce costă aceste 
reprezentații, scrie Plutarh, se va găsi că Atenienii au cheltuit 
mai mult pentru Bacante, Feniciene, cei doui Oedip, Antigona, 
nefericirile Electrei şi ale Medeii, decât pentru războaiele pur- 
tate cu Barbarii.... Vechii Elini aveau dreptate. Căci războaele 
cu Perșii au rămas un capitol de isterie — glorios desigur — 
dar totuși o clipă depășită în curgerea vremii, pe când trage- 
dia greacă este un monument etern al geniului grec, pe deasu- 
pra hotarelor și dincolo de vreme. 


„Uniunea“ — prin Secretariatul ei general — publică Re- 
vista Fundajiilor Regale, concepută însă nu ca un monitor al 
așezămintelor a căror emanaţiune este, ci ca o mare publicaţie 
de sinteză, unde să se oglindească spiritul românesc, în ce are 
el caracteristic și permanent. Apărută la un moment critic al 
publicisticei noastre, când revistele literare se găseau într'o a- 
devărată eclipsă, Revista Fundațiilor a umplut un gol şi a des- 
chis o cale, fiind menită să devină cea mai bună revistă româ- 
nească a vremii. Golul umplut este acela al revistei lunare tra- 
diționale ; calea deschisă, este aceea care trebue să ducă spre 
aşteptatul secol de clasicism românesc. 

O mare editură şi o mare revistă: acesta era sprijinul cel 
mai efectiv care se putea aduce operelor. Dar regele n'a uitat 

nici pe oameni. La inaugurarea săptămânii cărții din 1935 1) — 
întâia festivitate de acest fel care avea loc cu N. M. Condiescu 
ca preşedinte al Scriitorilor — Suveranul spunea, răspunzând 
cu emoție emoţionatului discurs al credinciosului Său Con- 
diescu : 

„De atâţia ani de zile urmăresc scrierile și scriitorii. Cunosc 
nevoile scriitorilor, cunosc durerile lor, cunosc mai presus de 
toate — şi aceasta Îmi dă tot îndemnul și curajul — idealurile 
și gândurile lor“. 

Inţelegător al nevoilor si al durerilor, numeroase și atât de 
variate la categoria socială cea mai expusă valurilor vieţii, Re- 
gele s'a ostenit să stingă nevoile si să aline durerile. Ce puteau 
dori mai fierbinte muncitorii cu duhul, dacă nu să cucerească 
o lună pe an, de odihnă şi de răcoare, în toiul verii ? Dacă nu 
să obţină pe urmă, către amurgul vieţii, liniștea unei bătrâneţi 
curate şi demne ? Amândouă aceste năzuinţi au fost împlinite 
mulțumită sufletului cald al Suveranului. De mai mulţi ani, FI 
a pus la dispoziţia Societăţii Scriitorilor un cămin la poalele 
Caraimanului. E un frumos pavilion de piatră și lemn, așezat 
în inima Buștenilor, lângă pădure. Acolo, din Iulic până în Sep- 
temvrie, Societatea trimite în fiecare an tre: serii de scriitori, 
mai bătrâni și mai tineri, cu familii sau singuri ; scriitorii sunt 
găzduiţi si ospătaţi pe cheltuiala Regelui, Care plătește și între- 
ţinerea pavilionului și masa locatarilor. Mâna de părinte a Re- 
gelui împarte scriitorilor Lui, ca pe o bucată de pâine caldă, 
această scumpă, nepreţuită fărâmă de liniște si aer, la sfârșitul 
fiecărui an de muncă trudnică, unită, câteodată, cu suferinţe și 
înfrângeri. Odihnă de aur, prețioasă prin ea însăși, prețioasă 
prin inima din care pornește. 

Regele a mai înzestrat pe scriitori cu o Casă de pensii care le 
asigură, după vârsta de 55 de ani, sau și înainte, dacă sunt lo- 
viti de năpasta vreunei infirmităţi, o existență tihnită. Insti- 
tutie epocală, de o măreaţă îndrăzneală, pe care n'o putea în- 
făptui decât un Rege. Nu oricare Rege, ci unul cum este al 
nostru. Scriitorii mai încercaseră, în trecut, să facă să prindă 
această idee, dar nici unul dintre oamenii politici nu avusese 


1) 12 Mai 

curajul — sau sufletul! — necesar ca s'o realizeze. Regele 
însă a dat poruncă să se înfăptuiască, fără vorbă zadarnică 
şi fără pierdere de vreme : veni, vidi, feci. E. poate, pe plan so- 
cial, una dintre cele mai revoluţionare legiuiri ale Domniei Lui. 

Frumoasă este, mai întâi, latura omenească a legii: se asi- 
gură o bătrâneţe liniştită şi demnă muncitorilor din categoria 
cea mai delicată, mai fragilă, mai bătută de vânturi. Cine, a- 
fară doar de cei care wau trăit niciodată între paginile unei 
cărţi, ar putea fi împotrivă ? 

Dar latura socială şi politică mi se pare cu mult mai în- 
semnată. Nu vă surprinde grija deosebită a legiuitorului pentru. 
o categorie aşa de specială, care e cea mai puţin numeroasă în 
stat, cea mai puţin aducătoare de venituri la capitolul buget, 
cea mai tăgăduită, principial, în ierarhia socială ? (E. îndeobşte 
cunoscut că „a face poezii“ e un lucru care scade pe un şcolar, 
pe un funcţionar, pe un profesor, avocat, medic sau ofiţer, în 
stima colegilor și confraţilor lui...) Legea schimbă cu totul ve- 
chea stare de lucruri, şi anume : 

ea recunoaşte si consacră scriitorul ca un factor cu rol ho- 
tärît în viaţa obștei ; 

ea socotește rolul acestui factor ca unul de mâna întâia, de 
vreme ce pensiile ce se acordă scriitorilor mari sunt aproape: 
egale cu cele primite de consilierii Curții de Casaţie, de profe- 
sorii universitari, de generali.... 

Privită din acest punct de vedere, legea, care va rămâne tot- 
deauna, pentru scriitorii români, LEGEA CAROL II, este un 
act monarhic ; căci toţi suveranii care au luat asupra lor hotă- 
rirea eroică, aducătoare de mari jertfe personale, de a face din 
monarhie un principiu activ, au chemat alături, ca pe cei dintâi 
colaboratori, pe scriitori. 


Trebue adăogat că mijloacele de a aduna fondurile necesare: 
unei astfel de legi (bugetul statului nu se încarcă nici cu un leu), 
sunt demne si morale. 


Demne, fiindcă o parte a fondurilor o dă o taxă asupra con- 
tractelor de editură, cât şi asupra edițiilor scriitorilor mort, 
ale căror opere au căzut în domeniul public. Scriitorii români, 
aşa dar, în viaţă şi după moarte, vor alimenta, din produsul 

muncii lor, casa lor de pensii. Pildă frumoasă de solidaritate în 
spirit. 

Morale, fiindcă o altă parte, însemnată, o dă un timbru 
de librărie asupra periodicelor străine care se citesc în Româ- 
nia. Publicul nu știe poate, dar trebue să afle acum acest lu- 
cru, că multe dintre revistele străine se vând la noi, fiecare în 
parte, mai mult decât toate revistele româneşti la un loc. Este 
moral ca tot acel delicios coconet monden, care se topeşte din 
picioare dacă nu citește Marie Claire, Marianne, Modes et 
travaux, Je suis partout, Dic neue Linie, etc., etc., să plătească 
pe lângă cei 12, 15, 20, 50 sau 100 lei, cât costă revista străină, 
si un timbru de unul sau doi lei. Scumpele noastre fandosite 
datorează această contribuţie creatorilor de suflet şi de frumos 
românesc. 


Dar câte altele nu sunt dorinţele scriitorilor noştri, asupra. 
cărora Suveranul Lor s'a aplecat cu iubire si voinţă de faptă... 
Să mai însemn aici unul: visătorii plănuiau de multă vreme 
un fel de „castel în Spania“, o casă a lor în București, un cuib: 
unde să se poată întâlni, unde să-și primească musafirii străini, 
unde să-și adune cărţile, unde să ţină șezători, — întrun cu- 
vânt, o reședință statornică a Societăţii Scriitorilor Români, în 
locul tradiţionalei case cu chirie. Neuitatul, de neînlocuitul N. 
M. Condiescu s'a gândit să încerce a face din visul visătorilor 
o realitate de cărămidă şi beton. Dar de unde banii mulţi tre- 
buincioși pentru o astfel de clădire ? Şi atunci a alergat să ceară. 
sprijinul „Stăpânului“. L-a cerut aşa cum știa el că o să-l placă. 
Suveranului : cuviincios şi mândru, smerit şi demn, cald și lim- 
pede, cu fruntea sus, cu voce tare, în public, la faimoasa zi a 
cărţii din 1935. Ca răspuns, Regele a dăruit numaidecât, în 
clipa următoare, pe loc, două milioane. Gestul regal a impre- 
sionat şi a dat de gândit ; câţiva înalţi dregători s'au asociat şi 
ei : milioanele au început să se adune ! Așa se face că Societatea 
Scriitorilor are astăzi vreo opt milioane de lei, cu care, dacă 
vremurile vitrege nu se vor pune deacurmezișul, va începe să 
se înalțe, chiar din vara aceasta, în Bucureşti, „Palatul Scrii- 
torilor Români“. 

Şi nu pot să nu amintesc încă un semn, cel mai scump inimii 
noastre de scriitori. Când, acum câţiva ani, S. S. R., prin glasul 
lui Condiescu, a rugat pe Suveran să binevoiască a primi să fie 
inaltul Patron al Societăţii, Regele a dat un răspuns pe care 
abia îndrăsneam să-l sperăm : „Nu patron, ci membru activ“. 
Ce poate fi mai semnificativ, pentru concepţia monarhiei ac- 
tive, productive, pe care a dat-o lumii, ca pildă, Regele Româ- 
niei ? Ce ar fi putut să încunune mai frumos frunțile scriitori- 
lor, decât faptul că Suveranul lor s'a voit, între ei, lângă ei, ca- 
marad şi prieten ? Căci Carol II nu este numai Regele Scrii- 
torilor ; El este, în aceiaşi măsură, Regele-Scriitor. Tex- 
tul cuvântărilor Sale, a căror ediţie completă, pentru primii zece 
ani, va apare într'o frumoasă ediţie a Fundațiilor, constitue, 
pentru noi toţi, o mărturie şi un document. 


Incurajaţi de astfel de semne, călăuziţi de astfel de exemple, 
scriitorii sunt gata să pornească, alături de Regele lor la înfăp- 
tuirea operei mari pe care o datoresc ţării. Este opera civiliza- 
toare ce revine României întregite. Insulă latină întrun ocean 
slav, ctitorie a Occidentului între popoare răsăritene, destinul 
României se aseamănă, în această parte a lumii, cu acela al 
Romei antice: destin de civilizaţie şi de proselitism prin spirit. 
Dacă avem dreptul să ne gândim la un imperialism românesc 
în Sud-estul Europei, apoi nu poate fi vorba decât de un centru 
de radiaţiune spirituală, care va să se impue prin preeminenţa 
valorilor literare, culturale şi artistice aruncate în circulaţie. Va 
fi aceasta cea mai frumoasă putere a României, o putere pe care 
nici oamenii, nici timpul nu o vor putea înfrânge. 

Iată opera care așteaptă pe scriitorii Regelui. 

Ce va aduce mâine ? 

Imi vin în minte versurile lui Victor Hugo pe care le cita 


Majestatea Sa, vorbind la desckiderea cursurilor Universității 
din Cernăuţi, în 1935: 

Oh, demain c'est la grande chose! 
De quoi demain est-il fait ? 
L'homme aujourd'hui sème la cause, 
Demain Dieu fait mârir l'effet. 
Non, l’avenir n'est à personne, 
L'avenir est à Dieu. 


Mâine, fireşte, este al iui Dumnezeu. 

Dar astăzi, sufletele şi condeiele noastre sunt ale Regelui. Sub 
privegherea și îndrumarea Lui, vom arunca azi sămânţa în pă- 
mântul scump şi sfânt al Ţării, pentru a aștepta, încrezâtori, 
recoltele destinului românesc. 


N, I. HERESCU 


SCEPTRUL REGELUI, PROFILAT 
PE ZONĂ 


Scurtă vreme după urcarea în Scaunul Ţării, într'o întrari- 
pată rostire de nenumărate ori citată de atunci, Suveranul ex- 
primase hotărîta voinţă de a reînvia şi desăvârși voevodatul 
cultural al Brâncoveanului. 

A spus — si a deschis calea înfăptuirilor. 


Cultură, sprijin literelor și artelor, înălțarea spirituală a sa- 
telor, biblioteci și căminuri, ctitorii şi așezăminte, preocuparea 
de a modela un stil vieţii româneşti și de a imprima acestui stil, 
ca o chezășie de organică armonie, potolirea necurmatelor pri- 
cini de discordie socială. O politică a culturii și o cultură a po- 
liticei. Toate articulându-se într'un plan vast, metodic, nepripit, 
ca pentru o eră prelungă și fecundă de acalmie, după ce fur- 
tunile s'au ogoit, și de-asupra apelor, sub eșarfa irizată a curcu- 
beului, a pogorit albul porumbel al păcii cu ramura de finic în 
plisc. 

Dar cum omul, chiar din regească stirpă, se află sub vremi, 
altul s'a dovedit a fi deocamdată semnul domniei. Altul a fost. 
Altul este. 

Treptat, amăgitoarea pace pierdută a Europei n'a mai în- 
găduit dulcea speranţă a unui ciclu de linişte, prosperitate, con- 
fort si generoasă folosinţă a născocirilor tehnice care ar fi în- 
dreptăţit mândria veacului. Nici acea reculegere prielnică me- 
ditațiilor filozofice, creaţiilor artistice, armoniilor lăuntrice, ali- 
nărilor sociale, menite să încrusteze blazon de nobleţe univer- 

sală unei epoci de înflorire autentic naţională, ca secolul lui 
Pericle, al lui August, al Regelui-Soare. 

Mai aspru şi mai vitreg se lămurea a fi climatul Europei. Şi 
mai asaltat de primejdii, destinul României. 

Venea războiul către noi. Un război mai crunt decât profeţiile 
Apocalipsului, total, exterminând state și civilizaţii, clătinând 
poate temeliile unei lumi ; în orice caz, despicând veacul în 
două. 

Regele Carol a prestiut aceasta ; iar prestiind-o, cu o dure- 
roasă dar realistă lepădare a năzuințelor celor mai scumpe, a 
amânat şi restrâns plănuirea marilor înfăptuiri culturale şi ci- 
vilizatorii, pentru a mobiliza toate energiile și resursele naţiunii 
ca să facă faţă amenințărilor ce se apropiau. 

Cu asemenea preţ — şi numai cu acesta! — ne aflăm as- 
tăzi în așteptarea ceasului de cumpănă, fără cutremur. 

Şi este o datorie a cronicarului fidel, încercarea de a desluși, 
în haosul precipitat al evenimentelor, tainicul fir, permanent, 
adesea indescifrabil superficialelor sau opacetor intuiţii contem- 
porane, adesea zădărnicit de coaliţii oculte, adesea primejduit 
de zvârcolirea ambițiilor neconsolate, dar fir rămas totdeauna 
intact, viu, vibrând încadrat ca o strună la cel mai impercep- 
ubil avertisment al furtumlor pândind încâ dincolo de orizont. 
Tainicul fir, permanent, al voinţei și chibzuinţei monarhice, 
care a izbutit să ne scoată nevătămaţi la limanul vremilor, să 
ne apere de noi înşine, să ne redea robustului instinct de con- 
servare prin care am supravieţuit din veac altor mai nesăţi- 
oase si făloase imperii, deşi eram mai puţini, mai slabi și în- 
tr'altfel divizați. 

In cartea celor dintâi zece ani de domnie, în deosebi la acest 
capitol va să ne oprim, fiindcă acolo stă scrisă mântuirea fiinţei 
noastre naţionale. 


Astă iarnă, în plinul viforinţelor, de Crăciun, de Anul nou si 
de Bobotează, prezența Suveranului la trei fruntarii ale ţării, în 
mijlocul oștirii și poporului, a galvanizat sufletul trupelor de 
pe zonă. 

Un nivel, cum nu s'a mai pomenit de ani, își tălăzuia troenele 

în năpraznie asalturi, la Nistru, la marginea Pustei, în Delior- 
manul Dobrogei. Zidca gigantice fortificaţii de nea astupând 
tranșeele răbduriei construite de mâna omenească. Tempera- 
tura scădea cu fiește ce zi, marcând pe gradul termometrului 
fantasticul ger al banchizelor polare. Şi în fiecare noapte alt 
tren abia spintecând barierele de nămeţi în singurătăţile cutree- 
rate de crivăţ. Cetăţeanul cel mai umil, urmând datina pămân- 
tului, se aciuia întrun adăpost cald, familiar, moleșitor, pentru 
prăznuirea acestor sărbători care sunt mai ales ale ospeţelor și 
somnolenţelor hibernale. 


Iar Regele ţării străbătea ţara dintr'un capăt la altul prin vi- 
fore şi ger, înfruntând viforul și gerul. 

Lua parte la liturghia soldaţilor. Se împărtășea la cina lor 
sobră. Le cuvânta, încăzindu-le un suflet bântuit de întrebări 
şi neliniști, cum e bântuit acum de întrebări si neliniști sufletul 
omenirii întregi, fie că se află sub arme, fie că se socoate deo- 
camdată într'o egoistă și iluzorie siguranţă. 

Sărbătorile de Crăciun au fost peniru ostașii din Ardeal ; săr- 
bătoarea Anului nou, a fost pentru ostașii dela Constanţa, la 
hotarul dela Marea cea mare a lui Mircea Vodă cel Bătrân ; 
Botezul Domnului a fost prăznuit între oștenii și poporul din 
Basarabia, la Chișinău, undc norodul a dislocat spontan geome- 
trica simetrie a solemnităţii, pentru a năvăli cu ochii podidiţi 
de lacrimi și cu irumpere de glasuri, să-și aclame Domnul și 
Ocrotitorul. 

Trei drumuri, cu popas în trei puncte cardinale ale României 
eterne. T 

Trei rostiri, cu trei prilejuri de mai vârtoasă afirmare a in- 
destructibilei si sacrei legături dintre Tron și Țară. 

Trei stâlpi, mai adânc înfipţi, la trei hotare, într'o răscruce 
istorică a lumii, când atâtea hotare se clatină si se șterg. 

Pentru corespondenţii streini ai ziarelor din occident, era 
ceva nou, neașteptat si unic, de o splendidă demonstraţiune a 
misiunei monarhice. De aceea s'au grăbit să împrăștie vestea cu 
o uimită admiraţie, în cele patru vânturi, în capitalele ţărilor 
combatante și neutre, unde ecoul a devenit îndelung. 

Pentru noi însă, era ceva mai puţin nou si neașteptat. Era 

ceva cu totul firesc. Intro mai veche şi statornicită orânduială. 
Căci Regele ne-a fost deprins de mult cu această prezenţă în 
mijlocul armatei sale. 

Ne-a fost deprins de mult, încă din vremea celuialt mare răz- 
boi, când Principe moştenitor al României mici de atunci, îm- 
pletindu-şi aspra experienţă a tinereţii cu aspra experienţă a 
țării, îşi pregătea astfel mântuitoarea-i domnie ce avea să bine- 
cuvânteze România mare de astăzi. Ne-a fost deprins de mult, 
încă din cei dintâi ani ai domniei acesteia, când la fiecare ma- 
nevră, la fiecare sfințire de steag, la fiecare jurământ de pro- 
motie a tinerilor ofiţeri, la fiecare patron de regiment, la fie- 
care comemorare de glorioasă bătălie mai recentă ori mai de- 
părtată în veac, — Regele n'a lăsat a trece nici un prilej, fără 
a se afla printre ostaşii Săi, fără să le arate grija şi iubirea de 
părinte în aceeaşi vreme arzătoare şi severă; fără să exalte în 
cuvinte de o adâncă rezonanţă bravura nativă a oșteanului nos- 
tru, care, din epoci voevodale, a avut de apărat aici, la răspin- 
tenea imperiilor şi a poftelor; aici la răspintenea occidentului 
şi și a orientului ; aici, la răspintenea celor care cădeau şi a ce- 
lor care se înălţau : a avut de apărat, aici, un pământ cu sânge 
sfinţit şi de vechi morminte străjuit. 

Astăzi, aceste rostiri regeşti către soldaţi şi comandanţi ar 
îndestula substanţa unei adevărate şi profunde antologii a na- 
țiunei armate. 

Un îndreptar al timpurilor ce încă o dată aveau să vină şi 
încă o dată au venit. 


Aşa dar, prezenţa materială a Suveranului, astă iarnă, la trei 
hotare de ţară, a galvanizat moralul trupelor de pe zonă, nu 
prin noutatea faptului, cum s'au socotit îndreptăţiţi a crede şi 
cum s'au grăbit a vesti în patria lor, corespondenţii ziarelor 
streine, care nu cunoşteau stările noastre în adânc. Ci, dimpo- 
trivă, fiindcă împrospăta, sublima, ilumina astfel, fiindcă în- 
carna o prezenţă materială, din totdeauna ; fiindcă întărea ast- 
fel conştiinţa unei veghi uneori invizibile, dar veşnic neîntre- 
rupte, prin care veghe oștirea s'a ridicat în zece ani, reorgani- 

zată, întinerită şi puternică, din mecanismul unde o aflase Res- 
tauratia. 

Este nevoie de o asemenea privire îndărăt, pentru a măsura 
toate obstacolele viclene ale drumului străbătut. Şi pentru a 
descifra deplin, prin ce providenţială previziune timpurile ne-au 
găsit pregătiţi. 

A fost un miracol ? Nu! A fost numai reflexul precis al in- 
stinctului de conservare naţională, pe care l-a incarnat Monar- 
hia restituită funcţiunii sale, în ziua de 8 Iunie 1930. 


* 


Sá recapitulăm. 

Acum zece ani, în preajma acelei luni de vară din 1930, Eu- 
ropa se lăsa încă legănată de amăgirea unui pacifism sortit să 
rămână mai apoi, îmbălsămat în cavoul dela Geneva. 

Erau, firește, ademenitoare foarte aceste utopii. Răspundeau 
la dorinţa legitimă a milioane și milioane de oameni din a că- 
ror carne şi viaţă războiul muşcase. Dar erau constituite pe pis- 
curile ameţitoare ale abstracţiilor, într'o glacială altitudine im- 
proprie viabilităţii, de pacifiștii care atribuiau dorinţei și voin- 
tei lor de pace o magică forţă de convertire generală. 

Seducţia unui asemenea pacifism abstract s'a dovedit mai pu: 
ternică decât răzleţele avertismente ale celor puţini ce despicau 
altfel realitatea. An cu an, ţară cu ţară, guvern cu guvern, a 
cloformizat simţul istoric al naţiunilor. capitalul lor de experi- 
enţă, chiar elanul vital al popoarelor și conducătorilor de po- 
poare. u 

Pacea intrase în agonie de atunci. 

De atunci, se pregătea războiul mocnit, subteran, dar cu invin- 
Gbila perseverenţă a germenului din sâmbure, care pleznește că- 
masa prea strâmtă a coajei, străbate bulgărul de țărână și își 
lărgeşte spaţiul vital (cum e moda a se spune astăzi), când ciclul 
germinatoriu s'a împlinit. 

Nu mai era o taină. Nu mai putea fi o surpriză. Era un feno- 
men în curs ; un proces biologic. 

Câţi oare au întrevăzut însă deznodământul inevitabil ? Câţi 
l-au presimţit măcar ? 

Si întrevăzându-l, și măcar presimţindu-l, câţi oare din câr- 
muitorii statelor europene ar fi avut curajul eroic al impopula- 
rităţii pentru a proclama răspicat primejdia și pentru a trage lo- 
gic concluzia, opunând pacea armată, celeilalte păci fragile și 
efemere, înfășurată astăzi în giulgiul morţii pe catafalcul dela 
Geneva ? 

Mai comod era un discurs presărat cu sublime intenţii. Mai co-. 
mod și mai popular. 

Era mai în nota timpului a declara că respingi ipoteza războ- 
iului, fiindcă orice cuget evoluat al veacului o respinge cu o- 
roare. Şi era mai sumară asemenea lichidare a problemei de gu- 
vernământ, suprimând pericolul prin negare, decât a răscoli cu- 
getele, a construi fortificaţii, a risca momentan popularitatea 
prin adaosul câtorva luni la durata stagiului militar, a pregăti 
prin înarmare promptă și metodică apărarea acelei păci pe care 
o dorești, o voești — dar nu poate fi garantată numai prin uni- 
laterala ta dorinţă şi voinţă. Numai cu falnicele suliți de mu- 
cava ale retoricei pacifiste. Numai cu muceda procedură de ju- 
decătorie de pace, a conferinţelor si consiliilor și congreselor, 
incapabile să-și impună vre-odată vre-o decizie, fiindcă nici o 
decizie nu s'a aflat vre-odată susținută de instrumentul mate- 
rial și de autoritatea morală pentru a aplica efectiv vre-o sanc- 
iune. 

Că într'un univers ideal, teoretic, forta nu s'ar cuveni să pri- 
meze dreptul, e o năzuinţă obştească. Că deocamdată, în lumea 
noastră si în epoca noastră așa cum sunt ele, dreptul se cuvine 
apărat prin forţă și că nu poate fi apărat decât prin forţă — e o 
realitate tristă, dar iremediabilă. O realitate mereu verificată 
şi confirmată ; reexperimentată pentru a fi din nou și amar re- 
confirmată. O realitate însă cu totul şi sistematic ignorată de 
himericii ocârmuitori ai aproape tuturor statelor europene de 
după celălalt mare război. 

Pentru a salva pacea și victoria, ce altă soluţie elementară 
există, decât a neutraliza, prin echilibru de forţe, forţele care se 
organizau întru nimicirea păcii şi a victoriei ? 

Dar soluţia se întâmpla a fi prea simplă şi logică, pentru a nu 
se cere înlăturată, ca tot ce nu mai inspiră încredere tocmai prin 
excesul de simplitate si logică, într'o lume sofisticată. 

Astfel ceasul expierilor venea neînduplecat între noi. Către 
toţi, victime si culpabili, într'o Europă bântuită de descompune- 
rea rapidă a instituţiilor politice și slâșiată de ideologii exaspe- 
rate; într'o Europă cu guvernele paralizate de teama răspunde- 
rilor precise și curajoase, cărora li se substituia prin rutină şi 
prin unanim consens răspunderea cealaltă, pulverizată, neant:- 
zată, a „poporului suveran“. 


3 


Ci numai după o asemenea examinare a celor ce s'au petrecut. 
aiurea și numai după ce ne examinăm cugetele ca să ne mărtu- 
risim într'o spăimoasă străfulgerare, tot ce s'ar fi petrecut la noi 
ŞI cu noi; numai așa ne-am afla în măsură să intuim misiunea 
izbăvitoare a Regelui, în pregătirea României pentru acest ceas, 
al unsprezecelea. 

Ne găseam și noi, în Iunie 1930, ca mai toate popoarele Eu- 
ropei, într'o criză morală care devora pacea și victoria. 

Precizez : criză morală. Fiindcă toate celelalte crize, politice. 
şi economice, sociale si financiare, cu deosebire aici își aveau rä- 
dăcina înfiptă. In descompunerea morală care nu mai permitea 
o încercare virifă de redresare. 

Nesaţiul bunurilor terestre, o indiferenţă culpabilă la orice 
avertisment al viitorului, atmosferă crepusculară, scandaluri a- 
faceriste, satisfacerea și specularea instinctelor, sterpe dispute 
constituţionale, partidele politice multiplicate la infinit prin sci- 
ziparitate, regionalism, zeflemea, șoapte, popularităţi născute 
peste noapte, umflându-se peste zi și pocnind până în dimineaţa 
următoare, oneroase împrumuturi interne și externe, experți şi 
tutori financiari expediaţi de capitalul strein să ne supraveghe- 
ze : iată climatul României mari din acea vară a anului 1959, 
când Regele Carol a coborit în mijlocul nostru, revenindu-ne- 
din cer. 

O zguduire a conştiinţelor a existat. Un spasm. Ochi înlăcri- 
mati, învăluiri de speranţe, jurăminte să ne lepădăm de tot ce 
era sterp și uscat în suflete. Chemarea tânărului Suveran a 
străbătut în zone încă neprihănite de cuget. Erau cuvinte simple, 
patetice, arzătoare, iertătoarc, cerându-ne uniţi ; de pe atunci 
cerându-ne să ne pregătim ceasurile ce aveau să vină și în care 

nimeni nu mai credea, fiindcă toţi pierduseră instinctul solida- 
rităţii naţionale. 
Prilejul a fost pierdut. 


Numai norodul cel mult, țărănesc, s'a înverşunat a crede şi a 
nădăjdui. Căci pentru dânsul, din veacuri bântuite, din veacuri 
voevodale, Domnul ţării însemna firescul apărător al obidiţilor, 
însemna noțiunea de durată şi de continuitate, de autoritate, în- 
semna incarnaţiunea conștiinței, a răspunderii, a prevederii. a 
Icgii, a credinţei, a supremului apărător de hotare. O simţea a- 
ceasta norodul cu seriozitatea cruţată de zgura sterilelor contro- 
verse constituţionale, dintr'o predestinare de obârşie şi de func- 
ţie socială. „Căci — amintea cu altă împrejurare un cronicar 
occidental — poporul e serios. Viaţa e serioasă. Munca e seri- 
oasă. Ë serios a-ţi câștiga pâinea, a ara şi a mânui unealta, a-ţi 
creşte copiii, a lupta împotriva bolii, împotriva adversităţilor, a 
economisi din puţinul zilnic pentru a-ţi asigura sărmanele bä- 
trâneţe. Masele au intuiţii profunde, fiindcă au experienţe pro- 
funde. Ele ştiu să distingă cine posedă această concepţie a seri- 
osului şi cine n'o are“. lar norodul cel mult, cu asemenea intui- 
ţie profundă, cu atavica amintire a experienţelor voevodale, a 
prins nădejde în îndreptarea stărilor şi primenirea orânduelilor, 
fiindcă-i venise Domnul ţării. 

Dar prilejul a rămas totuşi pierdut. 

Mecanismul constituţional împiedică o repede și desăvârşită 
restituire a atributelor voevodale Regelui înălţat în scaunul tä- 
rii pentru a ne mântui de propriile noastre pierzanii. 

Chiar scutierii, cei mai fideli şi înverşunaţi ai instituţiei mo- 
narhice, sosiți din tagma cărturărească, dar atinşi de infirmita- 
tea tagmei cărturăreşti, îşi iroseau energia în savante disertaţi- 
“uni pe principii abstracte, invocând autoritatea glorioşilor cam- 
pioni ai monarhismului de aiurea : Joseph de Maistre şi Bonald, 
Lorenz von Stein şi Fustel de Coulanges, Charles Maurras și 
Mussolini. Indepărtându-se de obiect, de realitatea imediată, dc 
realitatea noastră în spaţiu și în timp, uitând că am lăsat îndărăt 
n tradiţie voevodală ce-a fost adumbrită de superstiţia constitu- 
ţiilor de împrumut, chiar aceştia, în favoarea lor monarhică, au 
ilustrat primii ani ai Restauraţiei cu o avalanșă de erudiţii ab- 

stracte, inoperante, dezincarnând realitatea monarhică de pre- 
zenţa sa vie, activă, mobilă, imperioasă, în mijlocul nostru şi ia 
cârma destinelor noastre. Cu atât mai pasionat se împotmoleau. 
în controversele constituţionale ale separaţiilor de puteri, ale 
compatibilităţilor şi incompatibilităţilor, ale conceptului potes- 
tas şi auctoritas ; cu atât mai pasionat deci, se împotmoleau în a- 
cest labirint de sterile și dezolate controverse, fanaticii idolatri 
ai unui constituţionalism sclerozat, desuet, cadaveric. Uni. cu 
sinceritate ; alţii cu făţărnicie. Toţi stând împotriva vremurilor, 
întârziind împlinirea vremilor. 

Este si aceasta de amintit, fiindcă acest trecut expiică pre- 
zentul. 


“e 


Cuvântul Suveranului adresat ţării, în cea dintâi zi a domniei 
se încheia cu următorul apel : š 

„In clipele grele prin care trece Tara, fac cea mai caldă che- 
mare tuturor fiilor săi, la cea mai sinceră și desinteresată con- 
lucrare, pentru dezvoltarea forţelor ei vii. 

„Cer ca toţi, fără deosebire de părere politică, credinţă sau 
obârşie, să-Mi dea sprijinul lor larg, pentru propăşirea Țării 
prin cinste şi demnitate“. 

Și în acelaşi spirit, după jurământ, în Adunarca ţării, rostea 
a doua chemare, întărind-o pe cea dintâi : 

„Nu pot să nu mă gândesc cu nespusă evlavie la cei opt sute 
de mii de morţi si acei luptători din Ardeal, Bucovina și Basa- 
rabia, care prin sângele lor au închegat pentru totdeauna unirea 
nației în graniţele ei firești. 

„Această moștenire sfântă trebue s'o păstrăm ca cel mai sfânt 
odor și, întărit încă mai mult de aceste jertfe, sunt hotărit să 
menţin fără șovăire jurământul meu de a păstra neatinsă integri- 
tatea teritoriului naţional. 

„Spre a duce la îndeplinire această făgăduinţă, am nevoie mai 
înainte de toate, de colaborarea fără preget a tuturor forţelor vii 
ale naţiunii. 

„Fără unirea tuturor nu vom putea apărea în faţa celor ce ne 
pizmuesc, ca o forţă nesfărmată, sprijinită pe o armată organi- 
zată după ultimile cerinţi şi care se va putea totdeauna bizui pe 

deplina mea grijă, spre a păși definitiv la o muncă pașnică și 
harnică. 

„Greutățile, care unora li se par de neînlăturat, vor putea 
fără nici o îndoială să fie călcate în picioare, de o Românie unită 
şi hotărîtă. Nu vreau să pun la îndoială nici o clipă patriotis- 
mul acelora care, la locurile unde sunt așezați, au datoria de a 
lucra la progresul ţării... Tara noastră este atât de bogată, are 
atâtea izvoare naturale, încât având concursul tuturor, nu putem 
să nu îndreptăm cât mai repede starea economică și să nu redăm 
astfel mulţumirea materială locuitorilor care de atâta vreme o 
aşteaptă. Patrimoniul de bogății al României e atât de mare, în- 
cât şi pe tărâm cultural vom trebui să ne luăm locul în lume...“. 

Chemarea la unire si conlucrare, astfel sunase. 

Iar după clipa de zguduire a cugetelor, îndată retractată, iată 
jalnicul efect, consemnat în cronica acelui an 1930, de un auto- 
rizat martor ocular, istoricul Nicolae Iorga : 

„Sesiunea Camerilor, deschisă în Noembrie, fu de o rară stâr- 
piciune, cu toată legea valorificării produselor agricole și aceea 
contra cametei, ambele inoperante. Partidul dela câsmă își sim- 
tea sfârșitul aproape... Și de jur împrejur, semne și de o mai 
îngrijorătoare anarhie se înmulţeau ; noi atacuri la drumul 
mare, lupte cu poliţia ale muncitorilor dela Căile Ferate, greve 
la Uzinele Comunale, ciocnire între armată și antisemiţi la Rä- 
dăuţi în Bucovina, încercări comuniste în regimente, crearea u- 
nei organizaţii comuniste a studenţimii sărace, ameninţări, la o 
întrunire de mari proprietari, la Craiova, cu lăsarea fără lucru 
a câmpurilor, pe când din Gorj, venea ştirea, repetată stăruitor, 
că ţăranii, în neputinţă de a-și plăti datoriile, se vor revolta sub 
înteţirile unei imprudente ligi contra cametei... Dar ce era mai 
impresionant, era starea detestabilă a finanţelor, în ciuda im- 
prumutului încheiat și votat în mijlocul unuia din obişnuitele 
scandaluri cu gura și cu pumnul, în atât de umilitoare condiţii... 
Pentru a se plăti salarile, totuşi amputate, se cheltuise fondul :!» 
rulment prevăzut de convenţia cu bancherii si se puseseră la 
contribuţie cele 300 milioane ale Casei de ajutor a Căilor Fe- 
rate ; se lua de oriunde, orice, recurgându-se la depozitele de 
bănci interne pentru a face plăţi lefurilor, pe care nimeni, în- 
tr'o guvernare de partid demagogică, nu putea gândi să le sca- 

dă... Şi din tabăra guvernamentalilor, cu toată groaza că sar 
putea recurge la personalităţi, se întrevedea putinţa unei solu- 
ţii... Se vorbea de tut felul de ajutoare, de combinaţii care ar fi 
permis să se păstreze câţiva dintre miniștri. Și mai ales parla- 
mentul...“. 

In acest document memorialist, nu se regăsește amara savoare 
a unui tablou de moravuri ? 

Şi nu îndreptăţea, încă de pe atunci, hotărîrea Suveranului, 
ca paralel cu exercitarea atribuţiilor enumerate limitativ în tex- 
tul mort al vechii Constituţii, să ia contact de îndată și direct cu 
realităţile cele vii ale neamului, printr'o metodică, multiplă și 
neostenită acţiune personală ? 

Evident, idolatrii mumefiatului constituţionalism copiat slová 
cu slovă după textul belgian, se simțeau ofensaţi în cultul lor, 
de această acţiune personală. Mai comodă le era o regalitate 
fără putere si fără autoritate. Deposedată de atribuţiile ei, figu- 
rativă, așa cum atât de plastic o evocă o anecdotă povestită de 
un ziarist francez, după o călătorie de odinioară la Oslo. Spu- 
nea gazetarul acesta francez, că Regele Haakon al VII-lea, Re- 
gele Norvegiei, pierzându-și batista şi primind-o din mâna vi- 
zitatorului strein care o ridicase de jos, a mulţumit cu aceste 
dezabuzate reflecţii : „Grand merci ! Vous ne savez pas combien 
cet objet mest precieux : c'est la seule chose du Royaume dans 
laquelle j'ai le droit de mettre mon nez !...“. 

Regele Haakon a surâs. Vizitatorul strein a surâs. Martorii 
din sala palatului au surâs. Un molipsitor şi voios surâs general. 

Dar acum, Regele cutropitei Norvegii pribegește departe de 
abstractele fiorduri, în codrii patriei sale, expiind, împreună cu 
întregu-i popor, delăsarea prerogativelor regale într'o dulce 
torpoare constituţională fără răspunderi, pulverizată, și de două 
ori vinovată, fiindcă a dus automat la o îndoită dezarmare a na- 
tiei: dezarmarea materială şi dezarmarea morală. 

Regele nostru, fiind pătruns de ideea romană a autorităţii pu- 
blice, încă din primele luni ale domniei și-a impus un program 
de iniţiative care aveau să suplinească spornic carența guverne- 
lor furnizate de partidele politice. 

In nestatornicia acestor guverne, în neaderența programelor 
de partide la viaţa fluidă, în oportunismul care schimba de con- 

vingeri, de front si de tactică, nu fiindcă asa „bătea vântul vea- 
cului““ cum o spunea atât de frumos pe vremuri bătrânul Logo- 
făt Konaki, ci fiindcă așa bătea vântul iluzoriu al popularității 
şi al puterii, Regele a reprezintat singurul element de durată, 
de permanenţă, pivotul însuși al principiului monarhic. 

Monarhia e ereditară și tradiționalistă. 

Firesc era ca Monarhul să-și apropie, înainte de toate, valorile 
ereditare și tradiționale ale neamului, să le cruţe, să le salveze, 
să le ajute în dezvoltare. Considerând că o naţiune nu e numai 
o proporţie legată temporar prin anumite idei, sentimente, nevoi, 
interese, obiceiuri, chiar aspirații; nu e un procent de voturi 
cum figura printr'o deformaţie optică pe retina omului de partid 
politic — ci considerând că e continuitatea în timp a acestor le- 
gături indestructibile, pentru a apăra în numele lor un teritoriu 
naţional, a perpetua o rasă, a dezvolta un patrimoniu material 
şi moral, a afirma o valoare de cultură în universalitate, a urzi 
din tradiţiile trecutului firul călăuzitor al viitorului ; pe aseme- 
nea temeiuri identificate cu însăşi raţiunea de a fi a Monarhiei, 
în primii ani de domnie, Regele s'a străduit să amortizeze efec- 
tele convulsiilor de disoluţiune a partidelor, care convulsii răs- 
pundeau în actele de guvern; a moderat excesele ; a modelat 
oarecum asprimile ; a înverigat orice eveniment izolat într'un 
sistem de continuitate ; a prefaţat ciclul cel nou, eliberat, al 
domniei în noua sa așezare după Constituţia învoită de unani- 
mitatea ţării, în Februarie 1938. 

Numai astfel, printr'o răbdurie și tenace vigilenţă, prin întâ- 
ietatea acordată faptului social, prin reluarea unei vechi și uitate 
tradiţii de politică voevodală cu obârșia în experienţele de aici, 
țara a fost regenerată, pentru a înfrunta fără tremur de ge- 
nunchi ameninţarea norilor de furtună câţi se îmbulzesc de jur 
împrejurul orizontului. Si numa: astfel, în plinul sărbătorilor 
de iarnă, la trei hotare în mijlocul armatei sale de pe zonă, Re- 
gele avea tăria să rostească hotărîrea de a apăra totul, findcă 
nu avem nimic a da, nimănui. 

Armata sa de pe zonă... 


Dar această armată, astăzi pe zonă, a înviat din lânceda-i 

demoralizare de acum zece ani, numai prin voinţa și directa o- 
blăduire regească 

E opera Suveranului. Mândria sa și reazămul ţării. 

Principial, chiar sub regimul politicei de partid și chiar în 
sumbrul hiatus al Regenţei, n'au fost precupeţite jertfele pentru 
armată. Am fost crutati de himericul delir al pacifismului și al 
dezarmărilor. Nu era însă destul atât. Totul se rezolva în dis- 
cursuri patriotice şi în amânări, în angajamente, proiecte care 
rămâneau în dosare și mucezeau în sertare, 

Bugetul mistuit de sinecurismul partidist nu rezerva armatei 
nici pe sfert din cât cereau nevoile cele mai urgente. La sărăcia 
echipamentului si armamentului, se adăoga sentimentul depri- 
mant al inferiorităţii faţă de oștirile din juru-ne, animate de-o 
altfel, mai aspră grijă. 

La 8 Iunie 1930, încă din primele ore, cu un tresăr de învio- 
rare, oștirea a simţit că-și recapătă comandantul firesc. A fost 
o redresare morală. Cealaltă redresare, materială, sa închegat 
însă mai încet, mai anevoios, mai târziu, după o aprigă luptă 
cu rezistența oamenilor, a rutinei, a condiţiilor create de regi- 
mul partidelor politice. 

In van, grija Suveranului pentru armată se vădea ca întâia 
poruncă a vremii, în ordinile de zi și în mesajele Tronului la 
deschiderea sesiunilor legiuitoare. Guvernele erau de acord. Dar 
se dovedeau incapabile de o sforţare efectivă. A fost nevoie de 
o neînduplecată voinţă pentru a zgudui această inerție, care, 
fie şi nepremeditată, tot inerție rămânea. 

Stau mărturie cuvântările regeşti la încheerile de manevre. 
unde Suveranul recapitula fără înconjur toate strădaniile și în- 
doielile pe care a fost nevoit a le birui. In toamna anului 1935, 
rostea : „Acum patru ani, la manevrele care s'au ţinut în împre- 
jurimile Romanului, am luat faţă de oștirea mea un angaja- 
ment solemn : de a veghea fără odihnă la reîntărirea şi reînar- 
marea ei. Am știut, când am pronunţat aceste cuvinte, ce 
sarcină enormă am luat pe umerii mei. Dar am făcut-o cu de- 
plina conștiință, am făcut-o mânat de o dragoste neţărmurită 
pentru oştire şi pentru ţara mea şi sunt hotărit şi astăzi, trecând 
peste orice piedici și peste orice greutăţi, să duc această făgâ- 
duinţă la bun sfârșit“. 

După manevrele regale din regiunea Lugojului, în anul urmă- 
tor, Suveranul stăruia mai apăsat asupra acestor obstacole, cu 
mulţumirea că în bună parte începeau a fi biruite : „Au trecut 
câţiva ani de când mi-am luat faţă de oștirea mea un angaja- 
ment si anume acela că oștirea românească va fi întărită. Știu 
că după pronunţarea acestor cuvinte, pe feţele multora, poate 
chiar în sufletele multora, au fost surâsuri de îndoială. Nu cred 
că s'au îndoit de cuvântul meu. Dar cred că s'au îndoit de posi- 
bilitatea realizării acestei făgăduinţe. Manevrele din anul acesta 
au putut să arate tuturor că acolo unde este hotărtre, este şi în- 
deplinire, si această făgăduinţă pe care am luat-o cu ocazia ma- 
nevrelor dela Roman, astăzi sunt fericit că pot începe a-mi des- 
cărca inima în faţa oștirii mele, arătându-i că a început să se 
îndeplinească. Ştiu că acest început a cerut ţării mele un efort. 
care atinge aproape limita, dar știu că poporul român este un 
popor care a fost totdeauna conştient că se poate bizui pe o 
oştire de viteji, dar cu atât mai puternic si pe o oştire care să 
aibă, pentru trebuinţele războiului, sculele ce-i trebuesc. Efor- 
tul şi îndeplinirea nu sunt decât un început. Insă așa cum au în- 
ceput, vă pot asigura astăzi că se vor urma pe aceeaşi cale și cu 
un ritm iuţit... Infăţişarea trupei care este baza însăși a oștirii 
noastre, și care, chiar după câteva zile de eforturi ce au fost în- 
greunate de o vreme neprielnică, s'a prezentat în chipul cum s'a 
prezentat la parada de astăzi dimineaţă, ne poate da cea mai de- 
săvârşită încredere în acest material supra-uman care este ţă- 
ranul român“. 

Astfel a renăscut o armată ce fusese părăsită în umbră. „Ma- 
terialul supra-uman care este ţăranul român“ — n'a mai fost 
chemat la paza hotarelor cu mâna goală, fără scule, în straele 
ponosite care să provoace rânjetul sdrobitor al santinelei de din- 
colo de fruntarie. 

In această înarmare si echipare, care rămâne exclusiv opera 
Suveranului, s'a desăvârșit sub ochiul şi prin voinţa Suveranu- 
lui, aşa cum o făgăduisc, cu tenacitate biruind obstacolele, cuce- 
rind terenul tranșee cu tranșee, transformând făgăduinţa într'o 
datorie. 

Nu se profilează, de-a-lungul zonei, pretutindeni prezent, 
sceptrul Regelui ? 

Mai sunt însă și nopţile din preajma focului, gândurile, între- 
bările, grijile, acolo, pe zonă, în ceasuri pustii, când cugetul 
nu-și află astâmpăr. 

Mai sunt și răvaşele de-acasă. Si încă mai sunt, omeneștile te- 
meri, plănuiri, neliniști, legate de cealaltă viaţă de unde soldatul 
a fost smuls de chemarea la datorie si unde se va întoarce când 
datoria va înceta. 

De va fi pace, de va fi război, aceasta stă scris într'o carte a 
destinelor cu foaia interzisă văzului nostru. 

Dar întoarcerea acasă, când va fi, nu pune o întrebare tot a- 
tât de nedezlegată înţelegerii omenești. Ce stări pot să-l aștepte? 
Ce bucurii ? Ce răsplată? Ce drum al viitorului, ferecat sau 
deschis ? 

Şi încă odată, sceptrul Regelui care se profilează pe zonă, 
pretutindeni prezent și ocrotitor pentru ostașul sub arme, tot 
sceptrul acesta îi stă mângâiere și nădejde ocrotitoare, pentru 
viaţa de acasă, unde se pregătesc primenite întocmiri. 

Aici se iluminează încă o providenţială anticipare monarhică, 
a problemelor pe care vremea avea să le pună și care altfel a- 
veau să-și ceară dezlegare sub presiunea dogoritoare a eveni- 
mentelor. 

Soldatul de pe front, recrutat din civilul de acasă, poartă cu el 
povara destinului său social, pe care o va relua de îndată ce va 
lepăda uniforma. In deobște nu-i o întoarcere presărată de bu- 
curoase surprize, chiar dacă purcede sub auspicii glorioase. Glo- 
ria trece. Povara destinului individual și social rămâne. Florile 
cununilor se usucă, se scutură, se transformă într'un gunoi in- 
comod. Pus faţă în faţă cu nemilostivele probleme de existenţă, 
ce i-ar mai supravieţui din eroism chiar celui mai glorios fost 
combatant ? 

Confruntarea aceasta a destinelor va fi epilogul cel mai în- 
fricoșat al marelui conflict de astăzi. Poate un epilog mai teri- 
bil decât însuși războiul, fiindcă nimeni nu mai are răgaz a pre- 
găti pacea. Şi fiindcă pacea cealaltă, pierdută, n'a fost folosită 
în scurtul ei ciclu dintre aceste două mari războaie, pentru pre- 
văzătoarele întocmiri care să asigure individului și colectivităţi 

o soartă mai blândă. Intr'o lume prăbușită în ruini, fiecare com- 
batant întors acasă va găsi o ruină. Câteodată o ruină îndeaie- 
vea ; mai ales b ruină virtuală, a orânduelilor vechi, cu nedrep- 
tăţile-i vechi și comandamentele-i vechi. Va fi destul un sfârc 
de deget, ca toate găunoasele faţade să se năruie. Şi o lume nouă 
să renască poate, ca tot ce renaște, din moarte, pre moarte căl- 
când. 

De asemenea sumbră perspectivă previziunea Suveranului 
ne-a cruțat, anticipând semnele vremii. Pregătind condiţile u- 
mane, individuale şi colective, naţionale și sociale, ale Româ- 
niei ce va să vină. 

Bine înţeles, nimic nu este încă desăvârșit, rotunjit, în de- 
plina perfecţie închisă a sferei. Sunt începuturi tăindu-și făgaș, 
în căutare de drum şi de sine. Dar sunt începuturi, după perse- 
verenta pildă a Suveranului și în spiritul său : „Acolo unde este 
hotărâre, este și îndeplinire“. 

Restituindu-ne tradiţiei noastre voevodale, căutând instituţi- 
ilor rădăcini în trecut, experienţelor precedente, ne statornicim 
o cale a noastră, unică, a locului și a mediului, punând la con- 
tribuţie geniul nostru creator, nu împrumutând strai străin. 


In toate avatarele constituţionalismului nostru de până mai- 


deunăzi, se menţinuse o singură constantă : fascinația ideilor si 
reformelor apusene, fetișismul formelor general admise într'o 
lume cu evoluţii deosebite și determinate de alte condiţii istori- 
ce, etnice, geografice, economice, sociale, morale și tradiţionale. 

Viaţa noastră politică a pătimit de această meteahnă iniţială. 
Iar păcatul originar şi-a ramificat zona de nefastă acţiune în 


toate domeniile : în cultură, în civilizaţie, în economie naţională, . 


într'o superstructură hibridă care nu se ajuta fondului, conţinu- 
tului, realităţilor vii ce ne vin mai de departe și mai din adânc. 

De trei sferturi de veac, sub egida acestui constituţionalism 
factice, de import, şi de mult perimat, organismul politic şi in- 
stituţiile sale se atrofiau din faşă, fiindcă ideologiile, progra- 
melc si instituţiile purtau pecetea împrumutului, în loc să re- 
zulte din funcțiuni lăuntrice după axioma biologică: funcția 
crează organul. Şi din asemenea pricină, tot ce s'a înfăptuit, ce- 
rea o disproporţionată risipă de energii, de experienţe și de ris- 


` 

curi. Reformele nu purcedeau dela cunoaşterea nevoilor și a 
condiţiilor, ci erau demonstrate cu tot atâtea teoreme. Ele veneau 
de multe ori să debiliteze, dacă nu să distrugă desăvârşit, întoc- 
miri vechi, cu rădăcini în trecut, în tradiţii şi în obiceiuri. 

In trecut, în tradiţii și în obiceiuri — adică tot ce-am fost pă- 
răsit. Adică tot ce-am fost regăsit, la chemarea Suveranului, 
pentru ca din a lor substanţă neînsufleţită să urzim viitorul. 

E o chezășie aceasta. E nădejdea, siguranţa reconfortantă, a 
ostaşului de pe zonă, unde noaptea, târziu, când înalţă ochii os- 
teniţi spre albastrul atlas ceresc, regăsește acum o stea călăuzi- 
toare. O stea care pentru alte mai nefericite popoare s'a stins în 
fumul şi scrumul și vaerul Apocalipsului. 


CEZAR PETRESCU 


REGELE 


Ştim că Ludovic al XIV-lea bolnav pretinse ca Racine să 
doarmă în apartamentul regal spre a fi în măsură să-i citească 
din Vieţile lui Plutarh. Precum avea obiceiul, Majestatea Sa, 
“comanda chiar piese la care asista cu emoțiile unui director de 
teatru. Toată Curtea asistă în 1674 la reprezentaţia Ifigeniei 
ce avu loc la Versailles. In general comediile lui Molière, mai 
ales cele cu balet, sunt comandate de rege. O gravură ne-a 
păstrat imaginea reprezentării comediei Le mariage force. In 
curtea interioară formată de aripile palatului este scena, îm- 
podobită cu oleandri. In mijlocul curţii sale, așezat drept în 
centrul parterului, Regele stă pe scaun. dând semnele celei mai 
mari atenţii. Toată lumea ascultă cu sfințenie, urmând pilda 
regală. Când se reprezentă la Saint-Cyr, în vestibulul dormi- 
toarelor fetelor de nobile, Esther, comandată de d-na de Main- 
tenon, Ludovic al XIV-lea cu lista de invitaţi în mână, printre 
care erau şi regi, făcu însuşi controlul la ușă, oprind lumea cu 
lungul său baston. Se mai ştie că regele-soare protejase pe 
Boileay, pe care,. ca şi pe Racine, îl făcu istoric al Curţii. Cei 
doi poeti își luară în serios funcţia și urmăriră pe rege în tabăra 
sa, spre a lua note asupra campaniilor, lucru ce stârni zâmbetul 
curtenilor. N'a ieșit nici o operă de istorie (ceea ce regele prevă- 
zuse, desigur), ci doar o frumoasă odă asupra luării Namurului, 
de Boileau : 


Quelle docte et sainte ivresse 
Aujourd'hui me fait la loi ? 
Chastes Nymphes du Permesse, 
N'est-ce pas vous que je vois? 

Accourez, troupe savante : 
Des sons que ma lyre enfante 
Ces arbres sont réjouis 
Marquez-en bien la cadence ; 
Et vous, vents, faites silence : 
Je vais parler de Louis. 


Dacă cineva ar vedea aici numai o anume complezență, s'ar 
înșela. Virgil nu făcuse altfel. Ariosto își dedică opera cardi- 
nalului Ippolito, fiul al ducelui de Ferrara : 


Piacciavi, generosa Erculea prole, 
Ornamento e splendor del secol nostro, 
Ippolito aggradir questo che vuole 

E darvi sol può l'umil servo vostro. 


Tasso închina La Gerusallemme liberata ducelui Alfons : 


Tu, magnanimo Alfonso, il qual ritogli 
Al furor di fortuna, e guidi in porto 
Me peregrino errante, e fra gli scogli 
E fra l’onde agitato e quasi absorto 
Queste mie carte in lieta fronte ascogli 
Che quasi in voto a te sacrate io porto. 


Oriunde poate exista adulatie, numai între principe si artist 
nu. Şi artiştii Renașterii erau sinceri exaltând un principe si 
principii prevăzători ocrotind pe artist. Incă de pe vremea lui 
Petrarca mai marii vremii țineau sà aibä o scrisoare latina din 
partea autorului Sonetelor, asa cum mai târziu în sec. XVIII 
regii și împărații vor voi să întrețină corespondență cu scriitorii 
POA ali tata e : P . ; 
si gânditorii vremii. Voltaire abuza, trecând valori peste graniţa 
Prusiei lui Frederic şi vânzând ceasornice Catherinei. Ceea ce 
nu scăzu admiraţia respectivilor principi care admirau prin el 
cultura Franţei. Frederic I scria in 1760 lui Voltaire de la 
Meissen : 

„Franţa a putut produce un Descartes, un Malebranche, dar 
nici un Leibniz, un Locke ori un Newton. În schimb, în laturea 

i aid E OA NR ci ; 
gustului, întreceţi toate celelalte naţiuni, şi m'as aşeza sub stin- 

dardele voastre în ceea ce privește fineţea discernământului, 
distingerea judicioasă si scrupuloasă a adevăratelor frumuseți 
de acelea care numai par astfel“. 


Când Catherina află de moartea lui Voitaire, e consternată. 
Ea cere cadavrul scriitorului spre a-l înmormânta în Rusia. 
Iată ce scria lui Grimm : 

„=De ce nai pus mâna pe trupul lui, în numele meu ? Ar fi 
trebuit să mi-l trimiţi ! Sapristi, ţi-ai pierdut capul pentru 
prima oară în viaţa d-tale în momentul acela; îţi făgăduesc că 
ar fi avut mormântul cel mai preţios cu putinţă ; dar dacă n'am 
corpul lui, cel puţin monumentul nu-i va lipsi in tara mea. 
Când mă voi întoarce în oraș în toamna asta, voi aduna 
scrisorile pe care acest om mare mi le-a scris şi ţi le voi trimite. 
Am un mare număr de scrisori. Dacă ţi-e cu putinţă cumpără 
biblioteca lui si toate hârtiile rămase inclusiv scrisorile mele. 
Voi plăti bucuros şi cu dărnicie...“. 

E de prisos a mai cita atâtea corespondențe ilustre, aceea 
dintre J. J. Rousseau și Frederic II, dintre Pascal şi Regina 
Christina, etc. 


Pe ce se întemeiază legătura firească între principe şi artist ? 
Pe un interes reciproc, care, în cele din urmă, reprezintă modul 
cel mai sigur de promovare a marilor și eternelor valori. Arta 
e un produs de individualitate, care pentru a fi înţeles are 
nevoie de o minte receptivă tot atât de rară ca şi geniul. Intre 
artă şi sufragiul public este prăpastie. Dacă Domnii români ar 
fi făcut bisericile prin mijlocirea eforiilor şi a comitetelor, azi 
n'aveam nici Curtea de Argeș, nici Trei Ierarhi, nici Golia, nici 
Sf. Sava. Dacă Ludovic al XIV-lea ar fi consultat opinia pu- 
blică ce se extazia la Fedra lui Pradon, Franţa n'ar avea azi 
nici opera lui Racine și nici aceea a lui Molitre, precum par 
avea Versailles-ul, Domul ÎInvalizilor, Institutul și atâtea al- 
tele. Divină risipă, pe care adunările din sufragii obşteşti le-ar 
fi osândit ! Vulgul crede că marele rege a ruinat Franţa, fiindcă 
a risipit câteva milioane, în vreme ce aceste monumente sunt 
un izvor infinit pentru Franţa artistică (spre a lăsa la o parte 
latura ideală). De ar fi fost ceva mai bigoţi papii și war fi adă- 
postit crimele zălude ale lui Benvenuto Cellini și capriciile lui 

Michelangelo. azi n'ar exista marea Italie a artiştilor. Artistul 
nu adula ci mergea în chip natural la acela care îl înţelegea, 
la Prinţul rafinat, bucuros de emoţiile rare. Ce s'ar face un 
Ariosto în America? Geniul răzbate oriunde, nu-i vorbă, dar 
poate fi foarte bine apărat. În ţara în care se plătesc cu rândul 
paginile pe care le cere publicul, se îmbogățește romancierul de 
foiletoane. Marele artist se refugiază acolo unde încetează 
domnia gloatei ; acolo unde spre educarea mulţimii domnește 
tradiţia princiară. El știe că Academiile bizuite pe vot nu-l 
primesc. Ludovic al XIV-lea a forțat votul Academiei Franceze, 
altfel n'ar fi intrat acolo Boileau cum n'a intrat Balzac. Con- 
cursurile şi premiile n'au descoperit niciodată un mare autor, 
deoarece nu se pot întâlni (ca să eliminăm chestiunca invidiei) 
atâţi înţelcgători de frumos într'o adunare. Principele singur 
înţelegea, fiindcă e crescut ereditar în noţiunea unicului si e 
scutit de orice subiectivitate. De aceea regalitatea franceză a 
cultivat până la sfârșit metoda pensiilor din caseta particulară 
a regelui. Victor Hugo avu o astfel de pensie dela un rege pe 
care nu-l cruţese si n'ar fi căpătat-o de ar fi apelat la sinoduri 
de scriitori. Principele e şi el interesat în sensul înalt al cuvân- 
tului să cultive valorile reale ale epocei, fiindcă el tebuie să 
dorească gloria, ce nu se poate căpăta prin artiști mărunți. 
Gloria este necesară principelui pu dintr'o consideraţie ego- 
istă, ci fiindcă ea simbolizează permanenţa unui Stat. lar fără 
carte și artist nu este glorie si deci nici istorie. Ce-ar fi Alexan- 
dru cel Mare fără mitul falsului Caiistene ? Ce-ar fi atâţi duci 
italieni fără artişti? Papa Rezzonico fără simulacrul lui ar fi 
un sunet bizar. Gattamelata fără statua lui ecvestră ar fi nimicul 
pur. O vreme se pare că puterea seculară e totul și artistul un 
saltimbanc. Şi apoi dimpotrivă numele principilor se înşiră 
monotone și numerotate pe răboj > Alfons I, II, IH, IV, Ludovic 
I, IL III, IV în vreme ce numele lui Dante răsună ca o surlă 
divină peste vremuri. Multiplii dogi s'au mistuit și umilul co- 
mediograf Goldoni conduce cu băţul lui de pe soclul său cât a 
mai rămas din corabia venețiană. Dar când principele se unește 
cu artistul, ce mari efecte. Numărul etern XIV n'a fost cum- 
părat de Ludovic, ci câştigat cu geniul lui. După 13 Ludovici, 
el a înţeles că adevărații lui secretari de stat erau Molière și 

Racine. Adevăratele interese ale Franţei cu ei le-a rezolvat, 
prin sinecure, protecţii si toate acele mărunte practici curtenești, 
inutile când ochiul e nesigur, mărețe când principele vede. De 
aceea cu drept cuvânt Voltaire a putut scrie astfel lordului 
Harvey : 


Să nu fii supărat că numesc ultimul secol, secolul lui Lu- 
dovic XIV. Ştiu bine că Ludovic XIV n'a avut onoarea să fie 
nici stăpânul, nici binefăcătorul unor Bayle, Newton, Halley, 
Addison, Dryden : dar în secolul numit al lui Leon X, Papa 
Leon X făcuse oare totul ? Nu erau şi alţi principi care au con- 
tribuit la civilizarea și luminarea geniului uman? Totuși numele 
lui Leon X a învins, pentrucă a încurajat artele mai mult 
decât oricare altul. Ei bine, ce alt rege a adus umanităţii mai 
multe servicii decât Ludovic XIV ? Ce rege a răspândit mai 
mult binefaceri, ce rege a arătat mai mult gust, ce rege s'a 
semnalat prin mai frumoase așezăminte ? N'a făcut tot ce putea 
face, fără îndoială, fiindcă era om ; dar a făcut mai mult decât 
oricare altul, fiindcă a fost un mare om ; motivul meu cel mai 
tare de a-l stima mult, este pentrucă, cu greșelile ştiute, are 
mai multă reputaţie decât contemporanii săi ; este fiindcă, desi 
a sărăcit Franţa cu un milion de oameni care l-au bârfit, toată 
Europa îl stimează și-l pune în rândul celor mai mari și celor 
mai buni monarhi. 

„A făcut mai mult decât oricare aitul“, poate spune scriitorul 
român onest și clar văzător despre Majestatea Sa Regele Ca- 
rol II. Nicăieri, ca în cultură, nu e mai nimerit ca interesele 
mulțimii să fie înfăptuite prin prerogative, înlăturându-se oarba 
judecată a opiniei publice imediate. S'au făcut, ca să nu vorbim 
decât de carte, pași imenși. Privesc rafturile pline cu publica- 
tiile Fundațiilor Culturale Regale. Ce beţie de tipăritură fru- 
moasă, ce de drumuri deschise ! Nici o editură n'ar fi îndrăznit 
să tipărească clasicii în aceste condiţii, să deschidă ideologului 
putinţa de a publica imediat orice, într'o vreme turbure când lu- 
mea nu mai citește. Tocmai în această izolare de contingenţă stă 
măreţia faptei şi trăinicia ei de mâine. Aici nu este o întreprin- 
dere editorială, cum ar crede profanul. Este curtea dela Ver- 
sailles pusă la dispoziţia lui Racine. Scriitorul nu mai are a se 

preocupa de putinţa publicării operei sale, nu se mai gândește la 
compromisuri. Ba, dimpotrivă, cu cât o operă este mai sustrasă 
de condiţiile popularității cu atât e mai încredinţat de imediata 
ei tipărire. Marile catedrale nu se fac după numărul credin- 
cioșilor probabil, ci ca un omagiu cerului. Pentru întâia oară la 
noi se inaugurează cultura de mod regal, în care lucrurile se fac 
pentru simpla bucurie de a fi, sustrase oricărui factor economic. 

Domnii români de altădată în proporţii modeste nu făcuse 
altfel si niciodată Biblia lui Şerban Cantacuzino n'ar fi apărut 
printrun proces natural. Nu suntem la acel stadiu obosit al 
culturii, când ieșirea în stradă poate avea norocul unei împros- 
pătări. După o destul de lungă pregătire, am ajuns în faza unui 
secol hotăriîtor, care cere o îndrumare de sus. Cred că o avem. 
Artistul şi scriitorul au iubit totdeauna pe marii regi şi smirna 
arsă de ei a fost totdeauna, mai mult decât se crede, sinceră. 
Căci n'am putea să nu iubim pe Acela care, încredinţat că o ţară 
nu se păstrează numai prin arme, ne chiamă prin mijlocirea 
tiparelor Sale să-i citim în răgazuri din istoriile noastre. El ne 
dă prin protecţia Sa prestigiul pe care Ludovic XIV îl dădea 
literelor franceze, făcându-se controlor de invitaţii la spectaco- 
lul dela Saint-Cyr 1). 


G, CĂLINESCU 


1) Am exprimat unele idei de aici şi în Nihil sine deo, nihil sine rege 
în Jurnalul literar Nr, 19 din 7 Mai 1939, 


CUVÁNTUL ROSTIT AL 
MAJESTĂȚII SALE 


Oriunde — fie în sala Tronului, fie pe locurile de exerciţii 
cu copii albi înșiraţi frumos, fie printre ostașii ce vor mai primi 
un îndemn și o putere, fie printre cărturari — cuvântul rostit 
al Majestății Sale Regelui Carol al Ii-lea este așteptat cu înfri- 
gurare. 

Răsfrângerea Lui e adâncă și felurită. Si totuși El naște o a- 
ceeași vibrare în toţi și pretutindeni, căci e ca o taină pe care o 
poartă cu El. 

Pentru cei mai îndepărtați, care Il ascultă mai rar, în provincii 
înviorate de câte o trecere regală, e în primul rând un sentiment 
de închinare sufletească și de bucurie adâncă, Regele întruchi- 
pând încă, din disciplina și legământul părinților și bunicilor 
noștri, Tara, trecutul şi rostul nostru întreg. Aci dragostea 
aceasta puţin abstractizată de 'depărtare, dă, în primul rând, 
o satisfacție materială, fizică, de a-L vedea, — bruscă, tare, — 
dragoste și mândrie la un loc; și ele, în repeziciunea lor, nu 
ăsesc nici timpul, nici gândul de a se organiza. Cuvântul Ma- 
jestăţii Sale, când se rostește în astfel de împrejurări, chiamă 
respect și timiditate si bucuria rară de a fi ascultat. M'am gândit 
de multe ori la acești nenumărați anonimi, sfioși și devotați ai 
Regelui nostru, la aceşti mulţi care clădesc neamul în ce are 
mai frumos și mai puternic din nobila sa discreţie, și am căutat 
să mi-i deslușesc. 

Desigur că sunt pretulindeni oameni, care între două fapte, în- 

tr'o clipă de răgaz, mângâie cu o privire lungă si stàruitoare un 
portret al Majestății Sale, întâlnit oriunde locul 11 reaminteşte. 
Şi întârzierea aceasta pe portret e o concentrare, ca o scurtă ru- 
găciune. Se mobilizează credinţele care cer un tipar; se realizea- 
zš pe căi nedeslușite dar curate ale sufletului îmbinarea aceca 
unică între intanpibil şi familiar. Şi astfel fiecare își crează 
din clipe adaose, icoana necesară pe care și-o vrea si şi-o caută. 
E ca o pânză luminoasă a sufletului ce se ţese încet. Şi când pe 
ea răsare realitatea, e biruitoare, dar greu de coordonat. 

In apariţie e numai lumină ; în glas, timbru ; în cuvinte, în- 
cântare. 

Şi ar rămâne poate astfel, îndepărtată, această realitate, dacă 
rebănuitul omenesc n'ar veni să-i dea un cuprins. 

Cuvântul cald şi direct al Majestății Sale însă rotunjeşte linia 
înălțimii, închipuită numai aspră, si o blândeţe și o bunătate, 
purtate de o frază limpede, chiamă poate pentru un sfat, acolo 
unde s'ar fi bănuit o poruncă. 

Dar limpezimea aceasta întovărășeşte căile cele mai grele. 
Şi un gând spontan, permanent reînnoit de lucrările vieţii, aduce 
surpriza unei indicaţii de drum nou, sau de nebănuită lumină, 
chiar pentru cei mai vechi ascultători. Căci cuvântul Majestății 
Sale îşi poartă taina la toate înălțimile. 

Și taina aceasta, pentru înălțimea artei desăvârşite a vor- 
bitorului, e severitatea unui limbaj ales, sobru și totuşi viu şi 
expresiv. 

Este de netăgăduit că orice formulă am întrebuința, cu ori- 
cât relief, ea nu va putea nici emoţiona, nici convinge, dacă 
nu va închide rodul copt al unei adânci experienţe. Darul cel 
mare e să desprinzi pagina în culori vii, pentru o cât mai bo- 
gată întindere de viață. 

Şi Majestatea Sa, cititor pasionat, iubitor de vaste biblioteci, 
zu o măestrie rară în nobila ei simplicitate, ne dă viața Sa între 
cărţi, în câteva fraze: 

„Cartea este acel motor de viaţă, acel mare îndrumător spre 
fapte, care, din frageda copilărie până la adânci bătrâneţe, este 
un tovarăș neprețuit al omului. Dela copilul mic, care răsfoeşte 

- adesea rupându-le — foile, şi pe care nu-l atrag decât po- 

zi al unui neam, din care sigur răsare mărirea lui, e rostul 
cărții. Din ea au să izvorască faptele mărunte, sănătoase și ne- 
ruşinate de ele însele. Acelaș înțeles, îndrăznim să credem, are 
şi o altă frază dintr'o cuvântare a Majestății Sale : 

„Învățătura nu este un scop, ci numai un mijloc de a vă pre- 
săti pentru viaţa de mâine“, adresată cândva tineretului uni- 
versitar. 

Intre ispita atât de vicleană și ascuţită a cărţii, între cartea- 
“viciu de Cititor pasionat si voinţa îndrumătoare și luminătoare 
a Regelui s'a așezat Gânditorul. Acesta a surprins învăluirea în- 
doelnică și o sugrumă, pentru pilduirea și sfătuirea temeinică a 
neamului Său. Acolo unde plăsmuirea este mai gingaşe ca ni- 
căeri, Marele Rege Cărturar, cu talismanul intimei experienţe 
ncîmpiedecată de nici o înălţime, se așează pavăză și călăuză 
tuturor alor Săi. Și gândul Său astfel împlinit îl lasă Artistului, 
care îl încheie sobru și rezeste în frazele vorbirii. Când o astfel 
de credinţă adâncă vine să se rostească într'o cuvântare a Ma- 
jestăţii Sale, asculţi si priveşti înfăptuirea însăși. Totul e stră- 
bătut ca de o mare putere, dela privire la gest. 

O flacără de bucurie de adevăr şi de bine si de voluptate a 
rostirii se aprinde în ochiul limpede. Glasul mângâie cuvintele 
sau le ciocăneşte, le apasă, le trimete grele şi dăinuitoare ; un 
gest bărbătesc închide pumnul, ca o ţinere de voinţă, pe loc. 

Gândul fuge șerpuit şi palpită pe sub pauze, care sunt mai 
vii decât cuvintele. Căci prins de putere și viaţă, gândul se 
naşte și se toarnă în matca razelor. Şi din frumuseţea rostirii 
se desprinde o nebănuită chemare, iar din voinţă, o adâncă pu- 
tere de convingere, 

Majestatea Sa Regele vorbește ! 


ION MARIN SADOVEANU 

zele, până la adolescentul purtat de ritmul poeziei, şi până la 
omul matur, care ceteşie ca să-și întărească sufletul, cartea re- 
prezintă întreaga desfăşurare a vielii omeneşti“. 

Cu câtă preciziune și câtă emoție totuși, sunt redate staţiunile 
acestea în contactul cu cartea, dealungul vieţii! Câte ele- 
mente de sugestie, înfăţişează un tablou întreg. In puţinele cu- 
vinte care evoacă vârsta inițierii copilului, e şi duioşie nesfâr- 
șită si par'că şi o ascunsă durere, un regret de pasionat bibliofil, 
pentru mutilarea, nevinovată fireşte, a acestui lucru sfânt, ce 
se numeşte cartea. 


Apoi, poezia abia este arătată ca tovarășă a adolescenţii și 
totuși nimeni ca Majestatea Sa Regele nu știe a o preţui. De câ- 
teva ori, în vorbirile Sale, Majestatea Sa citează direct din 
poeti, fără a mai amănunți aci toate surprinderile de peisaje 
sufleteşti, toate tonalităţile de simţire, schiţate pretutindeni gra- 
tios şi adânc. . 

Şi în sfârșit iată-l pe omul matur răsărind sobru şi masiv, sub 
evocarea Majestății Sale, călător pe drum lung de viaţă, alături 
de prietena carte, confidentă si sfătuitoare. Dacă astfel ni se 
zugrăvește o existență alături de carte, să îndrăznim să des- 
prindem din aceleași rânduri și măsurata lor putere, înţelesul 
însuși al cărții. 

Cartea nu e refugiu si nici evadare din viaţă, cum de atâtea 
ori o folosesc cei slabi. Nu e nici înalt foișor de contemplare 
stearpă, nici ţarc pentru frici, nici cetate de nevrednicie, ci € 
„motor de viaţă si îndrumătoare spre fapte“. 

Înalta învăţătură, cămările cel mai de sus ale gândului, sunt 
sprijinite în noblețea lor de Majestatea Sa Regele, care per- 
manent, în sânul Academiei Române, pune în toate cuvân- 
tările Sale o Înaltă cordialitate și o grije părintească pentru ve- 
neratul depozit de cunoștință si creaţiune lăsat vrednicei socie- 
tăţi. Gândul care toarce gânduri e tot atât de folositor unui 
neam ca si orice trudă în realități. Gândul sterp însă, refugiat 
numai într'o imitare a creerii, e mult inferior oricărei curente 
înfăptuiri. 

Şi împăcarea cu aceste înfăptuiri, cu modestia și nebănuitul 
lor folos, cu orânduirea și armonizarea lor în lucrul de zi de 

Dintre infaptuirile, câte au însemnat cu truda şi cu sensul 
lor înzecitul drum de triumf al Restauraţiei nu este, socotesc, 
alta mai desăvârșită si mai de podoabă ca aceea a clasei Prin- 
cipelui de Coroană. Îniţiată cu opt ani în urmă, ea aduce, 
ajunsă la capătul din urmă al ciclului şi tocmai pentru ziua 
aceasta de slavă, închinarea celei mai mișcate ofrande. Căci în 
roadele ei se cuvine a citi mai mult decât izbânda unei Inalte 
experienţe pedagogice. Loc de întâlnire al tuturor gândurilor 
reformatoare din ultimul deceniu, clasa Marelui Voevod întru- 
nește, de fapt, într'o sinteză purificată, aproape anticipate, toate 
năzuinţele de mai bine ce Suveranul a nutrit pentru ţară. Iu- 
bire părintească si iubire de patrie s'au topit laolaltă și s'au 
confundat în albia aceasta vrăjită, în care sa plămădit, odată 
cu pregătirea intelectuală și sufletească a Principelui, însuși 
viitorul Patriei. : 

Dacă, istoricește, clasa marelui Voevod începe la 24 Octom- 
vrie 1932, obârșia ei intimă urcă, de bunăseamă, cu doi ani mai 
înainte, la mărturisirea patetică de către sfârșitul discursului 
rostit în sânul Adunării Naţionale, la 9 Iunie 1930. — ,„„Dom- 
nilor Senatori, Domnilor Deputaţi, spunea cu acel prilej Ma- 
jestatea Sa Regele, mai am o bucurie, pe care ţin să v'o îm- 
părtăşesc. Bucuria cea mare, care în clipele acestea ale reîn- 
toarcerii Imi umple sufletul, este sfârșitul marelui chin ce l-am 
avut de îndurat în anii Mei de pribegie: în sfârșit L-am 
regăsit pe scumpul Meu fiu, pe care cu toată iubirea Il voi 
crește în sentimentele ce I-au însufleţit strămoșii, dragostea 
nesfârşită de ţară...“. In clipa aceea, ideea clasei și a creşterii 

Voevodului era virtual sădită, căci gândul acesta strâns îm- 
pletit al iubirii de Copil si de Țară, nu numai că se regăsește 
la temelia întregii alcătuiri a noului așezământ şcolar, dar se 
și exprimă ori de câte ori prilejuri festive o reclamă. La 25 
Mai 1933, însoţit de Principe, ce se afla în întâiul an al clasei 
voevodale, Majestatea Sa Regele împărtășea tineretului cernău- 
tean aceleași gânduri și aceleaşi preocupări educative : „„...iar 
Eu Il cresc în acest crez al hotărîtoarei dragoste de tot ceea ce 
este românesc şi în credinţa că, numai bizuindu-se pe iubirea și 
cunoașterea poporului său va putea găsi puterea necesară, atunci 
când va veni ziua să-și îndeplinească datoria către Patrie“. 

Sunt, lapidar formulate, înseși normele călăuzitoare ale 
şcoalei, ce-și deschisese porţile cu șapte luni mai înainte, în 
solemn-familiarul cadru al Castelului Peleş și în prezenţa Suve- 
ranului : „iubirea si cunoaşterea poporului său“... Ele se vădesc, 
aceste două principii de viaţă, şi purced să fie satisfăcute, din 
chiar pragul noului așezământ. In felul de alcătuire al clasei, 
Principele urma să aibă în mic, vie și limpede grăitoare, însăşi 
imaginea ţării, cu diversitatea așezărilor ei sociale și istorice. 
Colegii de clasă ai Măriei Sale sunt aleși dintre copiii tu- 
turor păturilor şi tuturor provinciilor, inclusiv minoritarii. Fe- 
ciorul de plugar si cel de înalt slujbaş bucureştean, copilul unui 
modest factor poştal sau al unui mecanic de locomotivă, copiii 
magistraţilor și ofiţerilor, cei din vechea vatră a Patriei ca st 
cei din Banat, din Ardeal, din Bucovina si Basarabia, cu toţii 
în jurul Domnului lor de mâine, alcătuesc de pe acum o ade- 
vărată familie românească, se împărtășesc din aceleaşi izvoare 
de lumină şi se deprind a nutri aceleași gânduri pentru marea 
comunitate naţională. Ca în metafora iscusitului făurar de 
imagini care a fost Jules Renard, ei alcătuiesc, s'ar putea „pune, 
o familie de arbori, comunicându-şi seva sufletească, împle- 
tindu-și în harţe si în râvne de întrecere, mlădiţele tinere 
şi înfiorâdu-se laolaltă de aceleaşi adieri ale simţămintelor. 
Şi metafora aproape că se impune prin aeru-i de familie şi pri- 
vind pe Acela care, în atâtea colţuri de ţară şi de atâtea ori, 
a sădit tulpini de arbori pentru codrii românești de mâine. 


Intr'un astfel de cadru, şcoala nu se mai poate mulțumi cu 

simpla însăilare a programelor analitice, firar ele cât de i- 
deale cu putinţă. Cunoştinţele vârstei respective și adaosul lor, 
an de an, nu constitue exclusiva preocupare a programului de 
clasă. Stricta lor utilitate nu mai trebueşte dovedită. Ele sunt 
însă materialul inform din care se cere durată, învăţătură de 
zare largă şi de perspective, ce distinge clasa Voevodului de 
oricare alta. 

Totul, aici, se încheagă în jurul acestei bare de susţinere, ce 
se întâlneşte schițată dela întâiele îndrumări ale Suveranului, 
din ziua de deschidere a şcolii, când insista în deosebi asupra 
„caracterului românesc ce trebue să predomine în instrucţia şi 
educaţia Măriei Sale”. Şi cum nicăieri mai mult ca în istorie, 
caracterul acesta românesc nu este mai viu și nu pulsează cu 
fiecare pagină și cu fiecare rând de inscripție, istoria naţio- 
nală se cuvenea cu osebire adâncită. Mai mult, şi tâlcul se im- 
pune cu vigoare, însăși ora destinată pentru istoria familiei 
regale vrea să „fie utilizată în cea mai mare măsură, în 
legătură cu legendele istorice ale neamului românesc“. Dacă. 
Domnul Delfin („Delfin se zice în Franţa prinţului ce e să îm- 
părăţască în locul tată-său“) nu avea de ce să se adreseze de 
astădată unui manual de istorie universală, redactat anume 
pentru El, rândurile cu care Eufrosin Poteca (cel ce strigase 
la păradie, cum zice Dinicu Golescu, împotriva excesului de 
mode la „milionistele“* noastre) prefaţă, cu aproape un veac 
în urmă, tălmăcirea cărţii lui Bossuet, se cuvin amintite si 
pentru fericita lor formulare, dar și pentru mireasca limbii de 
pe vremuri. Cartea lui Bossuet, Vorbire asupra istoriei univer- 
sale, se cuvenea recomandată spre citire „cinstiţilor boieri, st 
cucernicilor preoţi şi însă de obşte“, dar mai cu seană nu tre- 
buia să lipsească din mâna prinților. „Când istoria, scrie prefața, 
ar fi nefolositoare celorlalţi oameni, ar trebui să o dăm prin- 
ților a citi. Nu se află mai bun mijloc de a le descoperi ceea ce 
pot patimile si interesurile, vremile şi întâmplările, cele bune 
şi cele rele sfaturi. Istoriile nu sânt compuse decât din faptele 
ce îi cuprind pe dânşii ; și toate seamănă a fi făcute pentiu a 
lor întrebuințare. Dacă cercarea le este lor de trebuință pentru 
a dobândi acea minte care face a împărţi bine, nu este nimica 

mai folositor spre a lor învăţătură de cât a împreuna cu pildele 
veacurilor trecute, cercările care ei fac în toate zilele“. 

Şi istoria, în înţelesul ei de maică a bunelor pilde, a și fost 
în clasa Marelui Voevod unul din obiectele de predilecție. De 
aceea s'a căutat dela început ca din „urmarea veacurilor“, pen- 
tru a folosi un termen deopotrivă de plastic, să se desprindă cu 
osebire toate acele figuri luminoase și toate acele înfăptuiri 
memorabile, al căror prestigiu și astăzi durează. Istoria culturii, 
şi mai puţin istoria evenimentelor sângeroase, iată norma care 
a prezidat în predarea acestei discipline, şi ea a fost cu insis- 
tență reamintită de Majestatea Sa, la trecerea Principelui în 
cursul superior. „Faptul istoric care a influenţat mersul omeni- 
rii“, iată ce se cuvine subliniat mai cu seamă, iar pentru aceasta 
„Herodot, Xenophon și Tucidide, albumele şi hărţile fac mai 
mult decât înşirarea fără rost a bătăliilor fără importanţă cul- 
turală“. 

Ceea ce, însă, a marcat, mai presus de toate, cu un sigil parti- 
cular atât predarea istoriei cât și a întregului învăţământ al cla- 
sei Măriei Sale a fost metoda cunoaşterii și asimilării izvoarelor 
însăși ale întregii vieţi naţionale. Fiecare an de studiu s'a înche- 
iat cu unul din acele drumuri prin ţară, ce a putut să apară mul- 
tora drept una din excursiile de fine de an, compensatoare, ce 
sunt de mult în tradiţia școlilor. A fost, de fapt şi totdeauna, cu 
mult mai mult și mai cu seamă altceva. A fost un popas, cu 
pricepere sn amănunţime pregătit, în una sau alta din regiunile 
de seamă ale ţării, o așezare de tabără studioasă, pentru o cam- 
panie dusă în toate direcţiile și pe care terminologiei oficiale îi e 
cu neputinţă să o poată sugera nici în toate detaliile, necum în 
spiritul ei, când o numește: lecţie de sinteză și coordonare. 
Istoria învăţământului nostru nu poate nesocoti nici una din 
experienţele menite să-l învioreze sau chiar să-l aşeze, cu preţul 
unor dureroase renunţări, pe drumul cel adevărat. Este o lege 
prea firească, desigur, aceea care face dintrun reacţionar un 
neofit, și încă un neofit dispus să împingă zelul dincolo de orice 
limită. Așa s'a întâmplat dintru întâi cu dârza rezistenţă ce 
şcoala a opus invitaţiilor străjeriei, pentru ca mai târziu nimic 
să nu o mai poată smulge din hora aceasta, decât care nu găsi 
alta mai ispititoare. Așa s'ar întâmpla, desigur, şi cu sugestiile 

câte sunt de strâns şi folosit de pe urma metodei, experimentată 
la clasa Voevodului. Ceea ce este însă organic se impune peste 
toate rezistenţele şi este oricum, de preferat, fie şi cu un pic de 
exces, încremenirii ce sterilizează si ucide. 

Ce reprezintă această metodă, verificată în toate plaiurile ţă- 
rii noastre, pe terenuri reduse, ca şi pe terenuri extinse, nu este 
desigur în căderea acestor rânduri să detaileze, însă iubitorul 
de informaţie o poate urmări în una din cele mai fructuoase 
campanii, aceea din ţara Hațegului, din vara anului 1935, 
când Măria Sa se afla în clasa a III-a de liceu şi despre care a 
tipărit o documentată relaţiune d. Ion Conea („Cum învaţă 
a-Și cunoaşte ţara Măria Sa Mihai“, Cartea Românească, 1936), 
„Incântător amestec de ştiinţă adevărată şi de impresii copilă- 
rești, pline de o nevinovată curiozitate şi de o înţelegere care 
mijeşte““, cum se exprimă în prefața lucrării d. N. Iorga, ea 
ilustrează în chipul cel mai plastic acea „nouă şi folositoare 
idee pedagogică, de școală însuflețită asupra realităților înseși“, 
ca să folosim caracterizarea marelui dascăl, cea mai autorizată, 
de bună seamă, dar şi cea mai justă. 

Completată cu o stăruitoare şi judicioasă pregătire fizică şi 
militară, metoda aceasta şcolară, de permanent contact cu iz- 
voarele vii ale Patriei, a dus la desăvârşirea acelei armonii ce 
se degaje din înfăţişarea ca şi din actele Marelui Voevod şi care 
ilustrează atât de fericit exemplul educativ despre care Mon- 
taigne pedagogul se rostea în cuvintele : „Ce n'est pas une âme, 
ce n'est pas un corps qu'on dresse: c'est un homme; il nen 
faut pas faire à deux. Et, comme dict Platon, il ne faut pas les 
dresser lun sans l’autre, mais les conduire également, comme 
une couple de chevaux attelez à mesme timon“. 


PERPESSICIUS 


CARTE 


VEŞNIC-DUHULUI SAU 
AL LUI ION NECULCEA 


Biv- Vel-Uornic de Tara de Sus 


Cu smerită plecăciune mă închin măreţe umbrei Tale și du- 
hului Tău, cinstite Vornic mare de tara de sus. 

Ca unul care înainte de a Te schimba din zădărniciile vieţii 
aceștia lumești, pe lângă Spătar şi Hatman, fost-ai și cărturar 
de samă, ţării stâlp și Măriei Sale seazim, închinând înaintea- 
Ti nevrednică pana mea de slujitor al limbii strămoşeşti și Sabia 
mea de ostaș al Majestății Sale, astfel grăesc Tie : 

Intunecatu-s'au tăriile foarte pe tot întinsul olatului evrope- 
nesc și mai încolo. Impărăţile s'au hainit tare, iar noroadele în- 
vrăjbite burzuluindu-se, iată, iar fac zurbă, stând unele asupra 
altora, cu război. Unde întorci capu și cât vezi cu ochii numai 
pârcane cu pândași, voind cela să-și facă olat sie-și din olatul 
celuia și unde pleci urechea numai huet de fier tij bubuituri de 
cumbarale si câte grozăvii toate, iproci. 

Se încaeră, boer Ioane, și se ucide om cu om şi pe pământ 
şi sub pământ și pe apă și sub apă și chiar în văzduhul Dom- 
nului, până hăt, departe, la porţile Raiului, unde, curat, sufletul 
Tău va fi hodinind în pace, printre cei drepți. Pentru care 
anume păcate nu știm, dar cumplite vremi se abătură pe bietul 
om, vestind parcă sfârşitul lumii şi Judeţul deapoi. Stăm, cum 
zice Miron Logofătul, la cumpănă, cineși la sineaţa lui, cu ochii 
la hotare și cu nădejdea în cel de Sus. 

Dar nu pentru lucruri de jale m'am îmbolnăvit a scrie, cu- 
tezând să turbur de pe ist tărâm, încetul veșniciei Tale, de pe 
celălalt. 

Cade-se să lăsăm la o parte grijile și necazurile și uitând de 
unele ca acestea, să ne înălțăm cugetul si inimile si să ne vesclim 
cu toţii golind, după obicei, câte un pahar si descărcând pistoa- 
lele şi inicercele în vânt, căci zi de mare sărbătoare pentru în- 
treaga suflare românească trăim. 


Se împlinesc ani zece decât Majestatea Sa, Carol al II-lea, 
Regele nostru, al tuturor Românilor,Samoderjeţ a toată ţara si 
neamului întreg Ocrotitor, s'a pogorît din Cer pe Tronul Său. 

Scris-ai domnia-Ta, cinstit Vornice, în Predoslovie : 

„Llară de la Dabija-Vodă înainte, îndemnatu-m'am si eu, Ion 
Neculce, biv-vel-vornic de ţara de sus a scriere, întru pomenirea 
Domnilor; însă până la Duca-Vodă cel bătrân an: scris de pe 
niște izvoade ce am aflat de la unii și la alţii şi din auzitele 
celor bătrâni boeri ; iară de la Duca-Vodă cel bătrân mai îna- 
inte până unde se vede la domnia lui loan Voda Mavrocordat, 
nici de pe un izvor al nimărui, ce am scris singur dintru a mea 
ştiinţă, câte s'au tâinplat de au fost în viața mea. Nu mi-au mai 
trebuit istoric străin să cetesc si să scriu, că au fost scrise în 
inima mea“, 

În inima Ta, cinstite Vornic, în inima Ta! 


De aceea, gândul meu către Tine se îndreaptă la o zi ca 
aceasta. Şi dacă vei fi aflat multe despre noi aceștia, atunci când 
la porţile Nepătrunsului ai așteptat cu adâncă smerenie Au- 
gustele suflete ale Celor doi Regi, Intemeietorul și Întregitorul, 
mă socot că unele încă nu le vei fi aflat și mă chitesc să le afli 
dela robul tău Al. O. Teodoreanu, la vremi pașnice mărunt 
sfătuitor pe lângă Regeștile așezăminte de cultură cărturăreşti 
şi la nevoie căpitan de tunari, în vastea Majestății Sale. 

Află dar, cinstite Vornice, cele ce urmează și dă-mi rogu-te 
ascultare : 

De cum au luat în mână trebile Domniei, truditu-s'a Majes- 
tatea Sa să îndrepte Tara şi s'o aşeze temeinic în hotare. Intoc- 
mitu-s'a deci, din Înaltă Poruncă, oaste întemeiată şi datu-i-s'au 
i învățătură, strae şi scule, strângând şi multă zaharea. Dar 

asta nu cu gând de zăhăială si prădăciuni, ci numai pentru a 
noastră liniște și apărare, de s'ar cumva ispiti unii să acolisească 
la moșia noastră și să ne-o strice. : 

Bisericii încă mare grijă îi poartă, păzind Majestatea Sa cu 
sfințenie cele pravolnicești rândueli și înălțând Majestatea Sa 
Vlădici, Episcopi, Mitropoliţi şi chiar un Arhi-Păstor a tot So- 
borul, pre Inalt Prea Sfinţitul Patriarh al României Mari, care 
mai înainte n'au fost. 

Fiind Majestatea Sa Însăși telmiz si clătit mai demult cu dra- 
gostea către cele spiritualiceşti îndeletniciri, multe și felurite 
şcoli au zidit, iar pe meșteri și cărturari în mare cinste îi are. 

Tocmeala plugăriei o cunoaște bine și multe îndrumări de 
folos i-au dat. Şleahuri şi poteci bune, cât mi ţi-i ţara de mare, 
că mergi dela București la margine tot pe luc ca'n palmă, șleau 
mai mare dragul. Şi pomi roditori pe tot locul și adăposturi și 
fântâni. Cât despre meşteşuguri, cele mai felurite meşteşuguri 
s'au scornit, trimițându-se lucruri făcute aici, de meșteșugarii 
noștri, la Paris si la Râm și mai departe, peste apa cea mare ce 
Ocean îi zic, cum s'ar zice, la America. Şi mult s'au minunat st 
Franţojii şi Rămleanii și cei de la America văzând acele lucruri. 

Până si cei nevrâstnici, necopţi, adecă copii, au încăput în 
gândul Majestății Sale, înglotindu-i pre ei în tabere frumoase, 
tot cu dascăli învăţaţi și ostași destoinici, pentru deschisul minţi: 
şi călire. 

Şi astfel, făcutu-s'au în acești zece ani de domnie cât nu se 
făcea mai înainte vreme nici în zece domnii din cele mănoase. 

De aceea, în această zi prielnică și întru toate înaltă, cu sme- 
renie îndrept spre Tine smerită ruga mea: 

Coboară harul Tău asupră-ne, cinstite Vornice și laolaltă cu 
toţi cei ce-au făcut și păstrat prin veac această Țară, veghează, 
de-acolo, de sus, să ne putem gospodări în pace si să ne trăiască 
Regele și Augustă, Dinastia Sa. 


Al domniei Tale mai mic 
prea supus 
şi prea plecat 
AL, O, TEODOREANU 


Căpitan de tunari 

Iubite camarad de dincolo, 


Aburesc a floare și mireasmă nouă liliecii tinerei primăveri 
şi au sunat azi noapte clopotele Invierii, în anul una m:e nouă 
sute patruzeci. Poate că de asta, împresurat de miracol, gândul 
meu, depășindu-mi hotarul, se îndreaptă spre tine. Pleacă-te 
din depărtarea ta peste adâncul în care mă aflu și ascultă gla- 
sul meu stins, rămas întru tine. 

In anii vieţii mele m'am numit Ionel Teodoreanu ; scrisul 
meu a fost câteodată pentru unii din acest timp, așa cum e 
preajma liliacului de acum pentru nara mea deschisă. Dar când 
tu vei ceti aceste rânduri, dacă prin milostenia zarului te vor 
ajunge, ochii mei, aceștia care te caută în veac, nu vor mai fi de- 
cât deșarte cuiburi, iar mâna mea, aceasta care-ţi scrie, arzătoa- 
re de flacăra clipei, va fi, fără de clipă, veștedă pecete a unui 
destin închis. Cuprins în marea umbră sau lumină, mă voi numi 
robul lui Dumnezeu lon. Atât. Și toţi cei de-acum, din jurul şi 
din zarea mea, înalţi ca plopul sau mărunți ca iarba, care trä- 
esc, iubesc și luptă, acoperind pământul cu umbra și vuetul vie- 
ţii lor, nu vor fi decât os și tăcere sub ţărână. Iar în locul lor — 
ierte-i Domnul — alţi asemenea își vor suna clipele vieţii la 
porţile tăcerii de-apoi. 

Dar tu, camarad de veghe și de vis, vei bate la porţile trecu- 
tului, așa cum a cercat și tinereţea mea. Vei desluşi hrisoave, 
vei buthisi hronici, vei cerceta arhive, căutând transparența 

vremurilor împăenjenite, glasul clopotelor scufundate. Căci asta 
facem noi scriitorii, trecând ca ploile cu fulgere dinspre trecut 
spre viitor : aprindem viaţa întru artă, durând din vremelnicia 
ei curcubeu peste abis. i 

Te văd cu tâmpla înclinată peste timpul meu dus în mormin- 
te, dar rămas în carte. E ceas de noapte ; dragul ceas al lămpii 
noastre solitare. La fereastră-i vântul, muntele, marea, ploaia 
toamnei, floarea primăverii sau omătul iernii. Tot una ţi-i, căci 
eşti în tine, dincolo de anotimp şi clipă. Ochii tăi privesc adânc 
orbitele timpului dezgropat. Mintea ta culege, alege şi socoate. 
Nu te'ncrezi uşor, căci știi bine cât de sprinten mint oamenii, 
începând cu tine. Unii mint cu mâna pe inimă ; alţii, cu mâna 
pe cumpănă ; alţii, cu mâna pe spadă si alţii, cu mâna pe cruce. 
Mint când surâd şi mint când plâng. Floare, surâsul lor n'ar 
da miere albinelor ; ploae, lacrima lor n'ar înverzi ogoarele. 

Dar tu știi şi nu te'ncrezi. Ca să vezi, închizi ochii, astfel fe- 
rindu-; de amăgire. Ca să auzi, îţi astupi urechile, îndepărtân- 
du-le de glasurile înșelătoare. Abia surd şi orb te apropi: izbă- 
vit de sihăstria preacuratului adevăr. 

Astfel vei medita taina cumplitului acesta timp contemporan 
cu floarea liliacului dela fereastra mea și cu măcelul neamu- 
rilor. 


Şi tot astfel te vei opri cerceţător asupra chipului legendar al 
Regelui Carol al II-lea, Domnul timpului meu, întrebându-te, 
cu fruntea peste carte : Cum a fost? 

Va fi atunci Majestatea Sa întrun „a fost odată“, în de- 
părtare de poveste şi de ceaţă. 

Iar tu, cu neînduplecată minte, îl vei cerceta pre El. 

Vei căuta dintâi să-L vezi cu ochii tăi închiși, neîncrezându-te 
în tălmăcirea daltei și a pietrei, a bronzului, a pânzei zugrăvite 
şi a meșterilor fotografi. 


Eu însă-ţi spun frăţește : ochiul îl privea cu drag. Era croit 
şi zmălțuit regeşte. Inalt, puternic, ager si viteaz de viaţă, avea 
un zbor de vultur în profil, dominator, frunte zvâcnită spre ar- 
cadele adânci care desfăşurau aripi de-asupra nasului, şi'n ochi, 
azur înalt, cu arşiţe. 

Dar mintea ta stăruitoare, viespar al semnelor de întrebare, 

“a spune iarăși, aplecată peste veac : Dar cum a fost în fapte ? 

Cum a fost ? 

Tu vei hotărî cum şi cât a fost de mare întru trăinicie, cu 
viața Lui desfășurată în carte, faptă lângă faptă, de tine jude- 
.cată din înseninarea perspectivelor. 

Dar eu nu vreau să-mi duc Regele, tânăr încă, spre cumpăna 
suverană a minţii tale ; eu vreau să-l dau inimii tale. 

Căci El si numai El, cu inima, cu mintea şi cu fapta, a făcut 
dreptate camarazilor tăi din morminte. 

Până la El, în iubita noastră ţară scriitorii și artiștii erau tare 
fericiţi după ce Dumnezeu îi strângea la El. Până atunci, cu ob- 
ştească duioșie, contemporanii lăsau pe scriitori și pe artiști să 
trăiască netrebnic : săraci, umiliți, chinuiţi, sfâșiaţi, — ştiind ei, 
se vede, versul marelui gemät : 


„Les plus désespérés sont les chants les plus beaux 
Et Pen sais d'immortels qui sont de purs sanglots“. 


Eminescu, poetul, și Luchian, pictorul, astfel au trăit. 

Căci acesta era datul scriitorului și artistului român. Lăutar 
“inut la ușă în picioare în timpul ospăţului ; greer fără de gră- 
unţă si de soare, la porţile închise ale furnicei, — începând să 
existe numai în măsura în care ţărâna cimitirului devenea mai 
compactă pe sicriul de brad. 

Regele Carol al II-lea a venit, a văzut și a întins mâna tu- 
turor celor vrednici : prin har. 

In întâiul an al domniei, Regele a spus: „Imi iau angaja- 
mentul să fiu şi un Uoevod al culturii româneşti. 

Şi așa a fost: cu mărinimie și belșug, ctitorind necontenit bi- 
sericile duhului. 

Dar acestea toate, camarade, le vei afla din carte, cumpânin- 
«du-le tu singur după chibzuiala ta. 

Eu caut drumul de taină al inimii tale. Si de asta îţi voi spu- 
ne povestea unei legi care n'a venit din deliberarea şi votul u- 
nui Parlament, ci de-a-dreptul, caldă încă, din mintea și din 
inima Regelui Carol al II-lea, trecând prin inima și prin 
mintea camaradului nostru, Mihail Ralea, sfetnic regesc. 

S'a întâmplat aceasta în anul cel roș ca o iniţială de Evan- 
ghelie, în anul 1939. Il ştii desigur din carte, și te cutremuri. 

Războiul se ridică pe zare, acoperind noroadele înspăimântate, 
ca umbra lui Hercule cu bâta peste goana Centaurilor. Europa, 
nobilă prin vechimea şi cinul frunţii sale, şi-o uita treptat, — 
fruntea, — începând iarăși să-și simtă copitele şi coada. 

In acest ceas al fiarei, și tocmai în acest ceas, Regele Carol 
al II-lea a găsit în fiinţa lui înaltă gând si dreptate pentru ar- 
mata duhului. A dat scriitorilor o lege, numită simplu și dalb 
cum e chipul vechilor mănăstiri, „Legea Casei Scriitorilor“. I- 
nima Regelui, devenită pravilă, a înălţat opera literară la ran- 
gul de bun obştesc din ale cărui binefaceri a hotărît să se împăr- 
tăşeagcă si creatorii literari. Peniru întâia oară în istoria civili- 
zaţiei, bunurile duhului, prin ele înşile, au îndreptăţit si -onsa- 
crat o stare materială demnă pentru producătorii lor. 

Şi nu uita, camarad de dincolo, că această faptă de smirnă şi 
tămâe se întâmpla tocmai în ceasul preistoriei din nou venite pe 
pământul ostenit de anii lui Iisus. 


* 


Intâmplarea a hotărît să fiu si eu mărunt zidar la această 
înaltă ctitorie regească. i 

Intro noapte de primăvară, aidoma cu aceasta care-și des- 
chide liliacul la fereastra mea, câţiva scriitori eram adunaţi în 
jurul unei mese lungi, sub lumina lămpii. 

Erau acolo, printre alţii, cei trei munţi albi ai literaturii noas- 
tre : Sadoveanu, Rebreanu, Arghezi. Toti trei scânteind de sla- 
vă, toţi trei pe hotarul bătrâneţii, toţi trei săraci, — și toți trei 
mândri. 

Mihai Sadoveanu e uriaşul blând, cu faţă strașnică de ieu şi 
ochi albaștri de copil, care ţine pe umărul lui — vioară — tru- 
pul întregii noastre ţări, destăinuindu-i c'un arcuș când dulce 
şi când aprig, cântecul și taina străvechimii milenare. 

Liviu Rebreanu, cu statura lui de gladiator roman, cioplit în 
piatră tare, cu păr alb ca un coif de argint, falcă masivă şi ochi 


nordici, — a ridicat pe scut, în slava soarelui, peste Carpaţi, 
tot adâncul Ardealului. 
Iar Tudor Arghezi — Tudor ca şi Vladimirescu — a răz- 


vrătit cuvintele adormite, aprinzând în ele luciri de torsă, bä- 
tându-le şi îmbătându-le cu vânturi tari, ca să răsune din nvu 

un mare și aprig cântec sub cerul teilor și stelelor lui Eminescu. 

Trei erau de faţă, aruncând umbre de munţi spre viitor, — 
dar roși de grijile nemernice ale prezentului. 

Pe masă, albă ca miezul pânei, era legea Regelui. 

Am cetit-o, am adâncit-o, ne-am hrănit sufletul cu ea, — și 
gândul nostru s'a dus înspre mormintele trecutului. 

Trei erau. Dar iată că se ridica s'un al patrulea, cel de sub les- 
pede, Mihail Eminescu. Zâmbeau poate pentru întâia cară o- 
chii lui amari, privind împăcarea fraţilor lui. Că era aceasta 
nu o masă pentru ospăţul trupului, ci o cină a celor vecinice, la 
care veneau și umbrele. 

Acolo ai fost și tu, camarad de dincolo, căci delaolaită, toți, 
cel din mormânt și cei din viaţă, la tine ne-am gândit, si păr- 
tas te-am făcut la pânea noastră. 

* 


Camarad de dincolo, pleacă-te din depărtarea ta peste adân- 
cul în care mă aflu și ascultă glasul meu stins, rămas întru tine. 

Clipa aceasta e pentru mine ca pasărea răstignită pe propriul 
ei zbor: cu o aripă mi-aduce trecutul, cu alta mă duce spre 
timpul neînceput. 

Când vei ceti aceste rânduri, eu, laolaltă cu floarea liliacu- 
lui dela fereastră şi cu toți cei din jurul și din zarea mea, vo: fi 
călcată pulbere. lar Regele timpului meu, încremenit va sta, cu 
ale Sale fapte, în îngheţul solemn al istoriei. 

Du-L mai departe, frate, cu bătaia de aripă a inimii żale. 


IONEL TEODOREANU 


BISERICA ORTODOXĂ ROMÂNĂ IN 
DECENIUL RESTAURATIEI 


Biserica noastră strămoşească, Biserică — dela marele răz- 
boi încoace — a celui mai numeros popor ortodox, a luat o dez- 
voltare și a atins un grad de înflorire care o situează, ceea ce în 
chip firesc si trebue să fie, în fruntea tuturor celorlalte Biserici 
ortodoxe și face să fie apreciată ca atare de celelalte Biserici 
eterodoxe. 

Infiinţarea Patriarhatului român si cu deosebire tactul şi fine- 
tea diplomatică a adormitului întru Domnul prim patriarh al Ro- 
mâniei, Dr. Miron Cristea, în relaţiunile lui cu celelalte Biserici, 
au consolidat această nouă și îndreptăţită situaţie. 

Intregul progres și starea înfloritoare a Bisericii române din 
clipa de faţă se datoresc însă în prima linie și mai presus de 
toate Majestății Sale Regelui Carol II, primul Rege ortodox din 
Dinastia noastră domnitoare, Regele Culturii si Bazileul Ro- 
mân. 

Biserica ortodoxă română fiind factorul prin excelenţă de cul- 
tură naţională, se cuvenea ca Regele Culturii să-Și îndrepte a- 
supra ei toată atenţiunea, sprijinul şi ocrotirea Sa, ceea ce Ma- 
jestatea Sa a şi făcut în cel mai înalt grad și în cea mai largă 
măsură cu putinţă. i 

Acestea i le-a arătat Majestatea Sa înainte de toate în Con- 
stiluția Regele Carol I1, Constituţie ieşită din însăși înalta minte 
şi adânca înţelepciune a Majestății Sale. Acolo se recunoaşte 
Bisericii noastre strămoşeşti titlul de dominantă, se consfințeşte 
deplina ei autocefalie și tradiţionala-i organizare lăuntrică. 

După recenta lege electorală, Patriarhul, Mitropoliţii și E- 
piscopii fac parte, ca senatori de drept şi pe viaţă, din Senatul 
Țării, ca un omagiu adus Bisericii și cu respectul unei vechi tra- 
ditii. 

In străjerie, minunata organizație naţională si educativă, cre- 
ată de asemeni de Suveran, Majestatea Sa dă Bisericii un imens- 
rol de educaţie religioasă si morală a tinerelor generații. 

In curtea fiecărei școli fâlfâie neîntrerupt pavilionul naţional 
străjuit de sfânta cruce. 

In fiecare dimineaţă cursurile sunt procedate de rugăciuni 
cântate de elevi în comun, de un text biblic lămurit de preot 
şi însoțit de aplicaţiuni la viața morală şi cetăţenească. 

In fiecare clasă fâlfâie o candelă deasupra unei icoane, cruci 
sau Biblii, frumos împodobite. 

Acelaşi ritual se îndeplineşte și aceleaşi simboale sfinte înso- 
tesc şi împodobesc taberele străjereşti în cantonările lor de vară 
la munte sau la mare. 

De sfintele sărbători ale Crăciunului și Paştelor, străjerii și 
comandanții lor se spovedesc si împărtășesc cu sfintele taine, etc. 

Vizitarea monumentelor religioase şi a locurilor sfinte ale 
Neamului însoţeşte credinţa şi sporeşte respectul de cele sfinte 
în sufletul străjerilor. 

Se poate o educaţie a tineretului mai sănătoasă și mai crești- 
nească decât aceasta pe care i-o dă însuşi Majestatea Sa Regele, 
Marele Străjer ! 

Ferice de generaţiile care se împărtăşesc de acest nepreţuit dar 
regal ! 

Intemeiată pe ele, România de mâine va avea cu totul altă în- 
făţişare decât România de ieri, destinele ei vor fi conduse de 
minţi luminate si inimi încălzite de flacăra credinţei străbune și 
a iubirii de Patrie şi susţinute de o voinţă oţelită si de braţe de 
fier. 

Tot pentru formarea religioasă si morală a poporului, dar 
în același timp si pentru răspândirea cunoştinţelor mânuitoare 
ale Cărţii Sfinte în straturile cât mai largi ale creştinilor de 
toate nuanțele pe întinsul "Țării, Majestatea Sa a dăruit tuturor 
supușilor Săi Biblia ce poartă numele Său : Biblia Regelui Ca- 
rol II. 

Lucrarea aceasta, care este și va rămâne pentru mult timp cel 
mai de seamă eveniment literar, a fost tradusă, din ordinul Ma- 
jestăţii Sale, după textele originale, de doi mari învăţaţi pro- 
fesori de Teologie şi preoţi ortodocși. 

Fa a ieșit de sub teascurile Fundaţiei pentru Literatură şi Aită 
„Regele Carol II“, înaltă instituţie de cultură, întemeiată de a- 
semeni de Majestatea Sa ; a apărut până acum în două ediţii de 
zeci de mii de exemplare și a treia ediţie este aproape gata de 
tipărit. 

Pentru a fi la îndemâna tuturor pungilor, exemplarul, fru- 
wos cartonat si de un format elegant, costă 120 de lei. Cu arle- 
vărat danie regală ! 

Dragostea neţărmuită și grija suverană ce poartă Bisericii 
stămoșești le-a arătat Majestatea Sa cu orice prilej binevenit. 

Unul din aceste prilejuri și cel mai potrivit pentru a contura 
un program de urmat în desfăşurarea activității Bisericii, de a 
da sfaturi, îndemnuri, directive și sugestii, pentru ca Biserica 
să- şi atingă mai cu înlesnire și mai sigur înaltul scop și să-şi îm- 
plinească în întregime dumnezeiasca ei chemare, a fost învesti- 
rea noilor Chiriarhi. 

lată câteva spicuiri din discursurile Majestății Sale la aseme- 
nea prilejuri : 

„Biserica este a lui Dumnezeu și a Neamului, deci și a Rege- 
lui, care, prin fapt și lege, întruchipează Neamul. Numai lor 
uebue să le slujească. Și aceasta spre întărirea și demnitatea ei. 
Am cerut în trecut și voi cere totdeauna ca Biserica să fie 
vie“ 1). 

Găsim în aceste câteva cuvinte regale preceptul exprimat de 
Mântuitorul : „Daţi Cezarului cele ce sunt ale Cezarului şi lui 
Dumnezeu cele ce sunt ale lui Dumnezeu“, și temeiul pe care se 
clădește autoritatea supraomenească, am putea zice, dreptul di- 
vin al Suveranului creștin, ortodox al Bazileului. Găsim apoi 
dezideratul, mai bine zis postulatul Suveranului, ca Biserica să 
fie vie, postulat care revine, aproape regulat ca un refren, în mai 
toate discursurile Sale la asemenea prilejuri și care constitue 


3) Din discursul ţinut la învestirea I, P, S, Mitropolit Visarion al 
Bucovinei, 

pentru Biserică un imperativ categoric, o lozincă dela care să 
nu se abată, ştiinţă pe care să n'o piardă nici când din ve'lere. 

„0O Biserică vie cum o doresc Eu... Pe zi ce trece, felul de a 
se manifesta al Bisericii se schimbă. Nu mai suntem în vremea 
de contemplativitate a Bisericii începuturilor, ci suntem în vre- 
murile când toată viaţa modernă cere o Biserică dinamică, care 
să intre în profunzimea problemei zilnice a fiecăruia. Biserica 
trebue să fie îndrumătoare de fiece clipă a vieţii sufletești a in- 
diwidului... A crede în Dumnezeu nu înseamnă numai a păstra 
fcrme exterioare, care pot fi executate și de păgâni, ci înseam- 
nà că năzuința sufletului are o viaţă mai bună în toate faptele 
vieţii. Iată rolul duhovnicesc al Bisericii și al preotului“ 1). 

Câtă bogăţie de idei, sfaturi şi învățături și în aceste cuvinte! 
Biserica dinamică, sinonimă cu Biserica vie, fiinţa Bisericii di- 
namice, necesitatea cultului sau a religiunii interne, rolul Bi- 
sericii şi al preotului sunt magistral expuse. 


„In tot trecutul nostru si mai vârtos azi și de azi înainte, Bi- 
serica noastră strămoşească se confundă chiar cu fiinţa Neamu- 
lui. Ea a fost puterea supremă în jurul căreia au roit toate nă- 
zuinţele, toate răbdările şi împlinirile poporului românesc. Am 
fost un neam trudit, în al cărui trecut semnul, împrejurul căruia 
s'au unit toate puterile lui, a fost crucea de pe bisericile strămo- 
şești. Acum, când România este chemată la altă viaţă, când 
hotarelor ei li s'a tras pentru vecie brazdă firească, Biserica tre- 
bue să fie acea care, în primul rând, să priceapă năzuinţete ei 
de azi, să le întărească şi să le sporească cu un complet şi desă- 
vârşit patriotism. 

Biserica, după cum am mai spus-o, nu e cuprinsă înlăuntrul 
a patru ziduri, împodobite cu scumpe icoane, ci este o putere vie, 
care cată să iasă la aer liber, să cunoască prin forţa ei tot ce-i 
stă în cale și să se împodobească cu strălucirea sufletească a 
credincioşilor ei. Puterea sfintei noastre Biserici se razimă, ca 
orice organism, pe puterea membrilor săi. Deci unul din r»lu- 
rile de căpetenie ale Chiriarhilor este de a întări preoțimea, de 


1) Din discursul ţinut la învestirea Episcopilor Andrei al Aradului şi 
Tit al Hotinului, 

a o supraveghia, de a o îndruma așa ca să devie adevărată în- 
drumătoare a sufletului Neamului românesc. 


Viaţa contemplativă si discuţiunile teologice sunt folositoare 
mănăstirii şi în așezămintele de cultură bisericească, dar pentru. 
acel slujitor al altarului, care este menit să fie îndrumător de 
fiece clipă a credinciosului, se cere o cunoaştere mai apropiată 
a vieţii de toate zilele, ca să poată să-și împlinească cu real fo- 
los misiunea sa. 


Biserica noastră nu trebue să fie un organism administrativ 
sau numai îndeplinirea unor forme rituale, ea trebue să fie un 
organism de luptă și de misionarism, care să cucerească, să în- 
tărească și să păstreze sufletele după marea Lege a Domnului 
nostru lisus Christos“ 1). 


„Felul vieţii s'a schimbat, din contemplativă a devenit vie și 
activă. Biserica, fără a se îndepărta dela învăţăturile lui Christos, 
trebue să se adapteze vieţii de azi, dacă vrea să-și păstreze rolul 
binefăcător. 


„Credinţa trebue să intre în viaţa de toate zilele, trebue să. 
facă parte din reflexele naturale ale fiecăruia si pentru aceasta 
preoţii trebue să fie hotăriţi la înălțimea chemării lor, căci nu- 
mai așa Biserica noastră va deveni vie“ ?). 

Un întreg curs de Pimenică se oglindește în aceste frumoase 
cuvinte și o dragoste nemărginită pentru Biserica strămoșească 
din partea înţeleptului nostru Suveran, adevărat Bazileu român. 


Dar contribuţia Majestății Sale Regelui Carol II la pro- 
gresul, am putea zice, uriaș care s'a înfăptuit de Biserica orto- 
doxă română în acești dintâi zece ani ai strălucitei Sale domnii, 
nu se mărginește numai la sfaturile, îndemnurile și sugestiile 
date cu prilejul învestirilor de chiriarhi, ci Sfântul Sinod, 
guvernul și parlamentul, au făcut legi și au luat măsuri și dis- 
poziţiuni, în marea majoritate a cazurilor, după iniţiativele 
provenite dela însăşi Majestatea Sa, pentru o cât mai vie acti- 


1) Din discursul la investirea P, P, L, L, Episcopii Grigorie Leu al 
Argeşului, Nicolae Colan al Clujului şi Nicolae Popovici al Oradiei, 
2) Din discursul la investirea I, P, S, S, Patriarhului Nicodim, 

vitate a Bisericii, pentru ca ea să se adeverească în fapt ca 
Biserică vie, dinamică. 

Astfel, ca Biserică naţională, care a fost totdeauna pârghia 
şi susținătoarea cea mai puternică a sentimentului patriotic, ea 
a salutat cu multă însufleţire şi entuziasm, prin Sfântul Sinod, 
venirea în "Țară şi reluarea Tronului și Sceptrului regal de către 
Majestatea Sa Regele Carol II în deapururi neuitata zi de 30 
Iunie 1930. 


Prin predarea învăţământului religios în școlile secundare 
şi nu de mult și în cele primare, comerciale și profesionale, Bi- 
serica străbună contribue, ca și prin concursul ce dă Străjeriei 
şi Premilităriei, la conducerea morală-religioasă si cetăţenească 
a tineretului. 


Reînfiinţarea Ministerului Cultelor (1937), ca organ de 
control al Statului asupra tuturor cultelor din Ţară, a fost şi 
este de un real folos si pentru Biserica strămoșească, pentrucă a 
reparat în bună parte nedreptatea ce i se făcea din trecut și a 
pus-o în situaţiunea de a-și putea împlini mai bine multiplul 
său rol binefăcător pentru Țară si Neam. 


Astfel, în privinţa sumelor ce se dau din bugetul statului 
pentru întreţinerea tuturor cultelor din România întregită, Bi- 
serica noastră sta la urma tuturor cultelor minoritare. Patriarhul 
Miron a demonstrat într'un strălucit discurs ţinut în Senat chiar 
cu prilejul votării legii de organizare a reînfiinţatului Minister 
al Cultelor, ceea ce dovedise și prin discursul dela Mesajul regal 
(din 1930): că Statul român dă anual din bugetul său 100 de 
lei pentru un greco-catolic, 101 lei pentru un musulman, 105 lei 
pentru un reformat ungur și 164 lei pentru un unitar ungur, iar 
pentru un Român ortodox numai 70 de lei; că Ungurii unitarieni 
au un preot la 630 de enoriași, Ungurii reformaţi 1 la 751 eno- 
riași, greco-catolicii 1 la 800, Saşii evanghelici 1 la 914, Ro- 
mano-catolicii 1 la 1240, iar Românii ortodocși 1 la 1740; că 
greco-catolicii și romano-catolicii au la un loc 11 eparhii, cu 
tot atâţia chiriahi şi cu 44 de canonici la circa 2.500.000 de 
credincioşi, iar Românii ortodocși au 18 eparhii, cu tot atâţia 
chiriarhi și 63 de consilieri referenţi la circa 13 milioane de- 
credincioşi, etc., etc. 

Acest lung sir de nedreptàti a fost remediat în bună parte de 
Statul român prin reînființarea Ministerului Cultelor, căci : 

numărul preoţilor români ortodocşi a fost sporit prin luarea în 
buget a peste o mie de preoţi care funcționau fără salariu ; 

numărul eparhiilor ortodoxe a fost sporit cu un episcopat al 
Românilor din America, cu eparhia Maramureșului, și cu încă 
una în proiect, a Timişoarei, iar episcopia Râmnicului-Noul Se- 
verin a fost ridicată la treapta de Mitropolie ; 

sa redat mănăstirii Neamţu o bună parte din averea ce i se 
secularizase, circa 15.000 hectare de pădure si o seamă de mă- 
năstiri au fost înzestrate cu păduri și teren arabil, în total 18.000 
hectare de pădure și 1.000 hectare pământ cultivabil. 

Inzestrarea mânăstirilor este un act de cuvenită recunoștință 
faţă de aceste sfinte așezăminte cu un trecut atât de glorios, atât 
sub raportul duhovnicesc, cât si sub cel cultural, filantropic și 
artistic, un act de înalt patriotism, care le va da putinţa de a 
ajunge din nou focare de lumină şi de cultură sufletească, cum 
au fost altădată. 

Aceasta vor putea-o ajunge, pentrucă prin însăşi legea de în- 
zestrare se prevede ca venitul rezultat din exploatarea păduri- 
lor şi terenului cultivabil să fie întrebuințat numai pentru înfi- 
inţarea și întreţinerea de așezăminte și îndeletniciri de folos ob- 
ștesc, ca: orfelinate, aziluri, spitale, şcoli, ateliere, tipografii 
etc. 

S'au înființat chiar din acest venit până în prezent si functio: 
nează : Seminarul monahal dela mănăstirea Cernica, judeţul Il- 
fov, si tipografia din aceeași mănăstire, Seminarul de călugăriţe 
dela mănăstirea Bistriţa, judeţul Vlașca, căminul studenţilor 
monahi dela mănăstirea Antim, în Bucureşti, școlile de călugărițe 
infirmiere din București, Cluj şi Chișinău, școala de cântăreţi 
bisericeşti dela mănăstirea Negru Vodă, în Câmpulungul Mus- 
celului, atelierul de ţesut stofe bisericeşti dela mănăstirea 'Ţisă- 
neşti, judeţul Ilfov, si altele, toate dovezi ale unei activităţi noi 
economice și culturale în sânul Bisericii. 

Activitatea culturală destul de intensă deslăşură Biserica 
în deosebi prin școli bisericești: facultăţi, academu și seminarii 
` teologice, academii de muzică bisericească si școlile de cântăreţi 
bisericeşti, școlile societăţii ortodoxe a femeilor române, prin 

conferintele si concertele profesorilor acestor scoli şi ale preoţilor 
adunaţi în cercuri pastorale şi în căminele culturale, prin pre- 
dicile dela serviciul sfintei liturghii şi ocazionale, prin asociaţiile 
religioase ca : Frăția Ortodoxă Română (F. O. R.), Oastea Dom- 
nului, Asociaţia Miron Cristea, prin revistele eparhiale, foi 
parohiale si diverse publicaţiuni. 

Cultura răspândită prin Biserică cste cultură sănătoasă, mo- 
rală și naţională. Roadele ei n'au întârziat să se arate. Curentul 
ateist și materialist, care câștigase dela o vreme teren în cuge- 
tarea românească, abia dacă se ma întâlneşte prizărit ici si 
colea. 

In special, uriaşe realizări bisericești, culturale, naţionale si 
de binefacere, care s'au extins şi asupra Basarabiei și Bucovinei 
şi chiar asupra Orientului creștin, s'au făcut de Biserica Buco- 
vinei în ultimul timp, mulţumită imenselor averi lăsate moşte- 
nire ei de Voevozii moldoveni, de boieri şi vlădici din alte 
vremuri. 

Buna stare materială a Pisericii şi dărnicia poporului ro- 
màn, izvorită din adâncul lui sentiment de pietate, s'au arătat 
şi prin numeroasele restaurări și clădiri noi de biserici, dintre 
care unele, ca : biserica sfântului Dumitru din Craiova, al cărei 
ctitor este Majestatea Sa Regele, catedrala din Bălţi şi cea din 
Cluj, biserica din Lipova, cea din Sighişoara, cea din Timişoara 
(cartierul Iosefin), cea din Gheorghieni si alte câteva, sunt mo- 
numentale. 

Lupta, cu arme pur spirituale, dusă de Biserică împotriva 
stilismului, care se ivise ca reacțiune împotriva introducerii ca- 
lendarului gregorian și cuprinsese Nordul Moldovei şi al Basa- 
rabiei și mare parte din Bucovina, s'a încehiat cu întoarcerea la 
sânul Bisericii mame aproape a tuturor rătăciţilor. 

Nu tot asa, din nenorocire, cu sectele, ai căror adepţi sunt 
în cea mai mare parte străini de neamul nostru, se sprijină pe 
ajutorul venit de peste hotare și constitue un permanent peri- 
col și pentru Biserică și pentru Stat. 

Faţă de celelalte Biserici omodoxe, Biserica română se bucură 
de un mare prestigiu, care se datorește atât stării ei de pros- 
peritate internă și de armonie și desăvârşită înţelegere cu Statul, 
care de asemeni se bucură de un înalt prestigiu faţă de celelalte 


, 

state ortodoxe, precum si marilor servicii pe care le-a adus 
unora din ele. Incetarea schismei Bisericii bulgare și împăcarea 
cu Patriarhia ecumenică, recunoașterea autocefaliei Bisericii 
albaneze si limpezirea situaţiei Bisericii ortodoxe din Polonia și 
organizarea acelei Biserici, rezolvarea neînțelegerii dintre 
Arabii creștini si Grecii din Siria şi recunoașterea de către 
Englezi a alegerii actualului Patriarh al Ierusalimului, se da- 
toresc toate energicei interveniri a Bisericii române, prin finul 
diplomat care a fost Patriarhul Miron şi prin înțeleptul si plinul 
de energie actual Patriarh Nicodim. Ca un act de recunoștință 
pentru aceste binefaceri, Mitropolitul Varșoviei Dionisie a vizitat 
pe Patriarhul Miron în București și împreună cu guvernul polon 
i-au făcut onoruri regesti la întoarcegea vizitei în Varșovia ; Pa- 
triahul de Antiohia Alexandru i-a trimis o delegaţie care i-a 
exprimat omagiile sale de recunoștință, iar Biserica bulgară a 
trimis numeroase delegaţii la diferite solemnilăţi bisericeşti care 
aveau de obiect pe Patriarhul Miron. Iar Biserica din regatul 
Greciei si Patriarhul din Ierusalim l-au primit cu mare cinste, 
când a vizitat aceste Biserici, ceea ce dovedeşte prestigiul de 
care se bucură Biserica noastră și Patriarhul personal în toată 
Ortodoxia, 

Timpul e prea scurt de când a obţinut actualul Patriarh român 
Nicodim recunoaşterea de către Englezi a actualului Patriarh 
al Ierusalimului, pentruca să fi produs actul de recunoștință 
publică din partea lerusalimitanului. 

La întreţinerea bunelor relaţiuni cu celelalte Biserici or- 
todoxe a contribuit și participarea Bisericii române, prin dele- 
gati (un Arhiereu și doi preoţi) la conferința panortodoxă dela 
mănăstirea atonită Vatopedi (1932) şi a profesorilor români de 
Teologie la congresul profesorilor ortodocși de Teologie dela 
Atena (1937) ; iar la sporirea prestigiului atât în Ortodoxie, 
cât și printre catolici și chiar printre protestanți au contribuit 
mult și viziunile ciobanului Petre Lupu dela Maglavit si nume- 
roasele minuni de vindecare săvârșite acolo. Evlavioşi si curioșt 
din diferite ţări și chiar de peste Ocean, din America, au venit 
la Maglavit să vadă și să audă pe Petrache Lupu predicând. 


. . . o . . ` vad o 
Dintre Bisericile ortodoxe, Biserica noastră a avut legături 

cu Biserica Vechilor catolici, la al cărei conares ţinut mai întâi 
la Viena și după aceea la Bonn, în 1931, a participat printr'un 
delegat al său, Mitropolitul de atunci al Bucovinei Nectarie. În 
acest congres, recte Sinod, la care au luat parte delegaţi ai tutu- 
vor Bisericilor ortodoxe, s'a constatat o desăvârşită unitate de ve- 
deri între credinţa şi practicile vechi catolice și cele ortodoxe şi 
sa ajuns principial la unirea între aceste două Biserici, unire 
care va fi ratificată din partea Bisericii ortodoxe în proectatul şi 
mult așteptatul Sinod panortodox. 

Cu Bisericile protestante din întreaga lume creștină, Bise- 
rica noastră a venit în atingere st a colaborat, în acest interval 
de timp (1930—1940), cu Alianța universală peniru pacificarea 
iu mia prin Biserică, în congresul mondial dela Cambridge, 1930. 

Raporturi strânse și de o covârșitoare însemnătate a întreţinut 
Biserica română cu Biserica anglicană. 

Mai întâi, la conferința episcopilor anglicani din palatul 
Lambeth (Londra), din anul 1930, conferinţă la care s'au dis- 
cutat condiţiunile în care sar putea ajunge la unirea între 
această Biserică și Biserica ortodoxă, a luat parte activă și Bi- 
serica noastră tot prin Mitropolitul Nectarie. Acesta a lucrat 
în anul următor st în comisiunea mixtă de studii — foint doc- 
trinal Comission — intituită în același scop de Conferinţă 
si alcătuită din anglicani şi ortodocşi. 

Pentru lămurirea unuia din punctele cele mai însemnate de 
care depinde unirea Bisericii anglicane cu cea ortodoxă și anume 
validitatea hirotoniilor anglicane şi ca un omagiu adus Bisericii 
române, cea mai proeminentă între Bisericile ortodoxe naţionale, 
Biserica anglicană, prin primatul ei, Arhiepiscopul de Canter- 
bury, a trimis la Bucureşti o delegație de 10 membri, episcopi, 
preoţi si profesori teologi. In zilele de 1—8 Iunie 1930, această 
delegaţie a discutat cu delegaţii români, în număr de 12, epis- 
copi şi profesori de Teologie, chestiunea propusă și altele in 
legătură cu ea, și s'a ajuns la recunoașterea validității hiroto- 
niilor anglicane de către delegaţia română, iar delegaţia angli- 
cană a căzut de acord cu cea susținută de delegaţia română : 
despre sfintele taine și in deosebi despre sfânta împărtăşire, 
despre justificare și despre Sfânta Scriptură şi Sfânta Tradi- 
ţiune. 

Lucrările acestei comisiuni mixte erau numai ad referendum. 
Pentru a deveni obligatorii, ele trebuiau aprobate de autoritatea 
supremă din ambele Biserici: Sfântul Sinod român și Episco- 
patul si congresele bisericeşti anglicane din Canterbury si York. 

Sfântul Sinod român a făcut-o în sesiunea sa din Martie 1936, 
iar Episcopatul și congresele bisericeşti anglicane din Canter- 
bury şi York, în Februarie 1937. Intre aceste două Biserici s'a 
ajuns la o înţelegere deplină asupra punctelor discutate în con- 
ferinţa dela Bucureşti. Pentru a fi primite de Biserica anglicană 
din toate părţile lumii, urmează să fie ratificată de marele Con- 
gres al Episcopilor anglicani (peste 300), care se adună din 10 în 
10 ani în Palatul Lambeth, şi nădăjduim, după asigurările date 
de Arhiepiscopul de Canterbury, că această ratificare va avea 
loc anul acesta. lar pentru a se înfăptui unirea deplină, trebue 
discutate și admise și alte puncte de doctrină, care la rândul lor 
să fie aprobate de marele Congres al Episcopilor anglicani, din 
partea Bisericii anglicane, și de sinodul panortomic sau de una- 
nimitatea Bisericilor ortodoxe din partea Bisericii ortodoxe. 

In tot cazul, ceea ce š'a realizat la conferinţa anglo-română 
dela București din anul 1935 şi în formalităţile protocolare ale 
autorităţii supreme a celor două Biserici în legătură cu această 
conferinţă, sunt un mare şi hotărîtor pas spre unirea deplină şi 
definitivă a acestor două puternice ramuri ale unicului trunchi 
al Bisericii lui Christos şi marele merit pentru aceasta este al 
Bisericii ortodoxe române. 

Conferinţa dela Bucureşti a fost deschisă printr'o magis- 
trală cuvântare de Patriarhul Miron, care a și dat ospitalitate 
delegaţiei engleze pe tot timpul cât a durat conferinţa. Acestea, 
la care se adaogă reușita deplină a conferinţei, împrejurarea că 
Patriarhul era în același timp Președintele Consiliului de Mi- 
niștri, cât si calităţile sale excepţionale de fin diplomat, explică 
entuziasta primire ce i s'a făcut în capitala Marei Britanii de 
autorităţile bisericești si politice, de Majestatea Sa Regele Geor- 
ge V şi de popor cu prilejul vizitei sale, în zilele de 28 Iunie 
până la 8 Iulie 1936. 

Cinstirea ce s'a făcut atunci Capului Bisericii române sg res- 
frânge asupra Bisericii române însăşi şi o datorim Majestății 

Sale Regelui Carol II, care a înțeles să ridice prestigiul Bisericii 
străbune înlăuntrul şi în afara graniţelor geografice ale Ţării 
Sale, înălţând pe Capul Bisericii Naţionale la treapta politică de 
prim Sfetnic al Majestății Sale. 

MITROPOLITUL IRINEU 

Organismul României a primit în ultimul deceniu transfu- 
Ziunea de sânge a omului nou. Nu știu în ce măsură e îngăduită 
azi cumpănirea între ceea ce a fost şi ceea ce este, dar toţi câţi 
au trăit răstimpul dela 4 Ianuarie 1926 până la 8 Iunie 1930 cu 
sentimentul de agonie a vieţii publice, își dau seama că întro- 
narea M. S. Regelui Carol II, în bucuria delirantă a ţării întregi, 
însemnează pentru statul românesc transfuziur.-a de vlagă, ce-i 
lipsea. O viziune nouă, integrală, îmbrățișează părţile şi le 
adună întrun tot, un braţ puternic se încleștează pe cârmă, un 
ritm de vigoare tânără circulă în trunchiu și în mlade. 

Vremea noastră ne pune în faţă două moduri de a reforma 
un stat; modul utopic şi modul realist. Cel dintâi pornește 
dintro obsesiune teoretică şi procedează la realizarea ei cu 
sacrificiul legilor de viaţă ale poporului ; cel de-al doilea por- 
neşte dela esenţele însăși ale vieţii colective, aruncă zgura care 
le acoperea şi plăzmuiește forme noi în care să se poată dezvolta. 
Străine de teoriile utopice, înnoirile regale din România poartă 
pecetea acestui realism politic, orientat să reclădească pe funda- 
mentele permanente ale vieţii naţionale. Adevărul acesta se 
verifică în toate ramurile de activitate. 

Dela esenţial s'a pornit în politica statului : croind o nouă 
Constituţie. 

Dela esenţial s'a pornit în politica statului : croind o nouă 
Biblie. 

In concepţia Suveranului, cultura trebuie să fie corola ultimă 
în care să strălucească destinul românesc. Puterea militară şi 
politică, puterea tehnică și economică toate îşi au rostul în 

desfăşurarea acestui destin, dar ele nu sunt decât mijloace po- 
trivite unui scop superior care, acela singur, îndreptățește un 
nean în faţa veșniciei. Nu pentru ceea ce ne siujeşte trăim, ci 
pentru ceea ce ne supraviețuiește. Și precum în ordinea reli- 
gioasă ne supravieţuieşte sufletul, în ordinea istorică ne supra- 
viețuiesc plăsmuirile culturii, acele nestimate ale artei, ale 
înțelepciunii si ştiinţei, şlefuite și aprinse de soarele geniului 
pentru a lumina mai departe în lume, dincolo de amurgul lui. 
Toate așezămintele noi, ce alcătuesc politica regală a culturii 
din întâiul deceniu de domnie, nu sunt altceva decât pregătiri 
în calea geniului creator, pornite din acest crez în destinul 
spiritual al statului românesc. 

Biblia Regele Carol II se încadrează în planul acestor preo- 
cupări ca o piatră unghiulară. Căci ea nu e un fapt izolat, ci 
veşnica fântână desfundată din nou pentruca valurile ei să 
fecundeze viaţa spirituală şi culturală a neamului nostru. Biblia 
e temelia comună a oricărei mari culturi europene. Dacă la 
începutul lumii a fost Cuvântul lui Dumnezeu, istoria ne arată 
că la începutul fiecărei culturi europene stă același Cuvânt cu- 
prins în Biblie. După însăși concepţia Suveranului, a pune la 
îndemâna tuturor înţelepciunea divină nu însemnează un simplu 
act de venerație faţă de trecutul părinţilor noștri, ci actualizarea 
viziunii integrale a  existenţii, pe care o dă creştinismului, 
viziune în marginile căreia se pot dezvolta, nestingherite și 
întărite, toate puterile creatoare ale unui neam : „Credința și 
Biserica nu sunt noțiuni din trecut, — afirmă M. S. Regele, — 
nu sunt incompatibile cu progresul şi ştiinţa, ele sunt necesităţi 
ale vieții în orice timpuri şi în orice Oră, sunt sprijinitoare ale 
progresului sănătos, sunt auxiliare ale ştiinţei. Nu există nici o 
deosebire între ceea ce citim în Biblie şi cele ce ne învaţă ştiinţa. 
Totul este să pricepi ce citeşti în acea neîntreculă carte a vieții. 

Astfel înţelegem mai limpede dece noua traducere si tipărire, 
patronată de Suveran, constitue cel mai mare eveniment cultural 
din ultimul deceniu. Tălmăcirea, care e o lucrare uriașe ce 
durează de aproape două decenii si de care Majestatea Sa poartă 
de grijă încă de pe când era Principe de Coroană, se datorește 
întovărășirii a doi teologi eminenţi, unul profesor de Vechiul 
Testament, preotul Vasile Radu, celălalt profesor de Noul Tes- 

tament, marele scriitor G. Galaction, amândoi: dela Facultatea 
de teologie din Chişinău. Garanţia ştiinţifică a versiunii recente 
ne-o dă tocmai această însoţire de specialiști în ebraică și 
greacă, cele două limbi în care au fost scrise cărţile ce alcătuesc 
Biblia. 

Evident, nici o traducere nu poate fi desăvârşită, mai ales 
când e vorba de texte biblice, ce vin din punct de vedere filo- 
logic dintr'o mare adâncime de timp, iar din punct de vedere 
al fondului din insondabila adâncime a înţelepciunii divine. 
Dar nu greşim când socotim că traducerea Vasile Radu—G. 
Galaction e cea mai desăvârșită în comparaţie cu toate câte au 
precedat-o în românește. 

Intâia calitate excepţională, care îi dă titlul de eveniment, 
este că Vechiul Testament e tradus pentru prima oară în limba 
noastră după originalul ebraic. Intr'o broșură tipărită în 1935, 
noii traducători examinează versiunile româneşti anterioare si 
constată următoarele : 

Biblia lui Șerban Cantacuzino dela 1688 a fost tălmăcită 
după textul grecesc al Septuagintei. Biblia dela Blaj, 1795, a 
lui Samuil Clain, după acelaș text. Biblia dela Buzău, 1854, e 
o simplă îndreptare a versiunii blăjene. Biblia dela Sibiu, 1858, 
a lui Șaguna, e o restatornicire verificată după textul grecesc 
şi slavon. Cea dela Petersburg, 1819, si cea dela București, 1914, 
au la bază același text dela 1688. Aceea a I. P. S. Patriarh Ni- 
codim e făcută după rusește. Cu excepţia celei din urmă, prin 
urmare, toate traducerile anterioare au la bază versiunea gre- 
cească a Septuagintei. 

Septuaginta, adică traducerea Vechiului Testament, făcută 
de cei 70 de învăţaţi din ebraică în greacă, pe vremea regelui 
egiptean Ptolemeu Filadelful, cu aproape 300 de ani înainte 
de Christos, e versiunea consacrată în Biserica ortodoxă a Ră- 
săritului. Astfel vechile noastre tălmăciri, care se ţin da ea, 
au respectat tradiţia canonică și nimic nu li se poate reproșa în 
această privinţă. Atunci, de unde nevoia unei noi versiuni 
româneşti după textul ebraic direct ? Din faptul că România 
a fost invadată în ultimul timp de bibliile protestante, care nu 
mai sunt transpuse după Septuaginta, ci după acest original 
ebraic. Si cum protestanții obişnuiesc să interpreteze anumite 

pasaje în lumina doctrinei lor eronate, era absolut necesar ca 
ortodoxia să opună bibliilor britanice un text exact după 
original, 

Astfel, de numele Maicstăţii Sale Carol II se leagă pentru 
totdeauna în cultura naţională această întâie traducere ștun- 
ţifică după ebraică ! Ea are în plus avantajul că anume locuri 
redate foarte întunecat în Septuaginta ni se luminează prin 
verificarea înţelesului la izvorul prim. 

A doua mare calitate a Bibliei Regele Carol II e înnoirea 
vocabularului şi a sintaxei, ridicate la gustul şi la înţelegerea 
noastră contemporană. Oricine s'a oprit mai îndelung asupra 
vechilor noastre tăhnăciri, cu atenţie la spiritul doctrine: si al 
frazei, ştie câte aproximaţiuni a găsit în ele, câte obscurităţi, 
câte monstruozităţi chiar, și câte imperfecţiuni de vocabular şi 
de frază. Vechile iraduccri au fost necesare la vremea lor. Ele 
înfăţişează însă anumite stadii istorice de dezvoltare a limbii şi 
a culturii românești, care astăzi sunt depășire, dar care și-au 
întipărit imperfecţiunile în aceste traduceri. Ne dăm foarte 
bine seama ce rol imens au jucat în formarea limbii noastre 
culte și, cu profundă venerație, trebuie să le lăsăm în seama 
erudiţiei filologice. 

Vechile traduceri nu corespund nevoilor timpului nostru nici 
din punct de vedere al exactităţii nici din acela al limbii. 

Există la noi teologi și cărturari profani foarte îndrăgostiţi 
de formele vechi și gata să se revolte şi să critice orice înnoire 
a textelor biblice şi bisericeşti. Nimeni nu tiebuie să-i ia în 
serios. Îndrăgostiţii de arhaisme, care vin din trecut cu presti- 
giul colbului istoric pe ele, trec ușor, fiindcă nu-i interesează, 
peste fondul desfigurat al acestor traduceri și peste funcţia 
vitală pe care Cuvântul divin trebuie s'o îndeplinească în 
mijlocul societăţii. A pune mereu în circulaţie sumedenii de 
forme arhaice, moarte de înţeles, e tot una cu a scoate din 
muzee scheletele palontologice pentru a înlocui cu ele făpturile 
vii. În materie de texte sacre, există un singur criteriu călău- 
zitor : exactitatea adevărului de credinţă turnat în limba 
înţeleasă de toţi, a poporului către care se adresează aceste 
texte, 

La 10 Noembrie 1938, când sa sfârșit tipărirea Bibliei Regele 


582 REVISTA FUNDAŢIILOR REGALE 


Carol II, sau împlinit 250 de ani dela imprimarea Bibliei lui 
Şerban Cantacuzino. Admiţând cu bunăvoință că vechea tra- 
ducere ar fi fost desăvârşită pentru vremea ei, — ceeace nu 
este exact, — cel puţin îmbătrânirea limbii ar justifica nevoia 
unei noi tălmăciri. Cât nu sau transformat în aceste două 
veacuri și jumătate vocabularul şi sintaxa românească ! 

Cuvântul dumnezeesc nu s'a descoperit să mulţumească gus- 
tul rafinat al arhaizanţilor, ci ca să ajungă cu puterea-i mân- 
tuitoare la inima fiecărui om. lisus n'a predicat în diletantismul 
singular al unui passeist oarecare, ci folosind graiul viu al 
gloatelor, întrebuinţând imagini şi simboluri rupte din viaţa lor 
de toate zilele. Căci pâinea spirituală cea de toate zilele este şi 
trebuie să rămână Biblia. Arhaismul vorbelor și al formelor 
sintactice sade frumos într'un vers de Eminescu pentru a vrăji 
cu parfum de veac stins simţul estetic al cititorului intelectual. 
Dar avem profunda convingere că expresiile învechite din tex- 
tele sacre, care când nu sunt de-a-dreptul monstruoase ca înţeles, 
cer oarecare erudiție ca să poată fi lămurile, nu au ce căuta în 
practica religioasă, fiindcă această practică implică marea 
mulţime de oameni şi trebuie să ţină seamă de mijloacele cele 
mai directe ale comunicării. Biblia, și fără asta, are nevoie să 
fie explicată în duhul tradiţional al doctrinei bisericeşti ; arha- 
ismele de tot felul ar însemna un balast în plus, care ar întuneca 
în chip inutil şi primejdios înţelegerea. 

Principiul tălmăcirii Vasile Radu—G. Galaction e tocmai 
exactitatea adevărului revelat, îmbrăcat întro formă literară, 
care e aceea a vremii noastre. Am putea da cu sutele exemple 
comparative din textele vechi şi din traducerea cea nouă pentru 
a reliefa claritatea ei incomparabilă. Să ne mărginim însă nu- 
mai la câteva. ; 

Astfel, din psalmul Milueşte-mä, Dumnezeule, pe care il. 
auzim de atâtea ori, următorul verset din traducerea veche sună 
fără înțeles : 


„Ție unuia am greșit şi rău îunaintea ta am făcut, ca să te 
îndreptezi întru cuvintele tale si să biruieşti când vei judeca tu“. 


Versetul își recapătă tot înţelesul originar în tălmăcirea V. 


Radu—G.Galaction : 

„ie unuia am greşit şi ceea ce este rău înaintea ochilor tăi 
aceea am făcut. Aşa încât lu ești drept întru cuvintele tale şi 
nepărtinitor în hotărîrile tale“. 


Să luăm un alt exemplu din psalmul 71. Aici obscuritatea: 
vechii traduceri e într'adevăr desăvârșită : 

„Fi-va întărire pe pământ peste vârfurile munţilor, prea se 
va înnălța mai presus decât Livanul rodul lui. Și vor înflori 
din cetate ca iarba pământului. 


Citind acest verset, nimeni nu pricepe despre ce e vorba. Să-l 
ascultăm însă în noua versiune : 

„Să fie belşug de grâu în țară până pe creştelul munţilor ; 
spicele lui să se legene ca arborii Libanului şi oamenii să în- 
jlorească din cetate ca plantele pământului“. 


E nu numai claritatea, dar și frumuseţea literară a poeziei 
originale redată în românește. 

Un alt exemplu de adâncime sofianică. lată-l întâi în cari- 
catura vechii traduceri : 


„Nu s'a ascuns osul meu dela tine, care l-ai făcut în ascuns 
şi statul meu în cele mai de jos ale pământului. Cel nelucrat 
l-au văzut ochii tăi; şi în cartea ta toți se vor scri; zilele se 
vor zidi în niciuna întru dânșii. Iară mie foarte sunt cinstiți 
prietenii tăi, Dumnezeului, foarte s'au întărit stăpâniile lor.. 
Număra-voiu pre dânşii şi mai mult decit nisipul se vor tn- 
mulți ; sculalu-m'am şi încă sunt cu tine“. 


Abia prin Radu și Galaction ieşim din acest penibil galima- 
tias într'unul din acele profunde locuri scripturaistice unde se 
proslăvește înţelepciunea divină care anticipează din veșnicie 
creaţia în timp si în spaţiu: 

„Nu-ţi era ascunsă fiinţa mea când am fost urzit în adâncu-- 
rile cele mai de jos ale pământului. Ochii tăi mă vedeau abia 
când eram în zămislire şi scrise erau în cartea ta toate zilele 
hărăzite mie, mai înainte ca să se fi înfiripat vre-una. Și pentru 
mine, Dumnezeule, cât sunt de neprețuite gândurile tale şi cât 
de uriaş este numărul lor ! Dacă aş sta să le socotesc, sunt mai 
numeroase decât grăunţii de nisip ; mă deştept (din adâncimra 
mea) şi sunt tot lângă tine“. 

Precum am spus, asemenea locuri de restabilire suverană a 
sensului divin se întâlnesc la fiecare pagină biblică. Astfel ne 
putem da seama de serviciul imens pe care îl aduce credinţei şi 
teologiei naţionale această traducere. Prin munca erudită și 
inteligentă a lui Vasile Radu şi G. Galaction, Biblia Regele 
Carol II e, în sfârșit, singurul text limpede pe care îl avem în 
românește. 

Un fost prelat a ridicat obiecţiunea că această nouă tălmăcire 
e prea literară, când poporul ar avea nevoie numai de cuvinte 
simple pentru întărirea sufletească ! Obiecţiunea e o naivitate. 
Căci Biblia e cea mai literară carte din lume şi strălucirea fru- 
museţilor ei cu nimic nu poate fi asemănată dintre capodoperele 
poeziei universale. A o reda în cuvinte simple însemnează a-i 
devasta toată această eflorescență uluitoare, a o desfigura şi a 
o reduce la un schelet. E, dimpotrivă, o fericire că sarcina de 
tălmăcitor şi-a luat-o de data aceasta un mare scriitor cum e G. 
Galaction, care dă splendoarea românească potrivită măreţelor 
frumuseți ale originalului. Ca stil, Biblia e de o varietate și de 
o bogăţie extraordinare si ceea ce nu se poate lăuda îndeajuns 
e tocmai adaptabilitatea traducătorilor la ritmica interioară a 
textelor, adaptabilitate ce face din lucrul lor o adevărată operă 
de artă. Nici una din vechile traduceri sau „refaceri“ nu bă- 
nueste măcar această ritmică lăuntrică. Frazele lor, bolovănoase 
şi grele de obscuritate, se poticnesc necontenit şi refuză legătura 
organică dintre ele. Noua versiune, pe lângă claritatea exem- 
plificată sumar de noi şi pe lângă strălucirea literară neajnnsă 
până la ea, conţine în plus această admirabilă cursivitate, 
această taină ritmică, pe care numai un instinct de artist i-o 
putea reda, — calităţi ce fac din lectura ei o sublimă desfâtare 
spirituală. 2 

Cu astfel de însuşiri de claritate, de frumusețe literară și de 
cursivitate melodică, noua tălmăcire atinge un grad de incom- 
parabilä perfecțiune În raport cu toate textele anterioare, dar, 
fireşte, o perfecțiune relativă, iar nu absolută. Indeletnicirea 
dăscălească ne-a obligat să întârziem în deosebi asupra pagi- 
nilor Noului Testament, unde nu odată am întâlnit aproximatii 
de termeni şi cuvinte fără proprietate teologică precisă, adesea 
în locuri ce cuprind noţiuni fundamentale pentru credinţă. Dar 

acestea sunt scăpări inevitabile, ce se pot ușor îndrepta la o 
revizuire mai atentă și ele nu distrug majestuoasa sărbătoare, 
dăruită de această Biblie neamului românesc. 

Patronând-o cu o statornică şi efectivă grije de creștin, Re- 
gele Carol II se rânduește astfel în marea tradiţie împărătzască 
a ortodoxiei. In duhul ei, Monarhul ortodox e un apostol laic 
al lui Hristos. Titlul acesta, mai frumoas decât oricare altul, 
derivă dela Constantin cel Mare și, din gloriosul mileniu 
bizantin, a trecut asupra tuturor Voievozilor noștri înflăcăraţi 
de idealurile Bisericii naţionale. 

O îndoită însemnătate se desface din această Biblie regească : 
spirituală si culturală. 

In ordinea spirituală, Majestatea Sa, cu o luminată pasiune 
educativă, vrea o Biserică vie şi dinamică, instalată ca un altar 
în înima fiecărui Român, adică o încreştinare reală a poporului, 
dincolo de nominalismul formal. La temelia tuturor marilor 
așezăminte regale, menite să făurească un suflet nou acestei ţări, 
a pus cu augustă convingere principiile creştine, singurele pe 
care se poate zidi puternic şi statornic omul din lăuntru. O 
astfel de înnoire se poate realiza îndeosebi prin ființa fragedă 
a lumii străjerești. Răspândirea cât mai largă a Cuvântului lui 
lisus Hristos în milioane de copii şi tineri disciplinaţi străjereşte 
apare ca o consecinţă firească, ce decurge din patronajul noii 
Biblii. S'ar putea desprinde din ea Noul Testament în ediţie 
specială pentru a încununa ca premii feluritele vrednicii de 
care dă dovadă generaţia tânără. A primi la el acasă pe Iisus 
Hristos în numele Regelui e pentru fiecare copil din această 
ţară un apostolat educativ dintre cele mai rodnice si mai adânci. 

In ordinea culturală, Majestatea Sa vede, dincolo de vicisi- 
tudinile vremii, o mare epocă de creaţii artistice, filosofice şi 
ştiinţifice a geniului românesc. Dar problema unei culturi epo- 
cale, în împrejurările noastre hărţuiie de cele mai contradictorii 
curente de idei, e problema stilului unitar al acestei culturi. 
Stil în această ordine de preocupări însemnează o concepţie 
unitară despre viaţă şi lume, concepţie care să imprime o 
fizionomie spirituală tuturor plăsmuirilor. In jurul nostru 
vedem asemenea concepții, ce năzuiesc să se realizeze cultural, 
bazate fie pe ideea rasismului, fie pe ideea materialismului 

istoric, care e însăși negatia cutlurală. In România noastră, 
bântuită de atâtea influenţe străine, condiţia unei noi şi mari 
înfloriri culturale proprii e tocmai o concepţie fundamentală, 
care să dea unitatea stilului. 

Viaţa noastră intelectuală se înfăţişează ca un mozaic de 
concepții fragmentare, culese din sugestiile de peste hotare. 
Cultura rezultată din acest mozaic n'are nici adâncimea nece- 
sară si nici valoarea unui stil propriu. Sirgură întoarcerea la 
tradiţie i-o poate da. Iar esenţa tradiţiei noastre e național- 
ortodoxă. Cu alte cuvinte, în geniul etnic fecundat de Biblie 
trebuie căutat fundamentul viitoarelor noastre plăsmuiri cul- 
turale. 

Marea însemnătate a Bibliei ca punct principal în programul 
regal stă tocmai în acest fundament spiritual, în această con- 
cepţie unitară despre lume şi viaţă, pe care le poate aduce 
culturii românești. Puterea ei de fecundare asupra spiritului 
omenesc e un adevăr verificat în decurs de două mii de ani. In 
cultura europeană, adică în poezie, în pictură, în sculptură, în 
muzică, în arhitectură, nu există nici o operă de geniu, care să 
nu fie inspirată de sufletul divin al creștinismului. 

Cel mai vibrant omagiu, pe care îl putem aduce Suveranului 
nostru după primul deceniu de domnie, este să înţelegem au- 
gustele gânduri care ard și luminează în creștetul statului si, 
înţelegându-le, să le încarnăm în fapte care să-i poarte numele 
peste veacuri. 

Destinul României, zice Majestatea Sa, va sta în aportul 
propriu de valori care să sporească patrimoniul culturii univer- 
sale. Iar acest aport propriu nu e altceva decât revelaţia din 
adânc a geniului autohton. Aprofundarea în fiinţa noastră 
proprie, după normele indicate de Marele Cârmaci, si ridicarea 
cât mai multor miracole de frumuseţe și de înţelepciune în 
lumina gloriei sale, — iată omagiul cu care elita creatoare a 
neamului nostru rămâne datoare Majestății Sale Regelui Ca- 


rol II. 
NICHIFOR CRAINIC 


PUTEREA EXECUTIVĂ IN NOUA 
CONSTITUȚIE 


Organizarea Statului român are la temelie principiul sepa- 
rației Puterilor. Aceste Puteri, care emană din suveranitatea 
naţională, sunt trei: legislativă, executivă si judecătorească. 
Ele, însă, nu sunt cu totul separate, ci colaborează şi se contro- 
lează reciproc. 

Rolul Puterei executive este de a executa, de a aduce la în- 
deplinire. 

In prim rând este datoare să îndeplinească tot ceea ce a ho- 
tărit Puterea legiuitoare, adică dispozițiile cuprinse în legi, 
Deseori acestea, pentru a fi aplicate, executate, au nevoe 
de explicaţii. Asemenea explicaţii sunt date uneori chiar 
de Puterea legiuitoare printr'o lege de lămurire, interpre- 
lativă. Mai totdeauna — însă — astfel de explicaţiie ale 
legilor sunt lăsate pe seama Puterii executive, care le dă 
prin regulamente, ordonanțe, decizii, etc. Constiuţia a trecut 
— astfel, Puterii executive o parte din ceea ce s'ar fi cuvenit 
— stric vorbind, numai Puterii legiuitoare ; şi aceasta s'a 
făcut cu scopul de a înlesni aducerea la îndeplinire a ceea 
ce fusese hotărît prin legi. Dar aceste regulamente, ordo- 
nanţe, etc. sunt puse în executare tot de Puterea executivă 
așa că, în asemenea cazuri, această Putere îndeplineşte oare- 
cum rolul și de legiuitor şi de executor ceea ce dovedește încă 
odată că nu este o despărțire completă între Puterile Statului. 

Afară de acestea Puterea executivă aduce la îndeplinire, exe- 
cută ceeu ce hotărăşte Puterea judecătorească în diferite pro- 
cese. 

Prin indeplinirea acestor atributiuni ea serveste — pentru a 
fi puse in valoare — normele, poruncile, regulele stabilite de Pu- 
terea legiuitoare si hotăririle cele judecătorești, când nu se dă, 
de bună voie, ascultare şi supunere acestora. Ea asigură, în a- 
cest chip, respectul Dreptului, ordinea, liniştea şi contribue la 
propăşirea Statului. Fără ea, executarea măsurilor luate de Pu- 
terea legiuitoare și de cea judecătorească, oricât de bune sau 
de severe vor fi, ar depinde numai de bunul plac al indivizilor. 
Poţi face legi foarte bune, poţi judeca foarte bine şi da hotă- 
râri cât de drepte; dacă n'ai mijloace de executare, n'ai ajuns 
la nici un rezultat pentru viața poporului; cel mult ai mai 
creiat speranțe, ai mai provocat cheltueli și pierdere de vreme 
din partea celor cari cred în lege şi dreptate sau ai mai tipărit 
câteva volume de articole şi ai format dosare de procese. Forţa 
pe care o are Puterea executivă asigură înfăptuirea și viaţa ce- 
lor stabilite de celelalte două Puteri. Forţa ei nu primează şi 
nu trebue să primeze, dar ajută în chip hotărîtor dreptul stabi- 
lit prin legi sau recunoscut prin hotăriri. 


Când spunem că ca execută legile şi hotärîrile nu trebue să ne 
gâdim numai la procese si la anumite reguli, pe care oamenii 
trebue să le îndeplinească. In cadrul Puterii executive intră a- 
ducerea la îndeplinire a tuturor dispoziţiunilor privitoare la în- 
tieaga viaţă a Statului. Éa îmbrățișează toate formele de activi- 
tate: administrativă, economică, militară, culturală, etc., în fine 
tot ce nu intră în cadrul Puterii legiuitoare şi în al celei jude- 
cătorești. 

Puterea executivă mai are însă o altă misiune foarte impor- 
tanta pentru existenţa Statului : să-i apere drepturile în afară, 
să-i apere hotarele, să-i păstreze independenţa şi demnitatea, 
să facă totul pentru a-i conserva neatinse ființa şi drepturile 

Sfera ei de activitate este deci foarte întinsă și puţini s'au 
gândit la aceasta. In realitate, afară de ceiace este dat celor- 
lalte două Puteri, ea are în fapt conducerea mecanismului Sta- 
tului. Dacă se pare şi se spune uneori că Puterea executivă este 
totul — ceeace nu-i exact — această ideie este explicabilă fi- 
indcă individul întâlnește aproape peste tot crganele Puterii 
executive, 

Această Putere — afară de mulţimea atribuţiilor — are și un 
caracter special, care o deosebeşte de celelalte. Ea lucrează con- 
tinuu şi de mulie ori trebue să lucreze repede. Zi şi noapte, o 
mare parte din organele ei trebue să stea de strajă pentru bunul 
mers al serviciilor şi pentru apărarea internă si externă a Ţării. 

Puterea executivă are — deci — un rol extrem de important 
şi de aci rezultă o foarte mare răspundere. Fără de a reduce ro- 
lul mare al celorlalte două Puteri, greutăţile în fapt si răspun- 
derile sunt, în prim rând, pe umerii Puterii executive. 

Aceste caractere ale Puterii executive se întâlnesc aproape 
pretutindeni şi chiar în Constituţii republicane foarte înaintate, 
fiindcă sunt isvorite din nevoile cârmuirei unui Stat. 

Pentru îndeplinirea rolului său, Puterea executivă trebue să 
aibă la dispoziţie, în prim rând, forţa materială : armata, poli- 
ţia, precum si mijloacele bănești și diferitele servicii publice ; 
de aceia tot ce este referitor la acestea intră tot în cadrul acestei 
Puteri. 

La noi, când nu erau separate Puterile, se înţelege că atri- 
butele executivei aparţineau Domnului. 

De când sa introdus acest principiu, Puterea executivă, in- 
deplinitoare, a aparţinut tot Domnului. Acesta a fost sistemul 
în timpul Regulamentelor Organice si al Convenţiei dela Paris 
(art, 14) ; ela fost înscris formal în Constituţia dela 1866 şi în 
cele următoare. 

Constituţia nouă a păstrat în cea mai mare parte normele an- 
terioare, aşa că nu e justă observaţia că prin ea s'ar fi dat Pu- 
terii executive totul sau prea mult. Puterea legiuitoare, a cărei 
organizaţie a fost modificată, are încă un rol însemnat; de ase- 
menea s'a păstrat un mare rol Puterii judecătoreşti. 

„Puterea executivă este încredințată Regelui care o exercită 
prin Guvernul Său, în modul stabilit prin Constituţie“; aceasta 
prevede art. 32. 

In ceea ce privește cuvintele „încredințată Regelui“, nu-i ne- 
voie să căutăm multe explicaţii ; ele nu pot avea alt sens decât 
că partea din Suveranitatea Națiunii, denumită Putere execu- 
tivă, spre deosebire de celelalte Puteri, care sunt exercitate în 
alt mod, este dată de Națiune exclusiv M. S. Regelui. Spre a 
nu mai fi vre-o îndoială asupra înţelesului acestei încredinţări, 

sa prevăzut că exercitarea Puterii executive va trebui să fie 
făcută în modul stabilit prin Constituţie ; iar la acestea sa 
adăogat în noui text că exercitarea va avea loc „prin Guvernul 
Său“ ceea ce de altfel corespundea cu o stare de fapt. 


Noua Constituţie a înscris o serie de texte în două capitole, 
cu privire la Puterea executivă ; într'unul pentru Rege; așezat, 
spre deosebire de textul vechi, înaintea Reprezentării Naţionale, 
fiindcă s'a recunoscut Suveranului, și în acest chip, locul pe 
care-l avea de Cap al Statului ; în alt capitol s'au înscris texte 
pentru Guvern. 


Nu toate articolele cuprinse în capitolul despre Rege intră 
în cadrul Puterii executive. Unele atribute în calitate de Cap 
al Statului, înscrise aci, intră mai exact în cadrul Puterii legiui- 
toare, ca : dreptul de convocare, închidere, disolvare, prorogare, 
de a legifera pe cale de decrete în intervalul dintre sesiuni, 
cu obligaţia de a supune aceste decrete Parlamentului pentru 
ratificare, precum si dreptul de a legifera în acelaș chip însă 
fără obligaţia de ratificare, drept recunoscut prin art. 98 alin. 
penultim, dar numai până la convocarea Adunărilor Legiui- 
toare care a avut loc în Iunie 1939. 


Alte articole din acelaş capitol sunt reproducerea celor din 
Constituţiile anterioare cu privire la Dinastic, la ereditatea la 
Tron în linie bărbătească prin ordinul de primogenitură si cu 
excluderea perpetuă a femeilor și coboritorilor lor, cu privire 
la vacanţa eventuală a Tronului, alegerea Regelui de ambele 
Adunări întrunite, numirea unei Locotenenţe regale, compusă 
din trei persoane pentru a executa puterile regale până la în- 
tronarea noului Rege, la numirea unei Regenţe de către Rege, 
sau când Regele nu numise, la alegerea ei de Adunările Legiui- 
toare întrunite, pentru cazul minorităţii moștenitorului Tronu- 
lui. 

S'a introdus o inovație numai în privința hegenţei, care nu va 
fi compusă din trei persoane ca în trecut, ci vor fi numiţi de 
Rege sau aleși de Adunări, în cazurile specificate, un Regent şi 
doi supleanţi. In caz de deces al Regentului îi va lua locul su- 
pleantul cel mai în vârstă şi se va procede la alegerea unui nou 
supleant. S'a înlăturat astfel discuţiunea dacă Regența trebue 

să lucreze cu majoritate sau cu unanimitate. S'ar putea pune 
chestiunea totuşi pentru Locotenenţa regală. 

S'a păstrat de asemenea dispoziţia foarte bună că în timpul 
Regenţei nu poate fi modificată Constituţia. 

S'a păstrat şi textul care nu îngădue ca Regele să fie și șeful 
altui Stat fără consimțământul Adunărilor. 

Pentru această chestiune nu se mai prevede reunirea ambe- 
lor Adunări. 

Acestea însă nu pot delibera asupra problemei dacă în fie- 
care din ele nu vor fi prezenţi cel puţin două treimi din mem- 
brii care le compun, iar în ceiace privește hotărîrea nu poate fi 
luată decât cu două treimi din voturile membrilor prezerţi. 


Problema, care pare fără interes, este totuși importantă pen- 
tru interesele Naţiunei și de aceia s'a găsit necesar ca reprezen- 
tanţii ei să-şi dea părerea. După detronarea prințului Baien- 
berg al Bulgariei sar fı propus Regelui Carol I să fie ales și 
Prinţ al Bulgariei, ceea ce ar fi dus probabil la alte situaţii aci 
în Orient, dar propunerea n'a avut urmare — zice-se — din 
cauza unei Mari Puteri, poate a mai multora, cărora nu le con- 
venea să se ridice la Dunăre o formaţiune politică așa de im- 
portantă. 

Sa mai vorbit şi altă dată de asemenea alegeri și cine știe 
dacă nu se va dovedi că textul nu este de prisos. 

După aceste dispoziţii și afară de cele prevăzute în legătură 
cu Puterea legiuitoare, Constituţia enumeră drepturile Regelui, 
pe care le vom expune pe scurt. 


1. Regele numeşte şi revoacă pe Miniştrii săi. 

Mai în urmă vom arăta cine poate fi numit în aceste înalte 
funcțiuni. Dacă sunt întrunite condiţiile cerute, Suveranul are 
drept deplin de alegere. 


2. El are dreptul de a ierta sau micșora pedepsele în matere 
penale ; cuvântul „criminal“ din text trebue înţeles în sensul de 
penal și aplicabil — deci — oricărei infracţiuni. Acesta este aşa 
zisul drept de graţie sau de grațiere pe care la noi l-a avut tət- 
deauna Monarhul. El nu mai are acest drept când este vorba de 
faptele Miniștrilor, pentru care sunt judecaţi în modul ce vom 
arăta mai departe. 

3. Regele numeşte sau confirmă în funcțiunile publice foiri 
vit legilor. Exerciţiul acestui drept este — deci — stabilit prin 
legi, în care se fixează condiţiile de recrutare, înaintare, con- 
firmare. In baza legilor unele numiri si confirmări se fac direct 
de Suveran prin decrete, altele prin deciziile Miniștrilor sau ale 
altor organe îndreptăţite. 

4. Regele are dreptul să facă regulamentele pentru executa- 
rea legilor. Am spus că deseori, aproape totdeauna, este nevoie 
de lămuriri pentru aplicarea legilor, lămuriri care se dau pe 
cale de regulamente. Puterea aceasta regulamentară este un a- 
tribut al Suveranului. Acest drept este însă supus la două res- 
tricțiuni. Prin regulamente nu trebue să se modifice legile şi nu 
trebue să fie cineva scutit de îndeplinirea obligaţiilor cuprinse 
în legi. Prin urmare regulamentul trebue să fie făcut în confor- 
mitate cu legea, adică să nu fie contrariu nici literei, nici spiri- 
tului ei, operaţie care nu-i asa de uşoară. Sancţiunea este de- 
clararea regulamentului de ilegal şi neaplicarea lui, ceea ce se 
poate face de orice instanţă judecătorească, după cererea păr- 
tei interesate. 

5. Regele este Capul ojtirii şi conferă gradele militare în con- 
foimitate cu legea. Am arătat că pentru îndeplinirea misiune: 
sale, Puterea executivă trebue să aibă la dispoziţie, în prim rând, 
forta armată. Nimic mai normal — dar — ca Şeful Puterii exc- 
cutive să fie Şeful armatei și ca el să numească și să înainteze 
în gradele ostășeşti, dar și acest drept se execută numai în con- 
formitate cu legea. Acest drept îl au aproape în toate Statele 
Șefii lor şi chiar Preşedinţii republicilor. 

6. Alt drept al Suveranului este de a acorda decoraţiunile ro- 
mâne. Tot El acordă și autorizarea de a purta decoraţiuni 
streine. 

7. Regele are dreptul de a bate monedă, în conformitate cu 
legea specială. 

$. Regele reprezintă Statul în raporturile cu Statele streine. 
Textele n'o spun expres, dar se subînţelege. El acreditează pe 
reprezentanţii noştri diplomatic în streinătate, miniştrii pleni- 
potenţiari; noua Constituţie adaogă şi ambasadori, ceea ce s'a 
şi realizat. Neîndoios că şi aceste numiri se fac potrivit legilor. 

De altă parte, desi nu se prevede că El își dă agrementul pen - 
tru reprezentanţii streini la noi — aşa cun: se prevede expres 
în alte Constituţii —, se înţelege dela sine că tot Suveranul ace 
şi acest drept. 

9. Suveranul are dreptul să încheie cu Statele streine tratate 
şi convențiuni. Noua Constituţie le-a împărţit în două categorii. 
Una este formată din tratatele politice şi militare. Acestea pot 
fi încheiat de Rege și nu e nevoje să mai fie ratificate de Par- 
lamcnt. 

A doua categorie este formată din convențiunile necesare 
pentru comerţ, navigațiune şi allele asemănătoare. Acestea, 
pentru a avea putere de lege înlăuntrul Statului român, trebue 
să fie aprobate de Adunările legiuitoare. 

In Constituţia din 1923, şi în cele precedente, nu se vorbia 
decât de convenţiunile din a doua categorie. Acordarea dreptu- 
lu: de a încheia tratate politice şi militare si fără obligativita- 
tea ratificării este înscrisă pentru prima dată în Constituţia ac- 
tuală. Desigur că aceste tratate sunt acte de o importanţă capi- 
talä pentru un popor și ar trebui supuse aprobării reprezentan- 
ților Națiunii. Dar dela frumuseţea principiilor până la cruda 
realitate este uneori așa de mare distanță, iar necesităţile vieţi» 
sunt deseori mai puternice decât ori ce consideraţiuni. S'a vor- 
bit odată de o stare de raporturi între State de așa fel, încât să 
nu mai fie nimic secret. Ce frumoase proecte! Și totuși cine 
mai crede — azi — în posibilitatea reușitei acestor procedee ! 

Ori, tratatele politice și militare pot fi supuse oricând discu- 
ţiunilor — chiar secrete — în Adunările legiuitoare ? 

Cine ia răspunderea neajunsurilor care ar rezulta din aseme- 
nea discuţii, cu siguranţă divulgate, poate chiar în ziua când au 
avut loc! 

Prin natura, prin scopul lor, asemenea tratate trebue să rà- 
mână secrete. Cu text sau fără text, un Suveran le va înche a 
când conștiința lui şi dragostea ce poporul peste care domne- 
ste îi vor spune că lucrează pentru binele si fericirea acestuia. 
Şi desigur că la momentul oportun le va înfățișa și reprezentan- 
tilor Naţiunei pentru aprobare. 

10. O altă dispoziţie nouă este că s'a recunoscut Regelui drep- 
lul de a declara răsbui şi de a încheia pacea. In Constitutiile 

anterioare nu era înscris acest drept ; de aci discuţii. Noul ase- 
zământ l-a prevăzut expres. 

Necontestat că acest drept este cel mai important şi de exerci- 
tarea lui atârnă existenţa Statului ; el pune în joc totul pentru 
Stat. 

Cele ce am spus despre dreptul de a încheia tratate politice 
şi militare, se aplică mai vârtos aci. Cu toate acestea să ne gân- 
«dim iarăși puţin la realităţi. 

Intr'un răsboi, în ipoteza când vei fi atacat, este cu putinţă 
ca în graba impusă de nevoile militare, să ceri aprobarea Par- 
lamentului? Este timp de discutat? Şi dacă dușmanul ţi-a tăiat 
tara în două sau în mai multe părţi, a întrerupt comunicațiile 
şi nu poti aduna Corpurile legiuitoare ? Să aştepţi întrunirea 
acestora spre a răspunde atacului ? Să laşi Tara fără apărare 
fiindcă nu poţi face formele pentru declararea răsboiului ? 


Să presupunem ipoteza că vrei să începi răsboiul. Să con- 
voci — pentru aceasta — Adunările legiuitoare, să discuţi — 
chiar secret, — să credem că-i secret — și de abia în urmă să 
comunici dușmanului declaraţia de răsboi ? Este admisibil ? In 
răsboi este nevoie, pentru a asigura succesul, de surprize, de 
iuţeală. In vremea asta, ce face dușmanul ? Va aștepta rezulta- 
tul desbaterilor Parlamentului Statului adversar ? Şi mai poţi 
avea vre-o șansă de isbândă în aceste condiţii ? Nu vei trimite 
la moarte miile de concetăţeni, fără nici un rezultat si nu vei 
pune în pericol soarta ţărei ? 

Fiecare este liber să-și aibă părerea lui, dar practica a fost a- 
proape totdeauna în sensul nouei Constituţii. Şi răsboiul de des- 
robirea si întregirea neamului nostru a fost declarat fără apro- 
barea Parlamentului, 

Deci noul pact a înscris procedeul întrebuințat în practică, 
în materie de răsboi. 

Aproape aceleaşi observaţiuni pot {i făcute şi cu privire la 
încheerea păcii. Sunt împrejurări când poţi cere părerea Corpu- 
rilor legiuitoare, dacă trebue să mai lupti ori nu, dar de cele 
mai multe ori nu se poate fără mari riscuri. În situaţiile de a- 
cest fel eşti nevoit să lași Suveranului libertatea necesară pen- 
tru a hotărî. Insușirile și patriotismul său, luminile aduse de 

Guvern, care-i răspunzător de asemenea acte, vor fi garanţii 
suficiente că interesele Statului nu vor fi primejduite. 

Afară de drepturi, Constituţia prevede unele dispoziţiuni care 
constituesc îndatoriri pentru Suveran. 

Astfel este dator să păzească Constituția şi legile Naţiunei 
Române, să-i mențină drepturile naţionale şi integritatea terito- 
viului (art. 39). 

Așa se leagă prin jurământul solemn pe care-l depune, la 
suirea pe tron, înaintea Adunărilor legiuitoare întrunite. 

Constituţia mai prevede că Regele nu poate creia o nouă 
funcțiune fără a lege specială. 

De asemenea Regele nu poate suspenda cursul urmăririi sau 
judecății, nici să intervină în nici un chip în administrarea jus- 
ziției. 

Am văzut că el are dreptul să ierte sau să micșoreze pedeap- 
sa, dar aceasta numai după ce Justiţia s'a pronunţat. 

In Constituţiile noastre anterioare se mai prevedea acolo unde 
se recunoștea dreptul de a face regulamente, cuvintele ; „fără 
a modifica sau suspenda legile“, iar în noul text s'au suprimat 
vorbele : „sau suspenda“, desigur ca fiind inutile faţă de cele- 
lalte dispoziţii. 

Regele este apoi dator să convoace Parlamentul, cel puţin ò- 
dată pe an. De altă parte când disolvă Adunările este Finnt să 
convoace alegătorii şi noile Adunări. E o datorie pentru care 
noua Constituţie nu mai prevede termenele din Constituţiile 
anterioare, dar prin decretul-lege electoral din 1939, care are 
potrivit art. 99 din Constituţie caracter constituţional, s'a pre- 
văzut că în caz de disolvare sau de expirarea mandatului, a- 
ceastă convocare trebue făcută într'un termen de 2 luni. 

Noua Constituţie, ca și cele din trecut, a consacrat înviola- 
bilitalea persoanei Regelui. El nu este răspunzător și nu poate 
fi atins în nici un chip. Numai Miniștrii sunt răspunzători. De 
aceia ej trebue să contrasemneze toate actele de Stat ale Rege- 
lui și prin această contrasemnare devin răspunzători de ele. 

Spre a evita discuţia privitoare la numirea unui Prim Minis- 
tru, când n'ar vrea nimeni din Guvernul anterior să semneze, 
s'a prevăzut că se face excepţie pentru asemenea numire care 
mu va fi contrasemnată. 

Acesta este, în scurt, cuprinsul nouii Constituţii cu privire la 
situaţia Suveranului ca Şef al Puterei executive. 


% 


Toate drepturile ce i s'au recunoscut — afară de numirea 
Primului Ministru — El le exercită, prin Membrii Guvernului, 
prin Miniștrii. Sub influenţa unor concepţii din alte Constituţii 
s'a intitulat capitolul respectiv : „Despre Guvern şi Miniştrii, 
în loc de : „Despre Miniștrii“, cum era în textul vechi. 

Guvernul nu este al doilea factor al Puterii executive. ca în 
alte Constituţii, ci organismul care exercită Puterea executivă 
în numele Regelui, ca reprezentant a) acestuia, dar nu ari cum. 
ci în condiţiile stabilite de Constituţie și pe răspunderea Mi- 
niștrilor. El trebue să ţină însă seama de voinţa Regelui care 
are dreptul de a decide. 

Guvernul este format din Miniștrii si Subsecretarii de Stat. 
Textul nu mai prevede că aceștia vor lucra sub responsalilita- 
tea Miniștrilor ; totuşi aceasta trebue să fie interpretarea fiind- 
că noua Constituţie prescrie că Miniștrii exercită Puterea exe- 
cutivă, fără a adăoga si pe Subsecretari, pe cari-i menţionase 
în aliniatul precedent. 

Ministerele și Subsecretariatele nu pot fi creiate si desfiin- 
tate decât prin lege. 

Miniștrii întruniţi formează Consiliul de Miniştri. El e pre- 
zidat de persoana care a fost însărcinată de Rege să formeze 
Guvernul și care poartă titlul de Președinte al Consiliului de 
Miniştri. Constituţia întrebuinţează și expresia de Prim Mi- 
nistru, 

Pentru alcătuirea Consiliului de Miniștri textul (art. 66) vor- 
bește numai de Miniștri, ceeace lasă a se înţelege că din a:cst 
Consiliu nu fac parte Subsecretarii de Stat. 

Consiliul de Miniştri are anumite atribuţiuni, ca organ deo- 
sebit de fiecare Minister, ca de exemplu: expulzarea, extră- 
darea, măsurile dictate de politica generală, etc. 

Deasemenea Preşedintele Consiliului devine un organ ct. a 
tribuţii şi servicii speciale. 

Miniștrii am văzut că sunt numiţi și revocaţi de Rege. Ina- 

inte Suveranul trebuia să ţină seama de indicaţiile Parlamentu- 
lui și să aleagă Guvernul care putea fi sprijinit de majoritate. 
In fapt, deseori Guvernul format de Rege isbutea să-și aleagă 
Parlamentul, care să-i dea sprijin. Explicaţia sta în anumite 
procedee electorale, dar și în faptul că mulţi alegători socoteau 
că Suveranul a ales bine Guvernul cel nou. 

Astăzi Regele nu mai e ţinut să observe această regulă. Ei 
are dreptul să aleagă Miniștrii, cum va crede mai nimerit, iar 
Miniștrii au răspundere politică, numai față de Rege. Prin a- 
ceasta se asigură Miniştilor mai multă libertate în exerciţiul ac- 
tivităţii lor. 

Ce se cere prin Constituţie pentru a fi Ministru ? Inainte de 
toate, să fie român. Spre deosebire dă textul vechi, nu orice ro- 
mân poate deveni Ministru, ci trebue să fie român de cel puţin 
trei generaţii. S'a înscris, totuși, o excepţie pentru acei cari au 
fost miniștri până la promulgarea Constituţiei. Prin această dis- 
poziţie sa urmărit să nu mai ajungă la cârma Statului decât 
persoane care sunt destul de legate sufletește de neamul ro- 
mânesc. 

Pentru a fi Ministru sau Subsecretar de Stat, Constituţia nu 
cere nici o diplomă ; în fapt însă cu greu va ajunge cineva la 
această înaltă demnitate, fără cultură cuvenită, chiar necon- 
statată oficial. 

Mai presus de toate însă, trebue să aibă deplina încredere a 
Suveranului. š 

S'a păstrat dispoziţia că Membrii Familiei Regale nu pot fi 
Miniștri. 

S'a creiat o încompabilitate pentru Miniştrii de Justiţie. A- 
cestia nu pot exercita profesiunea de avocat timp de un an după 
ce au eşit din Minister. E o măsură asupra căreia s'a vorbit 
mult și care e destinată să îndepărteze cât mai mult bănuelile 
de influenţă asupra magistraturei. Unii au preconizat incom- 
patibilitate pe cinci ani și au executat-o, fără text de lege. Acum 
dispoziţia a devenit constituţională. 

Miniştrii au în atribuţiile lor două categorii de acte: de gu- 
vernământ şi de administraţie. Cele dintâi, asupra definirii şi 
caracterului cărora este multă discuţie între jurişti, sunt în ge- 
nere acte care privesc guvernarea Tari şi între care intră de 

pildă actele făcute de Rege, ca disolvarea, prorogarea, convoca- 
rea Parlamentului. 

Actele de administraţie se referă la conducerea diverselor 
servicii publice. Ei le fac, de obicei, prin funcţionarii subalterni 
de toate categoriile și prin instituţii care au oarecare autono- 
mie, dar sunt controlate, tutelate. Constituţia nouă a lăsat le- 
giuitorului ordinar toată libertatea pentru a organiza institu- 
iunile administrative. Se va putea încerca diverse forme : cen- 
tralizare ori descentralizare mai pronunţată, prefecţi şi primari 
numiţi, consilii de conducere alese ori în parte numite, etc. Prin 
legea administrativă din August 1938, s'a introdus organizaţia 
pe ţinuturi, organizaţie care se dovedeşte a fi bună. 

Miniştrii sunt răspunzători de faptele şi actele lor. 

Responsabiliitatea lor este de trei feluri. 

I) Politică. Inainte exista această responsabilitate faţă şi de 
Parlament, care putea să le retragă încrederea si să le dea un 
vot de blam. Astăzi au răspundere politică numai faţă de 
Rege. Ei lucrează în numele lui; sunt un fel de mandatari 
ai Suveranului. 


Ei au totuşi obligaţiuni si faţă de Parlament. Sunt datori să 
asiste, cel putin unul, la şedinţe, fiindcă altfel nu se pot începe 
desbaterile. Ei sunt datori să ia parte la desbaterile Adunărilor 
când acestea cer. Dacă sunt membrii ai unei Adunări, pot 
chiar vota iar, dacă nu sunt, n'au dreptul decât să ia parte la 
desbateri fără să voteze. 

Miniştrii sunt — apoi — obligaţi să răspundă, în termenul 
prevăzut de Regulament, la întrebările, pe care Membrii Adu- 
nărilor au dreptul să le adreseze. 

Este adevărat că Parlamentul nu-i poate sili să demisioneze 
printr'un vot de blam, cum era mai înainte. Totuşi, prin repe- 
tate voturi de acest fel, prin refuzul de a le vota anumite legi. 
de a aproba socotelile, le poate face o situaţie grea, care îi poate 
sili să se retragă. In orice caz, prin sistemul Nouei Constituţii, 
Ministrul va fi mai independent faţă de Parlament. 

ID Responsabililatea Civilă. In această privinţă s'a păstrat 
textul după care pentru acţiunea civilă a parții vătămate prin 
actele lor, precum și pentru crimele şi delictele comise de ei în 

afară de exerciţiul funcțiunei lor, sunt supuși regulelor de drept 
comun. 

S'a inovat, însă, în altă privinţă. După Constituţia din 1923, 
partea vătămată in drepturile sale printr'un decret sau dispo- 
ziţie semnată de un Ministru, cu violarea unui text expres al 
Constituţiei ori legilor în vigoare, putea cere Statului despăgu- 
biri bănești conform dreptului comun. 

Această normă a fost păstrată si azi. A fost însă ștearsă dis- 
poziţia în baza căreia Statul putea chema pe Ministrul culpabil 
să răspundă de daunele pe care le-a încercat, dar aceasta n'o 
putea face decât cu aprobarea unui Corp legiuitor. Se poate sus- 
ţine că prin ștergerea acestei norme Statul va putea cere des- 
păgubiri dela Ministrul vinovat, fără să mai aibă nevoe de au- 
torizarea Corpului legiuitor. Inovația poate da rezultate bune 
si poate face mai atenţi pe Miniştri. 

Cazurile de răspundere și pedepsele la care pot fi condam- 
nați sunt determinate de legea responsabilităţii ministeriale, 
care însă probabil vă fi modificată. 

III) Responsabilitateu penală. — Miniştrii pot fi urmăriţi și 
trimiși în judecata Inaltei Curți de Casaţie și Justiţie, care îi va 
judeca în Secţiuni-Uhnite. 

Au dreptul să ceară judecarea lor: Regele și fiecare dintre 
Adunări. Acestea pot hotărî punerea sub urmărire numa! cu o 
majoritate de £/3 a membrilor prezenţi. 

Instrucţiunea se face de o comisiune compusă din % membri 
ai Inaltei Curți de Casaţie, trași la sorți în Secţiuni-Unite. A- 
ceastă comisiune are și dreptul de a califica faptele şi de a ho- 
tări dacă este caz de a se face urmărire. 

Dacă sunt condamnaţi, Regele nu-i poate graţia. Sistemul 
nostru de judecată pentru Miniștri este desigur mai bun decât 
în alte ţări, fiindcă nu se face de corpuri politice, cum e Sena- 
tul, c. de cea mai înaltă instanţă judecătorească, de oameni cu 
experienţă și nepărtinitori. 

Pentru îndeplinirea rolului său, Puterea executivă, respectiv 
Guvernul, pe lângă forta armată, are și mijloace!= băneşti ale 
Statului, de care sc poate folosi, conform budgetului. Dacă Par- 
lamentul nu l-a votat în timp util, Puterea executivă va aplica 

bugetul precedent pentru incà un an, dar nu pentru mai mult 
timp. 


Din această scurtă expunere se poate vedea cum a fost conce- 
pută, în noul nostru așezământ, Puterea executivă. Și din cerce- 
tarea acestei părţi a Constituţiei constatăm grija de o mai bună 
redacţie si așezare, de a evita amănuntele si de a întrebuința 
formule largi, care să înlesnească satisfacerea nevoilor viitoare 
şi adaptarea la spiritul vremurilor, însușire care hotărît dove- 
dește superioritatea Constituţiei noastre faţă de multe altele. 

De altă parte, constatăm că s'a căutat să se realizeze o cât 
mai potrivită colaborare între Puterile Statului. Toate dreptu- 
rile Puterii executive sunt subordonate prevederilor Constitu- 
ţiei și aproape la ori care din ele se prevede că trebuiesc exerci- 
tate în conformitate cu legile. Chiar dacă uneori s'a dat Puterii 
executive drepturi diferite decât cele din trecut, s'a făcut cu 
scopul de a apăra Statul înăuntru și în afară, cu tcată energia 
și repede, de a-i da posibilitatea să aibă o cârmuire, care să nu 
atârne de agitaţii!c parlamentare, de a face ca viaţa poporului 
să nu fie continuu turburată și să se desfășoare în zitmul cerut 
de nevoile si însuşirile lui. 

Pentru înfăptuirea gândurilor Constituantului trebue, îna- 
inte de toate, vreme și răbdare. Mai este încă nevoe și de alt- 
ceva. Puterea executivă este exercitată de Guvern ; dispoziţiile 
lui sunt însă în fapt aduse la îndeplinire de diferitele categorii 
de funcţionari. Aci trebue o organizare care să aibă la bază o 
cât mai bună selecţiune și salarizare, însă în acelaș timp și sanc- 
țiuni serioase pentru neîndeplinirea datoriei. În acest sens se 
întocmesc acum dispoziţiile respective. Dar mai ales — cum am 
spus — se impune o schimbare de mentalitate în corpul slujito- 
rilor Statului, în sensul de a servi mai bine publicul, de a reduce 
formalismul şi de a respecta legalitatea. 

In schimb și locuitorii acestei Țări trebue să sc străduiască 
să-și schimbe puţin deprinderile, gândurile, sufletul. Fiecare să 
înțeleagă cât mai bine datoriile și să le îndeplinească renunțând 
la svârcolirile, din nenorocire așa de obișnuite, de a trece pe a- 

lături sau de a dobândi ceva „prin protecţie“. Fiecare să pri- 
ceapă că de această îndeplinire depinde bunul mers al Statului, 
dela care nu trebue să aşteptăm numai drepturi şi satisfacţii 
„că daia e Stat“; fiecare să fie convins de solidaritatea socială, 
care ne impune atâtea îndatoriri. | 

Puterea executivă, ori cât ar fi de organizată, nu poate reali- 
za ceea ce í se pretinde, dacă i se cere din toate părţile regim de 
favoare și de excepție. 

Drept încheiere, putem spune că toţi trebue să înţelegem că 
s'a schimbat ceva în viaţa acestui Stat și trehue să ne trudim să 
înfăptuim, cât mai repede, ceeace se așteaptă dela această 
schimbare făcută pentru binele tuturor 1). 


ANDREI RĂDULESCU 


1) Această lucrare a fost tipărită, cu oarecare diferențe, în volumul ; 
Noua Constituţie, Cinci conferințe ţinute la Radio, 1938, 


AVIATIA SI MARINA SUB 
M. S. REGELE CAROLII 


Inceputurile istoriei neamului nostru ne vorbesc de voevozi 
care au descălecat pe meleagurile românești și au dat ființă u- 
nor ţări, care și-au câştigat cu multă trudă și vitejie, de-a-lun- 
gul veacurilor, dreptul Ja viaţă. 

In ziua de 6 Iunie 1930 este un eveniment istoric de însem- 
nătatea descălicărilor, căci constitue începutul unei ere de re- 
naștere şi avânt al României Mari. 

Venit pe calea văzduhului, aşa cum în basmele noastre venea 
doar Făt Frumos, M. S. Regele Carol II-lea, a trecut la cârma 
ncamului, îndreptându-l cu dibăcie și hotărîre spre drumul drept 
al propăşirii si înălțării pe toate tărâmurile. 

Aviația și Marina conshtuesc domeniile pentru care solicitu- 
dinea şi grija Augustului nostru Suveran s'au manifestat cu o 
atenţiune deosebită şi cu o adâncă cunoaștere a tuturor proble- 
melor tehnice și de organizare, căpătată de pe vremea când 
Majestatea Sa comandase efectiv ani de-a-rândul, ca Principe 
Moștenitor, Marina Regală si apoi Aeronautica. 

Şi astfel, dacă aruncăm o privire asupra tuturor înfăptuirilor 
aeronautice și navale dela 1930 până astăzi, cu greu ne vine să 
credem că au trecut numai zece ani de-atunci. 


e 


Avionul care a adus pe Majestatea Sa la Băneasa, un Potez 
25, reprezenta pe atunci un tip recent, cu o viteză de 200 kilo- 

metri pe oră si cu misiunea de a executa recunoașteri şi obser- 
vaţii. 

Ca avioane de vânătoare aveam în 1930 câteva escadrile din 
tipul Spad 61, cu viteză de 220 kilometri pe oră si modeste ca- . 
lităţi de zbor. Fuzelajele lor de v construcție delicată se defor- 
mau cu multă ușurință și produceau accidente, care au grăbit 
scoaterea din serviciu a avioanelor, când nici nu trecuseră toate 
100 ore de sbor. 


Ca avioane de bombardament, avem și noi materialul epocii, 
şi anume niște biplane voluminoase de tip Farinan sau Lioré- 
Olivier cu viteză de vre-o 160 km. pe oră. 

Performanţele avioanelor noastre militare din 1930 nu di- 
fereau aproape de loc de acelea ale materialului dela epoca ar- 
mistiţiului, progresele fiind de altfel reduse si în celelalte aero- 
nautici, din cauza iluziilor produse de speranţa unei dezarmări 
generale. 


Dacă trecem la celelalte compartimente ale materialului ae- 
ronautic din 1950, constatăm la fiecare pas lipsuri şi greutăţi 
de tot felul. Terenuri și hangare puţine, astfel încât avioanele 
erau în multe locuri adăpostite în barăci vechi de lemn, sau 
hangare de pânză din tipul războiului. 

Lipseau accesoriile și instalaţiile necesare pentru buna func- 
tionare şi întreţinere a avioanelor ; nu aveam ateliere, scule, au- 
tovehicule și câte altele. 

Misiunile se reduceau de cele mai multe ori la zboruri în ju- 
rul aerodroamelor, căci fondurile alocate prin buget erau cu 
totul insificiente. 


Această lipsă prejudicia grav pregătirea personalului, care 
de altă parte lupta şi cu greutăţi materiale, ne având prima 
de zbor, care constitue un drept recunoscut în toate ţările pen- 
tru personalul navigant. 

Ca organizare, aeronautică militară era condusă de un in- 
spector care ocupa câteva camere dintro aripă a Ministerului 
Armatei, având servicii incomplet încadrate și cu slabe mij- 
Joace de acţiune. 

Aviația civilă era şi ea la începutul unei organizări, care nu 
se putuse stabiliza. După ce făcuse parte mai înainte din Ins- 

pectoratul General al Aeronauticii, funcţiona în 1930 ca o Di- 
recţie în Ministerul de Industrie şi Comerţ, având un personal 
şi material insuficiente. 

Liniile noastre aeriene reprezentau atunc abia 400 km. lun- 
gime, pe care s'au transportat în 1930 vre-o 650 pasageri, cu a- 
vioane a căror viteză maximă nu trecea de 150 kilometri pe oră. 

Cu toată bunăvoința şi devotamentul cadrelor de conducere 
şi execuţie, Aeronautica, atât cea militară cât si cea civilă, se gă- 
sea într'o situaţie precară în 1930, din cauză că factorii răs- 
punzători nu cunoșteau importanţa vitală a problemelor ae- 
riene, mijloacele alocate erau foarte reduse, iar programele de 
realizări inexistente. 


Marina nu se afla nici ea într'o situaţie mai privilegiată. 
Navele Marinei Regale, uzate de numeroase campanii, aştep- 
tau uneori ani de zile aprobarea unei reparaţii, iar parcul de 
vase comerciale avea urgentă nevoie de a fi reînnoit, ne mai 
putându-se continua exploatarea cu „Principesa Maria“ lansat 
în 1895, sau alte vase venite mai târziu, dar învechite şi rămase 
în urmă ca viteză și confort. 

Anul 1930 marchează începutul unei epoci de intensă pri- 
menire, dezvoltare si activitate în aer și pe apă, astfel încât se 
poate spune că aviația și marina de astăzi sunt o creaţie a Ma- 
Jestăţii Sale Regele Carol II-lea. 

Dacă enumerarea greutăților de mai înainte — pe care am 
ținut să le expun cât mai pe scurt — lasă cititorul pe gânduri, 
trecerea în revistă a realizărilor dela 1930 până azi nu poate 
decât să ne umple inimile de bucurie. 

Marele public, căruia i s'au cerut şi i se cer sacrificii pen- 
tru aviaţie și marină, are dreptul să ştie ce s'a' înfăptuit si în 
ce măsură se poate conta pe siguranța noastră aeriană și na- 
vală. Industriașii, comercianții, oamenii de afaceri şi străinii 
trebue şi ei să cunoască dezvoltarea aviaţiei noastre comerciale, 
care, urmând ritmul general de progres, a ajuns la înălţimea 
impusă de resursele şi bogăţiile noastre economice 

De aceea vom considera pe rând diversele capitole din do- 
meniul aviaţiei și marinei arătând realizările mai importante 
din ultimii 10 ani. ' 


AVIATIA SI MARINA SUB M. S. REGELE CAROL Il 605 


AVIATIA 


Grija Majestății Sale Regelui Carol al II-lea pentru destinele 
aviației o găsim în cuvintele de mai jos, rostite cu prilejul 
unei tradiționale serbări marinărești : 

.„Dela război încoace nu trebue să uităm că s'a dezvoltat o 
nouă marină, aceea a aerului“. 

Primele probleme urgente care se puneau pentru propăşirea 
Aeronauticii erau următoarele : 


— găsirea mijloacelor materiale pentru înzestrare ; 


— organizarea pe noi baze, care să permită o dezvoltare 
normală, nestingherită și armonioasă, atât a Aeronauticei mi- 
litare cât si a acelei civile. 


Chestiunea mijloacelor materiale prezintă în aeronautică o 
importanţă pe care mulţi nu o bănuesc. Trebue în adevăr să o 
recunoaștem și să admitem că aviația costă scump și în ma- 
teriale și în oameni, dar nu putem renunţa la ea atâta timp cât 
ale ţări, mai ales inamicii noștri probabili nu renunţă la răz- 
boiul aerian. 

Un avion modern de vânătoare costă cam opt milioane lei, 
iar un avion de bombardament, cu nenumăratele sale instala- 
ţii de pilotaj, navigaţie, armament, radio, etc., valorează între 
15—20.000.000 lei după tip şi mărime. : 

Un financiar se va gândi imediat că un astfel de avion re- 
prezintă valoarea a 20—30 acţiuni petrolifere, un arhitect va 
constata că avionul de bombardament costă cât o casă bloc 
cu 5—6 etaje, iar agricultorul va fi surprins aflând că același 
avion are valoarea unui vapor cu 250—300 vagoane grâu. 

Da, aviația este scumpă, la noi ca şi pretutindeni, dar lipsa 
ei costă și mai scump, după cum ne arată învăţămintele ulti- 
melor războaie. 

Până la 1930 fondurile de care dispunea aviația erau foarte 
reduse și formau un capital modest din bugetul Ministerului 
de Război. 

La 9 Aprilie 1931 apare prima lege creatoare de venituri 
speciale, reclamate de vertiginoasa dezvoltare militară şi co- 


606 REVISTA FUNDATIILOR REGALE 


merciale a aeronaulicii: Legea pentru crearea fondului na- 
tional al aviaţiei, completată printr'o altă lege din 1932. 

In același an ia fiinţă Subsecretariatul de Stat al Aerului, care 
reprezintă primul pas spre independenţa organică a aviaţiei 
şi care reunește, sub aceeași conducere, Aeronautica militară si 
cea civilă. 

In 1934 s'a creat, în cadrul programului general de înzes- 
trare al Oștirei, „Fondul Apărării Naţionale“ din care o parte 
a fost destinată şi Aeronauticii. 

A doua problemă din cele enunțate mai sus. şi anume acea 
relativă la organizare, a primit o soluţie definitivă şi rațională 
prin înfiinţarea la 14 Noemvrie 1936 a Ministerului Aerului 
şi Marinei, care a reunit două arme surori, cu numeroase ati- 
nităţi technice şi organice. 

Veniturile timbrului aviaţiei destinate înzestrării, au con- 
tinuat mereu să crească, ajungând astăzi la o cifră care repre- 
zintă aproape de zece ori bugetul din 1930. La aceste fonduri 
au mai venit să se adaoge și altele, create prin legi speciale 
cum sunt: Fondul Apărării Naţionale, contribuţia comunelor 
şi fondurile suplimentare. 


Graţie acestor mijloace materiale s'a putut păși în ultimi 
ani la elaborarea unor programe complete si precise de înzes- 
trare cu material de zbor, cu infrastructură si toată organiza- 
rea dinapoi complexă și costisitoare, pentru a asigura traiul 
şi misiunile unităţilor de aviaţie : depozite, autovehicule, arma- 
ment, transmisiuni, combustibile, întreţinere, reparaţii, etc., etc. 

In această vastă operă de reînnoire și completare a materia- 
lului, Ministerul Aerului şi Marinei, creat din Inaltul îndemn 
a: Majestății Sale Regelui, și-a fixat ca un prim imperativ 
promovarea și dezvoltarea industriei Aeronautice Române. 

Uzinele L. A. R. — înfiinţate în 1925 la Brașov cu partici- 
parea de capitaluri streine — au fost integral răscumpărate de 
Stat și sunt organizate astăzi ca Regie Autonomă cu ateliere, 
instalaţii şi utilaj, din cele mai perfecţionate. 

Fabrica S. E. T. — înfiinţată de inginerul Gr. Zamfirescu — 
este pe cale de a fi reorganizată, pentru a i se mări potenţialul 
industrial cu concursul M. A. M. 

Uzina I. C. A. R. transformată în societate anonimă își va 
mări și ea capacitatea de lucru prin instalarea unui local mult 
mai spaţios într'o regiune impusă de cerinţele apărării naţio- 
nale. 

S'au creat o serie întreagă de uzine pentru diverse produse 
sau accesorii, care se aduceau mai înainte din străinătate, ca de 
exemplu : 


— Forja Poldi — I. A. R., realizată cu concursul marilor 
Uzine Poldi-Hütte dela Kladno (lângă Praga) și dotate cu 
un utilaj absolut modern, care permite a forja piese din oțel 
si din aliaje ușoare. 

— Fabrica „PREROM“ pentru instrumente si accesorii de 
bord. 

— Fabrica „ACTA“, care livrează aparate foto-aeriene si 
muniții de avion. 

— Uzina „SEMAT“ care lucreazá trenurile de aterisaj si 
frâne pentru roți de avion. 

— Uzina „IRVIN“, foarte bine înzestrată, construeste în li- 
centá paraşute, precum și costume de zbor, echipamente di- 
verse, etc. 

— Industria Română metalurgică si chimică (I. R. M. G.) 
fabrica bombe de avion după licențe americane. 

Ca industrii anexe furnizoare ale Ministerului Aerului și Ma- 
rinei, putem cita : 

— Ţesătoria „Jaquard“, care livrează pânză de avion de in 
sau bumbac. 

— Fabrica „Sighișoara“, care produce mătase pentru para- 
șute. 

— Întreprinderile „Maniţiu“, utilate ca o mică pirotehnie 
pentru încărcări de bombe, fabricaţii de rachete pentru semna- 
lizare și alte produse explozibile. 

— Industria Forestieră, dela care Ministerul Aerului și Ma- 
rinei se aprovizionează cu lemnul de rezonanţă necesar la 
construcția avioanelor. 

— Diverse rafinării care produc uleiuri minerale de aviaţie: 
Photogen, Distribuţia, Unirea, etc. 

Politica de susţinere a industriei româneşti pentru a obţine 
o cât mai mare independenţă faţă de străinătate a dat cele mai 
frumoase roade mai ales în ultimii ani. Astfel de unde în 1930 
contribuţia materiilor prime si semifabricate naţionale la con- 
strucţiile de avioane și motoare nu depășea de 10%, astăzi 
coeficientul este de circa 60% şi cu tendinţe de urcare, dat 
fiind că M. A. M. urmărește în acest domeniu realizări tot mai 
mari, cum este organizarea unei industrii de aliaje uşoare, pro- 
blemă capitală pentru aeronautică. 


Găsirea surselor de venituri și impulsul dat industriilor ae- 
ronauticei naţionale au permis Ministerului Aerului şi Marinei 
să păşească în ritm accelerat la realizarea unui grandios pro- 
gram de înzestrare, atacând de front toate chestiunile, pentru 
a obţine o dezvoltare armonioasă, e+itând hipertrofia unor do- 
menii în dauna altora. 


Astfel materialul de azi al Aviației militare reprezintă can- 
titativ şi calitativ aproape 20 ori valoarea materialului din 
1930. Din acest material o bună parte este produsul industriei 
naţionale, care ar fi putut face faţă tuturor cerinţelor dacă e- 
venimentele externe nu ne-ar fi obligat la o înzestrare extrem 
de rapidă. Uzinele I. A. R. au realizat un avion de vânătoare 
de concepţie proprie, care rivalizează cu cele mai bune din 
streinătate și construesc în licenţă chiar avioane mari de bom- 
bardament. 


Aviația comercială a fost dotată cu cel mai bun material 
«le zbor american tip „Douglas“ şi „Lockheed“, astfel încât so- 
cietatea română de Navigaţie Aeriană „LARES“ este con- 
siderată pe același plan cu cele mai renumite companii străine. 

Dela 400 kilometri în 1930, rețeaua aeriană a ajuns în 1939 
la 8353 ; numărul pasagerilor transportaţi dela 650 la 15.348, 
cu o regularitate de 100 la 100: numărul kilometrilor parcurşi 
a trecut dela 77.500 la 1.224.950. 

Coeficientul de progres variază deci între 18 şi 24 ori cifrele 
din 1930. | 

LARES expioatează astăzi şi linii aeriene în străinătate, du- 
când cu fală pavilionul nostru peste mări si ţări. 

Achiziţionarea și amenajarea de noi terenuri, construcţiile 

de infrastructură atât militare cât şi civile, au luat dela 1930 
până astăzi, mai ales în ultimii doi ani, o amploare considera- 
bilă ; aerodroame, hangare, ateliere, depozite, cazărmi, aero- 
gări, etc., etc., au venit să completeze dotaţia în material de 
zbor pentru a realiza ansamblul armonios necesar unei bune 
funcţionări. 

In urmărirea acestui mare principiu, Ministerul Aerului si 
Marinei a dat o deosebită atenţiune nu numai materialului ci 
şi celuilalt capitol al aviaţiei : personalul. 


Enumerarea, chiar succintă, a tuturor realizărilor masive fă- 
cute în ultimii doi ani, în materie de școli de pilotaj militare 
şi civile, depăşeşte cadrul acesui articol de sinteză. Peste 3.000 
elevi sburători urmează acestor școli, care îşi au bine delimitate 
domeniile lor de pregătire şi specializare. 

Propaganda aeronautică în marele mase ale publicului și 
mai ales în rândurile tineretului a luat un mare avânt, prin 
preţioasa colaborare a „Străjii Țării“ și prin crearea asocia- 
ţiilor de turism particulare, de planoare și aeromodelism. 


S'au stabilit competiţiuni pentru stimularea acestor curente 
aeronautice, s'au organizat meetinguri de aviaţie și s'au intro- 
dus cursuri de iniţierea aeronautică în şcoalele secundare, ast- 
fel încât s'a dat viaţă entuziasmului și înclinării tineretului nos- 
tru pentru aviaţie şi pentru gloria aripilor româneşti. 

Apărarea contra aeronavelor, aproape inexistentă în 1930, 
din cauza unui material perimat, moștenit din timpul marelui 
război, a fost treptat înzestrată cu tot ce este mai modern în 
materie de tunuri antiaeriene, proiectoare, aparate de ascultare, 
centrale de tir, etc., etc. 

Şi în acest compartiment, chestiunea personalului a fost una 
din preocupările de căpetenie ale Ministerului Aerului și Ma- 
rinei, înființându-se anul trecut o şcoală de ofiţeri de A. C. A., 
precum şi numeroase școli de specialităţi la Centrul de Instruc- 
ţie al Apărării contra Aeronavelor. 

In ceea ce priveşte chestiunea mare a apărării antiaeriene 
a teritoriului, de care nici nu se pomenea în 1930, a fost so- 
luţionată în urma înfiinţării, Ministerului Aerului şi Marinei 
și desăvârșită prin legea din 6 Martie 1939. 


610 REVISTA FUNDATIILOR REGALE 


Această lege face obligatorii pentru toată populaţia mäsu- 
rile de apărare pasivă și impune industriilor particulare și co- 
merciale să se îngrijească de apărarea contra atacurilor ae- 
riene, tot așa cum se apără de incendii sau de inundaţii. 

Pe baza acestei legi s'a pornit de către Ministerul Aerului 
și Marinei o intensă activitate, atât în domeniul apărării pa- 
sive cât şi a celei active, 


MARINA 


La serbările Marinei din 1936, Majestatea Sa Regele spunea : 

„Eu sunt dinirun neam de marinari şi numai trăind într'o 
ară în care marina a jucat poate un rol mai puțin important 
bână astăzi, se explică de ce principala Mea ocubațiune nu a 
putut fi aceea de marinar, dar acest atavism, care se zbate vân- 
jos în sângele Meu, m'a făcut să am totdeauna un ochi plin de 
grije şi de dragoste pentru marina noastră“, 

Cuvintele Regale mărturisesc Inalta ocrotire de care se bu- 
cură Marina din partea Augustului nostru Suveran. 

Acum 10 ani, din cauza lipsurilor de tot felul, navele noastre 
stăteau mai mult la cheiuri, perioadele de navigaţie erau cu to- 
tul reduse, iar materialul nu putea fi întreţinut și reparat în 
bune condițiuni. an 

Din 1931 începe o mişcare de inviorare, manifestată, între al- 
tele, prin intrarea în serviciu a submarinului „Delfinul“ și a 
navei bază „Constanța“, mișcare care apoi continuă cu pasi 
gigantici, culminând după înfiinţarea Ministerului Aerului și 
Marinei. 

Visul atâtor generaţii de marinari se îndeplinește în ultimii 
ani prin construcţia și intrarea în serviciu a unei frumoase 
noi unități, „Nava Școală Mircea“, destinată să perpetueze acel 
„spirit al bricului „Mircea“, generos, blin de dragoste, de sa- 
crificiu“, cum l-a definit Majestatea Sa Regele Carol al II-lea. 

Se înființează o industrie română de construcţii navale, re- 
prezentată de șantierele din Galaţi, care construesc submarine 
și nave port-mine. 

In luna Iunie 1939, s'a lansat nava port-mine „Amiral 
Murgescu“, prima realizare a șantierelor naţonale. 

Alte unităţi, achiziţionate de curând, vor mări numărul celor 
existente. Unităţile de Mare si de Dunăre, reparate şi înzes- 
trate cu toate materialele necesare, își pot astăzi desăvârși in- 
strucţia de navigaţie si luptă. 

Marina comercială — alipită la Ministerul Aerului şi Ma- 
1inei — şi-a reînnoit în chip strălucit parcul său de vase, for- 
mat în 1939 numai din cele câteva vapoare vechi, care au a- 
vut odinioară faima lor, dar care nu mai corespundeau cerin- 
telor tot mai pretenţioase ale traficului maritim. 

Astăzi dispunem de 26 vase de Mare, reprezentând 58.204 
tone registru net, si 963 vase de Dunăre cu 541.333 tone mo- 
trice. 


Motonavele de pasageri „Transilvania“ și „Basarabia“, con- 
-struite în Danemarca, si cele mixte „Sulina“, „Cavarna“, „Man- 
galia“ si „Balcic“, lansate recent de şantiere italiene, reprezin- 
tà tot ce este mai perfecționat in domeniul vaselor comerciale. 

Serviciul Maritim Român și-a reluat primul loc de dinainte de 
război în Marea Neagră si Arhipelag, deservind si importan- 
te linii spre Mediterana räsäriteanä si occidentalä. 

Economia si apărarea naţională au găsit un puternic ajutor la 
acest serviciu, care execută transporturi de materiale necesare 
industriei şi înzestrării oştirei, fără ca să fim obligaţi a plăti 
devize companiilor streine de navigaţie. 

Motonava „Sulina“ a executat două călătorii în America pen- 
(ru astfel de transporturi, făcând ţării economii foarte însem- 
nate, ca navluri şi taxe la astfel de cărăușii maritime. 


Navigaţia Fluvială Română a făcut şi ea însemnate progrese 
în ultimii zece ani, ameliorându-și atât parcul de vase, remor- 
chere, slepuri şi tancuri, cât și funcţionarea servicuilui de pasa- 
geri si mărfuri pe Dunăre. 

O menţiune specială trebue să facem asupra evoluţiei Servi- 
iului Porturilor și Comunicaţiilor pe apă (P. C. A.), ajuns as- 
tăzi la nivelul serviciilor similare din ţările cele mai înaintate 
ale Apusului. 

În cadrul programelor Ministerului Aerului și Marinei, la 
care este astăzi ataşată, Direcţia Generală P. C. A. se ocupă de 
realizarea marilor probleme de infrastructură a Marinei Regale 

și celei comerciale, de organizarea, regularizarea și întreţinerea 
căilor navigabile și a porturilor, de construcţia bazei navale 
dela lacul Tașaul, de lucrările preluate dela Comisiunea Eu- 
ropeană a Dunării, în regiunea Dunării maritime, și de con- 
strucţia silozurilor de cereale. 

Sunt probleme vaste și delicate, interesând atât economia, 
cât şi apărarea naţională, probleme care necesită imense chel- 
tueli de fonduri, energie si perseverență și care foarte 
puţini credeau în 1930 că le vom putea ataca cu succes vreo- 
dată. 

Incheind privirea aruncată asupra evoluţiei aviaţiei și ma- 
rinei noastre în ultimii 10 ani, trebue să remarcăm progresele 
nebănuite care s'au realizat. 

Aviația militară şi Marina Regală sunt în plină ascensiune. 
Cu înzestrarea lor au mărit potenţialul industrial al uzinelor 
naţionale, completând și personalul navigant a cărui formare 
și antrenare îl situează ca un corp de elită. 

Evenimentele, atât de grave, care se petrec în jurul nostru, 
nu ne vor mai surprinde nepregătiţi. Ele ne impun să fim tot mai 
vigilenţi și muncitori spre a putea desăvârși planurile noastre 
de înzestrare și apărare. 

In ce privește personalul, echipaje ale navelor și aeronavelor 
sau personalul ajutător, el este gata pentru orice misiune și 
pentru orice sacrificiu. Cum încă din timp de pace cei care se a- 
vântă în văzduh sau pe ape sunt obișnuiți cu ideea sacrificiu- 
lui liber consimțit al vieţii lor, apropierea unor zile de restriște 
îi găseşte calmi si plini de entuziasm. 

De aceea în preajma acestor zile când tara întreagă sărbăto- 
reşte 10 ani de rodnică si înţeleaptă domnie a Majestății Sale 
Regele Carol al II-lea, zburătorii si marinarii ţin să adreseze Şe- 
fului lor Suprem, în semn de adânc devotament, făgăduiala că 
vor avea totdeauna ca deviză aceea a lui La Bruyere : 

„La mort est pour eux un inconvenient dans le métier et ja- 
mais un obstacle“. 


General Adjutant PAUL TEODORESCU 


ARMATA IN ULTIMII 10 ANI 


Armata in sine este un organism de o realizare cu totul pre- 
tențioasă, atât în latura ei de manifestare morală, cât şi în cea 
materială. Această instituțiune, care consumă energii sub toate 
formele, pentru a nu-şi spune cuvântul decât în momentele cru- 
ciale din existenţa unui popor, conferă însă o stare de echilibru 
stabil tuturor manifestărilor de activitate naţională. Consimţi- 
rea la sacrificii, totdeauna grele, pentru crearea acestei forţe, 
echivalează cu înţelegerea sensului superior al rostului unui po- 
por. Acest adevăr ne-a pătruns tot mai mult în ultimul timp, 
încât astăzi oștirea constitue punctul de raliere al tuturor ener- 
giilor noastre. 


In generalitatea cazurilor, oștirea îşi măsvară evoluţia cu e- 
tape de pătrare de veac, dat fiind că atât spiritul, cât şi orga- 
nismul militar în sine, trebue să sufere transformări doctrinare 
a căror desăvârşire este — între altele — opera mai ales a tım- 
pului. Dacă noi am reușit într'un timp atât de scurt să vbiinem 
rezultate a căror amploare şi consistenţă s'au putut constata cu 
ocazia ultimelor concentrări, aceasta se datorește efortului, ce 
am fost conduși să facem, începând dela 1930, si valoarea aces- 
tui efort constitue cea mai elocventă consacrare a Inspiratorului 
acestei opere. 

Intr'adevăr, anul 1930 a dăruit armatei pe Protectorul său 
natural și a văzut trecând pe primul plan grija apărării naţio- 
nale. In exaltarea de bucurie a oștirii, din Iunie 1930, se poate 
măsura vitregia vremurilor, pe care această instituţie a avut 
să o trăiască dela încetarea războiului. 

Anul 1930 are semnificaţia unui punct de inflexiune, în mer- 

sul ascensional al dezvoltării oștirii noastre ; el are intelesuf 
unui început de epocă, al unei pietre de hotar, care marchează 
finalul eforturilor timide prin dezlănţuirea unei nebănuite po- 
tente creatoare, a celui mai puternic instrument de apărare pe 
care l-a avut vreodată ţara, noastră. 

Originea acestei activităţi înfrigurate stă în Inalta putere de. 
percepere a comandamentului vremilor ce urmau să vină, în 
clarviziunea politică a conflictului de interese ce trebuiau să, 
caute o soluţionare în război, a Acelui care nu este mai puţin 
un Rege al gândirii dinamice și creatoare, de superioară esenţă. 

Decada ce s'a scurs reprezintă un neîntrerupt șir de eforturi, 
în care au trebuit învinse : timpul, omul si materia, pentru a se 
putea crea — rapid şi bine — o armată nouă şi ca spirit şi ca 
organism. 

Spiritul nou a vizat de o parte latura doctrinară, iar de 
alta așezarea unei noui concepţiuni de viaţă profesională, în 
special pentru cadrele ofiteresti. Ca organism, armata a trebuit 
să-și sporească simţitor forţele ei, pentru a putea răspunde unei 
funcțiuni de o mai mare dimensiune, dictată de situaţia geo- 
politică a ţării noastre. 

Toate compartimentele, care formează „marea mută“, au fost 
atacate aproape simultan și cu vigoare : organizare, mobilizare, 
informaţii, operaţii, instrucţie, înzestrare, etc. 


Privită prin prizma organică, Armata a suferit transformări 
radicale atât în părţile elementare — armele și serviciile — cât 
şi în aceea a Marilor Unităţi. Astfel : 

Infanteria, primind un armament nou, de mare efica- 
citate și randament, a fost supusă unei organizări adecuate, 
pentru a constitui un organ cât mai armonios de luptă. Celula 
de luptă a infanteriei a fost mărită și aceasta a antrenat alte 
modificări în structura celorlalte subîmpărţiri, subunităui s 
unităţi. Pe lângă aceasta, între 1930 şi 1940, infanteria noastră 
s'a îmbogăţit cu unităţi de specialităţi nou create. 

Artileria, dacă şi-a păstrat în general structura ei orga- 
nică anterioară, s'a văzut în schimb sporită simţitor ca număr 
și în parte a fost motorizată. 

Cavaleria, a fost sensibil transformată, prin crearea gru- 

purilor moto-mecanizate, a escadroanelor de care de recu- 
noaştere, a escadroanelor de motociclişti, a batalioanelor de in- 
fanterie ușoară purtată, a escadroanelor de tunuri antiaeriene, 
precum şi prin sporirea artileriei, autoblindatelor, pionierilor 
şi unităţilor de transmisiuni. 

In afară de aceste schimbări, a intervenit dotarea Marilor 
Unităţi cu grupuri de recunoaștere, a căror compunere specială. 
şi capacitate de luptă sunt cu mult superioare fostelor esca-- 
droane divizionare sau divizioane de cavalerie de Corp de Ar- 
mată. 

In plus, serviciile Marilor Unităţi de cavalerie au fost mo- 
torizate în cadrul Marilor Unităţi ; semnalăm, în special, trans- 
formarea radicală a constituirii organice a Diviziei de Cava- 
lerie şi crearea de unităţi moto-mecanizate. 


In direcțiunea mobilizării, reținem îndeosebi efortul pentru 
pregătirea teritoriului în vederea războiului, efort dirijat mai 
ales pe planul industrial ; prin crearea unui Stat Major Eco- 
nomic se vor putea ataca mai profund şi celelalte laturi ale eco- 
nomiei naţionale. Colaborarea diferitelor Departamente într'o 
acţiune convergentă, urmărind un scop unic, a fost asigurată in- 
tegral. Compartimentele informativ şi operativ şi-au găsit ex- 
presia conformă importanţei aportului lor in timp de război, 
printr'o încadrare specială şi printr'o activitate de previziune, 
pregătire, conducere şi coordonare, potrivite problemelor ridi- 
cate de diferitele teatre de operaţiuni probabile. 


Războiul de întregire, în care au pulsat virtuțile războinice 
ale unui popor însetat de năzuinţe legitime, ne-a adus o ex- 
periență, care se aștepta valorificată. Totuşi, doctrina noastră, 
în forma et iniţială, nu s'a inspirat din acest izvor preţios, care 
constituia depozitul sfânt, rezultat din atâta dezlănţuire de 
jertfă supremă. Imprumutând un vestmânt doctrinar, ce nu era 
pe măsura noastră, ne-am îndepărtat dela realitățile româneşti, 
ale căror legi sunt imperative şi ca formă si ca fond. 

După 1930, cu practica manevrelor regale, idei directoare 
proaspete şi-au făcut loc, canalizând eforturile pentru elabora- 
rea doctrinei noastre, în direcţiunea cerută de culoarea locală 

a operaţiunilor. Cuvântul regesc, care închidea fiecare din acele 
mari manifestări ostăşeşti, a deschis larg drumul adevărului, pe 
care l-a luminat cu orientări de adâncă penetraţiune ; El a fost 
aducător de seva nouă în spiritele noastre, care căutau adevărul 
nostru doctrinar, a fost olimpica flacără, ce a risipit un întune- 
ric şi a valorificat moștenirea celor ce au dus războiul de între- 


gire. 
Dacă azi avem un regulament asupra întrebuințării tactice a 
Marilor Unităţi, cu un pronunţat caracter românesc — altfel 


zis nuantat potrivit nevoilor noastre probabile operative — 
aceasta o datorăm exclusiv impulsului regal, care a învins o 
stare de timiditate inexplicabilă şi a deschis zăgazul gândirii 
româneşti — capabilă totuşi de o aleasă operă de creaţiune — 
xepunând-o în drepturile ei naturale. 

Având ca punct de plecare acel regulament de bază, fiecare 
armă şi-a elaborat regulamente proprii, astlel încât astăzi, pu- 
tem spune că am construit un edificiu doctrinar complet, al cărui 
sens a pătruns adânc în masele ostășești, printr'o activitate de 
instrucţie susținută. 


Dacă dificultăţile financiare şi o nefastă ideologie pacifistă 
— imediat după război — au influenţat în mod defavorabil 
potenţialul de instrucţie al armatei, în ultimii ani s'a operat o 
redresare apreciabilă, care a fost rezultatul unei Înalte dorinţi, 
precis formulată cu prilejul unei anumite manevre regale. 


Instrucția a fost condusă ţinându-se seama exclusiv de ne- 
voile luptei, așezându-se totul pe terenul practic și eliminân- 
du-se toată dantelăria teoretică din trecut. S'a vizat formarea 
unui luptător cât mai desăvârșit, evitându-se consecinţele eco- 
nomiilor bugetare, prin specializarea fiecărui ostaș în funcțiunea 
pentru care avea maximum de aptitudini, funcţiune în care ur- 
ma apoi să fie întrebuințat la război. Formarea micilor unităţi 
a ţinut seama în special de imperativele războiului de mişcare,- 
care cere practica manevrelor îndrăzneţe, dezvoltarea spiritului 
de iniţiativă, gustul riscului, etc. 


Efortul de seamă în instrucţie a fost depus pentru formarea 
cadrelor ofiţereşti — în special a celor destinaţi comandamen- 


ARMATA IN ULTIMII ZECE ANI 617 


telor — prin exercitarea comenzii, pentru obţinerea și asigurarea 
unui antrenament continuu, în cadrul aplicaţiunilor tactice. 

Prin înfiinţarea Cursului de Comandament, armata a fost do- 
tată cu o instituţiune de înaltă cultură militară, care a permis 
informarea si selecţionarea a celor ce sunt destinaţi a comanda 
Marile noastre Unităţi. Grija formării marilor comandanţi este 
astfel dirijată în sensul intereselor noastre operative. Rezulta- 
tele obţinute sunt superioare, din toate punctele de vedere, celor 
anterioare. 

Alături de Cursul de Comandament, Şcoala Superioară de 
Război — reorganizată după o formulă nouă, care satisface 
toate necesităţile de funcţionare a diferitelor comandamente la 
război — și-a dat preţioasa si continua sa contribuţie, în forma- 
tea ofiţerilor de stat-major, printr'o accentuată acţiune prac- 
tică. Avându-şi asigurat un corp profesoral de elită, Şcoala 
noastră de Război poate rivaliza cu oricare altă instituţiune si- 
milară de aiurea. 

Astăzi putem afirma că avem o armată instruită si bine con- 
dusă ; o avem, fiindcă așa a vroit-o Augustul nostru șef. 


Opera de înzestrare a armatei — o adevărată bătălie a ma- 
teriei — a cunoscut, în domneasca decadă, o dezvoltare neînre- 
gistrată încă în analele oștirii noastre. Ea reprezintă realizări 
epocale, cu efect determinant pentru soarta unui neam, într'un 
timp în care materialul își vede crescută importanţa pe câmpul 
de bătălie. 

Această impresionantă acţiune de dotare a permis să se sta- 
bilească — într'un timp scurt — un mai natural acord între po- 
sibilităţile ţării în oameni şi cerinţele de apărare ale frontiere- 
lor noastre lungi, sporindu-se sensibil gradul de securitate al a- 
cestora. Ea a fost posibilă prin crearea, în 1934, a Fondului A- 
părării Naţionale, care a deschis o eră de redresare a armatei, 
din punct de vedere al înzestrării. Această operă a fost iniţiată, 
dirijată şi controlată de Capul Oştirii, care a vrut ca — înainte 
«de orice — să asigure "Ţării Sale instrumentul care garantează, 
mai mult decât oricare altul, prosperitatea unai popor. 

Rezultatul general se traduce prin creșterea valorii patrimo- 
niului Armatei de uscat cu 30 miliarde lei in intervalul dela 

1930 la 1940. Rezultatele de amănunt mai de seamă pot fi astfel 
menţionate : y 

Infanteria poseda în 1930 patrn modele de pusti, cinci 
modele de mitraliere şi o puşcă mitralieră semănătoare de neîn- 
credere, toate de calibre diferite. In 1940 este dotată cu un ar- 
mament nou şi de cea mai bună calitate ; este infanteria cea mai 
bine înzestrată din punct de vedere al calităţilor tehnice ale ar- 
mamentului său. Azi dispune de câte un singur model de puşcă, 
de puşcă-mitralieră și mitralieră, toate de acelaşi calibru. A pri- 
mit în plus: armament de însoţire modern, armament anticar, 
material de protecţie contra gazelor, mijloace de transmisiuni 
multiple și din cele mai bune, etc. 


Astfel dotată, infanteria și-a mărit considerabil capacitatea 
de luptă și este capabilă să răspundă misiunii sale în condiţi- 
uni optime. Infanteristul nostru este încredințat că are .,scu- 
lele“ cele mai bune, la ora actuală. 


Artileria nu a ridicat, pentru modernizarea ei, probleme 
mai puţin simple. Intr'adevăr, războiul ne-a lăsat o zestre de 
material de artilerie foarte divers — 38 modele guri Je foc — 
şi în parte uzate. Dispuneam de trei categorii tunuri de câmp — 
și acestea de diferite modele — care cereau o regenerare Lalis- 
tică şi o uniformizare a interiorului ţevilor, o perfecţion ire a 2- 
ţelului acestora, etc. 

Progresele de seamă realizate prin perfecționările tehnice i- 
maginate, au fost: uniformizarea muniţiunilor, sporirea hătăii 
şi a debitului normal cu circa 50%. 

Aceleaşi ameliorări s'au realizat și la obuzierele uşoare. 

In ceea ce privește artileria grea, nu a fost cazul a se urmări 
prea mult îmbunătăţirea materialului existent, care cra prea 
puţin şi vechi. Astfel fiind, s'a comandat un material modern, 
care întrunește — la maximum — progresele obţinute la traate- 
rialele similare, în celelalte ţări. 

La toate acestea, se adaogă mărirea mobilităţii strategice şi 
tactice a artileriei grele, prin completa ei motorizare. 

Diferenţa între vechea tracţiune bovină și actuala tracţiune 
automobilă, măsoară drumul progresului înfăptuit în această di- 
recţiune, 

In ceea ce priveşte progresele realizate la muniţiuni, este su- 
ficient să precizăm că dispuneam în 1930 de un stoc de muni- 
iuni din războiul trecut, pentru 38 modele guri de foc, pe când 
azi avem un stoc de lovituri recontrolate de noui — deci abso- 
lut sigure — pentru 8 modele guri de foc. 


Cavaleria a înregistrat același progres ca și infanteria, 
căci s'a văzut dotată cu cel mai modern armament portativ, care 
înlocuește pe cel din războiul de întregire. Recent, a primit au- 
tomobile blindate, care de recunoaștere, tunuri anticar si arun-- 
cătoare Brandt. Cavaleria — ca și parte din artilerie — și-a vă- 
zut înlocuit harnașamentul vechi, din timpul războiului, cu 
harnașamentul nou. 

La începutul anului 1930 deficitul cailor armatei și în spe- 
cial al cavaleriei, era destul de simţitor. In ultimii 5 ani, prin a-- 
fectarea fondurilor bugetare necesare, problema cailor a fost a- 
proape integral rezolvilă. 

Geniul — ca înzestare — a făcut un salt apreciabil în. 
toate domeniile : transmisiuni, pionieri, automobile și poduri. 
Contribuţia geniului la opera de înzestrare s'a tradus prin lu- 
crări executate în teren (în cooperare cu R. A.C F. R., M. L. 
P., Direcţia Drumurilor sau în regie militară), constând din re- 
facţii de linii de cale ferată, sporirea capacităţii staţiunilor și ax 
liniilor de cale ferată, construcţii noui de linii de căi ferate, 
drumuri, poduri de lemn și metalice, etc. 

In domeniul construcţiilor militare, efortul în dotare se tra- 
duce printr'o suprafață de 427.000 m. p. clădiri noui, faţă de 
10.550 în decada 1920—1930; iar în ceea ce priveşte lucrările» 
de restaurări, transformări şi consolidări, s'au învestit — în de- 
cada actuală — sume de nouă ori mai mari, decât în cea pre- 
cedentă. 

Serviciile au înregistrat aceleași voluminoase realizări în 
compartimentele: Intendenţei, Sanitar, Veterinar, etc. Este de 
reţinut, în special, problema echipamentului, care și-a găsit o 
integrală soluţionare, marcând apogeul său în 1939, cu o văloa- 
re de peste 4 miliarde lei. Stabilimentele militare și-au văzut 
sporit randamentul printr'o creştere a utilajului ; în plus, s'au 
creat stabilimente noui pentru a face faţă nevoilor tot mai cres- 

cute, în special în latura munițiilor. Pentru prima oară în ţara 
noastră a început să se fabrice armament portativ şi tunuri. 

Fortificațiile se încadrează deasemeni în opera de înzestrare. 

Fortificarea Țării, monumentală operă începută în 1937 şi 
actualmente în curs de desăvârșire, dă graniţelor noastre, din 
regească voinţă, o expresiune de forţă, pe care nu au avut-o. 
încă. În această materializare puternică a dorinţei noastre de 
pace, se reflectează hotărîrea de a nu ceda o fărâmă din pă- 
mântul Patriei. 

La această formă de stăpânire a pământului, se adaogă nă- 
zuința stăpânirii aerului și asigurarea liniilor de comunicaţiuni 
maritime, în special. 

Aeronautica si Marina, înfrăţite printr'o domnească stă- 
ruință, au pășit îndrăzneţ la progrese nebănuite, lărgind ori- 
zontul posibilităților, în condițiuni neașteptate. Cerul româ- 
nesc se înfioară sub spintecarea aripelor noastre tot mai nume- 
roase și rapide, iar turburătoarea Mare poartă o sarcină din ce 
în ce mai grea. Afirmarea noastră în aer și pe mare începe să 
fie o realitate, de care va trebui să se ţină seamă, într'o anu- 
mită eventualitate. 


Mai presus însă de forta materiei, tronează stăpânitoare forța 
morală. 

Spiritul nou, care a fost insuflat oștirii, își are originea 
în cuvântările regale adresate armatei, în împrejurări deosebite. 
El este un crez de muncă, de spiritualizare a vieţii, de consacra- 
rea pentru un ideal comun, de căutarea unui prilej de jertfă în 
folosul Patriei. El înseamnă o evadare din propria noastră fi- 
ință și o integrare în fiinţa colectivităţii naţionale. Spiritul nou 
face din armată sinteza dinamică a tuturor năzuinţelor noastre. 
Acest spirit asigură oștirii o forță morală invincibilă, alimentată 
de sfinţenia cauzei pentru care am avea să luptăm. 


* 


Din fugara expunere de mai sus, rezultă că Armata își dato- 
rează existența ei, în forma actuală, impulsului regesc, neobosit 
și clarvăzător. Suflul domnesc a străbătut în tot acest orga- 

nism, reformându-l și desăvârșindu-l, încât armata de azi este 
opera exclusivă a Şefului ei Suprem. Acest adevăr träeşte în 
noi, ostașii, permanent ; e] este generatorul unui devotament şi 
al unei credinţe pe care nimic nu le poate înfrânge, aceasta fi- 
ind expresia recunoștinţei noastre faţă de adevăratul Mântuitor 
al armatei și implicit al ţării. 

Cuvântul, în cuprinsul său adesea neputincios, nu poate a- 
duce în lumina spiritului întreaga preţuire, pe care o simţim noi, 
cei ce am urmărit în deaproape această dorită ascensiune a os- 
tirii — osatura rezistenţei unui popor si cheia de boltă a securi- 
tăţii naționale — care concretizează în felul cel mai elocvent 
voința noastră de a trăi. Vremurile trecute de băjenie, în care 
eram dinamitaţi de un pacifism maladiv şi în care se proclama 
în parlamentul ţării „lupta cu dinţii și cu pumnii“ ca o soluţi- 
une salvatoare în caz de război, au fost risipite de o mână pro- 
fetică, pentru a lăsa să se înalțe, în locul lor, flacăra vie a unor 
vremi de realităţi și de chemări spre înfăptuiri urgente si vitale. 

In asemenea împrejurări, s'a dat poporului nostru armata 
de care avea nevoie, de Acela ce poartă grija destinelor sale 
istorice. Această armată nu are în sine nimic provocator : este- 
constructivă în năzuinţele sale, este un altar în avânturile sale. 

Poporul românesc are tot dreptul să privească mândru și cu 
încredere armata sa, în care va afla totdeauna o pavăză de ne- 
pătruns împotriva năzuinţelor străine de interesele sale. Primul 
examen trecut cu ocazia concentrărilor actuale, deschide cele mai 
largi perspective în ceeace priveşte legătura indestructibilă din- 
tre naţiune si armată; această legătură se va afirma și de aici 
înainte în orice grea împrejurare, constituind una din condițiu- 
nile primordiale pentru asigurarea triumfului cauzei noastre. 


Armata Regală, simbol al unui popor vrednic, încheie acea- 
stă decadă de lucru neobosit, prin prezenţa sa activă si necon- 
testată la marea răspântie a vremurilor ce trăim, în serviciul 
ideii de Patrie și umanitate, legată în mod indisolubil de Ce- 
zarul său, a cărui chemare o va urma până la sacrificiu! suprem.. 


General NIC, SC, STOENESCU 


M. S. REGELE CAROL II 
ŞI DOCTRINA DE RĂZBOIU 


„Doctrina românească nu trebue 
să jie străină, ci trebue să fie ro- 
mânească, fiindcă terenul nostru sí 
poporul nostru sunt altele sí altele 
sunt mijloacele sí putinţele noastre”, 


M. S. Regele Carol II 


Dacă comemorarea este o ceremonie menită să amintească 
un fapt însemnat, pentru armata noastră comemorarea unui de- 
ceniu dela Restauraţie are o importanţă de căpetenie, pentru 
însăși apărarea noastră naţională. 

A constata un fapt, a privi înapoi, a face comparaţia cu tre- 
cutul, a arăta progresele înfăptuite, perfecțiunea prezentului și 
bunele promisiuni pentru viitor, iată ceea ce se impune, atunci 
când este vorba de a se cerceta aspectele sub care se prezintă 
astăzi armata noastră. 

O privire retrospectivă în trecutul apropiat ne va înfățișa 
România după războiul mondial, războiul din care ea și-a în- 
deplinit visul secular : întregirea neamului românesc în grani- 
tele sale firești. 

Așezându-ne astfel în tabăra învingătorilor, n'am întârziat 
să ne culcăm pe laurii victoriei, în timp ce învinșii începuseră 
să pregătească revanşa ! 

Era aceasta o simplă întâmplare ? Istoria ne învaţă că asa 
s'a petrecut şi în alte timpuri. După dezastrul dela Iena, Napo- 
leon fixase pentru armata prusiană un efectiv de 10.000 oa- 
meni; după 9 ani la Austerlitz — Napoleon avea să înfrunte 

peste un sfert de milion de prusieni formând o armată perfect 
pregătită de război. 

Se pare că şi noi, în urma războiului mondial, ne-am așezat 
în această stare de euforie, caracteristică popoarelor care și-au 
îndeplinit idealurile, în urma războaielor. Din războiul din 
care ne-am întregit neamul, România a fost pusă în faţa unor 
probleme interne, a căror dezlegare apărea tot mai greu de 
înfăptuit. Criza financiară mondială de după război a atins în 
mod inevitabil si ţara noastră. Rezolvarea problemelor interne 
şi acea criză financiară a impus guvernanţilor noștri o politică 
de constrângeri bugetare. Am văzut atunci cum partidele poli- 
tice, succedându-se la putere, adoptaseră — parcă printr'o 
convenţie tacită — politica economiilor bugetare, făcută mai 
ales de armată. 


Principiul economiilor bugetare fusese întronat în armată, 
cu drept de precădere înaintea principiului că armata trebue 
să se pregătească de război şi că pentru aceasta se cer trei lu- 
cruri — cum afirmase altădată Napoleon — bani, bani, bani !... 
O mentalitate își făcuse loc în unele din rândurile forurilor 
noastre conducătoare : armata se poate pregăti de război cu 
efective reduse, cu proectile și gloanţe mai puţine, fără cai sau 
fără alte materiale, tot atât de trebuincioase. 

Ideea a fost pusă în practică, aplicându-se principiul efecti- 
velor minimale și maximale în cazărmi, când o bună parte din 
camenii de trupă de sub drapele erau ţiiuti în concedii la 
vatră. De chemări de rezerviști, ofiţeri si trupă, nici nu putea 
fi vorba. Tragerile artileriei erau aproape suprimate. 

Alte necesităţi financiare au impus desfiinţarea a șapte re- 
gimente de cavalerie şi vinderea cailor lor în comerţ. Trupele 
de apă făceau instrucţia la uscat, iar aeronautica rămânea în 
acea fază sportivă, departe de a satisface necesităţile unei 
aviaţii de război ! 

Acesta a fost visul urât, care a trecut, și aceasta se datorește 
M. S. Regelui Carol II. Iată pentru ce armata română, după 
zece ani dela Restauraţie, marchează o etapă importantă în 
mersul său evolutiv spre progres. 

Dar o armată, pentru a lupta în bune condițiuni si pentru a 

aspira la izbândă, are nevoie de o doctrină de război. Doctrina. 
de război conţine o serie de principii imuabile si metode de 
război, care se schimbă cu repeziciune. Cu drept cuvânt Foch 
afirmă că perfecţionările industriei modifică forma războiului, 
desăvârşesc evoluţia artei, fără a provoca revoluţie și fără a 
atinge întru nimic principiile fundamentale ale conducerii răz- 
boiului. 

Intre o serie de principii fixe şi acele metode de război, doc- 
trina de război ne apare, cum a afirmat odată mareșalul Pétain, 
ca o „creaţie continuă“. ç 

„Ea trebue să fie alimentată cu produsele ştiinţei şi învioratä 
printrun simţ precis al posibilităților“, 

După războiul mondial, autorităţile noastre militare superi- 
oare și-au pus problema căutării unei doctrine naţionale de 
război. Era firesc să se caute dezlegarea acestei probleme, dacă 
ținem seama de faptul că imensa majoritate a regulamentelor 
noastre de exerciţii şi de luptă reprezenta traducerea fidelă a 
regulamentelor armatei franceze. 

Un scriitor militar francez de înaltă cultură, dând cuvenita 
aprobare unui ofițer român pentru a i se traduce lucrarea sa de 
tactică, cunoscând inteligenţa mlădioasă şi fineţa de spirit latin 
a ofiţerilor români, ţinea să adaoge că este încredinţat că ei 
vor face „les transpositions nécessaires dans l'application“. Era 
deci din partea autorului francez o teamă îndreptăţită și grija 
de a recomanda adaptarea necesară ! 

Ceva mai mult : revista „România Militară“ a publicat acum 
15 ani un concurs pentru cea mai bună lucrare, având drept 
subiect : Adaptarea doctrinei franceze în armata noastră. Au- 
torul !) analizează aspiraţiunile noastre, numărul, armamentul 
şi materialul, precum și teritoriul nostru, și ajunge la conclu- 
ziuni fundamentale deosebite de punctele cardinale ale doc- 
trinei franceze. 

Era un pas mare făcut înainte în a dovedi că doctrina de 
război trebue căutată în înseși posibilităţile noastre, privite sub 
toate aspectele. 


1) Aaaptarea docirinei Franceze în armata noastră, de Maior Cernă- 
ianu, Tipografia A, Auspitz, Lugoj, 1927, 

Aşa ne învaţă şi trecutul mai depărtat. D. general Rosetti 
analizează strategia românească din cele mai vechi timpuri şi 
până în secolul al 15-lea 1) şi arată că această strategie a dispus 
totdeauna de efective reduse și de un armament inferior celui 
al inamicilor. Strategia românească din acele timpuri a fost e 
strategie defensivă, cu scopul „de a apăra existenţa statelor 
românești“. Această strategie și-a sporit mijloacele printr'un 
bun serviciu de informaţiuni, acoperire adecuată la frontiere, 
întrebuințarea judicioasă a terenului și prin mișcare. 

In căutarea unei doctrine naţionale, este interesant să punem 
accentul pe valoarea terenului nostru, pe care vom lupta. 
Intr'o directivă a Marelui Stat Major apărută în 1934, se arată 
care este valoarea cursurilor de apă, căci în trecutul aostru 
istoric operaţiunile militare mai importante au fost legate în 
total sau în parte de râuri. Ştefan cel Mare pe văile Siretului, 
Nistrului şi la gurile Dunării; Mihai Viteazul la Călugăreni 
pe malul Neajlovului. Dunărea a jucat un rol covârșitor în 
decursul timpului. 

Diferite teatre de operaţiuni ale noastre sunt brăzdate de 
Nistru, Prut, Siret, Mureş, Crişuri si Dunăre. 


In aceeași ordine de idei, d. căpitan M. Tomescu 2) a găsit 
în poeziile lui Eminescu valoarea pe care Românii au acordat-o 
icrenului, ca factor principal de orientare în doctrina noastră 
de război. In dialogul dintre Baiazid și Mircea, acesta arată 
căpeteniei oștirilor turceşti că „tot ce mișcă 'n Tara asta, râul, 
ramul, mi-e prieten numai mie, iară ţie duşman este“. 

Școala noastră superioară de război este instituţiunea care 
a contribuit la formarea doctrinei naţionale de război, în ultimii 
zece ani. 

Este interesant de urmărit*aceste încercări, a căror evidenţă 
apare în mod strălucit în Buletinul Şcoalei de Război, a cărei 
apariţie începe în anul 1937, datorită directorului ei pe acea 
vreme, d. general Paul Teodorescu. 


1) Essais sur l'art militaire des Roumains., Imprimeria Naţională, 1935, 
2) Şliința militară şi doctrina românească, de Căpitan Mircea Tomescu 
Fundaţia pentru literatură şi artă „Regele Carol Il“, 1937, 

Școala Superioară de Război privește clar prin prizma posi- 
bilităţilor noastre și adăogând învăţămintele rezultate dela ma- 
nevrele regale executate în ultimii zece ani, în prezenţa M. S. 
Regelui Carol II, atacă o serie de probleme militare specific 
românești, tălmăcind principiile războiului modern și posibili- 
tatea lor de aplicare la” noi. 

Este contribuţia scrisă cea mai de căpetenie ce sa făcut la 
noi în ultimii zece ani, în fixarea principiilor doctrinei de război. 

Cu ocazia manevrelor sa produs însă intervenţia directă a 
M. S. Regelui Carol II în fixarea şi percizarea prescripţiilor 
doctrinei naţionale de război. 

Cine n'a auzit de Manevrele Regale ? Mic, mare, tânăr sau 
bătrân păstrează o amintire asupra unor exerciţii făcute în di- 
ferite părţi ale ţării, de trupe numeroase, cars se sfârșesc prin 
defilare, în prezenţa Familiei Regale. Dar câtă deosebire între 
manevrele regale de altă dată si acelea executate în ultimii 
zece ani. In locul fastului și al uniformelor sclipitoare pe 
câmpul de manevră, armata s'a îmbrăcat în ţinuta de cam- 
panie : nimic de paradă ! In locul unor operaţiuni pregătite pe 
teren dinainte, trupele și comandanții lor au fost puse în si- 
tuaţiuni foarte apropiate de acelea de război. In locul unor 
operaţiuni militare cu tendinţe spectaculoase, acţiuni care să 
formeze o adevărată școală pentru comandanții de toate trep- 
tele, școală în care M. S. Regele Carol II a avut totdeauna o 
activitate deosebită, prin controlul Său personal la toate eșa- 
loanele operative. 

Dar contribuţia de căpetenie a M. S. Regelui la fixarea prin- 
cipiilor de doctrină de război s'a făcut la sfrâșşitul manevrelor 
regale la criticile ce M. S. Regele a făcut. A urmări aceste 
critici este a sintetiza principiile doctrinei noastre de război, 
este a formula un adevărat îndreptar al doctrinei românești. 

Iată câteva din ideile fundamentale prezentate în critica M. 
S. Regelui la manevrele regale din 1938. 

Vorbind de activitatea Comandamentelor în special atunci 
când luptăm pe fronturi care depășesc mijloacele de acţiune, M. 
S. Regele recomandă că toată arta comandamentului pe fron- 

turi largi, constă în a pune trupele proprii în situaţia de a lupta 
pe un front normal și corespunzător unei direcţii pe care ina- 
micul este slab. 

Tendinţa de descentralizare manifestată de comandamente 
nu poate fi justificată, deoarece astăzi, cu mijloacele de trans- 
misiuni moderne, un comandament își poate exercita comanda 
sa pe fronturi mai mari ca în trecut. 

O grije deosebită a purtat M. S. Regele pentru activitatea 
Statelor Majore, acele organe de comandament care pregătesc 
elementele necesare pentru luarea hotărîrei de comandant, dar 
care asigură executarea ordinelor date de generalul comandant. 
Această însemnată activitate nu se poate îndeplini numai din 
birou, ci mai mult pe teren și în mijlocul trupelor. 

Organizarea circulației trebue să fie obiectul unei atenţiuni 
deosebite din partea Statelor Majore, organizând un plan de 
circulație şi asigurând astfel, printr'o disciplină severă, circu- 
laţia tuturor vehiculelor. Controlul executării acestui plan 
impune deasemenea o intensă activitate exterioară din partea 
ofițerilor de stat major dela comandamente. 

In ceea ce privește activitatea trupelor, vorbind de infanterie, 
M. S. Regele a arătat că e recomandabil ca în lupta pe front 
larg micile unităţi să nu se răspândească pe plutoane şi grupe, 

„căci aceste fracțiuni vor avea impresia izolării, care la război 
„este penibilă““, Terenul trebue folosit cu acoperirile, adăpos- 
turile sale naturale și nu trebue să se manevreze nici odată pe 
înălțimi descoperite sau pe văi laterale. 

Despre activitatea cavaleriei, M. S. Regele oprește ca a- 
ceastă armă să fie pusă să lupte la cot cu infanteria, atunci 
când este vorba să se rupă o rezistenţă sau să se cucerească 
poziții. Mobilitatea este proprietatea de căpetenie a cavaleriei, 
însușire care dispare când cavaleria trebue să lupte pe jos, 
folosind apoi puterea focului „meticulos organizat și adaptat la 
teren“. Mobilitatea cavaleriei dă maximum de randament, 
atunci când mișcarea este organizată la timp, bine si metodic. 
Divizia de cavalerie nu trebue fărămiţată, ci trebue păstrată 
pentru clipa îndepărtată dar hotăritoare, când va trebui să 

acționeze. In fine, cavaleria aduce rezultate bune pe câmpul de - 
luptă, numai atunci când operează în spații largi și acolo unde 
îşi poate multiplica putered mică de foc, prin mişcare. 

In ceea ce priveşte artileria, acţiunea sa de foc trebue să ajute 
îndeosebi la înfăptuirea ideii de manevră 2 comandamentului. 

Pentru carele de luptă, M. S. Regele cere ca acţiunea lor 
să fie judicios şi temeinic organizată, în legătură cu acţiunea 
celorlalte arme. Contra carelor de luptă inamice obstacolele 
naturale dobândesc o valoare mare, mai ales atunci când ar- 
mamentul anticar sau minele sunt insuficiente. 

Apărarea anticar trebue organizată mai ales în adâncime. 


Pentru trupele de geniu, M. S. Regele a arătat în special în 
legătură cu transmisiunile nevoia de a se găsi un sistem de 
transmisiuni cifrat, ușor de întrebuințat, însă sigur. 

In ceea ce privește folosirea aviației, trebue ţinut seama să 
nu se pretindă mai mult decât posibilităţile acestei arme. 

O serie de concluziuni generale a încheiat aceste manevre. 

— O armată cu efective mici poate fi chemată să apere fron- 
turi mari și să rezolve situaţii grele, dar cu mijloace mai puţine. 

— Soluţiunea trebue căutată la teren. 


— Chiar dacă am avea șefi geniali, nu vom putea căpăta 
izbânda, dacă elementul de execuţiune — trupa — nu cores- 
punde menirii sale. 

— Ținând seama de doctrina vecinilor noștri, „în raport cu 
sufletul ostașului român, de terenul pe care se va desfășura 
operaţiunile, de resursele ţării noastre, trebue să ajungem să 
concretizăm o doctrină românească“. 


Şi încă nu s'a spus totul şi este nevoe de revenire. Cu ocazia 
inaugurării noului local al Şcoalei Superioare de Război, în 
Decemvrie 1939, M. S. Regele Carol II, răspunzând d-lui ge- 
neral Paul Teodorescu, a spus între altele: „doctrina româ- 
nească, dacă întrebuinţează învăţămintele care ne vin din alte 
părţi, nu trebue să fie streină, ci trebue să fie românească, fiind- 
că terenul nostru si poporul nostru sunt altele și altele sunt 
mijloacele şi putinţele noastre. Doctrina oştirii româneşti trebue 
să fie specific a pământului nostru. Ea trebue să izvorască din 
tot ceea ce trecutul oștirii noastre a dat și trebue să se bizue în 


M, S, REGELE CAROL II ŞI DOCTRINA DE RĂZBOI 629 


același timp pe tot ceeace mijloacele si sufletul acestui popor 
vor putea da în ziua de mâine“. 

Cu drept cuvânt se poate afirma că M. S. Regele Carol al 
II-lea este acela care a pus stâlpii de bază a doctrinei de război 
naţionale şi, din acest punct de vedere, contribuţia sa nu are 
egal. 


Colonel D. L CANTEA 


CRESTEREA NOUÁ A TINERETULUI 


Una din activităţile ce evidenţiază prefacerile impuse de e- 
poca noastră vieţii colectivităţilor naţionale, este aceea a creș- 
terii tineretului. š 

Pretutindeni si in toate vremurile, statele iau màsuri pentru 
a face tineretul lor capabil să urmeze generaţiei celor ce conduc. 
Dar, în fiecare epocă, aceste măsuri au fost altminteri conce- 
pute. Ideea echilibrului social, ce ar putea fi atins numai când 
jocul liber al forţelor nu e stânjenit, care domină Europa vea- 
cului al XIX-lea, pacificată prin hegemonia britanică și, în 
consecinţă, în stare să acorde oricui maximum de iniţiativă in- 
dividuală, sa răsfrânt în directive corespunzătoare de creşte- 
re a tineretului. Intervenţia Statului a fost mărginită la orga- 
nizarea de şcoli, iar rolul acestora redus la transmiterea de cu- 
noștinţe. Obligatorie era numai frecventarea şcolilor destinate 
să răspândească știința cetitului și a scrisului. Celor ce urmă- 
reau cariere speciale sau ocuparea de locuri de conducere, Sta- 
tul le oferea școli secundare și superioare, a căror misiune era 
limitată la transmiterea cunoştinţelor teoretice, socotite nece- 
sare pentru a fi admis în aceste cariere și locuri. Tot ce se găsea 
dincolo de acest minim al instrucției : educaţia fizică, alegerea 
profesiunii, deprinderea practicii acesteia, integrarea în viaţa 
colectivității naţionale, era lăsat în grija părinţilor, a tinerilor 
înșiși şi a acţiunii difuze a societăţii. Peste tot viaţa colectivi- 
tăților naționale europene era susţinută numai de generaţiile 
mature ; tineretul era lăsat în afara ei: să copilărească până 
când îi va veni rândul să muncească şi să conducă efectiv. 

Odată cu năzuinţa unora din puterile europene de a se eman- 

cipa de sub directiva britanică, reîntărită de sfârşitul luat de 
războiul din 1914—1918, starea de pace, care a fost premiza 
concepţiei liberale a educaţiei tineretului, a dispărut. In ultimii 
ani, toate popoarele au căutat să-și potenţeze la maxim forţa : 
unele pentru a se impune, celelalte pentru a-și menţine poziţi- 
ile câştigate. Directivele creșterii tineretului au fost modificate 
si ele în sensul acestei sporiri a forţei naţionale, Intervenţio- 
nismul pe plan economic (îndrumarea producției și a schimbu- 
rilor), social (îndrumarea distribuţiei și a consumaţie;), cultural 
(propaganda), politic (diminuarea partidelor), a fost urmat şi 
de intervenţii pe planul creșterii tineretului. Procesul secular, 
de integrare tot mai completă a popoarelor în viaţa Statului şi 
de concentrare a conducerii funcţiunilor vieţii sociale în mâna 
conducătorilor politici, început odată cu cristalizarea, în veacul 
al XVII-lea, a întâielor State naţionale moderne, face astfel. 
sub presiunea împrejurărilor, progrese noi, pline de urmări. 
Tinerimea nu mai e socotită ca o rezervă, lăsată să-şi vadă de 
formarea ei, ci pusă la lucru, să-i ajute si să-i înlocuiască pe a- 
dulţi. Colectivitatea naţională, prin conducătorii ei, ia în mână 
o bună parte din creșterea tineretului, lăsată până acum pe sea- 
ma iniţiativei individuale : educaţia fizică, introducerea în via- 
ta politică a naţiunii şi deprinderea practică a muncii profesio- 
nale, săvârşite de adulţi. Colectivităţile naţionale impun fie- 
căruia din tinerii lor să-și antreneze fizicul, spre a-l face capa- 
bil de realizări maxime, îi cer să le întărească, acceptând dela 
început ideile lor directoare. i 


In România veacului al XIX-lea concepţia liberală a educaţiei 
a fost aplicată cu tot zelul naţiunilor în curs de modernizare. 
Lipsită de tradiţia militară, administrativă, meşteșugărească şi 
comercială, complimentul din Occident al acestei concepţii edu- 
cative, Românii s'au văzut, însă, curând în faţa neajunsurilor 
semnalate adeseori ale intelectualismului unilateral şi a șubrezi- 
rii fizice, îndeosebi a populaţiei urbane; individualismului a- 
narhic în politică si al lipsei de tradiţie, atât în viața economică 
cât şi în administraţie. 

Eforturile izolate pentru modificarea acestei concepţii în cres- 
terea tineretului n'au lipsit. Incă la 1880, doctorul C. Istrati arà- 

tase, în scrierea lu! ,,Consideratiuni asupra importanţei si nece- 
sităţii gimnasticei, din punct de vedere higienic și social, în 
şcoale de ambe sexe, în armată, la diferite etăţi ale vieţii și ca 
mijloc terapeutic în căutarea a diverse maladii“, necesitatea 
preocupării Statului de starea fizică a tineretului. Instrucţia mi- 
litară preregimentară a şcolarilor a fost realizată chiar de două 
ori. Odată, imediat după proclamarea Independenţei, în urma 
adresei din 16 August 1879 a Ministerului Instrucţiei Publice 
către Ministerul de Război, care destina sergenţi instructori din 
cadrele armatei pentru instrucţia militară a copiilor. Altădată, 
în ajunul războiului balcanic, când în urma inițiativei maioru- 
lui I. Chiriţescu, organizatorul unui corp de „mici dorobanţi“, 
se promulga legea din 1906, „pentru introducerea instrucției 
militare obligatorii în școalele primare, secundare și profesio- 
nale românești de băeţi“. Prin această lege „Exerciţiile mili- 
tare, cunoștințele teoretice și exerciţiile de tragere la ţintă de- 
vin obligatorii... Notele obţinute la aceste trei categorii de in- 
strucţie vor intra în calcularea mediei generale de promovare, 
întocmai ca și notele obținute la celelalte studii“ (art. 3). Foto- 
grafii îngălbenite de companii de școlari armaţi cu carabine, 
păstrate în cancelarii, și darea de seamă a maiorului Chiriţe- 
scu „Instrucția militară școlară la noi şi în alte ţări“ (1908), arată 
avântul luat de această militarizare. Istoricul Xenopol s'a vä- 
zut chiar nevoit să o apere la un congres internaţional, ce dis- 
cuta problema păcii, cum aflăm din comunicarea „Congresul 
sociologic din Londra și organizarea militară a școalelor din 
România“, făcută la Academia Română în ședințele din 13 Oc- 
tomvrie și 10 Novemvrie 1906. Insă tentativele acestea n'au 
avut trăinicia și şcoala românească a continuat să crească ,,re- 
pertoriile vii de cunoștințe abstracte“, pe care Xenopol le-ar fi 
dorit înlocuite prin „elemente de iniţiativă în viaţă“. Iniţiativele 
pentru înrădăcinarea educaţiei fizice în creşterea tineretului 
românesc n'au lipsit înainte și după războiul de întregire. Deşi 
datorite toate Moștenitorului Tronului, raza lor de acţiune a 
rămas totuşi redusă la elevii liceelor și la membrii benevoli ai 
cluburilor sportive, datorită ambianţei generale a României, 
dominate încă de vederile veacului al XIX-lea și cantonată în 
sălile de gimnastică ale şcoalelor și pe terenurile asociaţiilor. A- 

cesta este cazul Asociaţiei Cercetașilor României, constituită la 9 
Aprilie 1915, a Casei Culturii poporului din 1922, care avea 
de misiune şi răspândirea educaţiei fizice, şi a legii din 17 Iunie 
1923 pentru educaţia fizică. 

Problema întegrării în viaţa politică a tineretului a fost ridi- 
cată după război de partide, care au introdus toate secţiuni de 
tineret, și prin apariţia grupărilor politice tinereșşti. Situaţia 
mondială a impus, însă, de grabă, şi la noi, stăvilirea fracţio- 
nării naţiunii şi a generaţiilor și omogenizarea politică. 

Părăsirea energică a concepţiei intelectualiste şi liberale prin 
îndrumarea creșterii tineretului în direcţia cerută de starea de 
azi a Europei si integrarea ei într'un front unic de apărare a 
Statului românesc, este legată în România de persoana Regelui 
Carol IL Schimbarea directivelor creșterii tineretului şi înca- 
drarea strânsă a acestuia în viaţa colectivităţii politice româ- 
nești este unul din caracterele specifice ale întâiului deceniu 
de Domnie sărbătorit acum. 

Temeiurile noii organizări a creșterii tineretului din Româ- 
nia au fost puse în anul 1934. In primăvara acestui an, Regele 
a înființat Străjeria, cât și Pregătirea premilitară și a luat 
iniţiativa Echipelor Regale studențești. 

La 9 Mai apare în Monitorul Oficial legea pentru organizarea 
Oficiului de Educaţie a tineretului român. „Educaţia morală, 
socială, naţională și fizică este obligatorie pentru tot tineretul 
de ambele sexe, pentru băieţi dela 7—18 ani, iar pentru fete 
dela 7—21 ani, după normele prevăzute în legea de-faţă (art. 
1). Pentru studiul, îndrumarea şi aplicarea tineretului, precum 
şi pentru coordonarea și controlul activităţii tuturor instituţiilor 
de stat și a asociaţiilor de inițiativă particulară, care au de scop 
educaţia tineretului, se înfiinţează Oficiul de Educaţie a Tinere- 
tului românesc (art. 2). Iniţiativa particulară cu privire la edu- 
caţia morală, socială, naţională și fizică este liberă de a se 
manifesta sub forma asociaţiilor existente sau viitoare, dacă 
vor îndeplini prevederile legii de faţă şi ale regulamentului 
său. Toate organele de stat şi particulare, asociaţiile culturale 
şi profesionale, care au în rândurile lor tineret sau se ocupă de 
educaţia lui, precum și toate asociaţiile de sport şi de educaţie 

fizică sunt supuse supravegherii, îndrumării şi controlului O. 
E. T. R.... (art. 4)“. 

Două zile mai târziu, la 11 Mai, apare în Monitorul Oficial 
legea pentru Pregătirea premilitară. „Pregătirea premilitară 
urmărește : a) Întărirea sentimentelor morale, naţionale, culti- 
vând spiritul de brdine si disciplină cetăţenească ; b) Dezvol- 
tarea aptitudinilor fizice ; c) Dobândirea cunoștințelor militare 
elementare pentru o asimilare cât mai ușoară și repede a instruc- 
tiei militare, la chemarea sub drapel (art. 1). Pregătirea pre- 
militară este obligatorie pentru toţi tinerii de 18, 19 și 20 ani, 
fii de cetăţeni români (art. 2)“. 

Tot în cursul lunii Mai a fost lansată, prin Fundaţia Regală 
„Principele Carol“, chemarea către studenţi de a constitui 
Echipe pentru munca la sate. La 30 lunie Regele rosteşte un 
îndemn studenţilor care pornesc în sate. „iu întâi să vă mul- 
tumesc pentru faptul cum aţi răspuns la apelul Meu. Sper că 
sunteţi toţi convinşi de munca ce vi se cere. E adevărat că este 
o muncă de sacrificiu, dar trebue să fiţi convinşi că este o muncă 
adânc rodnică si folositoare ţării. Nu plecaţi acolo ca să faceţi 
muncă de paradă, ci vă duceţi în acele colţuri pierdute de ţară, 
ca să întreprindeţi o lucrare de fiecare clipă, o lucrare migă- 
loasă, dar o lucrare care trebue să lase urme trainice în fiecare 
sat. Dorinţa Mea este ca după plecarea echipelor, satul să fie, 
pe cât se poate, transformat. Transformat ca aspect exterior şi 
transformat și ca viaţă intimă“. lar la 16 Noemvrie, când echi- 
pele dau seamă despre munca lor printr'o întâie expoziţie, 
Iniţiatorul lor arată gândul, cu care le-a pornit la lucru. „Prin 
chemarea, făcută către tineretul studenţesc, să vină alături de 
Mine, ca să încercăm o îndreptare sănătoasă a satelor noastre, 
am urmărit două scopuri: Am urmărit, mai întâi, scopul cel 
mare de a face ceva pentru satele și pentru ţăranii noştri. Dar, 
am mai urmărit şi un alt scop: acela de a arăta tineretului 
Nostru universitar, care este calea cea sănătoasă a muncii şi a 
surplusurilor de energie“. 

Echipele studenţeşti au întreprins întâia lor campanie de 
lucru în lunile lulie—Septemvrie 1934 Oficiul de Educaţie al 
Tineretului Român a început să-şi formeze la Breaza cadrele de 
comandanţi și de comandante din Octomvrie 1934, iar regula- 

mentul din 24 Decemvrie 1934 al legii O. E. T. R. organizează 
Străjeria. Inspectoratul pregătirii premilitare a început instruc- 
tia în aceeași toamnă 1934. 

In anii următori, sistemul nou de educaţie, astfel conturat, a 
fost consolidat şi întregit. Legea Oficiului de Educaţie a Tine- 
retului Român e întregită prin redacţiunea din 6 Aprilie 1936 
şi din 8 Octomvrie 1937. Măsura în care Străjeria a intrat în 
acest interval în conştiinţa publică o arată împrejurarea că la 
24 Ianuarie 1937 organizaţia veche a Cercetașilor se contopeşte 
cu cea a străjeriei și fapul că, în decretul-lege din Octomvrie 
1937, denumirea de O. E. T. R. este înlocuită prin numele de 
„Straja Țării“. Instituţii noi de educaţie întregesc aparatul 
acesta educativ : se introduce munca de folos obştesc şi serviciul 
social obligator, se crează Frontul Naţional Studenţesc. 

Legea pentru organizarea muncii de folos obştesc a fost pu- 
blicată în ziua de 27 Martie 1937. „Pentru dezvoltarea senti- 
mentului de solidaritate între diferitele straturi sociale, pentru 
prețuirea muncii manuale și pentru completarea educaţiei tine- 
retului printr'o muncă temeinică şi bine rânduită în lucrări 
folositoare ţării, tinerii chemaţi la pregătirea premililtară vor 
fi obligaţi să execute şi lucrări de folos obștesc (art. 1). In scopul 
acesta se înfiinţează Serviciul muncii de folos obştesc pentru 
toţi tinerii obligaţi la pregătirea pemilitară (art. 2). Durata ser- 
viciului muncii de folos obștesc nu poate fi mai mare de 60 zile 
anual (art. 3). Tinerii chemaţi pentru serviciul muncii de folos 
obștesc... pot fi folosiţi la următoarele lucrări de interes general: 
a) Executări, reparări sau întreţineri de drumuri şi căi ferate ; 
b) Indiguiri, irigaţii şi regularea cursului râurilor ; c) Secarea 
sau asanarea terenurilor mlăștinoase, lucrări de interes sanitar 
şi social ; d) Alimentări cu apă potabilă și canalizări ; e) Cură- 
{irea islazurilor și plivitul holdelor, precum și combaterea in- 
sectelor si boalelor de plante, sădirea pomilor, plantări şi 
replantări de parcuri și păduri, ameliorări de terenuri degra- 
date, pepiniere, recoltări de seminţe forestiere şi crearea de 
parcuri naţionale în regiunile caracteristice ale ţării ; f) Ame- 
najarea de terenuri sportive, execuţia lucrărilor anexe, centre 
model de pregătire premilitară şi locuri de adăpost pentru 
munci de folos obştesc; g) Să ajute la lucrări pe invalizi, 

văduve de război și sinistraţi; h) Colaborarea cu Căminele 
şi echipele regale organizate de Fundaţia Culturală Regală 
„Principele Carol“, Oficiul Naţional de Turism, pentru îmbu- 
nătăţirea si înfrumusețarea staţiunilor climaterice şi balneare ; 
i) Execuţia de lucrări în legătură cu apărarea ţării ; j) Execuţia 
de săpături arheologice; k) Marcarea sau crearea de poteci și 
construirea de adăposturi în locurile obişnuite de drumeţie ; 1) 
Ingrijirea, repararea sau construirea de cimitire pentru eroi, 
monumente istorice sau locuri de închinare precum si alte lu- 
crări de folos obștesc. Lucrările pentru cimitirele eroilor şi 
monumentele istorice se vor face cu avizul şi supravegherea 
Societăţii Cultul eroilor sau a Comisiunii Monumentelor istorice 
(art. 10)“. 

In toamna următoare, la 18 Octomvrie 1938, apare în Moni- 
torul Oficial legea pentru înfiinţarea Serviciului Social, care 
face obligatorie acţiunea Echipelor Regale studențești. „Pentru 
munca de ridicare a satelor și oraşelor se înfiinţează o instituţie 
autonomă numită Serviciul Social. Această instituţie are de 
scop : a) a pregăti si conduce tineretul de ambele sexe, absol- 
venţii din toate categoriile de școli în munca de reorganizare 
a satelor, înțeleasă ca o obligaţie cetăţenească și naţională ; 
b) a crea, în acest scop, ca organ de execuţie al său, Căminul 
cultural, cu menirea de a conduce viaţa satului, prin conlucrarea 
Jocuitorilor în interesul obştesc si prin coordonarea și unificarea 
activităţilor depuse în sat de autorităţi și de iniţiative parti- 
culare ; c) a organiza și conduce opera de cunoaștere a ţării, prin 
cercetări monografice, care vor forma temelia lucrărilor Servi- 
ciului Social ; d) a organiza școli pentru educaţia sătenilor și 
orăşenilor, în vederea activităţii Căminelor culturale și școli 
pentru pregătirea tinerilor chemaţi la Serviciul social (art. 1). 
Absolvenţii de ambele sexe ai Universităţilor, ai şcolilor şi insti- 
tutelor superioare sau speciale, sunt obligaţi să împlinească 
Serviciul Social la sate si să prezinte, pentru a-și primi diploma, 
un certificat doveditor... (art. 5)“. 

Un an mai târziu, la 19 Octomvrie 1939, ia fiinţă, prin De- 
cretul-lege din 19 Octomvrie 1939, Frontul naţional studenţesc. 
„Pentru întărirea forţelor sufleteşti, morale și fizice ale tine- 
retului studenţesc român şi pentru dezvoltarea disciplinată a 

activităţii sale, toţi studenţii dela Universitățile si scoalele de 
învăţământ superior din România vor fi încadraţi în Frontul 
naţional studenţesc (art. 1). Frontul naţional studenţesc este o 
organizaţie de educaţie naţională, culturală și socială, în care 
intră toți studenții păstrând calitatea de membri pe toată durata 
studiilor lor superioare (art. 2). Frontul Naţional studenţesc 
tinde să dezvolte în membrii săi sentimentul iubirii de patrie și 
Rege, sentimentul solidarităţii naţionale, puterea de jertfă, de- 
prinderea îndeplinirii datoriei, a punctualităţii, precum şi sen- 
timentul onoarei (art. 3)“. 

Intâiele tabere de muncă de folos obştesc au funcţionat în 
vara lui 1937 ; Serviciul Social și-a început activitatea în vara 
1939, iar Frontul Naţional studenţesc s'a constituit la sfârșitul 
lui 1939. Sub presiunea împrejurărilor, care impuneau folosirea 
bugetului necesar pentru organizarea Serviciului Social la înar- 
mare şi prezenţa la regimente a absolvenţilor de şcoli superioare 
şi speciale, aplicarea legii Serviciului Social a fost suspendată 
„în așteptarea unor timpuri prielnice dezvoltării activităţii ei“, 
prin decretul-lege din 13 Octomvrie 1939. 


Ideile conducătoare ale acestei reforme au fost exprimate în 
numeroase rânduri de Inaltul ei Iniţiator. 

Creșterii tineretului trebue să-i fie acordată o purtare de grijă 
întru nimic mai scăzută decât problemelor, ce se ridică în faţa 
generației mature. „Înălţarea și întărirea noastră nu o putem 
face numai prin măsuri cu rezultate imediate, ci şi prin o temei- 
nică pregătire a viitorului. Acest viitor este strâns legat de 
generaţiile care vor veni; iată de ce am iăcut acea chemare 
către copiii Tari Mele, copiii de astăzi, care vor fi cetăţenii de 
mâine“ (8 Iunie 1939). 

Trecutul vitreg, care a împiedicat actualizarea posibilităţilor 
neamului nostru face o astfel de acţiune deosebit de necesară. 
„Românul are atâtea calităţi, atâtea virtuţi şi atâtea posibilităţi, 
care în nenumărate împrejurări au dormit și care numai prin 
avântul de neînvins al tinerimii trebuesc aduse la lumină st 
puse definitiv în slujba patriei“ (8 Iunie 1936). 

Dezorientarea și lipsa de ideal de după războiul din 1914— 
1919 sunt un alt motiv al reformei aduse creşterii tineretului. 

„De unde a răsărit nevoia de a crea această mişcare cred că este 
ușor de ghicit. Ea este o urmare a războiului. Tineretul nostru 
creștea fără nici un ideal. Atâtea manifestaţiuni morbide se arä- 
tau, care pentru aceia cu dragoste de neam si cu simţul răspun- 
derii viitorului puneau o problemă vitală: Ce va deveni această 
țară atât de frumoasă, atât de bogată, dacă generaţia de mâine 
trăeşte în această lipsă de avânt, această lipsă de ideal pentru 
lucruri frumoase și utile“ (2 Decemvrie 1935). 

Ţelul creşterii noi este „reînnoirea sufletească a neamului“ (8 
Iunie 1935), „un suflu nou în tara românească“ (6 Iunie 1938). 
„Acest tineret crescut în același ideal, — căruia îi făurim un 
suflet unic, plin de avânt, de încredere în slujba unui naţio- 
nalism constructiv, fără de prihană, — mâine când va fi vârst- 
nic, ne va da un popor care va fi în orice împrejurare la înăl- 
ţinea sacrificiilor cerute de un patriotism desăvârșit“ (8 Iunie 
1936). Generaţia nouă trebue să ştie să plămădească „România 
cea nouă, a Românismului biruitor“ (8 Iunie 1936). „Şi prin 
Românism vreau să înţeleg scoaterea virtuţilor latente ale acestui 
neam, ca să facă din el una din ginţile cele mai puternice și 
cele mai falnice ale lumii“ (27 Aprilie 1937). 

Calea acestei reforme o constitue întregirea instrucției prin 
educaţia fizică, o politică şi muncă manuală. „Irebue să lărgim 
puţin cadrul școlii. Astăzi nu mai este numai cartea, ci este 
armonia perfectă între minte, suflet si corp, care trebue să 
existe“ (26 Octomvrie 1933). „Lucrul nostru se face pe cât se 
poate în aer liber. Trăind în mijlocul naturii, imbibând trupul 
cu aer curat, vroim să creștem tineretul astfel, ca să Jevie ce- 
tăţeni puternici, curaţi şi voioși“ (2 Decemvrie 1939). „Creşterea 
tineretului în așa fel ca să devie cetăţeni veşnic conştienţi de 
drepturile, dar mai presus de toate de datoriile lor, iată năzuința 
la care trebue să tindă școala, biserica și toată societatea romà- 
nească“ (18 Decemvrie 1924). Sâmburele creșterii noi nu se 
găseşte în manifestările ei de ordin formal. „Multă lume nu 
vede în toată această mișcare decât partea ei pur formalistică, 
formaţiuni, ceremonialuri, costum, salut, etc. Acestea nu sunt 
scopul, ci numai mijlocul“ (2 Decemvrie 1935). 

Tineretul trebue să se dezbare de individualismul, în floare 
încă, și să se pregătească să-și cunoască și să-și îndeplinească 

cât mai bine viitoarea funcţiune în cadrul colectivităţii naţio- 
nale. „Aceste generaţii, pe care le creștem cu drag și grijă, tre- 
bue să aibă conştiinţa că orice cetățean demn de acest nume, — 
începând cu Regele, — este toată viaţa un ostaș al Ţării. Fiecare 
cetăţean este o rotiță în mecanismul statului, și pentru ca întregul 
organism să fie pe deplin de folos, trebue ca fiecare, la locul 
unde l-a așezat soarta, să-și facă pe deplin datoria, mânat de un 
singur gând si călăuzit de un singur suflet, acel al neamului 
său“ (8 Iunie 1936). „Nu trebue să știm multe pentru noi, ci 
pentru toţi.... Fiecare locuitor, care trăeşte aici pe pământul ro- 
rnânesc, are menirea hărăzită de Dumnezeu pentru binele colec - 
tiv. Primul ministru și măturătorul de stradă au aceeași impor- 
ianţă socială, dacă își îndeplinesc cu conștiinciozitate menirea 
lor, fiecare în spaţiul său“ (5 Octomvrie 1937). 


Potrivit acestor legi, întreg tineretul românesc trece prin școala 
Străjeriei, a Pregătirii premilitare și a Muncii de folos obștesc. 
Este obișnuit să comande și să se supună, pus să lucreze cu 
braţele, deprins din vreme cu disciplina și activitatea militară. 
Iar cei ce se pregătesc pentru posturi de conducere, în școli spe- 
ciale și superioare, viitorii învăţători, preoţi, medici, agronomi, 
veterinari, administratori, funcționari de tot felul și liberi pro- 
fesioniști, își însușesc experiența Echipelor Regale, care le arată 
că țara are nevoie de o generaţie de pionieri care să organizeze 
sanitar, edilitar, economic, cultural România rurală, și, prin 
Frontul naţional studenţesc, care le oferă posibilitatea de a-și 
oteli trupul, de a cultiva artele și de a se asocia pentru interese 
științifice. 

Rezultatele atinse în anii de funcţionare de până acum de 
Straja "Ţării, Munca de folos obștesc, Echipele Regale sunt 
considerabile. La 1 Octomvrie 1938, Straja Ţării număra peste 
15.000 comandanţi și comandante, 2,1 milioane străjeri și stră- 
jere, 80.000 sportivi, 14.000 arcași, 13.000 șoimi și 15.000 
membri în Asociaţia creștină a tinerilor și a tinerelor și orga- 
nizase peste 450 tabere şi colonii la munte și la mare. In anul 
1939 fiecare din aceste cifre a sporit cu mult. Echipele Regale 
studenţeşti efectuaseră, până în toamna 1939, 220 campanii de 
lucru în 150 sate, cu peste 1600 studenţi dela toate Facultăţile 

şi şcolile speciale, încadraţi de 950 medici, agronomi, veterinari, 
silvicultori și alţi tehnicieni. Printre rezultatele activităţii lor 
se numără 315.000 consultaţii medicale, 15.000 analize, 12.000 
injecții, 70.000 consultaţii veterinare, 80.000 vacinări, 210.000 
injecții la animale domestice, crearea a 150 pepiniere, procu- 
rarea a 54 vagoane de sămânță selecționată, organizarea a 5000 
stupi sistematici, construirea a 600 platforme de gunoi, ţinerea 
a 250 cursuri agricole și a 26.000 lecţii de gătit și croit, 200 
construcţii (cămine, cooperative, băi, biserici), repararea și 
construirea a 600 poduri și 1200 fântâni, organizarea a 3000 
şezători. Taberele de muncă de folos obștesc au concentrat în 
două campanii de lucru 30.000 premilitari din licee și școli su- 
perioare si peste 400.000 premilitari rurali. Diversitatea mare 
a lucrărilor pentru care au fost cerute şi pe care le au executat, 
începând dela lucrări edilitare locale până la săpături arheolo- 
gice, reîmpăduriri şi lucrări de fortificaţie, poate fi cunoscută 
din dările de seamă anuale ale inspectoratului general pe anii 
1938 şi 1939. 

Rezultatele morale atinse pot fi inventariate mult mai greu. 
Dar indiciile unei modificări a atitudinii copiilor și a tinerilor, 
în ultimii ani, sunt numeroase. Purtarea schimbată a copiilor 
dela ţară faţă de străinii de satul lor, de când cu introducerea 
străjeriei, a fost adeseori remarcată, de automobiliști îndeosebi. 
In timp ce, înainte de zece ani, se amuzau să pună cuie și cioburi 
de sticlă în faţa maşinilor în trecere, să tipe și să se strâmbe la 
călători, ei se aliniază azi cu o surprinzătoare uniformitate, în 
Răsăritul și Apusul, Sudul, Nordul și mijlocul ţării, la marginea 
șoselii și strigă cu braţul ridicat salutul „Sănătate !“. Au de- 
venit, adecă, din mici individualităţi anarhice, străjerii ţării. 
Astfel de habitudini arată și fixează un control nou al ţinutei 
şi apariţia sentimentului unei funcţii de împlinit, fie ea chiar 
numai aceea de a spune „Sănătate !“ și apariţia unui orizont, ce 
depășește satul şi cuprinde întreaga colectivitate românească. 

Aceeași structură nouă sufletească o arată elevii şcolilor se- 
cundare, în care programul Străjeriei e condus de elemente cu 
avânt ori de cei care au avut parte de comandanţi cu pricepere şi 
prestigiu la Pregătirea premilitară și în tabăra de muncă de 

folos obstesc si studenţii tineri. Sportul, excursiile, cântecul, 
misiunile de ordin social în păturile nevoiașe, cunoştinţa res- 
ponsabilităţilor din meseriile şi mediile cu care li s'a înlesnit 
contactul le dau o altă comportare. Puterea de atracţie a tipa- 
rului uman, cultivat, până acum, în oraşele ţării, amestec 
hibrid între un Occident privit numai pe bulevarde şi pasivitatea 
"locvace, moștenită din epoca orientalizării păturii noastre de 
sus, își pierde autoritatea în faţa vioiciunii lor întreprinzătoare 
şi a spiritului de solidaritate, care îi împinge să se ocupe de ca- 
marazii lor și de colectivitate. 

Insemnătatea, pe care o pot avea Echipele Regale studențești, 
pentru formarea unui tip nou si deplin de funcţionar si de liber 
profesionişti, a fost remarcată de toţi cei ce au văzut la lucru 
unul din aceste mănunchiuri de tineri, stimulați să aibe iniția- 
tive şi să-şi pună în faptă vrerile de mai bine şi pregătirea. A 
fi izbutit să vezi de ce are, întâi de toate, nevoie un anume sat 
în care ai fost trimis împreună cu câţiva alţi tineri de vârsta ta, 
și să duci la bun sfârșit planul conceput, obiinând ajutorul au- 
torităților şi solidarizarea funcţionarilor locali și a sătenilor, 
învingând felurite greutăţi din cele dela începutul si mijlocul 
drumului, izbutind să-i deprinzi pe localnici să-și ajute singuri, 
este o experiență cum nu poate fi alta mai decisivă, la începutul 
unei cariere. Tinerii, care au avut parte de ea, nu mai rămân 
numai medici, agronomi, veterinari, avocaţi, învăţători, care 
stăpânesc pregătirea generală a meseriei, ci devin medici, agro- 
nomi, veterinari, avocaţi, învăţători, care au aflat, dela început, 
ce se cere în momentul acesta al României dela cineva cu func- 
țiunea lor. Reluarea intensă și, din nou, pentru întregul tineret 
de absolvenţi de școli speciale şi superioare, după trecerea crizei 
internaţionale actuale, a acestei școli a realităţilor si a iniţiati- 
velor, poate forma României viitoare conducători de un stil 
nou, de care e nevoie pentru desăvârșirea ei. 

Aparatul educaţiei noi e încă în plină luptă a începutului. 
Se găsește în faţa unui rest însemnat din neîncrederea părin- 
tilor crescuţi aminteri ; a puţinătăţii elementelor, care să fie cu 
adevărat pilde vii ale tipului nou de Român urmărit, în ca- 
drele ce au trebuit formate în grabă ; a dificultăţilor materiale, 

a împrejurărilor generale încordate; a sfielilor începutului, care 
mărginesc încă folosirea în mai mare măsură a conducerii ti- 
neretului, prin sine însuși. Dar acţiunea lui a pornit și progresul 
spre ceea ce trebue să fie este continuu. Dacă va fi sprijinit 
şi îmbunătăţit într'una, roadele prevăzute de Cel Care l-a con- 
ceput nu vor întârzia să revoluţioneze în bine viața colectivități 
politice românești. 


ANTON GOLOPENȚIA 


M. S. REGELE CAROL II 
ŞI ARDEALUL 


Infăptuirile realizate în Ardeal sub imboldul Regelui nostru 
în primul deceniu al stăpânirii Sale, înfăptuiri atât de impre- 
sionante prin varietatea și bogăţia lor, vor fi însemnate așa cum 
se cuvine pe răbojul istoriei noastre naţionale. Nu este locul să 
înregistrez aici aceste «realizări și n'aș avea nici competința 
necesară pentru a o face așa cum o cere însemnătatea lor. De 
altfel acele înfăptuiri nu privesc numai Ardealul. Ele sunt cu 
aceiași generozitate răspândite pe întreaga ţară și nu există 
domeniu de interes obştesc în care să nu se fi resimţit, direct 
sau mijlocit, îndemnul creator, grija armonizatoare a tuturor 
intereselor și înţelepciunea îndrumătoare spre progres a Ma- 
jestății Sale. 

Totuși noi ne măgulim cu gândul că Ardealul s'a bucurat de 
o simpatie și atenţie deosebită din partea Majestății Sale. Tre- 
cutul nostru de permanentă luptă, de dârză rezistenţă si stator- 
nicie, respectul tradiţiei, credinţei şi rosturilor fireşti ale fami- 
liei, solidaritatea şi disciplina etnică, ori de câte ori ne amenința 
primejdia, toţi acești factori care ne-au rămas drept patrimoniu 
al veacurilor de luptă si suferinţă, au avut darul să adâncească 
dragostea si prețuirea Majestății Sale faţă de înaintașii noştri, 
încrederea Sa în forţele noastre româneşti și nădejdea că vcm 
putea contribui în mod hotărîtor la făurirea unui viitor mai bun 
pentru ţara întreagă. 

Se vede, însă, că nu numai studiul trecutului nostru explică 
afinitatea pe care Majestatea Sa o manifestă față de Ardeal. 

Așa reiese din cuvintele Sale, rostite cu prilejul” adunării gene- 
rale a Astrei la Blaj, în Septemvrie 1936: 

„Am astăzi o mărturisire de făcut, care, sunt sigur, că tuturor 
Ardelenilor le va merge drept la suflet: Fiinţa Mea culturală, 
substratul omenesc al sufletului Meu, este un produs al „Astrei“, 
căci este un produs al dascălilor ardeleni. Temelia culturii Mele 
româneşti a venit în praful desagilor dascălului Cionca din Re- 
giunea Răşinari-Sibiu. Adăpat la marile credinţe naţionale ale 
Mitropolitului Șaguna, el a infiltrat în sufletul Suveranului. 
întrunirii de astăzi, idealul că Românii sunt un singur neam 
nedespărţit pe vecie. Al doilea dascăl, care a venit și Ne-a 
plămădit acest suflet naţional, tot de pe plaiurile ardelene își 
trage obârșia, vorbesc despre acela pe care mulţi dintre Dv. 
‘l-ați cunoscut şi iubit şi care a fost profesorul Munteanu-Mur- 
goci. El este acela care în timpul adolescente: Ne-a făcut 
legătura cu Românii ardeleni, prin el am început să pricepem 
sufletul ardelean şi să-l iubim“. 

lată o sinceră și generoasă mărturisire, care de fapt ne-a 
mers drept la suflet. Ea vine să răsplătească ceva din suferinţele 
şi umilirile, îndurate de înaintaşii noștri în ţară străină, sub 
domnitori strâini de sufletul nostru și lipsiţi de înţelegerea 
pentru aspiraţiunile noastre etnice. Erau cu atât mai dureroase 
acele suferinţi și dezamăgiri cu cât prin ele ni s'a răsplătit sta- 
tornica credinţă în dreptatea împăraţilor, statornica jertfă 
pentru bincle lor. Crud ne-a fost înşelată fireasca încredere în 
dreptatea celor de sus, dorinţa noastră organică, de a ne închina 
în faţa domnitorilor dela care pentru toată jertfa nu aşteptam 
altceva decât ocrotirea fiinţei noastre etnice şi respectul drep- 
turilor noastre firești. Cu înduioșare şi încordată atenţie, 
urmărea poporul român din Ardeal evoluția României libe:e 
sub stăpânirea Domnitorilor români. lar când s'a născut Prinţul 
Carol în vremea crizei supreme a suferințelor noastre, spre E] 
deodată ne-am îndreptat toate nădejdele, dela El aşteptam cu 
nerăbdarea ultimei speranţe, să ia odată în mână tare şi dreaptă 
soarta Românismului de pretutindeni. Aşa s'au plămădit primele 
legături de dragoste, încredere și înclinare între Ardealul ro- 
mânesc şi Regele nostru de azi, 

Iar după ce Marele Rege  întregitor de neam, Ferdinand I. 

ne-a statornicit graniţele României Mari, Regele Carol II a 
venit să împlinească speranţele noastre, să pună noi temelii 
ţării întregite, să curme învălmășeala de mentalități, idealuri şi 
patimi, să înstăpânească din nou solidaritatea și disciplina 
etnică, forta îndrumătoare a tradiţiei, forta vie a familiei, în- 
ţelepciunea în cumpărnirea și prevederea primejdiilor și încre- 
derea în noi. lată cum după o epocă de eroice lupte, de supremă 
jertfă si de cutremurătoare frământări spirituale, virtuțile vechi 
îşi reiau locul în hotărîrea destinului nostru și comoara patri- 
moniului nostru românesc, reoglindită şi actualizată în sufletul 
Regelui nostru înţelept, își proiectează lumina ei îndrumătoare 
spre drumul, pe care numai el ne poate aduce spre biruinţa fi- 
nală. ; 

In „Straja 'Ţării“ si în Frontul Renașterii Naţionale sunt 
concretizate, în forme noi, vechile îndemnuri pentru discipli- 
narea gândurilor şi faptelor noastre, pentru unirea tuturor spre 
același scop românesc. Dintre toate realizările atât de bogate 
ale deceniului trecut, aceste organizaţiuni de educaţiune și dis- 
<iplinare naţională și civică, împreună cu instituțiile culturale, 
menite să ușureze afirmarea noastră creatoare, ni se par alături 
de noua Constituţie cele mai însemnate, cele mai corespunză- 
toare îndemnurilor trecutului nostru și chemării insistente a 
zilelor de mâine. 

In făurirea acestui viitor de unire si disciplină etnică, ocrotit 
de brâul de fortificaţii la graniţe și de o înţeleaptă politică 
externă, Majestatea Sa a rezervat „Astrei“, deci Ardealului și 
Banatului românesc, un rol de frunte. Așa reiese şi din cuvintele 
Sale rostite la aceeași adunare generală la Blaj : 

„Am vorbit în trecut, rămâne acum să vedem care este opera 
de desăvârșire în zilele de mâine. Un ciclu întreg al activităţii 
„Astrei“ s'a îndeplinit. Acela de păstrătoare și încălzitoare a 
sufletului românesc. Acel vis pe care întreaga generaţie a 
omenirii l-a simţit bătând şi zvâcnind cu putere în sufletele 
noastre astăzi s'a îndeplinit. Ce rămâne de făcut ? S'au arătat 
aici frumoase şi înalte programe. Dar un program nu rămâne 
decât un petec de hârtie, dacă în sufletele acelora, care trebue 
să-l îndeplinească, nu există o desăvârșită voinţă de izbândă. 
Şi spun acest lucru nu ca niște vorbe goale, citite în cărţi, ci 


646 REVISTA FUNDATIILOR REGALE 


dintr'o experienţă proprie. Sunt aproape 20 de ani de când Eu 
personal duc lupta pentru întărirea culturală a neamului Meu 
și dacă am răzbit și reușit să fac — departe de visul Meu, dar 
totuși ceva — este că am avut credinţă, voință și, mai presus 
de toate, statornicie, care să Mă ducă la izbândă. Sunt sigur 
că toți membrii despărțămintelor „Astrei“ vor înțelege acest 
lucru şi că, în munca lor de toate zilele, își vor pune toată râvna, 
dragostea sufletului și statornicia pentru ridicarea și unificarea 
culturală si sufletească a neamului românesc. 

„lată rolul primordial al „Astrei“ de azi înainte. Ea a pregătit 
unirea; astăzi, cu aceeași tărie şi dragoste, va trebui să o conso- 
lideze într'o cultură curat specific românească“. 

Desigur fiecare dintre provinciile românești se bucură de 
aceeași iubire din partea Regelui, fiecare are dreptul să se 
creadă mai aproape de gândul Său. Așa trebuie să fie. Totuși 
legătura între Regele nostru și Ardeal are o notă deosebită, 
datorită faptului, că în sufletul Său se reflectează și gândul 
înaintaşilor noștri. Nu noi cei de azi avem meritul acestei le- 
gături mai apropiate. Putin am putut face încă pentru a co- 
respunde- așteptărilor puse în noi. Recunoștinţa însă pe care o 
închinăm Majestății Sale pentru cinstirea înaintaşilor noştri, 
pentru recunoașterea trudei şi înţelepciunei lor şi pentru do- 
vezile de iubire și înaltă preţuire la adresa Ardealului românesc 
ne vor îndemna să facem tot ce ne stă în putere, pentru a fi 
la nivelul înaltului credit, cu care am fost onoraţi, pentru ca 
legăturile între Majestatea Sa și Ardeal să fie binemeritate de: 
noi și să ducă la tot mai rodnice înfăptuiri pentru binele viito- 
rului nostru românesc. 


IULIU MOLDOVAN 


M. S. REGELE CAROL II 
SI BASARABIA 


Sub domnia glorioasă a regelui Ferdinand I, din îndemnul 
Lui, în Basarabia s'a făcut realizări însemnate, impuse de ne- 
voile timpului: naţionalizarea tuturor Instituţiilor: a bisericii, 
a școlilor, a justiţiei, a administraţiei, a poştei, a telegrafului, 
a căilor ferate, a fiscului, a băncilor şi altele, şi mai cu seamă 
reforma agrară. 

Vizita marelui Rege Ferdinand și a Reginei Maria, pe care 
au făcut-o în Basarabia, a fost o fasluoasă manifestare de sim- 
ţăminte de dragoste și recunoştinţă a întregii populaţii pentru 
Dinastie, şi o nouă dovadă de unire sufletească cu ţara. 

Alteța Sa Regală Principele Moștenitor Carol, atât prin orga- 
nele legale cât și prin prietenii săi, încă în cursul anilor 1917— 
1918 s'a ţinut de aproape în curent cu mersul evenimentelor din 
Basarabia, iar după Unire, vizitele pe care le-a făcut în diferite 
păiţi ale Basarabiei au fost ocazii fericite pentru a se manifesta 
simțămintele de dragoste şi respect ale populaţiei pentru moş- 
tenitorul Tronului, a arăta simțămintele de unire şi a da putinţa 
viitorului Rege de a se informa de starea de lucruri din Basa- 
rabia. 

Suirea pe Tron a Regelui Carol al II-lea a fost votată de 
reprezentanţii Basarabiei în Parlament în unanimitate, iar 
întreaga populaţie a salutat acest eveniment cu mare bucurie și 
entuziasm, ca un fapt de reculegere istorică. 

Din primele zile ale suirii Sale pe tron, Majestatea Sa Regele 
a avut în deaproape grije situaţia din Basarabia. 


648 REVISTA FUNDATIILOR REGALE 


Vedem de îndată organele centrale, pe secretarul general al 
Ministerului de Interne şi apoi pe însuşi Ministrul de Interne 
de atunci, vizitând Basarabia, pentru a asigura ordinea si 
liniştea si a stârpi eventualele abuzuri. 

Mai târziu, vedem instituit un organ local superior, special 
pentru îndrumarea si controlul administrației din Basarabia. 


Criza economică, criza financiară, criza agricolă, de care 
suferea întreaga ţară și în deoscbi Basarabia, exclusiv agricolă 
şi fără Instituţiuni de Credit locale solide, sunt obiectul preocu- 
părilor Majestății Sale Regelui, care din primul moment cere 
guvernelor Sale găsirea unei soluţii pentru rezolvarea acestor 
crize, recomandându-le și realizându-se apoi conversiunea agri- 
colă, care a fost salvarea agricultorilor şi socotită cu drept 
cuvânt ca o nouă împroprietărire. 

In anii răi, care s'au abătut în părțile de jos ale Basarabiei, 
din grija şi cu sprijinul Majestății Sale Regelui s'au organizat 
ajutoare pentru cei lipsiţi. 

Lipsită de școli naţionale, ţinută departe de cultura naţională 
timp de un secol, în Basarabia, mai mult ca oriunde, se punea 
mai acut problema culturii. In această lature M. S. Regele, prin 
Fundaţiile Culturale Regale, a dat Basarabiei un măreț dar. 
Echipele Regale, Căminurile culturale, conferințele si publica- 
ţiunile acestor Instituţiuni au adus multă lumină şi mângâiere 
în satele dintre Prut şi Nistru. 

Tot grija M. S. Regelui pentru tineret, pentru sănătatea lui 
sufletească, educaţia lui în credinţă si disciplină, a dat Ţării 
întregi și Basarabiei instituția Străjii "Ţării, dela care așteptăm 
formarea unui tineret vrednic de dragostea Marelui Străjer. 

Tot pentru tineret, pentru sustragerea lui dela influenţele 
străine și nefaste, dar si pentru pregătirea fizică si sufletească 
a viitorilor apărători ai "Ţărei, din iniţiativa M. S. Regelui s'a 
întocmit și în Basarabia ca şi în restul ţării instituţia pregătirii 
premilitare. 

Inceput sub domnia M. S. Regelui Ferdinand, procesul naţio- 
nalizării Instituţiilor, unificării legilor, înmulţirii școlilor, con- 
strucţiilor de șosele și clădiri, organizării producţiei agricole, 
industriale, a comerţului, etc. în Basarabia s'a adâncit şi lărgit 

„dela venirea pe Tron a M. S. Regelui Carol al II-lea, sub îngri- 
jirea și supravegherea Lui. 

Situaţia internaţională a Basarabiei, raporturile cu vecinii 
noștri de peste Nistru, s'au lămurit din grija și preocuparea M. 
S. Regelui Carol al II-lea, în măsura posibilului, prin pactul 
de definire a agresorului din 3 Iulie 1933 dela Londra și prin 
reluarea în 1934 a raporturilor diplomatice cu U. R. S. S. 

Se înțelege uşor că la grija si dragostea M. S. Regelui Carol 
al II-lea pentru Basarabia, poporul din această provincie n'a 
putut răspunde decâi prin manifestaţiuni grandioase de dragoste 
şi respect. 

Vizita M. S. Regelui Carol al II-lea însoţit de Marele Voe- 
vod Mihai în Iunie 1935 în Basarabia a fost un marș triumfal. 
Dela Noua Suliţă, prin toate satele până la Cetatea Hotinului, 
unde a pus temelia unei noi Catedrale şi unui nou spital, prin 
Bălţi, unde a asistat la sfinţirea frumoasei Catedrale de acolo 
şi a pus piatra fundamentală pentru liceul Domnița Ileana, prin 
. Chișinău—Hăncești, mulţimea poporului, bărbaţi, femei. copii, 
din toate straturile, în haine de sărbătoare, L-au primit cu flori, 
arcuri de triumf, strigăte de bucurie și dragoste însuflețită. La 
masa dela Episcopia Bălţilor, Majestatea Sa, înconjurat de dem- 
nitari și clerici, a vorbit de importanţa credinţei și naționalis- 
mului românesc şi de nevoia adâncă ca biserica să fie vie. Iar 
la Chișinău Majestatea Sa a spus între altele : „Basarabia for- 
mează trup și suflet nedespărțit de Tara Mamă ; vechile hotare 
s'au șters pentru totdeauna. Ochii Mei sunt aţintiţi asupra 
Basarabiei, o mare parte din munca Mea o voi depune pentru 
înălțarea și întărirea Basarabiei. Pentru a ajunge acest scop, 
mai presus de toate se cere unirea forţelor şi puterea credinţei. 
Rugămintea Mea este ca acei ce vor să se trudească pentru 
Basarabia să aibă o neţărmurită încredere în Suveranul lor : 
să înălţăm această provincie acolo, unde sufletul Meu doreşte 
să o vadă“. 

Noua Constituţie Carol al II-lea a fost primită şi resimţită, 
în Basarabia ca şi în restul ţării, ca o ieşire dintro văgăună 
plină de glod, putregaiuri și gaze otrăvitoare la un vârf de 
«deal cu aer curat. 

Era şi timpul. Imprejurärile interne şi externe care au urmat, 
au dovedit că înţelepciunea M. S. Regelui a oprit a timp alune- 
carea în prăpastie. 

Grija M. S. Regelui de soarta Basarabiei și a intregii ţări 
este strâns legată de armată. Mare parte din timpul și munca 
M. S. Regelui a fost şi este dată înzestrării și întăririi armatei 
şi hotarelor 


Pentru a ridica sufletele și inimile, Majestatea Sa a mers 
singur sau a trimes pe sfetnicii Săi în cursul Sărbătorilor Cră- 
ciunului din 1939 în mijlocul armatei și populaţiei dela graniţele 
Tàrei şi în Basarabia pentru a proclama, în timpurile turburi pe 
care le trăim, necesitatea consolidării Țării, pacea și înțelegerea, 
pe care o dorim cu toate popoarele și mai ales cu vecinii noștri, 
cu respectarea drepturilor noastre, consfinţite de drepturile 
istorice. 

In ziua de 6 Ianuarie 1940, M. S. Regele a binevoit să vie să 
petreacă sărbătoarea Botezului Domnului la Chișinău. A fost 
primit ca totdeauna cu semne de mare dragoste și însufleţire. 
Cu acest prilej, Majestatea Sa, în faţa demnitarilor ţărei, răs- 
punzând la cuvântările de solidaritate și devotament a repre- 
zentanţilor populaţiei locale, a binevoit să spună: 

„Sentimentul pe care L-am întotdeauna când pășesc pe 
această bucată de pământ dintre Prut și Nistru este că nu vin 
într'o ţară realipită României, ci într'o ţară care a fost, este 
şi va fi totdeauna pământ românesc. 

„Sentimentele cu care am fost primit si în trecut și acum, 
dar mai ales astăzi, în aceste zile de grea cumpănă pentru lumea 
intreagă, sunt pentru Mine o încurajare, sunt pentru toţi condu- 
cătorii acestui neam și pentru oștirea Mea un imbold cât se 
poate de puternic, ca fiecare să-și facă datoria. 

„Acest gând de a forma un singur neam, cu un Singur crez, 
cu o singură voinţă, contra oricărui duşman și contra oricărei 
vitregii, să ne întărească. Numai prin unire în gânduri și simţiri 
ţara va fi veșnic și hotărît apărată, ca niciodată nici un dușman 
să nu poată să pue piciorul pe ceea ce este sfânt și veșnic ro— 
mânesc“, 

Sper că aceste puţine citaţiuni si scurtele note și interpretări. 
ce le însoțesc lămuresc în destul legăturile profunde şi indisa- 
lubile dintre M. S. Regele şi Basarabia, precum și înţelesul lor. 


Dr, P, CAZACU 


M. S. REGELE CAROL II 
SI BUCOVINA 


Acum zece ani, o îngrijorare obştească apăsa dela hotare 
'până în inima ţării. Mişcări și clătinări divergente sporeau 
mereu sentimentul primejdiei permanente pe care ţi-l dă lipsa 
cârmaciului, care să imprime o direcţie constantă treburilor 
obștești în mijlocul adversităţilor din jur. Această lipsă a con- 
ducătorului, care avea să galvanizeze energiile dinlăntru, era 
simțită de adversarii din afară. Asalturile revizioniste împotriva 
frontierelor se înteţeau. 

Nicăieri, aceste stări de lucruri nu găseau o sensibilitate mai 
accentuată decât la frontiere. Regiunile amenințate reacționau 
instinctiv în faţa primejdiei. Nimeni nu punea la îndoială pa- 
triotismul conducerii temporare, dar însăși acea conducere 
simţea că-i lipsește unitatea și legitimaţia permanenţei şi nu 
dorea să prelungească un provizorat. 

Primăvara anului 1930 a întețit zvonurile, care pătrundeau 
cu stăruință până la cele mai retrase colibe, și nădejdile creşteau 
din văzduh. Adeseori puteai surprinde pe .bătrânii satului tăi- 
nuind la umbra unui gard despre treburile ţării si despre Acela 
care trebuia să vie, care nu putea să mai întârzie. In amurg de 
seară, elemente „de basm și zvon de actualitate se amestecau și 
ticluiau scrisori pline de dor și străbătute de chemare îngrijorată 
trimise de feciorul de împărat către tatăl dus departe pe me- 
Jeaguri străine. 

Ştiam cu toţii că întoarcerea se apropie, dar nu știam când, 

cum și pe unde. Fiecare credea că intrarea se va face printr'un 
loc apropiat din regiunea lui de frontieră. Bucovina credea că 
va avea ea privilegiul. Reminiscenţe de basm, tradiţia naţională 
moparhică din acest ţinut voevodal, transformaseră așteptarea 
în mit şi înălţaseră dorinţa la puterea unei credinţe. Spuneau 
bătrânii că va veni să se aşeze în castelul său din codrii munților 
noştri, căci e al Lui şi nimeni nu-L poate înpiedica dela aceasta, 
răspundeau cei mai înţelepţi că doar în trecere să stea puţin 
acolo, dar că va trebui să meargă în cetatea cea mare unde-i 
scaunul domnesc, și atunci vor înceta toate nedreptăţile. 

Nimeni n'a fost surprins, în acea zi de vară plină de soare, 
când s'a împlinit ceea ce toţi așteptau. Intr'o duminică s'a ade- 
verit vestea că avem crai nou, căci de ceea ce-și băteau capul 
domnii în Bucureşti, ţara nu știa și nici nu vrea să ştie, ea 
aştepta domnie nouă și aceasta i-a venit. 


Au trecut zece ani de muncă grea pentru așezarea nouă a 
ţării. Faptele care se văd nu se mai judecă cu măsura basmului. 
Ele există şi trăesc prin sine. Mulțimea nu vede decât forma lor, 
dar nu bănuește câtă trudă si câtă stărunţă eroică au fost nece- 
sare pentru îndeplinirea lor. Ele sunt însă elementele concrete- 
de judecare ale masselor. 

Domnia cea nouă a început întrun timp când criza economică 
mondială care bântuia, răsturna valori si concepţii cu anevoie 
stabilite după marele război. Ea a trebuit să facă faţă crizei 
interne, în mijlocul unei crize generale. In Bucovina, una dintre 
regiunile țării cu o situație demografică dintre cele mai grele, 
această criză avea repercusiuni pe cât de dureroase pe atât de: 
primejdioase. Din aceste motive frământările politice ajun- 
seseră aici la paroxism. La acest popas de zece ani, din nici un 
punct nu pot fi privite realizările şi transformările acestui răs- 
timp de Domnie nouă cu mai multă înţelegere, cu mai sinceră 
bucurie, decât din ţara de leagăn a Moldovei, de pe pămâniul 
tezaurelor de glorie și de artă românească. 


Operele de gospodărie generală şi reformele noii concepții. 
de stat s'au resfrânt salutar în Bucovina. Conversiunea dato-- 

riilor agricole, oricâtă ncdreptate ar cuprinde ea si oricât rău 
ar fi adus creditului, a eliberat o mare parte din mica agricul- 
tură dintr'o primejdie în care ea intrase nu numai din vina ei, 
ci fusese târîtă de jocul nestabil al preţurilor pe urma valori- 
ficărilor leului. 

Îmbunătăţirea şoselelor şi a căilor de comunicaţie au pro- 
movat viaţa economică a Bucovinei si i-au transformat capitala 
întrun centru industrial. Îndeosebi aeroportul a aşezat Cer- 
năuţii pe linia principală de comunicaţie dintre Marea Baltică 
şi Mediterana. Un viitor strălucit se deschidea vechiului oraș al 
starostilor moldoveni de sub Tetina. 

Noua domnie a dat impuls viguros terminării și deschiderii 
altei linii de comunicaţie de importanţă vitală pentru Bucovina: 
legătura de cale ferată cu Ardealul prin munţii Dornelor, care 
te duce, în 12 ore, dela Cernăuţi la Ciuj. străbătând peisaje de 
munte de un pitoresc fără asemănare. Importanţa economică şi 
strategică a acestei linii, precum şi valoarea ei turistică, nu pot 
fi subliniate îndeajuns. Amintim că această linie a fost în 
proiect de construcţie timp de aproape un secol și jumătate sub 
stăpânirea străină, iar înfăptuirea ei a fost împiedicată de inte- 
resele economice şi naţionale ungurești, care nu voiau să lege 
Bucovina românească de Ardealul românesc. Unul din pretex- 
tele răpirii Bucovinei în 1775 a fost necesitatea stabilirii unei 
legături mai bune între Galiţia de curând înglobată imperiului 
habsburgic şi Transilvania. Timp de un secol şi jumătate această 
legătură nu a fost înfăptuită, s'a construit doar o linie îngustă 
peste Măgura, în timpul războiului mondial. Realizarea legă- 
turii între Ardeal și Bucovina constitue un simbol al vremurilor 
de azi, un titlu de glorie al stăpânirii româneşti şi un dar al 
noii domnii. . : 

Mână în mână cu opera de ridicare economică, care a activat 
industrii noi. cum e abatorul pentru export dela Burdujeni şi 
cel din Suliţa Nouă, a promovat industria zahărului prin fa- 
bricele din acest ţinut, pășind astfel la un început de industria- 
lizare agricolă, care se impune aici — din motive demografice 
— mai mult decât în alte părți, a mers opera spirituală şi 

„activitatea cultural-știinţifică în Bucovina ultimilor zece ani. 

In ţara vechilor ctitorii voevodale, care au ridicat, la fiecare 
"margine de codru, altare de închinare strămoşească, monumente 
nepieritoare de artă bisericească, construirea de biserici a primit 
un impuls nou. Râvna de a întări sufletele și de a cinsti, prin 
opere noi, trecutul de glorie este semnul hotăririi de a păzi 
aceste hotare așezate pentru vecie prin jetfa si vitejia dreaptă 
a străbunilor. 


Instituţii culturale au reînviat la viaţă nouă adâncindu-și 
rolurile lor printr'o activitate rodnică si prin înfăptuiri noi în 
timpul noii domnii. Universitatea, care poartă cu mândrie nu- 
mele Regelui Carol I, şi-a terminat un pavilion nou, a creat 
locuri de odihnă pentru studenţi la Cernauca Hurmuzăcheșştilor, 
şi în munţii Bucovinei la Gura-Humorului, a început construirea 
unui local pentru bibliotecă. 


Societatea pentru cultura și literatura română, cea mai veche 
instituţie de cultură românească de pe aceste meleaguri, — în- 
fiinţată în 1862, — şi-a adâncit rădăcinile în satele și în oraşele 
Moldovei de sus prin înfiinţarea de filiale si de biblioteci sătești 
şi printr'o activitate stăruitoare în toate direcţiile. 

Această ctitorie a iniţiativei particulare românești este fericită 
că poate omagia împlinirea primilor zece ani de domnie nouă 
prin terminarea noului său Palat Cultural, care va mărturisi 
generaţiilor viitoare epoca de creaţie liniştită și continuă din 
timpul domniei Regelui Carol II. 

Operele de binefacere şi de asistenţă socială îşi găsesc ex- 
presie în impunătoarele construcţii ridicate în diferite locuri, 
cum este Policlinica Serviciului Sanitar al Municipiului Cer- 
năuți, clădită fără contribuţia statului, Căminul de ucenici şi 
Casa asigurărilor sociale, Centrul de ocrotire, care toate mărtu- 
risesc grija noului stat românesc și a societăţii româneşti pentru 
soarta celor mulţi si necăjiţi, sub imboldul creator al Regelui. 

Sprijinirea culturii si întărirea sufletească a poporului sunt, 
credem, cele mai importante realizări ale acestor zece ani de 
domnie, pe care cu toţii o dorim lungă și glorioasă. In această 
privinţă instituţiile create pentru toată ţara şi-au dat roadele 
lor şi în Bucovina. Străjeria, care vrea să împlinească intenţia 

regală de a da tineretului o educaţie integrală și de a-l face sà 
sc bucure de o viaţă plină pusă în slujba unui ideal national 
superior, este o instituţie ale cărei roade garantează viitorul. E» 
ne arată drumul cel bun pentru educarea tineretului, întegrân- 
du-l în viaţa neamului. Premilităria a introdus îndeosebi it 
viața satelor un element de ordine și de disciplină creatoare. 

Unificarea legislativă și reforma administrativă au desăvârșit 
integrarea Bucovinei în viaţa unitară a statului român. Prin 
aceste măsuri sa statornicit un sentiment de trăinicie şi de 
unitate, asigurându-se viaţa particulară si tradiţia locală în 
cadrul vieţii uneia si nedespărţite a poporului românesc. 

Pe deasupra tuturor acestor realizări și binefaceri, noua dom- 
nie ne-a adus însă un bun spiritual nepreţuit : siguranţa stabi- 
lităţii şi a ordinii interne, simţul continuității indispensabil 
oricărei vieţi de stat, încrederea în forțele proprii, pe care are 
cine le polariza şi are cine le arunca în lupta hotărîtă pentru 
apărarea dreptăţii si a dreptului nostru la o viaţă liberă şi inde- 
pendentă între hotarele noastre istorice. 

Acei care au cunoscut suferințele altor vremuri, trăite în afară. 
dc cadrul politic al ţării româneşti, acei care au pătimit, din lipsa 
acelor condițiuni, ştiu să preţuiască, mai presus de orice, daru- 
rile acestei domnii pe care o doresc din inimă, lungă, glorioasă. 
şi împodobită cu opere care să întărească neamul românesc în 
solidaritate sufletească și în prosperitate economică pe pământul 
binecuvântat în care l-a aşezat din vecie Dumnezeu, l-au întărit 
voevozii, l-au consolidat si l-au unit marii Săi predecesori, 


GRIGORE NANDRIŞ 


M. S. REGELE CAROL II 
ŞI BANATUL 


In veacul al 19-lea, Banatul a dat mai mulţi conducători po- 
litici Țărilor românești și Ardealului ; Eftimie Murgu şi Da- 
maschin Bojincă au fost printre cei ce au aţintit ochii tineretu- 
lui muntean și moldovean asupra Românilor din ţările vecine 
și i-au deprins cu ideea Statului tuturor Românilor. Mocionieș- 
tii au fost îndrumătorii politici ai tuturor Românilor din fosta 
Ungarie. Iar la momentele decisive, cum a fost revoluţia dela 
1848, Banatul a avut conducători, care au ştiut să-i îndrumeze 
destinul, așa cum cereau împrejurările lui. 

Dela sfârșitul acestui veac, însă, Românii bănăţeni n'au mai 
avut conducători proprii. 

Politica de rezistenţă si afirmare naţională în fosta Ungarie 
a impus necesitatea nu numai a strânsei colaborări cu Ardea- 
lul, ci și subordonarea Banatului, de oarece masa mare și com- 
pactă a Românilor din Ungaria si centrul vieţii economice şi 
culturale-bisericeşti se găseau în triunghiul carpatin și atribu- 
iau conducerea efectivă intelectualilor ardeleni, mai numeroși 
si mai bine pregătiți pentru lupta politică, 

S'a adăogai lipsa de prevedere a conducătorilor români de 
pe vremuri, care au scăpat din vedere cu desăvârşire impor- 
tanta formării unei elite conducătoare românești în Banat. Lip- 
sa acestor elite conducătoare a pricinuit mari neajunsuri, nu 
numai Banatului, ci întregului nostru Stat. 

După Unire, scăpătarea aceasta politică a Banatului a con- 
tinuat. România dintre Mureș, Carpaţi și Dunăre a fost folosită 

de partidele politice pentru plasarea unor elemente din con- 
ducere, când dela Cluj, când dela Bucureşti, aşa cum dictau 
interesele momentane. Banatul a fost privit ca un patrimoniu 
al diferitelor partide. 

Banatul n'a avut nicăieri reprezentanţi cu vază și greutate, nici 
contact cu cercurile serioase și competente dela centru ; mai ` 
mult : Bănăţeanul nu mai avea loc nici în conducerea tinutului 
lui natal. Întreg rolul său politic se reducea la votatul pentru 
ori contra cutărui partid și la contiibuitul cu 4-5 miliarde de 
lei la vistieria Statului. 

Deşi avea, în comparaţie cu celelalte ţinuturi ale ţării, cea 
mai avansată agricultură, pe cel mai civilizat ţăran, o industrie 
model, un comerţ dinamic, care concura toate celelalte centre 
ale ţării şi-şi asigurase un loc de frunte şi pe pieţile externe, 
deşi avea un surplus Vle titraţi, neîntrebuinţaţi adeseori si lip- 
siți de mijloacele necesare celei mai modeste existente. 

Banatul se bucură de atâtea premize ce puteau îndreptăţi o 
intensă participare la viaţa de Stat, încât în cursul revoluţiei din 
toamna anului 1918, câţiva ideologi neromâni au putut agita 
ideea creării unui Stat tampon bănăţean, arătând cu probe se- 
rioase că regiunea dintre “Mureş, Tisa și Dunăre este economi- 
ceste atât de perfect echilibrată, încât Banatul ar fi în stare să 
se menţină independent si să-și satisfacă toate trebuinţele. 

Cu toate acestea, Românii din Banat n'au ajuns nici să parti- 
cipe netutelaţi la conducerea ținutului lor, nici să-i câștige în 
cadrul României însemnătatea, pe care o merită. 

Situaţia Banatului s'a schimbat de abia prin măsurile M. S. 
Regelui Carol II. 

Incă de când era Principe Moștenitor, M. S. Regele Carol II 
a arătat, în nenumărate rânduri, o simpatie caldă pentru 
acest frumos colţ de ţară. A fost mereu prezent la toate mani- 
festaţiunile noastre mai de seamă. Cu aceeași simpatie, fusese 
distins Banatul şi de către Augustul Său părinte, Regele Fer- 
dinand al Unirii. 

Acestor simpatii, precum și profundei prevederi politice a 
Majestății Sale li se datorește exclusiv emanciparea poliiică și 
culturală a Banatului, deoarece cuvântul regal a oprit tentativa 
încorporării Banatului în "Ținutul Mureș, cuvântul Regal a che- 

mat pe reprezentanţii Banatului în Guvernul ţării si în Parla- 
ment și cuvântul Regal a înlesnit evoluarea vieţii spirituale pe 
aceste meleaguri. 

Azi avem Institutul Social Banat-Crişana si Astra-Bănăţeană, 
două instituţiuni culturale, care printr'o emulaţie nobilă, se stră- 
duesc să ridice nivelul cultural al ținutului. Avem Ministrul 
nostru în Guvern, avem sediu de Rezidenţă Regală la 'Timişoa- 
ra, deputaţi în Parlament si reprezentanţi în cadrele F. R. N. 

Banatul nu mai este în subordine, ci începe din nou să-și tră- 
iască viaţa proprie. Depinde de Bănăţeni si de vrednicia lor în- 
însemnătatea contribuţiei, pe care o vor aduce la apărarea şi 
înflorirea României. 

Regele ne-a deschis porţile. Să fim demni de această încre- 
dere augustă, dovedind Majestății Sale si ţării întregi că într'a- 
devăr „Bănatu-i fruncea“. 

Mulţi Bănăţeni încă nu-și dau seamă de tot cuprinsul cle- 
menţei Regale de care au fost învredniciţi ; mulţi nu-și dau 
seamă încă de însemnătatea măsurilor luate, la dorinţa exclu- 
sivă a Regelui nostru. Abia generaţiile viitoare vor observa de- 
osebirea fundamentală între ceea ce a fost, ceea ce este şi ceea ce 
va fi în viitor, când Banatul, încadrat în viața de stat, va avea 
posibilitatea să-și apere singur interesele și să-şi actualizeze vir- 
tualităţile. 

Pătruns de acest fapt istoric, Banatul, adânc recunoscător, își 
îndreaptă gândul către M. S. Regele Carol II, exprimându-și 
și pe această cale, cu prilejul sărbătoririi a zece ani de Domnie 
strălucită, gratitudinea si omagiul. 


Dr, CORNEL GROFŞOREAN 


AGRICULTURA 
IN ULTIMII ZECE ANI 


„Până acum de nenumărate ori 
s'au rostit cuvintele că baza Eco- 
nomiei Naţionale este Agricultura, 
De acum înainte, această ulirmare 
încetează de a fi numai un cuvânt 
şi începe a îi un fapt”, 


ȘI Carol II 


Anul 1930 a însemnat începutul unei noi epoci în agricul- 
tura mondială. 

Cu 1930 începe o epocă grea. Agricultorii de pretutindeni 
sunt nemulţumiţi. 

Scăderea bruscă a preţului la toate produsele agricole şi 
aproape în toate ţările, deschide şi adânceşte marea criză agri- 
colă, care a dat atât de lucru tuturor conducătorilor de state. 

România nu putea fi ocolită de acest mare val al crizei mon- 
diale, 

Agricultura noastră, tânără, de abia scăpată din scutecele 
reformei agrare, cu o țărănime lipsită de organizaţii profesio- 
nale, fără inventar suficient, producând în special pentru marea 
piață a lumii, haotică si cu violente variaţii în preţuri, a fost 
profund lovită de criza mondială. 

O problemă, care agita în special cercurile agricole, era pro- 
blema datoriilor agricole. Datoriile făcute între 1925—1929, 
fie pentru cumpărări de pământ, fie pentru procurarea de in- 
ventar, fie pentru a face faţă cheltuelilor de exploatare sau 

nevoilor de consum propriu, grevau acum enorm rentabilitatea 
agriculturii. 

In afară de latura pur economică, problema datoriilor agri- 
cole prezenta și o latură socială şi una politică. 

Din punct de vedere social, problema aceasta angrena clasa 
ţăranilor posesori a 2—3 hectare de pământ, care erau amenin- 
tati de a fi scoşi în vânzare. 

Din punct de vedere politic, lupta pentru și contra conver- 
siunii datoriilor agricole de o parte, supralicitarea unor gru- 
pări politice de alta, mărea haosul și ameninţa serios liniștea și 
ordinea internă. 

Aterizând în mijlocul nevoilor poporului Său, M. S. Regele 
Carol JI „pune la inimă“, cum spunea un ţăran, nevoile princi- 
pale ale agricultorilor români. In cele câteva congrese ce au 
loc imediat după înscăunare, sub preşedinţia Majestății Sale, 
se jalonează programul agrar al ţării. 

Dar înainte, trebuia pusă și rezolvată marea problemă a da- 
toriilor agricole. 

Graţie intervenţiei și sugestiilor personale ale Regelui Carol 
II, conversiunea a fost rezolvată repede și cu hotărire. 


S'a netezit astfel terenul şi s'a deschis drum larg iniţiativei 
Statului în domeniul plugăresc. Au fost critici și nemulțumiri 
la adresa conversiunii. Dar ea a fost o operaţie pe cât de dure- 
roasă, pe atât de necesară. Din punct de vedere social, actul 
conversiunii Regelui Carol H trebue egalat cu actul reformei 
agrare a lui Vodă Cuza. Și unul si altul au pacificat ţara și i-au 
garantat evoluţia pe câteva decenii. 

Evoluţia agriculturii în ultimii zece ani trebue analizată sub 
două aspecte : a) technic și b) economic-profesional. 


Progresul technic — prin raționalizare și intensificare — for- 
mează o problemă vitală pentru agricultura şi poporul român. 
Din 3.280.000 exploataţii, câte arată statistica Ministerului de 
Agricultură, avem în România 2.460.000 sub 5 ha. Avem prin 
urmare un procent de 75% exploataţii, în care problema tech- 
nică trebue neapărat rezolvată pentru a nu adânci răul social. 

A produce câţiva saci de porumb, grâu sau cartofi mai mult 
la bcctar, în toate aceste exploataţii, înseamnă a îmbunătăţi 

hrana, sănătatea, standardul de viaţă a 10—12 milioane de 
români. Vom aminti ulterior de marea importanţă a condiţiiloi 
economice ; dar în gospodăriile prea mici, prea parcelate și prea 
încărcate de braţe de muncă, sunt câteva reţete technice ce 
trebuesc aplicate neapărat, cu atât mai mult, cu cât unele din 
ele nu cer investiţii de capital. Adevărul este că acum 10 ani 
Statul, Ministerul de Agricultură si organele oficiale nu 
puleau susţine temeinic o propagandă technică. Acum 10 ani 
nu aveam o ştiinţă agricolă românească. Ea era abia în faşă. 
Ultimii zece ani înseamnă o splendidă afirmare a ştiinţei agri- 
cole româneşti, încredere mai mare în puterile noastre, deschi- 
derea de perspective noi în domeniul producţiei. 

Agricultura românească posedă trei mari instituţii ştiinţifice, 
şi anume Institutul de Cercetări Agronomice al României (L 
C. A. R.), Institutul Naţional Zootechnic și Institutul de Cer- 
cetări Forestiere (I. C. E. F.). Sub glorioasa domnie de până 
acum a Regelui Carol II-lea, aceste instituţii s'au putut dezvolta. 
şi prezenta astfel un prim şi strălucit bilanţ. 

Cunoaștem azi perfect solul României, necesităţile lui în 
îngrăşăminte și metodele culturale cele mai potrivite fiecărui 
tip de sol; avem selecţionate soiuri, varietăţi şi rase de plante 
şi animale, prin care putem valorifica mai bine condiţiile de soi 
şi climă. Agricultorii mari si mici, pacificaţi si uniţi, se intere- 
sează tot mai mult de problemele gospodăriei lor. 

Concursurile grâului și porumbului au înregistrat recorduri, 
la care puţini s'ar fi gândit acum zece ani. Paralel cu intensi- 
ficarea culturii grâului şi porumbului, plugarii se îndreaptă şi 
spre alte culturi, necesare atât consumului intern cât şi expor- 
tului. Acum zece ani, România era o ţară importatoare de trifoi 
şi lucernă. Acum exportăm, iar seminţele noastre de trifoi şi 
lucernă sunt foarte bine cotate în străinătate. O plantă care 
şa extins în ultimii ani e mazărea. Pe lângă rentabilitatea ce 
o oferă, mazărea are marele avantaj de a îmbunătăţi solul şi 
a fi o bună premergătoare pentru grâu. S'a extins pe o scară 
foarte mare şi cultura plantei „soia (fasole japoneză). 

Suntem azi o ţară cultivatoare de bumbac. După greșelile 
ultimilor ani, când recomandam soiuri neexperimentate şi nea- 

daptahile, azi am ajuns la soiuri de bumbac si metode de cultură 
sigure. Cultura plantelor textile — inul și cânepa — e în dez- 
voltare. La fel cultura orezului, care poate fi cultivat cu mult 
succes în toată partea de sud a ţării. Continuând propaganda 
noastră în acest domeniu, vom putea descongestiona suprafaţa 
cultivată cu cereale și ajunge astfel ia un sistem de cultură mai 
adecuat condiţiilor noastre economice și sociale. 

Din punct de vedere economic, ultimii zece ani înseamnă o 
luptă dârză pentru îmbunătăţirea situaţiei și afirmarea. noastră 
pe piaţa străină. Nu numai agricultorii mari și mijlocii, dar 
și agricultorii mici au ncvoe de condiţii economice bune. 

O problemă economică arzătoare pentru agricultura noastră 
o forma problema creditului. Nu a fost ușor, după conversiune 
şi pe ruinele vechiului credit, să se reclădească creditul de 
care agricultura românească avea nevoe. 

România dispune azi de câteva instituţii de credit, care au 
ajutat foarte mult ieșirea agriculturii din impasul în care se 
găsea. Acestea sunt: a) Banca de industrializare și valorificare a 
produselor agricole (Binag) cu un capital social de 1 miliard 
lei ; b) Institutul Naţional al Cooperaţiei cu un capital social 
subscris de 623 milioane lei, menit a finanța unităţile coopera- 
tive, în majoritatea lor ţărăneşti ; c) Creditul agricol ipotecar 
al României cu un capital social de 330 milioane lei, care a 
jucai un rol mare în acordarea de credite agricultorilor, ce voiau 
să beneficieze de avantajele speciale ce le acorda legea conver- 
siunii ; d) Creditul funciar rural cu un capital social de 500 ` 
milioane lei, și e) Casa rurală cu un capital social de 100 mi- 
lioane lei. 

Considerând numai operaţiunile din anul 1939, creditele 
acordate de Instituţiile de Credit agricol — atât din propriile 
lor resurse, cât şi din reescontul B. N. R., au fost următoarele : 


Credite pe termen lung . . . . . . 2.156.157.543 lei 
33 v 3 mijlociu . . . . 1.406.501.388 lei 
” N i Scurt s e < < s 893.111.898 lei 


O problemă economică tot atât de importantă ca problema 
creditului a format-o şi operația valorificării grâului. 

Problema grâului nu a fost numai o problemă românească, 
ci și o problemă mondială. Intre 1931 şi 1933, grâul ajunsese la 
preţuri dezastruoase. România a tras atunci un drum curajos. 
După operaţia conversiunii, Statul a salvat pentru a doua oară 
pe cultivatori, în această perioadă, prin operaţia valorificăru 
grâului. Să amintim că în 1931, când aveam o producţie mare 
de grâu, acesta se vindea pe piaţa mondială cu 15-18.000 lei 
vagonul. Operația valorificării grâului a început prin acordarea 
de prime la export, pentru a termina cu sistemul combinat, pri- 
mc și preţ minimal. Preţul minimal a fost totdeauna cu mult 
superior pieţii mondiale și a permis astfel agriculturii realizarea 
unui important beneficiu, 

In totul operaţia de valorificare s'a încheiat în perioada 
1931-1939 cu 3.810.100.000 lei, plătiţi drept prime de export. 

In afară de influenţa ce a jucat-o sistemul de valorificare 
asupra grâului consumat în interior, Statul a valorificat direct 
prin cumpărări la preţuri superioare pieţii mondiale, cantitatea 
de 176.000 vagoane de grâu. 

Un alt produs a cărui valorificare a fost făcută prin interven- 
ţia Statului — a fost lâna. România e încă o ţară de oieri. Va- 
lorificarea lânei a constituit astfel un preţios ajutor pentru 
crescători, în special în perioada de criză în desfacerea lânei. 

Intervenţia Statului în domeniul valorificării e încununată 
insă practic prin înțeleapta măsură de a se construi o reţea de 
silozuri. Sunt decenii întregi de când așteptăm realizarea acestui 
deziderât. Silozul e pentru plugăria românească nu numai un 
mijloc de curăţire, standardizare şi valorificare a cerealelor 
în partizi mari şi uniforme, dar şi un instrument puternic de 
finanţare prin emiterea scrisorilor-varant. f 

Câmpia si Bărăganul Munteniei sunt presărate azi cu o im- 
portantă reţea de silozuri. Anul acesta vor fi inaugurate un 
număr de 78 silozuri cu o capacitate totală de 438.000 tone. 

Al zecelea an al glorioasei domnii a Regelui Carol al II-lea 
deschide astfel o etapă nouă pentru plugăria românească. 

Cine parcurge azi Bărăganul crede că se află în regiunile de 
grâu ale Americii. Şi aceasta se întâmplă în anul în care zeci 
de miliarde sunt învestite în fortificaţii şi armament, în crearea 

de noi căi de comunicație și diferite îmbunătățiri funciare O 
dovadă strălucită că banul e cheltuit azi numai pentru binele 
obştesc si întărirea României. Dacă nu am fi parcurs aceste 
timpuri excepţionale, cu siguranţă că agricultura României ar 
fi cunoscut cu totul alte timpuri. 

Ultimii zece ani înseamnă în general pentru agricultura ro- 
mânească o importantă evoluţie şi modificare a sistemului de 
cultură; agricultura e în curs de intensificare și adaptare la ce- 
rinţele pieţii interne și externe. 

Din punct de vedere economic, acești zece ani înseamnă un 
pronunţat intervenţionism al Statului în procesul de producţie. 

Regimul de valorificare a deschis larg porţile intervențio- 
nismului de Stat, în domeniul preţului, orice economie dirijată 
trebuind să înceapă cu preţul. 

Problema prețului trebue abordată tot cu mai mult curaj 
de Stat în favoarea agricultorului. 

Ultimul an a adus în special o pronunţată urcare a preţului 
produselor industriale. Problema raportului dintre preţul pro- 
duselor agricole si industriale se pune acum acut si trebue cu 
orice preţ rezolvată. Mesajul regal dedică acestei probleme un 
pasaj special. 

In afară de problema preţului, România are de rezolvat încă 
multe și importante probleme în domeniul agrar. Ultimii zece 
ani trebuesc consideraţi ca o frumoasă prefaţă a operei ce va 
veni. Opera aceasta cu adânci rădăcini în domeniul social, ca 
să se dezvolte, are nevoe de liniște, de pace. Avem toată sigu- 
ranta că ele vor fi rezolvate. 

Un fapt extrem de important pentru agricultura României o 
formează pacificarea satului românesc. Factorul cel mai de 
seamă în producţia agricolă rămâne omul. Frământările ulti- 
milor ani dezrădăcinaseră foarte mulţi plugari din preocupările 
gospodăriei lor. Azi agricultorii se reîntorc cu mai multă în- 
credere la coarnele plugului. Cu liniştea și ordinea internă asi- 
gurată, putem azi. lucra într'un sector părăsit şi anume acela al 
organizării profesionale. 

Incadrarea şi organizarea agricultorilor în asociaţii, copera- 
tive, sindicate, trebue să fie lozinca vremii celei noi. 

Generaţia viitoare de plugari, chemată a plugări loturi din: 
ce în ce mai mici, trebue să găsească terenul profesional bine 
pregătit. 

Opera politică a M. S. Regelui Carol al II-lea crează condiţii 
noi, în domeniul organizării profesionale. Recunoștinţa pluga- 
rului se manifestă prin fapte, iar nu prin vorbe. Ei sunt aceia 
care în greutăţile ceasului de faţă dau dovadă de un perfect 
spirit de disciplină. Ei sunt aceia care vor apăra cu mai multă 
hotărtre tara de toate primejdiile. Ei au răspuns cu însufleţire 
la toate chemările Regelui. 

Uniţi în noul regim de muncă şi liniște, urează Regelui, ani 
mulţi, pentru a scoate România din primejdiile ce o pândesc și 
a duce la bun sfârșit opera ce urmăreşte să o înfăptuiască pen- 
tru binele Ţării. 


NICOLAE D, CORNĂȚEANU 


PROGRESELE INDUSTRIALIZĂRII 
NOASTRE 


Azi numai cei întârziaţi în cunoaşterea stărilor noastre sociale 
şi economice mai pot susţine că România ar trebui să rămână 

numai o ţară agricolă si prin urmare orice sfortàri ar trebui 
ţărmurite la perfecţionarea acestui sector de activitate. 

S'a dezbătut atât de mult în ultimii 15 ani pro si contra in- 
dustrializărei României, încât e de prisos o reamintire a argu- 
mentelor aduse, căci sunt îndeobşte cunoscute. Totuși trebue 
insistat asupra acuităţii aspectului social al surplusului de 

. A . ` ` A . A 
populaţie în mediul rural. In tara noastră ca și în Polonia, in 
Bulgaria, numărul de locuitori ce trăesc din agricultură, repar- 
tizaţi la suprafaţa terenului agricol, este aproape dublu faţă de 
Germania, de exemplu. Populaţia merge mereu crescând, iar 
pământul disponibil rămâne acelaşi şi mereu este fărămiţat. 


alana oa Producha de carbun 

Această situație a condus la o mare sărăcie în mediul rural, 
după cum am arătat în lucrarea mea din 1937 „Cum renunţăm 
la miliarde“. 


a 

Fără îndoială că dublarea producţiei mijlocii agricole, o 
schimbarea în felul plantelor cultivate, etc., ar aduce îmbună-: 
tăţiri în situaţia actuală, dar, din toate cercetările făcute de 
specialişti, s'a ajuns la concluzia că pe această cale nu este cu 
putință de a soluţiona problema „presiunii demografice“. 


Producția de aur si argint 

Pentru îmbunătăţirea sistemelor azi folosite în agricultura 
noastră, spre obţinerea unei producții mai mari, mai variate și 
valoroase, se impune o comasare a terenurilor prea mici — 
şi deci și o stăvilire dela orice fărămiţare în viitor, iar de altă 
parte o absolvire a surplusului de populaţie, rămasă astfel fără 
o suprafaţă cultivabilă minimă. Acestea sunt fapte nediscutabile 
şi ele au impus găsirea unei soluțiuni. Industria este aceea care 

în primul rând, prin existenţa ei, dă o nouă ocupaţiune oame- 
nilor disponibili din sectorul rural. 


Pentru aceste motive cât si pentru alte numeroase foloase, 
printre care reamintim doar pe acela de a se ridica dincolo de 
simpli producători de materii prime, rol de căpetenie al colo- 
niilor, toate ţările agricole din centrul Europei au păşit pe calea 
industrializării: Ungaria, Polonia, România, Jugoslavia, Bul- 
garia. 


— Taia de mărfuri peCFR. i 

Cu toate împrejurările adesea neprielnice, cu instabilitatea 
condiţiilor de circulaţie internaţională a bunurilor și cu toate 
greutăţile lipsei unui personal specializat de toate categoriile, 
România stă în fruntea ţărilor, ce au început, odată cu ea, 
acţiunea de industrializare, 

In România, înfăptuirile din ultimii zece ani sunt cu adevărat 
prodigioase. 

Nu intră în cadrul unui atare articol studiul amănunţit a! 

realizărilor fiecărei ramuri industriale si nici a repercusiunilor 
asupra finanţelor publice, asupra orașelor noastre precum si 
acelea din sectorul social. 

In câteva grafice se arată, mai plăcut decât prin tabele cu 
cifre, progresele realizate. In general am căutat că cuprind si 
decada anterioară lui 1930, pentru ca astfel cititorul să poată 
compara mai ușor mersul ascendent al înfăptuirilor dintre 1930 
și 1939. 

Nu este cu putinţă, în timpurile de azi, să cercetăm industria 
noastră de război, unde s'a lucrat foarte mult și cu succese mai 
rapide decât ne-am fi putut aştepta într'un sector de înaltă spe- 
cialitate. 

Pentru citirea graficelor prezentate, atrag atenţiunea cetito- 
rului asupra importanţei pentru economia naţională a micșorării 
importului de mărfuri — firește în primul rând — apoi a 
produselor semifabricate. Interesul nostru este ca, pentru banii 
ce-i trimitem peste hotare, să importăm mărfuri consumabile 

în a căror valoare să fie cuprinsă cât mai puțin mâna de lucru 
şi technicitatea, dacă acestea le putem împlini noi fără ca consu- 
matorul intern să plătească un preţ prea ridicat. O privire 

asupra figurilor relative la industriile: textilă, a pieläriei şi a 
produselor metalurgice, este edificatoare asupra drumului ex- 
trem de interesant si de folositor ce a fost parcurs de noi în 
ultima decadä. l 


Comparând rezultatele generale 1939 față de 1929, se cons- 

tată un spor de 24% la cifra totală a valorii materiilor prime 
folosite, a salariilor plătite și a valorii producţiei (aproape 70 
miliarde lei în 1939), iar numărul oamenilor folosiţi în industrii 
a crescut cu 44%. 


IMPORT oe PRODUSE METALURGICE 1929-39 
BAZA 1929 = 100 


Industria transporturilor, căci și transporturile sunt o indus- 
trie, a făcut și ea progrese mari și este îmbucurător să con- 
statăm că, în aceşti zece ani, industria naţională a putut produce 
și livra căilor noastre ferate 711 locomotive, 222 vagoane auto- 
motoare, 3675 vagoane și 230.000 tone de material de cale 
(șine, etc.). 


13 

Energia stând la baza industriei, creşterea folosirii ei este 
un indiciu al progreselor realizate. Şi în acest sector se constată 
un spor de 124,50% în 1939 faţă de 1929, care dacă totuşi nu 
ridică consumaţia de electricitate pe cap de locuitor decât la 


IMPORT oe TEXTILE 1929-39 

94,81 kilowattore anual faţă de 122,35 kw. în Ungaria şi 
271,46 kw. în Cehoslovacia, totuşi lasă cele mai bune speranţe 
pentru progrese în decada viitoare. 

Constatările făcute sunt așa de frumoase în privinţa pro- 
ducţiei industriei naţionale, încât dacă progresul va continua 

tot așa încă zece ani, vom putea fi siguri că ne-am fortificat 
definitiv pe acest tărâm atât de necesar unui Stat evoluat. 
Pentru păstrarea înfăptuirilor şi continuarea lor, industria na- 
țională are două mari probleme de rezolvat : aceea a creșterii 
concurenţei industriei străine atunci când barierele din ultimi: 
ani vor fi mai puţin eficace și aceea a sporirii potenţialului de 
absorbine al marei mase de consumatori, care este reprezentată 
în tara noastră de micul agricultor şi de locuitorul modest din 
oraşe. Aceasta constitue cea mai tare legătură între industriașul 
român și agricultor și dacă până acum, ocupați de comenzile 
masive ale Statului, conducătorii industriei au dat o atenție 
insuficientă consumatorului naţional, altul decât Statul, de 
acum înainte această preocupare va deveni o chestiune vitală 
pentru industria noastră. 


NICOLAE CARANFIL 


FINANTELE PUBLICE 
DUPA RESTAURATIE 


Restaurația a avut loc în împrejurări cruciale pentru starea 
finanţelor noastre publice. Anul financiar 1930 era primul du- 
pă stabilizarea leului şi, în mod firesc, alcătuirea lui bugetară 
mai era influenţată de credința într'o perspectivă de stabili- 
tate, “după ce riscurile fluctuaţiunilor valutare fuseseră înlătu- 
rate și după ce se lichidase cea mai mare parte din arieratele 
perioadei anterioare stabilizării. Apărarea poziţiei monetei na- 
tionale stăpânea pe deasupra tuturor celorlalte preocupări, ca 
idee diriguitoare de politică economică și financiară. In mod 
vădit, echilibrul bugetar era cheia de boltă a păstrării situaţiei. 
Bugetul pe 1930 se caracteriza prin dispariţia fondurilor pentru 
variaţiuni valutare, printr'un efort de a se lichida și ultimul lot 
de arierate, dar mai cu seamă prin „îndatorirea de a garanta 
stabilitatea monetară realizată cu atâtea sacrificii“, şi a cărei în- 
deplinire trebuia să consacre „echilibrul finanţelor publice”. 

In al doilea rând, ne găsiam într'un moment de răscruce și 
de trecere chiar în materie de previziune economică generală. 
Orientarea politicii financiare a multor ţări mai stăruia încă în 
credinţa că o repriză nu va întârzia să-și deschidă drum. La noi, 
această credinţă era în mod trecător întărită de mersul încasă- 
rilor statului în prima jumătate a anului financiar 1930, căci 
răsfrângerea efector economice ale crizei, în situaţia finanţelor 
noastre, s'a produs începând cu a doua jumătate a anului. 

In al treilea rând, în ciuda previziunilor, cauzele economice 
ale crahului dela New-York deslănţuise în fapt condițiuni de- 


FINANȚELE PUBLICE DUPĂ RESTAURATIE 6717 


presive de durată si adâncime, care — după cum s'a dovedit a- 
poi — au depășit caracteristicile tuturor crizelor economice cu- 
noscute în istorie. În 1930 însă, izbucnirea crizei nu apărea încă 
în lumina ei adevărată, aşa dar ca punct de intersecţie între li- 
nia ascendentă a valorilor și curba lor descendentă. Aceasta din 
pricină că fenomenul mai era încorporat încă seriei efectelor 
deflaţiei, care de câţiva ani producea cunoscute tendinţe depre- 
sive în ţările occidentale ce făcuseră din timp stabilizarea mo- 
netară. 

Dar ceva mai mult : la noi, mai stăruia încă la întocmirea bu- 
getului pe anul 1932 această concepție flaţionistă în explicaţia 
crizei, cu care prilej, ansamblel consecinţelor depreșiunii eco- 
nomice, inclusiv efectele asupra stărilor bugetare, era privit ca 
v manifestare a unor cauze de ordin monetar. Se pleca dela i- 
deea — considerată primordială — că economia suferea, pentru 
că se găsea „în plină perioadă de deflaţie“, ceea ce evident nu 
era tot una cu caracterele și dimensiunile depresiunii economice. 

In realitate, această criză cutropise toate sectoarele vieţii eco- 
nomice și produsese efecte integrale, fiind și de o durată așa de 
mare, încât finanţele primei jumătăţi a decadei restauraţiei au 
devenit, în mod caracteristic, finanţe de criză. Efortul de rein- 
troducere a echilibrului bugetar, care trebuia să fie încă dela 
1930 o piesă de rezistenţă a condiţiunilor de viaţă economică 
create prin reforma stabilizării leului, a suferit această gravă şi 
durabilă întrerupere, pentru a fi reluat cu succes abia după tre- 
cerea anilor de depresiune. Astfel încât, înlăuntrul celor zece 
ani dela Restauraţie, trebue să deosebim două perioade cu ca- 
ractere proprii. 

Prima perioadă se circumscrie între anii 1930 — 1 Aprilie 
1935, încheindu-se cu ultimul buget deficitar ; iar a doua pe- 
rioară durează dela 1 Aprilie 1935 până astăzi. 

In ecor.omia de criză, finuaţele publice au cunoscut repercu- 
siunile adânci ale prăbuşirii preţurilor și venitului national 
sub forma incapacității de plată a statului: deficite bugetare 
arierate ilegale (extrabugetare), incapacitate de plată a cupo- 
nului datoriei publice externe. 

Tendinţele de repriză, care își arată efectele începând cu bu- 

getul 1935/936, nu au redus cu nimic exigenţele politicii finan- 
ciare, întrucât, în această a doua perioadă, necesităţile de finan- 
ţare a pregătirii de război a României s'au agravat treptat, pa- 
ralel cu dezvoltarea tensiunii internaţionale până la starea de 
război actuală. 


de 


La începutul anului 1930, politica noastră financiară era în- 
drumată de ideea realizării echilibrului bugetar. Aceasta însă 
nu numai ca o condiţie de normalizare a vieţii economice prin 
crearea unor garanţii de stabilitate monetară, ci şi ca ambianţă 
necesară pentru consolidarea statului prin utilarea lui în toate 
direcţiile principale : „nu mai poate fi întârziată începerea 
unui program de echipare socială, culturală și militară“, se 
preciza în expunerea de motive a bugetului pe 1930. Se între- 
vedea, ca singură posibilitate de realizare a unui astfel de pro- 
gram, apelul la mijloacele financiare proprii: ,,..echiparea 
noastră socială, culturală şi militară nu o vom realiza decât 
dacă vom intra în era bugetelor real excedentare. Cei ce cred 
că aceste nevoi pot fi implinite prin împrumuturi externe, se 
înșală. Numai prin mijloace proprii, prin excedente bugetare, 
ne vom echipa. De aceea, preocuparea noastră financiară tre- 
bue să fie să realizăm excedente bugetare“ (Ibidem). 

Dar la începutul celei de a doua Jumàatati a anului bugetar, 
nivelul încasărilor începe să scadă. Bugetul anului 1931 trebue 
să se alcătuiască după ideea că „dificultăţi“ neprevăzute arată 
câ „stagnarea vieții economice tinde să se prelungească în 
1931“ (!), previziune din care nasc îndoeli cu privire la „posi- 
bilitatea reală de echilibrare“ a bugetului, în toiul unei crize de 
care suferea „întreaga economie mondială“. Statul se găsea în 
situația de „a trebui să renunţe la o serie de acţiuni și iniţiative 
utile“, prin urmare la întreg programul de echipare, de care 
fusese vorba cu un an înainte. Suntem „departe de anii buni“ ; 
se reduc cheltuelile statului nu numai la întocmirea bugetului, 
ci ca și în cursul anului 1931, printr'o rectificare a lui, căutân- 
du-se a se menţine în limita încasărilor efective. Acest buget 
dă cu toate acestea cel mai mare deficit. Bugetul pe 1932 este 
înfățișat însă ca „începutul seriei bugetelor de normalizare“, 

rămânând să avem un buget normal în toată puterea cuvântului 
„atunci când viaţa economică se va normaliza și ea“. 


Cu anul financiar 1933/34, începe să se vadă că politica de 
compresiune bugetară nu a dat decât în parte roade, de vreme 
ce în mare măsură ea a fost un regim de eludare a nevoilor 
publice cu caracter imperios, nevoi care s'au auto-satisfăcut, 
dând naștere la o massă de creanţe ilegale, a căror lichidare 
statul nu era în stare să o facă din veniturile curente. Expe- 
dientul recipiselor de depozit provizoriu era o dovadă. 


Se recunoaște din nou „comandamentul suprem“ al politicii 
noastre bugetare, care trebuia să fie restaurarea echilibrului 
bugetar. O revizuire a legislaţiei fiscale în scopul unei mai 
bune împliniri a drepturilor statului și o nouă organizare și 
încadrare a aparatului fiscal erau menite să constitue mijloace 
de acţiune în vederea satisfacerii acestui tel. Începe procesul 
de lichidare a pasivului financiar al anilor trecuţi, care va con- 
tinua în anul 1936/37. Deficitul acestui buget este mai redus. 


Bugetul pe anul 1934/35 se alcătuește tot în cadrul idealului 
de echilibru bugetar. Cu toate acestea, nici acest buget nu reu- 
şește să înlăture deficitul, care înregistrează o scădere relativ 
mică. Ele este însoţit însă de două formule care nu fuseseră prac- 
ucate în' anii finaciari anteriori. Şi anume : a) ieftenirea cos- 
tului nevoilor publice prin simplificarea organului de stat, 
ideea fiind exprimală în acest fel : „Suntem deci nevoiţi să pro- 
cedăm la un examen concret și actual al așezămintelor statului 
nostru și să revizuim întreaga organizaţie de stat, simplifi- 
când-o și stabilind cheltuelile la nivelul încasărilor posibile“ ; 
„„„Ssituaţia generală economică a ţării ne cere să restrângem 
aparatul de stat“ ; b) a doua formulă apărea ca o soluţie de 
bază în problema generală a raporturilor dintre stat și viaţa 
economică. Fa readucea în viaţa publică o concepţie întrupată 
în practicile liberalismului economic, în cadrul căreia statul 
român nu avea acum decât să restrângă influenţa sa, pentru a 
nu mai încălca graniţa cconomiei private, lăsându-i cât mai 
multă libertate de mișcare. 

Expunerea de motive a acestui buget arată că „cel mai 
eficace protecţionism social este cel care se mulțumește să nu 

descurajeze initiativele individuale şi lasă mai multă libertate 
şi spontaneitate vieţii economice private“. De aici „o reducere 
a atribuţiunilor statului“, precum și o serie de degrevări fiscale 
cu scopul de a se descătușa viaţa economică, ceea ce ar fi trebuit 
în mod logic să aducă pe piaţă înviorare, din care să profite la 
rândul lui si statul. 

In chip firesc, atribuţiunile statului nu au putut fi reduse; 
concepţia aceasta liberal-economică nu a putut fi propriu zis 
aplicată în politica noastră economică, iar degrevările fiscale 
au contribuit și ele la deficitul acestui buget. Pe o piaţă eco- 
numică zdruncinată și descurajată de ani de criză, de nesigu- 
ranţă pentru capitaluri, cu creditul îngheţat, și sufocată de o 
masă de creanţe nelichidate asupra statului, politica fiscală nu 
ar fi putut în nici un caz, prin ea însăși, să constitue un stimulent 
real al reluării unui ritm ascendent. Ea trebuia să fie părăsită. 
Este ceea ce s'a făcut la bugetul pe 1935/36. In adevăr, cu anul 
1934/35 se încheie situaţia finanţelor publice de criză cu un ul- 
tim deficit bugetar. 

Imaginea acestei întregi evoluţii se poate dobândi dintr'o 
privire asupra datelor de mai jos, referitoare la evoluţia indi- 
celui general al preţurilor de gros, a venitului naţional, a înca- 


sărilor statului și a deficitelor bugetare între anii 1930 — şi 
1934/35. 
În n a Ra n Ri i ii adana ii 
Indicele gl, | Venitul național iu aa 2 72 
Anii jal prețurilor} (în miliarde lei) || , Anii a Incasări Deiicite 
de gros 1) 2) financiari! bugetare | bugetare 
1929 100,0 313,6 — — — 
1930 18,4 265,1 1930 31,155,2 3,8131 
1931 60,2 2141 1931 21,113,1 9,555,6 
1932 54,0 118,5 1932/33 23,007,6 5,111,6 
1933 52,3 178,7 1933/34 18.364,3 3.612,5 
1934 52,4 189,4 1934/35 18,801,6 2,820,0 


* 


A doua perioadă începe de fapt sub auspiciile unei situaţii fi- 


1) Datele Asociaţiei româneşti pentru studiul conijuncturii, 
2) După A, Şerbulescu, în Independenţa Economică, Nr, 1/1938, 

nanciare greoaie prin lestul gestiunii financiare a anilor de de- 
presiune economică. 

Inceputul acestei perioade este însă marcat de schimbări 
esenţiale în politica noastră financiară, faţă de concepţiile care 
au însoţit finalul evoluţiei financiare a celei dintâi perioade. 

Fără a slăbi politica de economii și de supraveghere a chel- 
tuelilor pe care, de altminteri, duritatea evenimentelor anilor 
financiari precedenţi nu a făcut decât să o întărească, — se 
părăsește concepţia inoportună a degresiunii fiscale. Se recu- 
noaste că în bună parte capacitatea de plată a statului decurge 
din lapiul că statutului nu i se crează suficiente izvoare de ve- 
nituri; se aduc bugetului asiete noi și se extinde asieta unora 
dintre impozitele în fiinţă, realizându-se astfel condiţia unor 
încasări mai apropiate de nivelul real al nevoilor statului. Cu 
alte cuvinte, s'a încercat efectiv crearea unei baze pe care să 
se poată sprijini principiul echilibrului bugetar, atât de mult 
reclamat. Această politică a dat putinţa să se formeze și con- 
vingerea oportunității „unui efort naţional imediat pentru înar- 
marea țării”, aducându-se, prin crearea bugetului special al 
fondului apărării naţionale, cea dintâi alocaţiune cu caracter 
recurent programului de finanţare a înzestrării militare. Bu- 
getul acesta urmărea de astă dată echilibrul bugetar cu mijloace 
noi, înfățișa un regim de constantă dotare a fondului de în- 
armare. Odată cu el, se realiza ultima fază de lichidare a sarci- 
nilor financiare ale trecutului. 

Este adevărat că noul regim bugetar s'a grefat și pe o ten- 
dinţă de revenire a nivelului preţurilor. In adevăr, indicele 
general al preţurilor de gros înregistrează o creștere chiar în 
1935, trecând dela 52,4 la 60, și urmând apoi să crească treptat. 
Astfel : în 1936 el este 68,2; în 1937 = 78,2 în 1938 = 78,3; 
iar 1999 = 87,6. El atinge în luna Decemvrie a anului 1939 
cifra de 104,3, (datele Asociaţiei Române pentru studiul con- 
juncturii). lar în ce privește venitul naţional, dela 189,4 mi- 
liarde lei în 1934, el trece la 201,8 miliarde în 1935 şi la 241,3 
miliarde (cifră provizorie) în 1936 (A. Șerbulescu: ibidem). 
Deși în lipsă de date, este de presupus că tendinţa s'a menţinut 
ir. anii următori. 

Bugetul pe 1935/36 este primul buget fără deficit. 

Bugetul anului următor 1936/37 se încheie în cadrul aceleeasi 
concepţii de politică financiară, asigurându-i-se resurse sufi- 
ciente pentru a se înlătura riscurile nerealizării echilibrului, 
prin efectul slăbiciunii efortului fiscal. Mai stărue încă amin- 
trea anilor de criză : „Aşa cum îl putem obţine azi, echilibrul 
bugetar este fragil“ (v. Expunerea). Totuşi, acest buget se în- 
cheie cu excedent. Echilibrul bugetar începe să aibă astfel un 
oarecare trecut. De aceea, bugetul anului 1937/38 se prezintă 
„cu deplină încredere, deoarece experienţa făcută în ultimii doi 
ani financiari în care executarea bugetului statului se închei= 
fără deficit, ne dă asigurarea că evaluarea cumpătată a veni- 
turilor pentru exerciţiul care începe la 1 Aprilie 1937 nu va fi 
desminţită de fapte“. Şi apoi: „,...începând cu exerciţiul 1935/35, 
seria bugetelor deficitare poate fi considerată ca sfârşită. 
După un an, expunerea de motive a bugetului pe 1938/39 arată 
că în adevăr: „bugetul anului care se termină este încă un 
buget echilibrat“. Ideea de echilibru bugetar a primit în cursul 
anului 1938 o consacrare prin experienţa a trei bugete nedefi- 
citare, dar și o legitimitate nouă din punct de vedere al buzelur 
politice ale finanţelor de; stat prin reorganizarea întregii vieţi 
publice în cadrul Constituţiei din Februarie 1938. La bugetul 
pc 1938, se mărturisește acest nou contact în următoarele cu- 
vinte : „socotim că perseverenţa în această politică de echilibru 
bugetar e un punct de reazim, neapărat necesar, pentru opera 
de redresare economică și morală care începe sub semnul noului 
aşezământ constituţional“. 

Următoarele două bugete — 1939/40 şi 1940/41 — urmăresc 
intr'adevăr consolidarea acestei politici, cu atât mai mult cu 
cât exigenţele pregătirii financiare pentru un război defensiv 
au continuat să crească an cu an 1), 


1) După terminarea acestui articol, D-1 Ministru al finanțelor a făcut 
expozeul asupra execulării bugetului pe 1939—40, D-sa a arătat că bugetul 
acesta a dat cel mai mare excedent din „ultimii zece ani”, înfățişând urmă- 
toarea situație a excedentelor bugetare în a doua perioadă a decadei Res- 
tauraţiei ; 


193516. . . . 190 milioane lei 
1936/7. . . . 1,047 n " 
1937/8.... 547 " n 
193£/9 , a . , 1,330 s " 
1939/40. © © , 3.148 " n 

In adevăr, alocațiunile destinate acoperirii cheltuielilor pen- 
tru apărarea națională au crescut necontenit. Este de ajuns sà 
urmärim prevederile bugetului Fondului Apärärii Naționale 
pentru a ne cònvinge de acest lucru, 


REEE 
Buget F, A, N, 
Exerceițiile t Pe A 

Prevederi 
1935/36 +. p ue e. ei cioaca ceai s 2,000,0 
1936/3Ts vs ea, e aaa AU 2 ua. 9 Ye W 2,600,0 
193738, v ç sus w kl aE SI ea w E W 2,750,0 
1938/39: ca; o e iona ez ai at 00 ceia Ye dare 4,000,0 
1939/40. + + e e o e o s 0 ° ° o ° .. 6,000,0 
1940/41, oos . S e + e ç + + sooo 12,000,0 


Dacă la aceste alocatiuni adăogăm prima tranșă importantă 
de 2 miliarde lei din împrumutul de înzestrare 44% 1934, 
alocaţiunile fondurilor aerului și marinei, precum si toate credi- 
tele extraordinare cu acoperire specială, pentru înzestrare, acor- 
date în decursul acestor ultimi ani (și fără bugetele ordinare 
ale departamentelor militare), dobândim o sumă în jurul cifrei 
de cincizeci miliarde lei, ceea ce reprezintă un efort financiar 
cu totul remarcabil, pentru o ţară săracă în capital mobiliar și 
abia ieșită dintr'o stare de depresiune, de proporţii mai mari 
decât toate crizele cunoscute în istoria economică. 

In sfârşit la aceasta mai trebue să adăogăm rezultatul stră- 
lucit al ultimei emisiuni de bonuri de înzestrare, ce depăşeşte 
suma de treisprezece miliarde lei, rezultat care nu este numai 
o dovadă a bunelor stări în finanţele noastre publice și a cre- 
ditului de care statul se bucură pe piaţă, dar şi o manifestare 
concretă a unei conştiinţe naţionale veghietoare în faţa primej- 
diilor din afară. 

Telul apărării naţionale a devenit astăzi directiva primor- 
dială a politicii noastre financiare. Faptul ne apare într'o formă 
pronunţată la bugetul pe 1939/40 : „Evenimentele de ordin ex- 
terior — care se desfășoară chiar la graniţele noastre — în- 
deamnă preocupările cele mai de seamă ale acţiunii de guver- 

nare spre problema cardinală a înzestrării si apărării naţio- 
nale“ (Expunere de motive). 


z: 


Acest ultim buget ilustreazá hotàrirea dárzá cu care se ma- 
nifestă voinţa de apărare a fiinţei statului, sub o conducere 
unitară, urmare firească şi de adâncă semnificaţie istorică a 
Restauraţiei. Cerbicia politicii noastre de rezistență naţională 
şi-a arătat cu deosebire bunele ei rezultate, sub forma acestei 
capacităţi de finanţare a pregătirii războiului de apărare. 

Decada Restauraţiei nu poate fi mai bine apreciată din punct 
de vedere al finanţelor publice decât în lumina celor douăzeci 
de ani ce laolaltă au trecut dela încheierea păcii. 


Prima decadă a suferit de pe urma dezechilibrului economic 
şi financiar, ca efect al războiului. A doua decadă a cunoscut 
dezechilibrul economic al celei mai mari crize, pentru ca, în a 
doua jumătate a ei, să fie supusă unor apăsătoare exigenţe ale 
etapelor succesive ale războiului în curs de desfășurare. 


Prima decadă a beneficiat însă de o epocă înfloritoare din 
punct de vedere financiar. A fost o perioadă de creștere de 
preţuri și de intrări abundente în tezaurul public. Cu toate 
acestea, politica așa numită „de consolidare“ naţională pe toate 
tărâmurile nu a isbutit să înlăture dezordinea din gestiunea 
finanţelor statului (v. Eugen Demetrescu : Deficienţă bugetară 
în Revista Fundațiilor Regale, 1936). Am putea spune că deze- 
chilibrul economic și financiar al războiului a fost o experienţă 
din care nu am învăţat prea mult pentru ţara și statul nostru. 


Dezechilibrul economic din a doua decadă și necesităţile im- 
perioase ale pregătirii de război au fost însă, dela Restauraţie 
încoace, o școală aspră, dar cu deosebire instructivă și fecundă, 
în domeniul finanţelor noastre publice. 


Abia acum se face cu adevărat operă de consolidare. Ahia 
acum se organizează aparatul financiar al statului în condiţii 
care să poată asigura o normală executare bugetară pentru 
finanţarea tuturor nevoilor publice (1933). Abia acum se aduce 
o definitivă lichidare a pasivului financiar al trecutului. Si- 
tuaţia finanţelor statului evoluează mână în mână cu procesul 

de organizare și consolidare a tuturor resorturilor conducerii 
publice. Statului i se crează cuvenitele izvoare de venituri ; 
controlul gestiunii devine acum o realitate. Ordinea în cheltueli 
instaurată în cursul acestei perioade constitue un regim de care 
statul român nu s'a putut bucura mai înainte. Echilibrul bu- 
getar asigură o bază serioasă pentru efortul financiar al pre- 
gătirii apărării naţionale. Căci în această perioadă sa putut 
înfăptui programul echipării militare a ţării, îmbrăţişându-se 
un plan de înzestrare după măsura cerinţelor războiului mo- 
dern. 

Astăzi, statul român este financiarmente puternic ; la zece ani 
dela Reslauraţie, finanţele publice ale României sunt restaurate 
“şi consolidate, asigurând astfel potenţialul de apărare a [i:nţei 
noastre naţionale. 


EUGEN DEMETRESCU 


ŞTIINTELE POZITIVE 
(1930—1940) 


Viaţa științifică apare în România mult mai târziu decât în 
statele Europei occidentale. 

Principatele care aveau să dea naștere mai târziu regatului 
României îşi afirmă existenţa ca unitate politică abia în a doua 
jumătate a veacului al XIII-lea și începutul veacului al 
XIV-lea. . i 

Aceasta înseamnă o diferenţă de fază de câteva sute de ani 
faţă de statele occidentale ale Europei, diferenţă care, se înţe- 
lege, urmează „coeteris paribus“ să se resimtă în toate manifes- 
tările ulterioare ale noilor formaţiuni. 

Mai mult încă, viaţa de independenţă spirituală si politică în 
Principatele Românești nu capătă consistenţă decât după 1877, 
adică după războiul de neatârnare, asa că numai în ultimele 
decenii a putut fi vorba, la noi, de o preocupare științifică, 

Cu toată vrăjmășia vremurilor, se constată totuși în Princi- 
patele Române, Moldova și Muntenia, încă de prin veacul al 
XVI, începuturi de manifestări culturale, sub impulsul câte unei 
personalităţi de seamă, care răsărea în mod spontan în mijlocul 
atmosferei de carenţă intelectuală, Așa, în anul 1561, Despot 
Heraclid Vodă înfiinţează o „Academie de studii științifice“ la 
Cotnari, lângă lași. Este prima Academie românească de care 
are cunoștință istoria. In această Academie se dă o atenţie deo- 
sebită studiului științelor matematice, pentru predarea cărora 
este însărcinat un matematician de seamă, Rheticus. Mai târ- 
ziu, la 1640, domnitorul Moldovei Vasile Lupu înfiinţează o 
Academie la lași, la luminile căreia se poate spune că s'a cul- 
tivat învățatul român Spărarul Nicolae Milescu, acela pe care-l 

găsim mai târziu ca refugiat politic in Rusia, jucând un mare rol 
politic si cultural la Curtea ţarului tuturor Rușilor. La 1678 
Stolnicul Constantin Cantacuzino, ajutat de fratele său Șerban 
Cantacuzino, domnitorul Munteniei pe acea vreme, înfiinţează 
o Academie la Bucureşti. 

Din nefericire aceste instituţiuni au viaţă scurtă. Ele dispar 
rând pe rând sub apăsarea altor preocupări ale momentului și 
în lipsa unei atmosfere în principate. 

In veacul următor, sub îngrijirea unui domnitor învăţat, Ni- 
colae Mavrocordat, se înfiinţează, întâi la Iași (1714), apoi la 
Bucureşti (1716), câte o nouă Academie. Tot cam pe atunci a- 
pare si impozanta dar enigmatica personalitate a lui Dimitrie 
Cantemir, care a fost pentru scurtă vreme domnitorul Moldo- 
vei. Un adevărat erudit al timpului, membru al Academiilor 
din Petersburg şi din Berlin, Cantemir avea pe lângă preocu- 
pările sale istorice, care i-au adus faima europeană, și o cul- 
tură ştiinţifică serioasă. El avea o specială predilecție pentru 
științele matematice. 

In veacul al XIX, o seamă de tineri își iau drumul, sub în- 
demnul domnitorilor, spre occident pentru învăţătură. Aceștia 
apoi formează armătura rezistentă intelectuală, care cu toate 
vicisitudinile a putut protege crearea unui fir continuu cu cul- 
turalizare până în timpurile noastre. 

Instituţiile de învăţământ ştiinţific au la inceput un caracter 
didactic în vederea unor aplicaţiuni de primă necesitate. Așa 
sunt cele două școli celebre, înfiinţate una la lași de G. Asachi 
(1818), alta la Bucureşti sub conducerea lui Gh. Lazăr (1824), 
unde se predau mai cu seamă cunoştinţe elementare de mäsu- 
rare a terenului. 

Primele cercetări cu caracter ştiinţific apar după 1830 în Mol- 
dova, unde „Cercul de lectură dela Iaşi“, transformat în „So- 
cietatea de medici și naturaliști“ (1833), dă îndemn spre muncă 
ştiinţifică. Ele privesc fauna, flora si bogăţiile minerale ale 
ţării. 

Odată cu înfiinţarea celor două universităţi românești, — a 
aceleia dela Iași (1860) și a aceleia dela Bucureşti (1864) —, în 
văţământul ştiinţific devine ceva mai sistematic. Cercetările 
grupate pe laboratoare încep a fi din ce în ce mai numeroase 


688 REVISTA FUNDATIILOR REGALE 


şi mai interesante, iar contactul muncitorilor intelectuali din Ro- 
mânia cu mişcarea științifică din alte centre incepe a fi din ce 
în ce mai intim. 

In prezent, mai toate instituţiile de cercetare științifică sunt 
anexe ale marilor aşezăminte de învăţământ (4 universități, 3 
şcoli politehnice, 2 academii de comerţ). Fac excepţie : Institu- 
tu? Geologic al României, care are o veche existenţă proprie mo- 
tivată prin importanţa cercetărilor în legătură cu bogăţiile mi- 
nerale ale ţării, si Institutul de cercetări științifice „Regele Ca- 
rol II“ din Cluj, care se află în curs de organizare. 


ŞTIINŢELE MATEMATICE 
(1930—1940) 


Activitatea științifică matematică din România nu prezintă 
caracterul celor occidentale, al unor școli în jurul unui grup de 
idei. Cu rare excepţii, ştiinţa românească s'a desfășurat pe com- 
partimente individuale. Invăţaţii noștri, cei mai mulţi formaţi la 
luminile occidentului european, au găsit în ţară un mediu neomo- 
gen și în general neprielnic pentru fecundarea sforţărilor și în- 
sușirilor lor ştiinţifice. Însăși universităţile, adică instituţiile in- 
dicate prin menirea lor să cultive știința, s'au mărginit, în cea 
mai mare parte, la rolul modest de a forma profesioniști, nu oa- 
meni de știință. 

De altfel, dificultățile materiale legate de vitregia vremurilor 
zu fost o piedică serivasă în calea dezvoltării noastre științifice. 
Atmosfera de labilitate politică în care s'au desfăşurat relaţiu- 
nile între ţări, în ultima decadă, nu putea îngădui bugetului 
oficial al statului o generozitate prea accentuată faţă de cer- 
cetarea științifică. Dimpotrivă, de câte ori a fost nevoe de o tre- 
cere de sumă bugetară spre capitolul apărării naţionale, cer- 
cetarea științifică si laboratoarele au fost cele dintâi sacrificate. 

Totuși există începuturi interesante de coagulare matematică 
în jurul câtorva nuclee. In această ordine de idei trebue men- 
tionat în primul rând personalitatea științifică a lui D. Pom- 
peiu care prin darul său de a arunca în arenă chestiuni fecunde 
şi de o reală atracţie, a creat în jusu-i o atmosferă ce domină 
și azi producția matematică română. Se poate spune că intere- 

santul cuib matematic dela Cluj este in mare parte opera aces- 
tui distins profesor. De asemeni, Traian Lalescu a dat naştere 
unei mișcări fecunde prin entuziasta și inspirata sa activitate în 
domeniul ecuaţiilor integrale. Gh. Țifeica şi-a asigurat în jurul 
preocupărilor sale de geometrie o pleiadă de tineri, oameni de 
știință, care continuă și azi să-i dezvolte ideile. Al. Myller 
la Iași a știut să deștepte interesul pentru un grup de lu- 
crări în domeniul geometriei diferenţiale. In fine, un început 
de școală poate fi semnalat în chestiunile de mecanică, în spe- 
cial de hidrodinamică, în jurul activităţii lui U. Vâlcovici. 

Mărginindu-ne numai la producţia ultimului deceniu, vom 
înşira lucrările mai caracteristice ale matematicienilor români 
în ordinea pe case ar indica-o conţinutul lor clasificat în sensul 
unei idei „comtiene“, dela simplu la compus. 

Gr. Moisil s'a ocupat în timpul din urmă de logistică, afir- 
mând autonomia gândirii matematice cu tendințe de pan- 
matematism. Elevul său, E. G. Mihăilescu, urmând desfășura- 
rea ideii mai departe, examinează în de-amănunt conţinutul 
simboalelor echivalenţei și negaţiei. D. Barbilian se ocupă de 
exiomatica matematicei în sensul lucrărilor recente ale lui Da- 
vid Hilbert. Tot D. Barbilian porneşte dela o problemă ele- 
mentară a lui Pompeiu relativ 'la proprietatea triunghiului e- 
chilateral, pentru a adânci fundamentele ei axiomalice. 

In domeniul teoriei numerelor, D, Barbilian încearcă să dea 
o geometrizare a algebrelor. Th. Angheluţă se ocupă de o teo- 
remă a lui Hurwitz asupra modulelor rădăcinilor unei ecuaţii 
algebrice, dând o interesantă generalizare. T. Popovici, A. An- 
gelescu, P. Sergescu, M. Ghermănescu, N. Ciorănescu şi alţii 
prezintă diverse lucrări aparţinând aceluiași domeniu. În capi- 
tolul teoriei ansamblurilor T, Popovici introduce o nouă func- 
ţiune, ajungând astfel la niste inegalităţi analoage cu acelea ale 
lui Markoff şi S. Bernstein. 

D. Pompeiu se întreabă dacă, pentru polinoamele de grad 
inferior unui număr, formula clasică a mediei nu poate să 
obţină o preciziune în domeniul în care se găsește variabila in- 
dependentă. N. Theodorescu plecând dela noţiunea de derivată 
areolară introdusă de D. Pompeiu se ocupă de derivata unci 
funcțiuni de ansamblu si de derivata exterioară a lui Cartan. 


14 

Gr. Moisil dă o extindere notiunei de funcţiune analit'că la 
spațiile cu mai multe dimensiuni. O. Onicescu introduce noţiu- 
nea de funcţiune holotopă caracterizată printr'un iacobian pozi- 
tiv întrun anumit domeniu. N. Ciorănescu găseşte un algoritm 
pentru desvoltarea unei funcțiuni de funcțiuni ajungând astfel 
la o extindere a unei noţiuni date de E. Landau. Al. Ghica dă e 
dezvoltare în serie de funcţii raţionale ortobonate de-a-lungul 
frontierei. Călugăreanu studiază legătura între proprietăţile u- 
nor anumite funcțiuni si coeficienţii dezvoltării ei în serie Tay- 
lor. Gh. Țiţeica stabileşte legătura între curburile a două curbe 
între care există o transformare conformă, demonstrând că lo- 
cul centrelor de curbă ce corespund pe calea aceasta unei anu- 
mite curbe într'un punct, este o conică. 


In topologia funcţiunilor analitice, S. Stoilow are o serie de 
lucrări, precum si o monografie de ansamblu pubiicată în co- 
lecţia Borel. 


In domeniul ecuaţiilor diferenţiale trebuesc citate lucrările 
lui G. Urânceanu asupra ecuaţiilor lui Pfaff, apărute în ultimul 
deceniu. În altă ordine de idei, Vrânceanu arată că se pot geo- 
metriza ecuaţiile cu derivate parţiale cu caracteristici distincte. 


S'au mai ocupat de aceeaşi chestiune N. Theodorescu și Sc. Pe- 
trescu. Miron Nicolescu se ocupă de problema lui Dirichlet 
pentru unghiurile comensurabile cu x, iar N. Ciorănescu gene- 
ralizează problema clasică a lui Dirichlet. De funcțiunile poli- 
armonice se ocupă aproape simultan Miron Nicolescu, M. Gher- 
mănescu şi N. Ciorănescu. Sub imperiul ideilor lui Pompei o 
serie de matematiciani: M. Ghermănescu, T. Popovici, R. 
Racliș se ocupă de ecuaţii cu diferenţe finite. In calculul pro- 
bablităţilor, Gh. Mihoc demonstrează că un lanţ Markoff va- 
riabil se supune legilor limită ale lui Laplace. El determină 
legile pentru un lanţ simplu stabilind ecuaţii cu diferenţe finite, 
corespunzătoare. i , 

In geometrie, D. Barbihan găseşte criterii de recunoaştere a 
unei anumite forme binare bazat pe un principiu de transfor- 
mare al lui Hesse și Klein. In geometria diferenţială, urmărind 
ideile lui Al. Myller, I. Popa studiază geometria centro-afină 
iperbolică şi parabolică, punând în evidenţă curbele T ale lui 

Titeica. Al. Pantazi se ocupă de proprietăţile diferențiale pro- 
iective ale familiilor de suprafeţe, bazându-se pe metoda repe- 
iului mobil a lui Cartan. 

In Mecanica raţională. U. Uâicovici generalizează teoremele 
universale. R. Woinarosky, un elev al lui U. Vâlcovici, studiază 
relaţiile dintre anumite suprafeţe riglate în mișcarea unui solid. 
In teoria flurdelor, U. Vălcovici stabileşte o teoremă generală 
asupra forţelor ce se exercită din partea fluidului asupra soli- 
dului, fie că solidul e fix şi fluidul are o mişcare de translație 
la infinit, fie că solidul e fixat la infinit iar solidul are mişcarea 
în sens invers. Caius Jacob, ocupându-se de mișcarea discon- 
tinuă a lichidelor, ajunge la anumite rezultate interesante 
privind condiţiile la limită. In teoria relativităţii, G. Vrânceanu 
încearcă o nouă teorie unitară a câmpurilor gravitaționale și 
electro-magnetice, presupunând existenţa unei varietăţi neolo- 
nome cu patru dimensiuni total geodezică. In mecanica ce- 
rească, C. Drâmbă se ocupă de problema restrânsă a celor trei 
corpuri, iar C. Popovici caută a stabili o majorantă în legătură 
cu vârsta soarelui. In mecanica aplicată s'au publicat o serie de 
lucrări interesante de ; Ionescu, G. Filipescu, D. Germani, C. 
Theodorescu, Cr. Mateescu, M. Hanganu, A. Beles, C. Bor- 
neanu, St. Nadaşan, P. Andronescu şi alţii. In hidrodinamica 
aplicată, E. Carafoli s'a ocupat de studiul profilelor de aviaţie. 

Incheind capitolul asupra dezvoltării științelor matematice, 
trebue să menţionăm rolul fericit pe care l-au jucat societăţile 
matematice în promovarea muncii ştiinţifice. In toate centrele 
universitare există de multă vreme societăţi academice, care ţin 
ședințe regulate de comunicări. În cadrul loc activează un 
tineret dornic de muncă, mulţumită căruia se poate vorbi de o 
atmosferă matematică în tara noastră. 


FIZICA 


In mecanica quantică T. Plăcințeanu se ocupă de ecuaţia lui 
Schrödinger pentru un punct material de massă variabilă. .4. 
Proca publică o serie de lucrări în legătură cu ecuația relativistă 
a lui Dirac, ajungând la rezultate care, publicate din 1936, se 
arată de o importanță covârșitoare în fizica modernă. Renun- 

tánd la ipoteza lui Dirac, că densitatea de Sarcină electrică 
trebue să aibă un semn constant, caută să construiască o ecuaţie 
relativistic invariantă care să nu mai aibă dificultăţi nive- 
lelor de energie negativă. Ecuațiile lui Proca descriu cel mai 
bine electronii grei prevăzuţi de Yukawa și găsiţi experimental. 
Multe alte chestiuni din fizica corpusculelor elementare sunt 
reprezentate mai bine prin aceste ecuaţii. Numeroși cercetători. 
teoreticieni lucrează actualmente după acest model. 

In electricitate St. Procopiu se ocupă de potenţiale electroci- 
netice, N. Vasilescu-Karpen lucrează în conductibilitatea elec- 
trolitelor şi forţa electromotrice a pilelor. In magnetism, Sf. 
Procopiu studiază magnetizarea substanţelor feromagnetice în 
câmpuri alternative și, în colaborare cu Al. Florescu, influenţa 
unui câmp alternativ asupra magnetismului remanent. 

E. Bădărău în laboratorul Universităţii din Cernăuţi şi din 
București a întemeiat un început de școală românească în des- 
cărcările în gaze. In timpul din urmă el a studiat influenţa sar- 
cinilor electrice depuse pe pereţii tuburilor asupra potenţialului 
disruptiv. Sub direcţiunea sa, H. Mayer (Cernăuţi) publică o 
serie de lucrări studiind distribuţia în direcţia razelor mole- 
culare. 7. Câmpan studiază repartiţia curentului electric la ca- 
todul unui tub de descărcare. Grigorovici în descărcările în vapo- 
rii de mercur găsește foarte mici valori pentru randamentul ex- 
tracţiei de electroni la ciocnirea ionilor pozitivi cu catodul. T. O. 
Ionescu şi colaboratorii săi fac o serie de cercetări asupra ga- 
zelor ionizate, a propagării undelor electrice scurte cu aplicaţii 
la studiul ionosferei. 

In optică, G. Atanasiu dă un studiu amănunţit de efecte 
fotovoltaice. Sălceanu, în teza sa de doctorat, studiază birefri- 
genţa şi polarizaţia rotatorie magnetică la unele substanţe 
organice topite. Laboratorul de optică din Bucureşti posedă un 
spectrograf de mare dimensiune pentru U. V. construit de A. 
Ionescu, cu care s'au făcut o serie de studii de spectre mole- 
culare. Waherniac cercetează banda de absorbţie OH si modi- 
ficările ei în funcţie de diferiţi factori chimici si fizici. R. Țițeica 
prezintă rezultatele sale relative la bandele de absorbţie în in- 
fraroșu si trage concluziuni cu pirvire la configuraţiile mole- 
culare şi la natura forţelor ce leagă atomii dintr'o moleculă- 

Dârcă Galàteanu studiază de asemenea absorbţia în infraroșu 
diferite molecule organice. D. Șiefănescu dă un bogat material 
referitor la absorbţia și fluorescenţa moleculelor organice cu 
duble legături conjugate şi influenţa substituenţilor asupra spec- 
trelor emise (școala creată în jurul laboratorului de Chimie 
fizică din Cluj a lui Dan Rădulescu). 

In spectrul Raman, Horia Hulubei dă în special rezultatele 
asupra spectrului apei obţinut cu montaje practice și puternice 
propuse de el. In domeniul razelor X semnalăm numeroase 
publicaţiuni ale lui Horia Hulubei : studii în special de spec- 
troscopie a razelor X făcute cu ajutorul metodelor de focalizare; 
o seamă de studii asupra emisiunilor de quadripoli de [inii spec- 
trale la elemente care încă nu putuseră fi studiate până acum ; 
spectre de raze X ale gazelor rare ikrypton, xenon); spectre de 
raze X la elemente grele si necunoscute ca : spectrul L complet 
al Radiumului, spectrul L al Poloniumului, etc. ; studii de emi- 
siuni proprii ale substanţelor radioactive ; metode noi în studiul 
spectroscopic al razelor X şi Y ; detectarea deformărilor rete: 
lelor cristaline sub influenţa câmpurilor electrice ; studiul efec- 
tului Compton multiplu, pus astfel pentru prima oară în evi- 
denţă ; experienţe dovedind prezenţa în natură a unui isotop 
stabil caracterizând elementul 87 (MI); proba existenţei în na- 
tură a elementului transuranian g 3 (Sg), bănuind o transfor- 
mare încă necunoscută până acum în filiațiunea emanaţiei de 
radiu, care ar duce si la elementul încă necunoscut până acum 
85. Joana Mănescu prezintă un studiu de spectru de absorbţie 
prin raze X obţinute prin metodele de localizare. Vencov reia 
studiul hidrogenului cu ajutorul razeior electronice de diferite 
energii. Precizează că sub 18 volţi prezenţa hidrogenului ato- 
mic e neglijabilă și că la energii mai mari molecula de hidrogen 
se disociază într'un atom neutru un ion pozitiv şi un electron. 
G. Manu dă un studiu în amănunt asupra absorbției în 
materie a particulelor œ și a relaţiei între parcursul şi e- 
nergia acestor particole. De asemeni determină experimen- 
tal energia medie de ionizare, caracteristică materialului 
absorbant, arătând că ea depinde aproape linear de nu- 
mărul atomic. Tabelele sale de relație între parcurs şi ener- 
gie servesc astăzi curent în studiile moderne de reacţiuni 

nucleare. Rezultatele experimentale sunt confirmate de teoriz 
quantică a lui Bethe. Șerban Titeica dă un studiu teoretic care 
confirmă rezultatele experimentale ale lui G. Manu în ce pri- 
veste energia medie de ionizare și completează teoria lui Bethe 
pentru absorbţia razelor corpusculare calculând fluctuațiile par- 
cursului în jurul valorii medii. Gabriel Bădărău dă o serie de 
publicaţii teoretice relativ la pătrunderea particolelor o prin 
barierele de potenţial din jurul nucleului precum și schiţa unui 
studiu relativ la propagarea unui grup de unde întrun câmp de 
forţe. 

In meteorologie sunt de semnalat diferiţe publicaţiuni sem- 
nate de E. Oteteleșanu, C. Disescu, C. loan, M. Herovanu. 

In geofizică s'au făcut determinări de radioactivitate a ape- 
lor minerale de C. Atanasiu şi Al. Cișman precum si determi- 
nări a elementelor magnetice pământești în România de St. 
Procopiu şi colaboratorii săi. Menţionăm apoi cercetarea re- 
giunilor petrolifere cu metode gravimetrice (I Gavăt), mag- 
netice (Russo si Barbat) şi electrice (M. Socolescu). Sabba Ste- 
fănescu tratează în o serie de publicaţiuni laturea teoretică în 
ce privește prospecțiunile prin metoda electrică. 


CHIMIA 


Cercetările de chimie fizică s'au dezvoltat în special în ur- 
mătoarele direcţii : studiul spectrografic ai cromoforilor orga- 
nici (Dan Rădulescu cu diverşi colaboratori); nitrarea electro- 
litică a hidrocarburilor aromatice. (I. Atanasiu); studiul solubi- 
lităţii a diverse substanţe în dizolvanţi puri sau în amestecuri 
de dizolvanţi (R. Cernătescu, E. Angelescu, L. Nicolescu); stu- 
dii în legătură cu viteza de reacțiune (Dan Rădulescu, asupra 
descompunerii termice a cloropicrinii și E. Angelescu asu- 
pra oxidării iodometrice a rodanului) ; studii în legătură cu 
fizico-chimia suprafețelor, termodinamica suprafeţelor (XN. 
Bărbulescu); fenomene de adsorbţie de cărbune și alți adsor- 
banţi (Dan Rădulescu, I. Voicu, E. Angelescu, Gr, Bălănescu) ; 
proprietăţi fizico-chimice ale sistemelor coloidale liofile (E. 
Angelescu, S. Vencov şi D. Teodorescu, E. Chirnoagă) : con- 

sideratiuni teoretice asupra proprietăţilor fizico-chimice ale sub- 
stanţelor organice (P. Bogdan şi N. Bărbulescu). 

In chimia anorganică, o deosebită atenţie s'a dat în România 
studiului chimiei complexilor. In acest domeniu s'au făcut cer- 
cetări numeroase şi foarte importante de G. Spacu care desco- 
peră noi clase de combinațiuni complexe şi de R. Cernătescu 
care prepară complexi cu diamine ciclice. Aceste studii, în a- 
fară de contribuţiunile însemnate ce le-au adus pentru cunoaș- 
terea constituţiei și configurației complexilor, au deschis cái noi 
în chimia analitică. 

În domeniul chimiei organice s'au făcut cercetări numeroase 
asupra diferitelor clase de funcțiuni. Se separă hidrocarburi grele 
din petrol, determinându-se constituţia unora (C. Nenaţescu). 
Se prepară un radical liber cu carbon trivalent conţinând radi- 
calul ciclohexil (Z. Zugrăvescu). Se studiază mecanismul reacției 
Friedel și Crafst si acţiunea catalitică a clorurei de aluminiu pu- 
nându-se în evidență diferite reacţiuni speciale ca de exemplu 
îngustări si lărgiri de cicluri, hidrogenări în dauna hidrocar- 
burilor parafinice, migrări de halogen, etc. (C. Neniţescu cu 
diverși colaboratori). Sa studiat acţiunea compușilor organo- 
magnezieni asupra amidelor disubstituite la azot, asupra este- 
rilor, asupra nitrililor, cetonelor, etc. (N. Maxim cu diverşi co- 
laboratori), şi asupra cianacetofenonei, etc. (A. Mavrodin). Dan 
Rădulescu şi colaboratorii săi aduc contribuţiuni importante în 
ceea ce priveşte activitatea optică şi proprietăţile chimice alc 
spiranilor. Se fac cercetări asupra acestor funcțiuni din dife- 
rite puncte de vedere de Dan Rădulescu, Mircea Ionescu, C. T. 
Gheorghiu, C. Neniţescu. Se studiază combinaţiunile zaharu- 
rilor cu acidul boric din diferite puncte de vedere (I. Voicu). 
Se studiază viteza de hidroliză a amidonului în prezenţă elec- 
troliţilor si constituţia combinaţiunilor metalice ale zaharozei (E. 
Angelescu). Se studiază natura si condiţiunile de formare a 
combinaţiunilor dintre acizii alifatici și aminele aromatice (E. 
Angelescu). S'au studiat constituţia şi modificările fotochimice 
suferite de nitroderivaţii aromatici (I Tănăsescu). In ace- 
laşi domeniu, Și. Secăreanu găseşte o reacțiune interesantă. Ç. 
Nenițescu şi D. Isăcescu, studiază acţiunea iodului asupra aci- 
nitroderivaţilor. G. Vasiliu prepară o serie de nitrili care con- 

tin radicalui ciclohexi! în scopul de a pune în evidenţă inerția 
introdusă de acest radical. E. Angelescu și colaboratorii săi 
studiază viteza de hidroliză a câtorva nitrili stabilind oarecare 
relaţiuni între natura radicalului și viteza de saponificare 

Cercetări întinse în legătură cu prepararea și constituția tria- 
zinelor fac A. Ostrogovich şi colaboratorii săi. Combinaţiuni 
cu nucleu furanic au fost studiate de X. Maxim. Derivaţii 
acridonei au fost sintetizaţi si studiaţi de Z. Tănăsescu. Derivaţii 
tetrahidrochinazolinei au fost preparaţi de C. Q. Gheorghiu. 
Derivaţii ftalimidei au studiat M. Mihăilescu, L. Protobo- 
pescu. Cercetări în legătură cu mecanismul de formare al 
indigoului a făcut I Tănăsescu, A. Mironescu si Nicolescu au 
descris câţiva coloranţi noi azoici. M. Vanghelovici, aduce con- 
tribuţiuni la cunoaşterea unor steroli naturali și la formarea 
acestora în organismele vii. 

S'au făcut cercetări în diferite domenii ale chimiei biologice. 
Menţionăm numai o parte dintre cele cu caracter mai mult chi 
mic: 

Se studiază catalaza din sol (7. Voicu), acțiunea sintetizantă 
a emulsiunii (I. Vitilescu, N, loanid, C. N. Ionescu), compo- 
ziția chimică a bacteriilor şi a cenușei lor (A. Boivin, A. Dâm- 
boviceanu şi colaboratori), influența borului asupra microbilor 
fixatori de azot din sol și asupra microdermei (I. Voicu). S'a 
studiat acţiunea reducătoare a drojdiei de bere în activitate 
fermentativă si acţiunea solubilizantă a fermentaţiei lactice 
asupra elementelor minerale din cereale (T. Voicu). Studii apro- 
fundate asupra modificărilor fizico-chimice în organismul ani- 
mal în curs de imunizare sau făcut la Institutul Cantacuzino 
(lonescu-Mihăeşti, Boivin, A. Dâmboviceanu). S'au mai făcut 
studii asupra substanţelor cancerigene și asupra producerii 
cancerului artificial (E. Crăciun, I. Zugrăvescu). S'a studiat 
mecanismul de formare a acidului uric la păsări și mecanismul 
dezintoxicărei (A. Crăifăleanu). 

Contribuţiunea românească în chimia analitică este foarte 
importantă. Nu putem menţiona decât câteva direcţii de cerce- 
tare, în care s'au obţinut rezultate apreciabile : 

Întrebuințarea complexilor organici în analiza calitativă si 
cantitativă (G. Spacu, R. Cernătescu, R. Ripan); metode anali- 

tice bazate pe intiebuintarea oxichinoleinii (Gr. Bălănescu); 
metode pentru identilicarea argintului bazate pe developare 
fizică (A. Velculescu); metode electrometrice (G. Spacu, P. 
Spacu, I. Atanasiu, R. Cernălescu); metode analitice aplicate 
la diverse produse naturale: petrol (N. Dănilă), cărbuni (C. 
Otin, 1. Blum), produse vegetale (N. T. Deleanu), vin (C. Șu- 
muleanu-Ghimicescu, M. U. Ionescu, etc.). 

S'au studiat produsele naturale și fabricatele româneşti : 

Ape minerale (Șumuleanu, Costeanu, Spacu, Crasu), petrol 
(N. Dănăilă, C. Neniţescu, C. Otin, C. Cândea, Cazimir, Cer- 
chez, Creangă, Mironescu şi I. Nicolescu); cărbuni (N. Dă- 
năilă, ]. Blum, E. Georgeacopol); gaz metan (C. Cândea, N. 
Dănăilă); tăbăcărie (C. Otin şi G. Alexa); materiale de con- 
structie (A. Steopoe); industrii agricole și alimentare (4. Za- 
haria, 1. Voicu, E. Angelescu, D. Motoc, Șt. Caragea, M. Bal- 
dovin, P. Dujescu, etc.). 


GEOLOGIE ȘI PETROGRAFIE 


Cercetările geologice și petrografice din ultimii zece ani s'au 
desfășurat mai cu seamă în domeniul cartografiei, cu o pronun- 
tată înclinare spre speculații tectonice. 

In Carpaţii meridionali granitele gneisice ar reprezenta pro- 
dusul de laminare al unor roce (Streckeisen, Manolescu, Paliuci 
deși progresează ideea că ar fi datorite granitizării unui com- 
plex şistos epizonal (Ghika). Pegmatitele şi venitele (Gherasi; 
ce impregnează pararocele biolitice ale cristalinului getic ar fi 
datorite uitra-metamorfismului și chiar gneisele oculare de in- 
jecţie ar avea aceeași origină palingenetică. In privinţa vârstei 
părţii superioare a șisturilor metamorfozate, sau adus argu- 
mente ce permit a le compara cu devonianul (Kräulner). 

Sienitele dela Ditrău formează un masiv ce cuprinde o mare 
varietate de tipuri comagmatice (Streckeisen). Rocele banati- 
tice sunt produsul de diferenţiere (Codarcea) al unei magme 
venite în cretacicul superior, care a produs puternice feno- 
mene de contact și zăcăminte de minereuri. Același basin mag- 
netic se regăsește sub Munţii Apuseni unde străbate sub forma 

de extruziuni terțiare întovărăşite de mineralizări filoniene (So- 
colescu, Ghitulescu). Filoanele aurifere au fost studiate de Pe- 
irulian şi Giuşcă. Andezitele din Călimani-Hârghita comportă 
de fapt atât bazalte (Nichita) cât şi dacite (Savul). In distric: 
tul Baia Mare mineralizaţiile filoanelor au fost cercetate, prin 
metoda calcografică, de Petrulian. 

Studiile stratigrafice şi cele de paleontologie descriptivă 
vau făcut, de obicei, în comun. S'a stabilit prezenţa orodovi- 
cianului în fundamentul platformei moldobasarabene (Văscău- 
janu). Triasicul mediu în regiunea Braşovului a făcut obiectul 
unui minuţios examen al faunelor (Jekelius). Liasicul a fost 
dovedit în complexul stratelor de Schela (Manolescu); prezenţa 
acestei serii în Carpaţii orientali a fost mult extinsă de Preda. 
In jurasicul superior s'a semnalat prezenţa şi abundența cal- 
pionelelor. 

Depozitele cretacice au făcut obiectul unei importante mono- 
grafii datorite lui Macovei- Anastasiu. S'a stabilit prezența bar- 
remianului fosilifer în Bucegi (Protescu), iar albianul a fost 
dovedit şi în succesiunea depozitelor flyschului. În ceea ce pri- 
veşte senonianul, s'a arătat frecvenţa foraminiferelor rosalina 
în faciesul roşu. In flyschul Carpaţilor orientali s'a emis ideea 
că o parte din şișturile negre, considerate până acum barre- 
miene, sunt senoniene (Preda, Băncilă). 

Fauna ichthyologică a sisturilor menilitice a fost studiată în 
amănunt de Paucă. După Murgeanu aceste şişturi ar aparţine 
încă eocenului. Ghika a generalizat prezenţa paleogenului 
şi neogenului între Topolog si Vâlsan, la nord de culmea Co- 
ziei. Vârsta helveţiană a unor masive de sare este susținută de 
Uoiteşti. Faunele sarmaţiene au fost cercetate de Simionescu- 
Barbu, Macarovici şi Gillet. Pentru pliocen sunt de semnalat 
importantele contribuţiuni ale lui /ekelius şi Paucă. Industria 
litică din cuaternar s'a făcut bine cunoscută din lucrările lui 
Moroşan. 

Contribuţiuni noi la cunoaşterea zăcămințelor de petrol au 
fost aduse de Preda, Ștefănescu şi Patriciu. Referitor la originea 
hidrocarburilor s'au pronunţat Mrazec, Macovei şi Voitești. Con- 
cepţiile lui Macovei sunt expuse într'o mare lucrare ce privește 

zăcămintele mondiale de petrol. Zăcămintele de gaz metan din 
Transilvania au fost studiatc mai ales de Vancea și Ciupagea. 

Studiile s'au continuat în direcţia morfogenetică și chimică. 
Saidel a făcut un minuţios studiu al pământurilor sărate din 
valea Călmățuiului. Enculescu a publicat harta generală a 
zonelor de vegetaţie. Protopopescu-Pake a ridicat harta solu- 
rilor din depresiunea Jijiei. Popovăţ publică date analitice 
căutând să precizeze procesul de degradare al cernoziomului. 
Cernescu definește zona de sol ca aria geografică a unui anumit 
proces genetic. Pentru majoritatea geologilor tectonica a fost 
un obiect de predilecție. In Carpaţii orientali Kräutner şi Savul 
au descoperit petece de sisturi mezozonale acoperind cristalin 
epizonal. In Carpaţii Meridionali pânza getică a lui Mrazec şi 
Murgoci a fost confirmată printr'o serie de studii de amănunt. 
Vârsta supracutării a fost discutată și prezenţa unui flysch cu 
orsaline, sub flyschul stratelor de Sinaia, pare a îndreptăţi pe 
Codarcea să propuie o fază terminală de vârstă cretacică su- 
perioară. In Munţii Apuseni, prezenţa a două faciesuri de 
mezozoic, unul în Pădurea Craiului și Bihor şi altul în Munţii 
Codrului, conduce pe Paucă, Kräutner și Giuşcă la o interpretare 
in pânze-solzi. Klipele de calcar Jurasic ce plutesc pe cretacicul 
din Munţii Metalici reprezintă pentru M. Ilie, o pânză de dez- 
lipire. Apariţia triasicului și liasicului, sub două faciesuri, pe 
spinarea cristalinului Carpaţilor orientali, determină pe Preda 
să propună o structură în pânze ante-doggericne sau ante-neo- 
comiene. 


Pânza conglomeratului de Bucegi a fost extinsă de Preda în 
masivele Zăganu și Ceahlău. Jekelius şi Oncescu au prezentat 
contururile noi ale acestei pânze între Dâmboviţa și Prahova. 
Pânza internă a făcut obiectul cercetărilor lui Mugeanu în 
Basinul Prahovei şi ale lui Filipescu în Basinul Teleajenului. 
Pânza gresiei de Tarcău a fost cercetată concomitent, în muntii 
Vrancei, de Mateescu, Murgescu şi Filipescu. Spre Nord, în 
kasinele Trotuşului, Tazlăului şi Bistriţei ea a fost urmărită de 
Macovei, Preda, Băncilă şi Olteanu. S'a stabilit că pânza mar- 
sinală nu înaintează la sud de Valea Nărujei. Ea constitue o 

unitate proprie numai în Carpaţii Moldovei, unde a fost cartată 
de amănunt de Atanasiu, Ștefănescu, Băncilă şi Olteanu. 

O privire sintetică asupra geologiei României, bogată în as- 
pecte paleogeografice, a fost dată la iveală de Voitești. 


ŞTIINŢELE BIOLOGICE 


Laboratoriile universitare au fost singurele centre de cerce- 
tări biologice în România. Totuși trebue să menţionăm unele 
excepţii foarte rare, a d-lor A. Caradja și Gh. Finţescu, care 
numai din pasiunea de iscoditori ai tainelor naturii au adus 
contribuţiuni serioase în domeniul zoologiei și a entomologiei. 

Chestiunile de organizare și acelea didactice au continuat să 
preocupe în mare parte pe acei ce purtau răspunderea condu- 
cerii laboratoarelor în decada 1930—40 ca şi mai înainte. Nu 
putem spune că s'au definit linii convergente spre crearea unor 
şcoli, totuși personalitatea unor profesori a influenţat în această 
decadă activitatea în câmpul ştiinţelor biologice, întreţinând în 
generaţia celor mai tineri o atmosferă creatoare. 

Astfel, în domeniul botanicei, Em. Teodorescu a creat o 
atmosferă de cercetare în fiziologia vegetală, în care au activat 
elevi săi Jonescu Stan și Paul Stănescu ; Traian Săvulescu este 
creatorul și organizatorul cercetărilor de fitopatologie în tara 
românească, cercetări indisolubil legate de problema sporirii 
calităţii și a cantităţii producţiunii agricole. In jurul lui se des- 
fășoară de zece ani o activitate prodigioasă științifică și practică 
Botanica sistematică, anatomia vegetală, geobotanica, paleobo- 
tanica sunt domenii brăzdate de cercetări din jurul lui Alex. 
Borza, M. Guşuleac, C. Radian, C. Papp şi Em. Popp. Colabo- 
rarea lui Bujoreanu, Aurelian Vlădescu, Tarnawski, Șerbănescu 
și a d-relor Moruzzi, Celan și alţii a asigurat recolta unui mate- 
rial foarte preţios pentru a întreţine și a adânci mai mult 
făgașul tras mai înainte de Grecescu, M. Brânză si I. Constan- 
lineanu. 

In zoologie s'a defășurat o activitate de mare întindere, cu- 
prinzând aproape toate ramurile ei. Z. Borcea și-a închinat acti- 
vitatea în perioada 1930—36, cu predilecție chestiunilor de 


ŞTIINŢELE POZITIVE 701. 


ihtiologie marină, în cercetarea cărora și în continuare remar- 
căm munca foarte asiduă a lui C. Mota; și a elevilor săi, 
Cărăuşu și Băcescu. Biologia unor specii de marini și migra- 
ţiunea lor sunt chestiuni strâns legate de problemele economice 
ale Mării Negre și în acest domeniu Z. Popovici desfășoară o 
activitate foarte rodnică. 

Acest domeniu, a cărui atmosferă a fost creată şi întreţinută 
de Gr. Antipa, a atras mulţi cercetători (Angelescu şi Th. Buş- 
niță, Grimalsky) cu o contribuţiune ştiinţifică si practică foarte 
susţinută. 

In zoologie pură, atmosfera creată de Borcea și Motaș la Iași, 
după cum și de Popovici-Bâznoșeanu la Bucureşti, păstrează o: 
linie de continuă perseverenţă prin colaborarea lui R. Codreanu, 
Șuşter, Constantinescu, M. Ionescu, Bogoescu, Knechtel, Mano- 
îescu şi alţii. 

Studiul migălos al structurii celulare a-grupat în jurul lui 
D. Coinov mulţi tineri specialiști recunoscuţi la rândul lor, a 
căror activitate omogenă impune literaturii științifice ; Victoria 
Juga, Th. Dornescu, I. Steopoe, Florica Mezincescu sunt nume- 
cunoscute în rândul citologilor. E. Racoviţă a întemeiat o 
ramură nouă în zoologie, biologia grotelor sau speologia. 
Cercetările conduse de el interesează în cel mai înalt grad 
problemele de biologie generală. Problemele de parazitologie: 
au fost cercetate de Z. Ciurea. 

Ştiinţele biologice experimentale cu variatele lor probleme, 
atât în domeniul practic, cât si în cel științific, au mobilizat un 
număr foarte bogat de lucrători a căror operă se integrează în 
ritmul activităţii ţărilor occidentale. Institutul de Seruri și Vac- 
cinuri, închinat mai mult problemelor cu caracter medical, 
reprezintă şcoala creată de T. Cantacuzino, care a prins rădăcini 
adânci. 

O ramură a cărei 'importanţă majoră recunoscută de mult în 
alte ţări și care s'a impus din ce în ce mai mult și la noi este 
Fiziologia. Munca stăruitoare de afirmare a lui I. Atanasiu, 
începută acum 40 de ani, a fost susţinută cu rezultate foarte 
preţioase de generaţiile de mai târziu. Danielopolu cu şcoala 

sa dezvoltă o nouă concepție asupra funcţionării normale şi 
patologice a sistemului nervos în viaţa vegetativă. G. Marinescu, 
fondatorul neurologiei române, cu activitatea sa prodigioasă, a 
transfuzat interese vii tuturor elevilor şi colaboratorilor săi, 
printre care Parhon și lonescu-Siseşti au dus mai departe cer- 
cetările în endocrinologie și neurologie. 

In jurul lui Z. Nifescu se cristalizează cea mai interesantă miş- 
care în problemele de fiziologice. El s'a consacrat cu predilecție 
cercetărilor de endocrinologie cu colaboratorii săi, Benetato şi 
Șt. Secăreanu, după cum si Georgescu, Gonţea, etc. 

La domeniul problemelor de endocrinologie se atașează și o 
parte din activitatea lui Gh. Popovici şi Grădinescu. Fiziologia 
hormonului hipofizar este prilejul unor contribuţiuni foarte 
documentate a Martei 'Irancu-Rainer. 

Chestiunea recentă a vitaminelor a concentrat activitatea 
multor cercetători. Z. Nifescu și Gh. Popovici sunt printre 
premergătorii acestui gen de cercetări la noi. 

N. Gavrilescu, urmărind respiraţia ţesuturilor, aduce contri- 
buţiuni originale în interpretarea mecanismului vitaminozei 
B,. Acelaşi cercetător pune în valoare vitamina D (antirachitică) 
din untura de peşte din ficatul de rechin din Marea Neagră. 
aducând și alte contribuţiuni la studiul mediatorilor chimici, a 
tetaniei puandinice şi a mecanismului anesteziei. 

Gh. Nichita este singurul în ţară care a abordat problema 
complicată a termogenezei, obținând rezultate cu totul originale. 
I. Marcu, elevul lui Danielopolu, fiind și un execelent tehnician, 
-: amănunţit numeroase probleme din domeniul fiziologiei car- 
diace, precum și din domeniul chestiunilor de farmacologie. 


Darea de seamă ce precede asupra activității științifice ro- 
mâne dela Restauraţie până azi nu poate fi completă. Spaţiul 
rezervat articolului precum și caracterul „Revistei nu ne-au 
îngăduit o dezvoltare mai amplă. Am lăsat la o parte, în special, 
ştiinţele cu caracter aplicat, unde contribuția românească nu este 
câtuși de puţin de neglijat. 

Chiar din cele expuse mai sus, se vede că mișcarea științifică 
în ţară a continuat întrun ritm dătător de nădejdi. Cu toate 

că instituţiile de muncă științifică au avut de luptat cu lipsuri 
de tot felul, mai ales cu lipsa fondurilor materiale pentru înzes- 
trarea lor, elc au izbutit să-şi menţină nivelul, recrutând cerce- 
tători serioşi și aplicaţi din tineretul nostru studios. 

In această direcţie, cuvântul regal de încurajare a avut o 
influenţă covârșitoare asupra celor ce se dedică muncii de 
laborator. Regele Carol II, preţuind cum se cuvine importanţa 
cercetătorilor științifice, atât în ceea ce priveşte deschiderea de 
orizonturi noi economice, cât mai cu seamă datoria noastră 
de naţiune civilizată de a colabora la edificiul universal al 
științei, a înființat un Institut special la Cluj, cu filiale în di- 
verse centre din ţară, oriunde s'ar prezenta împrejurări favo- 
rabile de muncă. Institutul de cercetări ştiinţifice „Regele, Ca- 
vol II“ — acesta este numele său — va avea un număr de 
secţiuni în raport cu numărul specialităţilor ştiinţifice, încercând 
a dirija cercetarea, pe cât cu putinţă, în spre cunoașterea bo- 
gățiilor naturale ale ţării. Deocamdată Institutul va avea : 


1. Secţiunea Fizicei (la Cluj) ; 
2. Secţiunea Chimiei (la Cluj) ; 
3. Secţiunea Aerodinamicei (la "Țigănești, Ilfov). 


Aceste trei secţiuni vor avea laboratoare ale căror clădiri 
sunt puse în lucru din vara anului 1938. In special, pentru la- 
boratorul de aerodinamică s'a proectat un tunel cu vână liberă 
eliptică (6X7 m2), cu întoarcere dublă, putând lucra și cu o 
duză mică. In vederea construirii tunelului celui mare, s'a rea- 
lizat o machetă în raportul linear 1/16 adică având o vână 
fluidă eliptică de 375X437,5 mm? secţiune cu care se fac 
experienţe. Rezultatele acestor încercări vor putea fi folosite, 
după legile similitudini, pentru a evita tatonări și cheltueli 
inutile în construirea tunelului definitiv (de 6X7m.). Fenome- 
nele stabilite cu ajutorul machetei vor fi publicate în Periodicul 
Institutului, al cărui prim număr va apărea în curând 

Cercetarea științifică în cadrul Institutului se va face sub 
supravegherea a câte unui director de fiecare secțiune ajutat 
de un număr potrivit de asistenţi. Orice cercetător din ţară, care 
din lipsă de mijloace nu și-a putut realiza ideea ştiinţifică, are 

putinţa să lucreze în laboratoarele institutului. Nu se cer con- 
dițiuni de titluri academice, ci de capacitate de muncă ştiinţifică. 

Institutul de cercetări științifice „Regele Carol II“ îşi asociază 
o adunare de savanţi, având ca membri oameni de ştiinţă de 
seamă din ţară st ca discipoli tot tineretul doritor de muncă 
stiintifica. 

Acest instrument de promovare a științei, odată pus în func- 
ţiune, va însemna încă o pârghie puternică de ridicare a nive- 
velului cultural și de cunoaştere pozitivă a ţării 1). 


VICTOR VÂLCOVICI 


1) In acest articol au fost folosite expuneri de specialitaie ale 
domnilor : N. Ciorănescu, H, Hulubei, S. Ţiţeica, E, Angelescu, G. Mur- 
geanu, St, Ghica-Budeşti şi N. Gavrilescu, 


UN REGE AL CĂRȚII 


Dela 1830, de când au început să se întoarcă în ţară oamenii 
ei cei mai isteţi, trimeși la carte și la gânduri de timpuri noi 
prin străinătăţi, și să se deschidă cele dintâi școli cu temei, 
neamul nostru n'a mai cunoscut o însufleţire la fel decât tocmai 
peste o sută de ani de atunci. 

El își dădea seama, la acea răspântie de istorie, de a doua 
zi după pacea de la Adrianopol, că intră în altă viaţă și alerga 
în întâmpinarea ei tânăr și încrezător. In mijlocul frământă- 
rilor de tot felul înţelegea să se lase pe mâna oamenilor de 
condei și de gândire. Isi căuta sufletul şi nimeni ca el nu se 
pricepea să-l cheme mai curat din trecut si să aprindă deasupra 
lui mai multe stele. Alături de Gheorghe Lazăr, Heliade Rădu- 
lescu și Asachi, care deschid porţile mareului secol, se arată 
Grigore Alexandrescu, Alecsandri și Costache Negruzzi, ca 
niște iscusiţi meşteri ai limbii, şi pun stăpânire pe toate minţile 
și uneori si pe cârma treburilor obștii, Bălcescu și Kogălni. 
ceanu. Istoria cărţii româneşti noi începe la 1830. Iată pe cei 
mai puternici făuritori ai ei! Ceea ce vine mai de departe, 
manuscris, tipăritură, clădire şi odoare, se schiamă vechi şi 
trece, prin învoiala tuturor şi uneori chiar prin lege, în grija 
vreunei secţii arhivare dela Academia Română sau a Comisiei 
Monumentelor Istorice. 

La 1930, când Regele Carol al II-lea se așeza în scaunul 
domnesc al părinţilor, El descoperea drumul de odinioară, 
după ce în răstimp acesta își îndeplinise toate făgăduelile, până 
şi aceea care părea dintr'o altă lume, unirea într'un singur mă- 
nunchi a Românilor risipiţi sub numeroase și puternice stăpâ- 


15 

niri străine. Era vorba să se păstreze acum ceeace se dobândise, 
şi atâtea silinţe de organizare nu ţinteau decât într'acolo. Ceva 
se uita în graba și în primejdia clipei. Imprejurările schimbate 
aveau nevoe de un nou suflet, iar el nu trebuia născocit, ci scos 
din zăcămintele de totdeauna ale ţării și pus înaintea tuturor 
ochilor, ca o chemare. Unul din întâiele drumuri în ţară, pe 
care le-a făcut Regele, a fost la Universitatea populară dela 
Vălenii-de-Munte. Pe o placă de marmură, din sala de cursuri, 
se amintește întârzierea în acele bănci umile, alături de studenţi, 
de oameni de catedră, de preoţi şi de ascultători de pe întreg 
pământul românesc, din anii când numai se visa şi se pregătea 
unirea cea mare, a moștenitorului de tron de atunci. Atâţia am 
tresărit, auzind de această întoarcere, care-l văzuserăm în încă- 
perea lungă și albă cu ferestrele deschise, parcă anume ca să 
năvălească pe ele cântecele nebune ale păsărilor verii. Ne 
dădeam seama că se oprise acolo anume ca să lege trecutul cu 
tot ceea ce se gândea să-i urmeze. Cu acel prilej a găsi cuvintele 
fericite, care aveau să ajungă o lozincă de domnie : „Vreau 
să fiu un Constantin Brâncoveanu al culturii românești !““. 

Toată vremea noastră se aduna împrejurul Lui. Era un 
glas pe care îl cunoștea și îl aştepta. În umbră se pregătea 
încet, ciocănindu-se fiecare vorbă cu milă, ca şi cum ar fi fost 
învelitoarea de argint pentru o icoană, noua tălmăcire a Sfintei 
Scripturi. Isprava, cu cele mai adânci urmări, a lui Şerban Can- 
tacuzino si a nepotului Constantin Brâncoveanu, părtaș la ea, 
Biblia din 1688, se îmbrăca într'o nouă haină. Nu era numai o 
vote a întâmplării. Era cuvântul care se făcea faptă. 

L-am întâlnit apoi pe Rege, în aceeași toamnă, în Caran- 
sebeșul cu muntele Tarcu peste ulițele lui de demult, sub o scli- 
pitoare cunună de zăpadă. Se strânseseră în orașul episcopesc 
de pe Timiș tot Banatul si tot Ardealul. Eia întâia adunare 
generală a Astrei sub conducerea Înaltului ei Președinte de 
Onoare. Alergaseră toţi, oameni de pe graniţă și Pădureni de 
la Porţile de fier ale lui Corvin, lemnari din Maramureș și 
cirezari din pustă, Moti cu ochii albaștri şi Săceleni în cojoace 
albe, ca să-și vadă Stăpânul și să-l audă solia. Plecau cu ea 
acasă ca un steag desfășurat. Pe margini stăteau fete voinice, 
răzemate în tulnice. Regele a vorbit atunci de rostul societăţilor 


UN REGE AL CĂRŢII 107 


culturale, care trebue să fie de înviorare şi de înnoire, alături de 
ceeace se osteneşte să facă Statul, cu mijloace și organe proprii, 
a vorbit cu o căldură și cu o lărgime de zare zguduitoare. Se 
simţea sub acele cuvinte gândul în pregătire al Fundațiilor Cul- 
turale Regale. In cuvintele pentru sat, acestei adunări de ţărani, 
era planul de lucru al Fundaţiei Culturale Principele Carol, 
ridicată lângă Societatea de la 1861 a lui Şaguna, plină de 
iubire pentru marea sarcină. În îndemnul peniru carte, biroului 
de cărturari și secţiilor ştiinţifice cu profesori universitari dela 
Cluj, se deosebea dorința unei Fundaţii de editură generală. 
Vorbitorul regesc nu rostea numai păreri pentru alţii, ci desfă- 
sura un program îndelung chibzuit si pe care înţelegea să-l 
aducă la îndeplinire punct cu punct. El era arhitectul de încre- 
dere al ţării celei noi. Ascultătorii îl urmăreau cu ochii mari. 

Tot pe atunci, Regele se aflase de faţă la deschiderea cursurilor 
Universităţii Daciei Superioare din Capitala Transilvaniei, care 
cu zece ani înainte fusese inaugurată de Regele Ferdinand, și-i 
primea, ca amintire, numele. La dreapta Lui, pe estradă, ședea 
Regina Maria, într'o rochie galbenă, care era ca trecerea vremii 
şi ca apoteoza. De-a-stânga, în sală, se înșirau marii învăţaţi 
străini sau prieteni ai Românilor, chemaţi ca să-și primească, 
într'o asemenea prezenţă încoronată, diplomele de doctori de 
onoare, de Martonne, în mantia de mătase ca șofranul a Sor- 
bonei, Abatele Zavoral, în rasa lui albă ca un strai îngeresc, 
Bartoli, trimisul Italiei. Eu vedeam pe ceilalţi, pe oamenii de la 
1920 şi sala din acel an, unde mă nimerisem deopotrivă. Regele 
Ferdinand citise, întâi cu ochelari, documentul pregătit de- 
acasă, cu întorsături arhaice, si scos parcă din cronici și întors 
în ele. Luat apoi de val rostise, parcă mai frumos și în tot cazul 
mai înduioşător, cuvinte atunci găsite, către comilitoni. Tine- 
reţea îi apăruse înainte cu amintiri proprii de pe Neckar, si 
salutase cealaltă tinereţe, zburdalnică şi încrezătoare. Infiinţase 
atunci Institutul de Istorie Naţională, cu privire spre trecut si 
spre îndreptățirile de arhivă ale stăpânirii noastre din Transil- 
vania. Fiul său astăzi, privit ca un ctitor academic de trimișii 
atâtor universităţi, de, la noi şi de peste.graniţe, cerea ca un 
tânăr tinerilor să-l urmeze, şi înfiinţa pentru ei un Institut de 
Cercetări Experimentale, care să ajungă să subjuge puterile 

firii si să le întrebuinţeze pentru apărarea ţării, îndreptat însă 
spre viitor și spre creaţiile lui. k 

Altă carte însemnată se punea în acele zile la cale, cât o 
cronică a lui Şincai sau cât un Magnum Etymologicum. Zece 
ani de muncă dârză au trebuit până să iasă întâiul volum. 
Aplecaţi peste foile lui, oameni de știință descopăr în materialul 
de cuvinte pe care îl aduce, nu numai întâmplări minunate, nici 
bănuite mai înainte, din viaţa limbii românești, dar și o nouă 
temelie istoriei neamului nostru. Este o lucrare care își pune 
pecetea ei pe o întreagă vreme. Mă gândesc la Atlasul linguistic 
al României, cu hărţile lui aproape tainice, de fiecare cuvânt 
câte una, pornind de la un hotar şi schimbându-se până popo- 
sește la ceălalt, după legi incă nedezlegate. Dicţionarul limbii 
române, început de Regele Carol I, ca o datorie și o mândrie 
a vieţii lui, își umple încet, încet, ca un fagure nesfârșit de miere, 
chilioară după chilioară. Infloririle de primăvară eroică ale Ro- 
mâniei noi, oricât și-a dat o mai bună întocmire stupul filo- 
logilor din Muzeul Limbii Române, nu i-au fost de prea mare 
ajutor. Dicţionarul trebue să-l mai așteptăm. Până atunci, iată 
însă Atlasul limbii, care, în unele privinţe, este mai de folos 
decât el ! Dicţionarul se face mai mult cu limba scrisă şi e din 
toate timpurile. Atlasul e al limbii vorbite si de astăzi, viu și 
schimbător ca și această limbă, încărcată de puteri de prefacere. 
El poate să aștepte mai puţin. Atlasul linguistic al României 
este o lucrare a domniei Regelui Carol al II-lea. Regele a vrut 
să-i fie patron și a făcut-o cu putință. 

Ceeace a vădit însă mai limpede și pentru toți iubirea și în- 
crederea Regelui faţă de scris și de mânuitorii lui, cu neaștep- 
tate urmări pentru unii și pentru alţii, a fost înfiinţarea acelei 
sărbători anuale, care a primit numele de Ziua Cărţii. In jurul 
ei an de an, de la 1933 încoace, când a luat naștere oficial, s'a 
adunat o adevărată politică a tiparului românesc. Intâile noastre 
expoziţii și târguri ale cărţii, în legătură cu această zi s'au făcut. 
Intâiul gând că scriitorii au drept la o recunoaștere și răsplată 
materială, care să le înlesnească zămislirea viitoare de artă, 
atunci şi-a făcut loc. In amintirea tuturor se aud încă vorbele 
îndrăzneţe din cuvântul pe care îl rostea atunci ca Președinte 
al Societăţii Scriitorilor Români, generalul aghiotant, bibliote- 

car al Palatului şi scriitor, N. M. Condiescu. Toată suferința 
mânuitorilor de condei, uitaţi îndărătul cărţii lor, răsuna prin 
glasul lui. Regele s'a grăbit să dea din caseta particulară sume 
mari pentru o casă a scriitorilor și să fie gazda lor de vară în clă- 
dirile regale dela Buşteni. Primăria Bucureștilor a dăruit un 
mare teren pentru Căminul Societăţii şi a început să împartă un 
număr de locuinţe în fiecare an scriitorilor membri aleşi de ea. 
Mergându-se mai departe pe aceeași linie s'a ajuns la Casa de 
pensii a scriitorilor, care părea altădată întradevăr numai un 
vis frumos. Întâiul cuvânt despre noua Fundaţie Culturală a 
cărţii si programul ei, aici a fost spus, de Însuşi Augustul Ctitor: 
„Pentru Mine ziua de astăzi are şi un alt rost, căci ea însem- 
nează începutul activităţii nou organizate a Fundațiilor Regale 
şi în special începutul de viaţă a Fundaţiei Regele Carol II. Pe 
această Fundaţie se vor putea bizui şi în ea vor găsi oricând 
sprijinul cel mai neprecupeţit toţi făuritorii culturii românești. 
Să ştie toţi că prin organul acestei Fundaţii sunt chiar Eu care 
veghez“. 

Gândul unei zile a cărţii se găsea în programul de lucru, cel 
dela început, al Fundaţiei Culturale Principele Carol. El a fost 
încercat pentru întâia oară în 1930, în întocmirea unei săptă- 
mâni a poeziei, de către oameni ai Fundaţiei, adăpostiți atunci 
în alte rosturi şi ca un fel de serbare de primire a Regelui 
Cărţii, care se pregătea să vie. La Bucureşti săptămâna a fost 
deschisă măreț cu Expoziţia Poeziei făcută de Academia Ro- 
mână. Dealungul pereţilor sălii din Calea Victoriei, se înşira 
ca într'o frescă, de la a doua jumătate a secolului al XVII-lea 
până astăzi si de la Dosoftei Mitropolitul, „Acolo șezum și 
plânsem'“, până la Ion Barbu, „La râpa Uvedenrode Ce multe 
gasteropode !“ toată poezia românească ! Librăriile și-au făcut 
şi ele datoria. La locul de cinste trebuie pusă „Cartea Româ- 
nească“ din Bucureşti, cu cele două vitrine mari ale ei, una cu 
volume, manuscrise şi chipuri de poeţi editaţi, iar alta cu ale- 
goria templului lui Apollo, cu ramuri de flori roșioare în vase 
și, în afară de ele, cu interiorul de adevărată cetate a poeziei 
făcută din cărţi de versuri si din arcuri de triumf, de brad. Au 
urmat spectacolele de tot felul, teatre, săli de conferinţe, cine- 
matografe, radio. Întâia şezătoare în București a fost la Studio, 


710 REVISTA FUNDATIILOR REGALE, 


cu conferinţa lui Tudor Vianu, care a vorbit despre poezie ca 
un estetician şi ca un poet, şi cu lecturile sau recitările lui Horia 
Furtună, Arghezi, Pillat, Minulescu, Stamatiad si ale Doamnei 
Filotti, Bulfinski și Tony Bulandra, din Alecsandri, Coşbuc, 
Vlahuţă, Haralamb Lecca. Celelalte s'au urmat la Fundaţia 
Carol, cu Ion Marin Sadoveanu conferenţiar, despre procesul 
de creaţie al poeziei lirice la sine însuși și ca extract pur în 
Paul Valery, și cu lecturi de Kernbach-Popa, Gina Sandry, 
Critico, din Coșbuc, Anghel, Eminescu, Cerna ; sau mutat pe 
scena Teatrului Naţional în Duminica de închidere și au rä- 
sunat la Teatrul Marioara Ventura, cu directoare si toţi cola- 
boratorii mobilizați în numele poeziei, căreia, din intrări, urma 
să i se facă un premiu anual. 

Când în 1933, fiind Ministru al Instrucţiei și Cultelor, domnul 
Gusti supunea Suveranului propunerea și programul întâei Zile 
a Cărţii, în toată ţara și ca o iniţiativă de Stat patronată de 
Rege, Majestatea Sa primea un gând, care nu-l era străin. Tara 
l-a întâmpinat cu o mare însufleţire. Ea putea, în schimb si ca 
răsplată, să audă acele cuvinte, care au rămas până astăzi o 
lozincă plină de putere şi de fior, nu numai pentru serbare în 
sine, dar pentru orice îndeletnicire legată de carte. Le-a rostit 
atunci Regele Carol II, mișcat poate atât de prezenţa încărcată 
de așteptare a scriitorilor și cărturarilor, care Il înconjuraseră 
ca pe un stâlp de călăuză si de sprijin, dar si de amintirea 
bucuriilor atâtor citiri. Nimeni n'a spus la noi lucruri în acelaș 
timp duioase și grele de înţeles, chiar după lungă meditaţie la 
masa de scris, cum le-a spus vorbind fără altă pregătire, din 
prisosul sufletului. Inaltul ocrotitor al întâei Zile a Cărţii: 
„Cartea este acel negrăit motor de viaţă, acel îndemnător înspre 
fapte, care, din mica copilărie până la adânci bătrâneţe, este 
un tovarăș nespus al omului. Dela copilul mic, care răsfoieşte, 
adesea rupându-le, foile, în care nu-l atrag decât pozele, la 
tânărul adolescent, care se îmbată de ritmul poeziei, până la 
omul matur, care citeşte ca să-și întărească sufletul, este întreaga 
desfăşurare a vieţii“. Din anul al doilea și până astăzi grija 
Zilei Cărţii, care s'a făcut apoi Săptămâna și la urmă Luna 
Cărţii, a rămas în seama Fundațiilor Culturale Regale. Era 
aşezământul chemat și care a dus-o la cea mai mare strălucire. 

Se găsea în felul acesta şi mai aproape de Rege, care o privea 
cu iubire și o împodobea în fiecare an cu alte daruri. Nu mai 
trăia singură, ci era un pas pe un drum, pe drumul brâncovenesc 
făgăduit la început. Era făptura Lui. 

Cartea, cea de gândire nouă si de mare literatură, iese mai 
adesea când vrea ea, printr'o potriveală de noroc din viaţa unei 
vremi și a unui popor, și poate fi ajutată mai mult după ce s'a 
născut decât înainte. Datoria unei societăți este să-i pregătească 
împrejurări cât mai prielnice. Punerea ei la un loc de cinste si 
scoaterea din umbră si de atâtea ori din suferinţă a scriitorilor, 
sunt două mijloace de căpetenie. Regele le-a mânuit pe amân- 
două, cu agerimea de minte și cu iubirea adevărată, care curând 
au început să-şi poarte roadele. 

O urmare mai puţin așteptată şi cunoscută a fost însă crește- 
rea după 1930 a bibliotecilor noastre de tot felul. Biblioteca este 
uneori ca bibliofilia : caută cartea în sine, ca zămislire grafică 
şi în afară de cuprinsul propriu zis. Cititorul trebuie să fie a- 
tunci puţin cum este credinciosul lui Pascal, nedestul de luminat 
de adevărurile bisericei si care, în așteptarea coboririi asupra 
lui a acelei lumini și ca s'o ajute, face tot ce fac ceilalţi, drum 
la icoane, închinăciuni, împărtășanie, pocăință. Sporind luarea 
aminte faţă de carte, într'o măsură și într'o strălucire care au 
răscolit pe toată lumea, a sporit şi luarea aminte faţă de așeză- 
mântul unde ea se păstrează si se arată mai sărbătoreşte. Dacă 
cititorii s'au înmulţit în chip firesc, fără salturi, după o scară 
lămurită de statisticieni, bibliotecile și preocuparea bibliotecară 
din acelaș răstimp i-au întrecut cu mult. Cartea a mers singură 
şi n'a mai așteptat pe cititori. Au să urmeze si ei. Li se pregătesc 
deocamdată încăperile, cât mai înzestrate şi mai prietenoase. 
Sunt acele împrejurări prielnice, de care, ca să se dezvolte, au 
nevoie atât cartea individuală, creaţia de gândire sau de artă, 
cât şi cartea colectivă, biblioteca. 

Pentru întâia oară în România și numai decât după 1930, 
problema bibliotecii a ajuns preocuparea unci asociaţii de oa- 
meni de știință. Institutul Social Român, ocrotit cu deosebire de 
Rege, care I-a fost președinte de onoare, a înființat o Secţie 
bibliografică, alcătuită din cei mai de seamă bibliografi ai 
ţării şi prezidată de Ion Bianu. Contribuțiile ei despre Depozitul 

legal trec peste zarea mai restrânsă a subiectului în sine și lu- 
minează tot câmpul bibliotecar român. Publicate într'un buletin 
propriu, ele înseamnă intrarea noastră într'un nou domeniu de 
cercetare și-și păstrează si astăzi întreaga valabilitate. 

Cam în același timp, fiind Ministru al Instrucţiei și Cultelor 
domnul Iorga, și luându-se ca punct de plecare un proiect cerut 
domnului Ştefan Meteș, Subsecretar de Stat la acelaş Departa- 
ment, s'a votat întâia lege românească a bibliotecilor pentru toţi. 
Ele se chemau în lege Biblioteci comunale şi statorniceau două 
adevăruri, din a căror nesocotire a ieșit lipsa de vlagă a tuturor 
încordărilor făcute, mai ales de un sfert de secol la acea dată, 
pentru înființarea și înmulţirea mijloacelor publice de citit între 
Români : că biblioteca pentru toţi este o îndatorire a comunei 
şi că existența ei trebue asigurată printrun buget propriu şi 
printr'un conducător cu pregătire și o treaptă anume în ierar- 
hia funcţionărească. Prevederile prea concentrate ale celor 
câteva articole de lege, trebuiau deszvoltate, în acest înţeles, 
într'un regulament. 

In anul următor, 1933 şi fiind Ministru de rândul acesta 
domnul D. Gusti, s'a organizat de Direcţia Educaţiei Poporului 
din Casa $Școalelor întâia Școală de bibliotecari din România 
pentru bibliotecile populare. Ea a avut un neașteptat număr de 
ascultători, mai cu seamă membri ai corpului didactic, şi a trezit 
un răsunet care s'a păstrat. Pe urmele ei s'au înfiinţat mai târziu 
cursuri de bibliotecari de cămine culturale, de către Fundaţia 
Culturală Principele Carol, pe lângă toate Școlile ei țărănești, 
sau de conducători de asemenea cămine. Gândul a pătruns și la 
alte așezăminte. Astăzi părerea că o bibliotecă nu poate trăi fără 
un bibliotecar pregătit, în întregime în aceeași măsură în care 
nu poate trăi fără zestrea ei de cărţi, şi-a croit pretutindeni 
drum. S'au tipărit cărţi de călăuzire pentru toată această lume, 
Biblioteca satului, în colecția Fundaţiei Culturale Principele 
Carol, „Cartea Satului“ şi Manualul bibliotecarului, în editura 
Casei Şcoalelor, adică de către cele două așezăminte care urmă- 
resc mai stăruitor răspândirea și mai buna întocmire a bibliote- 
cilor populare. Spre ele s'au îndreptat, în cea mai mare parte 
la sate, cele 250.000 de volume desfăcute din „Cartea Satului“ 

și cele 250.000 împărţite de Casa Școalelor, în cei din urmă 
zece ani. , 

Cele patru mari biblioteci ale ţării, a Academiei Române, a 
Universităţii din Cluj, a Universităţii din Iaşi și a Universităţii 
din Cernăuţi, care împreună numără peste un milion și jumătate 
de volume şi manuscrise și înfăţişează cea mai de preţ colecţie 
de cărţi din această parte a Europei, s'au bucurat de o înzestrare 
și de o cercetare nouă. Pentru întâia oară România a început să 
clădească un local de mare bibliotecă după cerinţele bibliotecare 
ale timpului. 

El se închiagă bucată cu bucată, după putinţe, anul acesta un 
depozit, anul viitor o sală de lectură și înaintează încet către 
ceea ce trebue să fie odată. Academia Română și Bucureștii pot 
să fie mândri de această podoabă arhitectonică, în care va bate 
viaţa cea fără moarte a neamului românesc si vor veni să soarbă 
apă vie cei mai de seamă cercetători și iubitori de frumos ai lui. 
Straşina de olane roșii de pe marginea zidurilor e ca un chenar 
de început de pagină al acestui manuscris de piatră, sub care 
se adăpostesc celelalte, de pergament și de istorie grea răsări- 
teană, ducând prin veacuri marile mărturii. 

Cartea sub toate înfăţișările ei a ieșit la noi dintre uneltele 
obișnuite de cultură și a fost ridicată la rosturile aparte de pur- 
tătoare de ideal. Trebuia un Rege pentru asemenea tăiere de 
răscruce. Dar cartea e recunoscătoare, cum sunt recunoscători şi 
toți cei care se adună ca să-i citească foile, unde a început de 
pe acum să se scrie, cu litere de cronică, povestea unei fapte 
de lumină.' 


EMANOIL BUCUŢA 


SĂPĂTURILE ARCHEOLOGICE 
DIN ULTIMII ZECE ANI 


In epoca de consolidare şi de primenire pe care a trăit-o tara 
noastră în ultimii zece ani, archeologia românească a mers în 
pas cu întreaga viață culturală a ţării, aducând contribuţia sa 
importantă la lămurirea începuturilor culturii pe pământul Ro- 
mâniei şi la cunoaşterea primelor faze de dezvoltare ale nea- 
mului nostru. 

Archeologia românească a trăit, dela războiul de întregire în- 
coace, o vreme de neasemuită strălucire, mulţumită activităţii lui 
Vasile Pârvan, personalitatea creatoare și animatoare care a 
dat cercetărilor archeologice un avânt necunoscut până atunci 
deschizând noi drumuri si dând noi posibilităţi de înţelegere a 
trecutului îndepărtat al ţării noastre. Moartea sa prematură, 
care s'a întâmplat la 7927, a privat ştiinţa noastră de cel mai 
vrednic al său reprezentant. Insă colaboratorii şi elevii săi au 
ştiut să continue opera începută, lărgind cadrul cercetărilor si 
patrimoniul nostru archeologic, care ne ajută să înţelegem as- 
tăzi anumite probleme mai clar decât se putea face acum mai 
bine de zece ani. 

Cercetările au îmbrățișat aproape întreg cuprinsul ţării si au 
avut în vedere atât timpurile preistorice cât și epoca greco-ro- 
mană. Vechi şantiere de lucru, cum sunt între altele cele dela 
Sărata-Monteoru, Sarmizegethusa, Histria, Callatis, Capidava, 
Adamclissi, au continuat să fie explorate, iar altele noi, nenu- 
mărate, au atras atenţia archeologilor. De pretutindeni s'au scos 
la lumină serii bogate de monumente noi care au îmbogăţit mu- 

zeele noastre şi au pus la dispoziția savanților documente im- 
portante pentru reconstruirea trecutului neamului nostru. 


a 


In special școala noastră preistorică, având în frunte pe dis- 
tinsul meu coleg, d-l profesor I. Andrieșescu, și numărând o 
seamă de colegi mai tineri, savanţi de mare merit, a dobândit 
ştiinţei românești în ultima vreme o frumoasă reputaţie prin 
importantele rezultate ale cercetărilor sale. Așa, de exemplu, în 
părţile de Nord-Est ale ţării, săpăturile dela Zamostea (Buco- 
vina) ale d-lui C. Ambrojevici și cele efectuate în numeroase 
staţiuni din Basarabia de către d-l N. Moroșan au permis aces- 
tuia din urmă să publice o sinteză a epocii paleolitice din acea- 
stă regiune. Tot d-lui C. Ambrojevici se datorează cercetarea a 
douăzeci si șase staţiuni din aceleași părţi ale ţării, printre care 
se disting cele dela Dărăbani și dela Lipcani ; majoritatea lor 
au dat la lumină exemplare ale ceramicei pictate de tip Cucu- 
teni, cultură care se întinde cam între 2200 și 1600 în. de Cr., 
și i-au oferit posibilitatea să scrie un studiu asupra epocii neo- 
litice din Basarabia. In judeţul Neamţ, sârguinţa și priceperea 
părintelui C. Matasă, ajutate de competența d-lui R. Vulpe, 
profesor la Universitatea din lași, și Vl. Dumitrescu, au 
explorat o întreagă serie de staţiuni, printre care se disting 
cele dela Izvoare și Calu (R. Vulpe) si dela Traian (VI. 
Dumitrescu). S'au scos la lumină un număr impresionant 
de splendide vase de tip Cucuteni, care alcătuesc astăzi, în Pia- 
tra, cel mai bogat și mai frumos muzeu de asemenea natură din 
țară. Importantele descoperiri dela Izvoare au permis d-lui R- 
Vulpe să constate prezența unei culturi necunoscute până a- 
cum, anterioară celei de tip Cucuteni si care este una din cele 
mai vechi culturi neolitice din Estul Europei. La Poiana (jud. 
Tecuci), d-l R. Vulpe și-a continuat cercetările dela aşezarea 
daco-getică de aici, care a păstrat urme grecești şi romane ca 
stațiune de seamă pe drumul care lega Dobrogea cu Transilva- 
nia pe valea Siretului şi a Trotușului. 

In părțile sudice ale ţării săpăturile preistorice au fost încă 
mai numeroase. La Cuneşti (jud. Ialomiţa), d-l Derin Popescu 

a dat la lumină vase, dintre care unul antropomorf, şi statuete 
de tip Gumelnița, cultură care merge cam paralel în timp cu 
cea dela Cucuteni. Judeţul Ilfov sa bucurat de un tratament 
special, graţie numeroaselor staţiuni de aici cercetate de d-l D. 
V. Rosetti. Printre ele se distinge Vidra, excepţional de bogată, 
unde s'a descoperit o mare cantitate de vase, dintre care unele 
antropomorfe, şi figurine de lut care aparţin aceleeași culturi 
“Gumelnița. O serie de aşezări din jurul Bucureştilor au 
dat la lumină obiecte din epoca bronzului, sau din ultima fază 
a civilizaţiei getice și din vremea năvălirilor barbare (secolele 
al III-lea si al IV-lea după Cr.). Întreg acest frumos și bogat 
material a fost adunat de hărnicia d-lui D. V. Rosetti într'un 
muzeu care aparține Municipiului Bucureşti şi care face cinste 
“Capitalei. Rezultate importante s'au obţinut și din staţiunile cer- 
cetate în judeţul vecin, Vlașca. Acolo d-l D. Berciu a explorat 
aşezările dela Tangâru şi dela Petru Rareș, unde a descoperit 
obiecte de tip Gumelnița. S'au găsit în special urme de locuinţe, 
unele dreptunghiulare și altele elipsoidale, printre care se dis- 
tinge o locuinţă de tip „megaron“, la Petru Rareș, ai cărei pe- 
reţi aveau tencuiala împodobită cu spirale și cu motive geome- 
trice pictate în alb pe fond roșu. Staţiunea cea mai de seamă de 
aici este cea dela Oinac, pe care a cercetat-o d-l I. Andrieșescu. 
Acolo d-sa a descoperit cincisprezece morminte, unul izolat din 
«epoca neolitică, iar celelalte toate din epoca năvălirilor. In ele 
a apărut un excepţional material ceramic și de podoabe care da- 
tează cam de pe vremea tezaurului dela Pietroasa si care va a- 
duce lumini noi şi importante pentru istoria acelei vremi. Tot 
d-lui I. Andrieșescu se datorește cercetarea unei stațiuni de mare 
însemnătate, anume cea dela Sărata-Monteoru (jud. Buzău), ale 
cărei săpături au fost continuate în ultimii ani de d-l I. Nestor. 
Aici s'au scos la lumină mormintele a două vaste cimitire, deo- 
sebit de instructive prin bogatul material din epoca bronzului, 
pe care-l conţineau. Alături, pe o culme, se află o cetăţuie cu 
ziduri clădite din blocuri mari de piatră, ceeace constitue o rari- 
tate pentru regiunile noastre în acea vreme, și care este în curs 
de cercetare. 2 

Cultura preistorică a Dobrogei, puţin cunoscută mai înainte, 
a început să-și lămurească începuturile, graţie săpăturilor re- 

cente. Un mormânt dela Casimcea, jud. Tulcea, a dat la iveală, 
în toamna trecută, instrumente neolitice de silex şi un cap de a- 
nimal, cioplit în piatră moale, de felul celor descoperite la Săl- 
cuta și la Fedeleşeni. Dar pe câtă vreme ultimele sunt sumar 
sculptate, primul are detaliile modelate cu grijă, ceeace dă via- 
tà chipului. Pe malul Dunării, la Cernavodă, d-l I. Nestor a re- 
luat cercetarea staţiunii, începută de C. Schuchhardt pe vremea 
războiul si care oferă o variantă a culturii Gumelnița, iar d-l 
VI. Dumitrescu a început săpăturile la așezarea întinsă şi boga- 
tă, de tip Gumelnița, dela Atmageaua-Tătărască. Intro vreme 
mai nouă se așează rara descoperire a d-lui I. Andrieșescu dela 
Hagighiol (jud. Tulcea). Acolo d-sa a scos la lumină mormântul 
unui luptător scit, îngropat împreună cu caii săi şi cu câteva fru- 
moase vase de argint, aurite pe alocurea, și împodobite cu figuri 
de animale fantastice. După obiectele descoperite, mormântul 
pare să dateze din secolul al IV-lea în. de Cr. 

Oltenia preistorică deasemenea a făcut progrese :nari în cu- 
noaşterea noastră, mulțumită sârguinţei d-lui D. Berciu si în de- 
osebi a d-lui C. S. Nicolăescu-Plopşor. Un mare număr de sta- 
ţiuni a fost explorat, dintre care se disting QOstrovul-Mare și 
Balta-Verde, unde au apărut între altele două întinse câmpuri 
de urne din epoca bronzului, iar bogatul material descoperit, 
care merge din epoca neolitică până pe vremea prezenţei Celţi- 
lor la Dunăre (secolele al III-lea — I-iul în. de Cr.), a dat 
putință, acum de curând, d-lui D. Berciu să arunce o privire 
sintetică asupra preistoriei acestei regiuni. 

În sfârșit, Transilvania a avut şi ea partea sa de contribuție 
la cunoaşterea preistorică a pământului românesc. D-1 VI. Du- 
mitrescu, secundat de d-nii M. Moga şi O. Floca, a continuat 
cercetările dela așezarea neolitică dela Turdaș (jud. Huniedoa- 
ra). Grijei d-lui Dorin Popescu se datorește dobândirea unui 
rar tezaur de arme de bronz, compus din două săbii, două to- 
poare şi o apărătoare, alcătuită dintr'o spirală, pentru mâna care 
purta sabia, toate de o execuţie deosebit de îngrijită, unele 
fiind împodobite cu spirale şi ornamente geometrice, formate 
din, linii de puncte. Din vremuri mai noi datează cimitirul dela 
Teiuș, unde d-l M. Moga a descoperit o serie de douăzeci de 
morminte din epoca năvălirilor barbare. Unele cuprind morţi 

unei populaţii mai vechi (de prin secolele ai 1V-lea—al V-lea), 
altele pe cei ai unei populaţii mai noi (de prin secolele cele două 
următoare), de călăreţi. Completarea săpăturilor şi publicarea 
materialului descoperit va aduce elemente noi şi interesante cu 
privire la problema continuării vieţii romane în Dacia după pä- 
răsirea ei de împăratul Aurelian. 


se 


Şcoala noastră de arheologie clasică a continuat şi ea tradi- 
ţia întrun ritm crescând, fie desăvârșind scoaterea la lumină a 
cetăților a căror cercetare începuse mai de mult, fie pornind 
explorarea unor cetăţi romane încă neatinse. 

Dacă în Transilvania cercetările preistorice au fost mai puţin 
numeroase decât în restul ţării, în schimb explorarea urmelor 
romane a fost deosebit de rodnică şi de fericită în rezultate sub 
conducerea d-lor Profesori dela Universitatea din Cluj, D. M. 
Teodorescu si C. Daicoviciu. In special spiritul de iniţiativă şi 
„energia d-lui C. Daicoviciu, care a adus eminente servicii cunoaş- 
terii Daciei romane, au însufleţit un număr de tineri colabora- 
tori cărora se datorează mulie din rezultatele obţinute acolo. 
“"Domnia-sa a cercetat cetatea Micia, unde a descoperit un cas- 
tru roman de piatră, care a fost clădit, după 157 după Cr., peste 
altul de pământ. Acolo au apărut câteva iscripţii şi un templu 
-al soldaţilor Mauri, aduşi de autoritatea romană din Nordul A- 
fricei pentru apărarea provinciei. A continuat deasemenea săpă- 
turile atât de importante dela Sarmizegethusa, unde, secondat 
“fiind de d-l O. Floca, a descoperit afară din oras o vilă şi un 
mausoleu. Prima clădire cuprinde câteva încăperi frumos pava- 
te, una din ele cu mozaic şi având şi kypocausium (instalaţie de 
încălzire sub podea), și cu pereţii pictaţi în culori. Mausoleul, 
care aparținea unei familii Aurelia din Sarmizegethusa, este 
format dintr'o clădire circulară de piatră în care s'a descoperit 
un mormânt neatins, din cele care vor fi fost înăuntru. A mai 
«cercetat şi alte așezări, cum sunt cea dela Roşia-Montană si dela 
Abrud, cât şi fortificațiile dela Poeni la Porolissum, care i-au 
dat putinţa să ajungă la concluzia că limes-ul dacic nu era al- 
cătuit dintr'o întăritură continuă (zid sau vallum), ci din fortifi- 
caţii izolate, aşezate la punctele mai uşor de apărat ale frontie- 

rei provinciei. Aiurea, d-] C. Daicoviciu a insárcinat pe unii din 
colaboratorii săi cu cercetarea cetăților romane. Asa d-l Gh. 
Pintea a început explorarea castrului dela Gherla, iar d-l M. 
Macrea a scos la iveală la Bologa, pe valea Crișului Repede, un 
castru roman de pământ, construit puţin timp după cucerirea 
Daciei, peste care s'a clădit apoi unul de piatră, unde își aveau 
sediul două cohorte, una de Spanioli și alta de Gali. 

In părţile sudice ale ţării s'au făcut săpături la câteva cetăţi 
romane, printre care se numără Arcidava, lângă Vărădia (în Ba- 
nat), unde d-l Gr. Florescu a scos la lumină castrul de piatră în 
care își avea sediul Cohorta Z Vindelicorum şi care a durat 
până în secolui al III-lea. In Oltenia, d-l D. Tudor a cercetat 
cetăţile Romula si Sucidava, amândouă din judeţul Romanați, 
și a publicat numeroase monumente romane care provin de a- 
colo. La Răsărit de Olt, regretatul V. Christescu a scos la lu- 
mină castrul dela Săpata-de-]Jos (jud. Argeș), unul din punc- 
tele de sprijin ale limes-ului roman care apăra Oltenia și care 
mergea paralel cu Oltul dela Flămânda, pe Dunăre, îndreptân- 
du-se spre pasul Bran. Ținutul la răsărit de acest limes era mai 
mult sub supravegherea decât sub stăpânirea Romanilor. Totuşi 
si în această regiune s'au găsit urme romane şi anume la Drajna 
(jud. Prahova), unde d-i Gh. Ştefan a scos la lumină o parte a 
castrului de piatră de aici, în care stăteau de pază detașamente 
din legiunile Z Italica, XI Claudia şi V Macedonica, ale căror 
lagăre se aflau pe malul drept al Dunării. Tot d-sa a explorat 
castrul dela Bărboși (lângă Galaţi), unde a descoperit ceramică 
şi monete romane, care merg până în secolul al III-lea. 

In sfârșit, departe spre Răsărit, la gura Nistrului, d-l Profesor 
P. Nicorescu a continuat săpăturile sale dela Tyras, singura ce- 
tate greacă de pe aici, carc a fost apărată de corpuri de trupă 
romane în primele secole ale erei creștine. Acolo d-sa a desco- 
perit o frumoasă ceramică greacă, inscripţii și ştampilele deta- 
șamentelor de legiuni care şi-au avut reședința aici. 

Dar dintre toate regiunile României, cea mai bogată în urme 
clasice este Dobrogea, care a suferit timp de vreo șase secole in- 
fluenţa grecească a coloniilor de pe țărm şi apoi stăpânirea ro- 
mană, timp de vreo şapte secole, care a îmbrățișat întreg teri- 
toriul dintre Dunăre și Mare. In afară: de cele câteva colonii 

grecesti, Histria, Tomis, Callatis, Dionysopolis, nenumàrate ce- 
tàti şi așezări romane acoperă pământul Dobrogei, atestând ve- 
chimea culturii clasice de aici, intensitatea romanismului si în- 
florirea deosebită pe care a trăit-o această provincie sub stăpâ- 
nirea romană. De aceea pe acest teritoriu s'a desfășurat înc3 
de mult, sub stăpânirea românească, o bogată activitate arche- 
ologică al cărei avânt a crescut în vrmea din urmă. Numai în 
cursul anului trecut, mulţumită spripinului acordat de d-nii 
Rezidenţi Regali Constantin C. Giurescu și N. Otescu, în afară 
de șantierele mai vechi care sunt în lucru, am putut dispune 
începerea cercetărilor la cinci noi cetăţi (Enisala, Dinagetia, 
Troesmis, Abrittus). D-l Paul Nicorescu, în ultimii zece ani, 
a terminat săparea cetăţii romano-bizantine dela Dolojman 
(pe malul lacului Razelm) și apoi a reluat cercetările dela 
importanta cetate întemeiată de Traian în mijlocul Do- 
brogei, Tropaeum Traiani (Adamclissi). Acolo d-sa a scos 
la lumină turnuri si porţiuni din zidul cetăţii și fragmente 
din inscripţia Trofeului înălțat în vecinătatea cetăţii după 
cucerirea Daciei. La Callatis (Mangalia), d-l profesor Th. 
Sauciuc-Săveanu a continuat săparea migăloasă a resturilor an- 
tice, păstrate sub oraşul modern, îmbogăţind muzeul local cu 
noi monumente grecești şi romane. Eu însu-mi, la Histria (pe 
malul lacului Sinoe), am continuat săpăturile care au scos la 
` lumină întreg zidul cetăţii și un cartier întreg, în vecinătatea 
termelor. Trei camere din terme au apărut cu podeaua lor de 
mozaic în mai multe culori, dintre care una în întregime păstra- 
tă. Paralel s'au descoperit foarte frumoase specimene de vase 
greceşti pictate, din care o parte a tost publicată de curând de 
doamna Marcelle Lambrino, statui şi reliefuri, precum și un 
mare număr de inscripţii deosebit de importante pentru istoria 
ținuturilor din vecinătatea gurilor Dunării. Mai spre Nord, la 
Enisala (pe malul lacului Razelm), d-l Gr. Avakian a început 
cercetarea cetăţuiei cu ziduri păstrate pe mare înălţime, unde a 
descoperit o bogată ceramică bizantină și românească, precum și 
două tezaure de monete, unul dela Mircea cel Bătrân și celălalt 
dela Petru al Mușatei. In afară de Tropaeum Traiani, pe dru- 
mul care străbate Dobrogea prin mijloc dela Nord la Sud, d-l 
Dorin Popescu a început lucrările dela Abrittus (Cămilaru, jud. 

Caliacra), cetate întemeiată probabil tot de Traian. Deocam- 
dată s'a scos la lumină poarta cetăţii și două clădiri din interior, 
monete, dintre -care una de aur dela împăratul Anastasius, şi un 
tipar de lampă, între altele. Pe malul Dunării, d-l Gr. Florescu 
a cercetat cariera romană dela Cernavodă, care păstrează în- 
tr'o firidă săpată în peretele de piatră un relief reprezentând pe 
Hercules, iar mai la Nord a continuat săpăturile dela cetatea 
Capidava, unde a descoperit interesante inscripţii romane. La 
cotul de Nord-Vest al Dunării, regretatul meu colaborator st 
prieten, Emil Coliu, a început cercetarea celor două lagăre ale 
legiunii V Macedonica dela Troesmis (Igliţa), degajând o parte 
din zidurile frumoase ale cetăților şi o basilică, şi descoperind 
câteva importante inscripţii și cărămizi cu stampile legionare. 
Ceva mai la Nord, Arrubium (Măcin) a început să-și arate zi- 
durile din toamna trecută si, în sfârșit, tot în aceeași regiune, 
d-l Gh. Ştefan a început săparea cetăţii Dinogetia (Bisericuța), 
din faţa Galaţilor, scoțând la lumină mare parte din zidul de 
înconjur al cetăţii cu turnurile și cu poarta. Acolo d-sa, în afară 
de o bogată ceramică romană şi de cărămizi cu stampile legio- 
nare, a avut norocul să descopere un tezaur de o sută șase mo- 
nete de aur ale împăraţilor Vasile al II-lea Bulgaroctonul (876— 
1025) şi ale urmașilor săi Roman al III-lea şi Constantin al IX- 
lea Monomachul. 


Simpla enumerare a așezărilor antice, preistorice sau clasice, 
şi indicarea sumară a descoperirilor ne face să înţelegem dezvol- 
tarea pe care a luat-o în ultimii zece ani activitatea archeologiei 
românești. Ea constitue o mândrie pentru ştiinţa noastră. In pri- 
mul rând, mulţumită monumentelor care au fost scoase la lu- 
mină cu îndelungată trudă şi cu mari sacrificii, sau lămurit 
epoci întregi din trecutul pământului românesc, începând cu 
epoca paleolitică și sfârșind cu epoca năvălirilor barbare. Intr'a- 
devăr, chiar pentru epoca istorică, greacă și romană, istoricii 
antici nu ne oferă decât informaţii puţine şi sărace privitoare la 
regiunile noastre, care stăteau la periferia lumii greceşti și ro- 
mane. Pe câtă vreme astăzi se pot admira splendidele culturi 
care s'au dezvoltat pe pământul nostru în epoca neolitică şi cea 

a bronzului, strălucirea culturii pe care Grecii au adus-o din 
Marea Egee pe țărmurile Basarabiei și Dobrogei noastre, cât și 
intensa viaţă înfloritoare pe care au trăit-o, sub îndelungata 
stăpânire romană, strămoșii noștri Geto-Daci, din Nordul Tran- 
Silvaniei şi din Banat până la ţărmul mării. De altă parte, sau 
lămurit încă mai mult, prin unele din monumentele descoperite, 
drepturile noastre istorice asupra teritoriilor care intră în alcă- 
tuirea României noastre de astăzi în urma unei logice dezvol- 
tări istorice. 

Acestea sunt rezultatele obţinute de archeologia românească 
în ultima vreme. Activitatea tot mai intensă pe care ea a des- 
fășurat-o în cei zece ani din urmă ne face să sperăm într'o stră- 
lucită dezvoltare în atmosfera de muncă și de solidaritate pe 
care Regele nostru a știut să i-o creeze României. 


SCARLAT LAMBRINO 


ZECE ANI DE ACTIVITATE ARCHEO- 
LOGICĂ IN DACIA SUPERIOARĂ 


CAROL II PRIMA DECENNALIA FELICIA 1930—1940 


„Strămoșii ce zac în acest pământ Vă văd și Vă binecuvântă, 
pietrele Vă simt şi se cutremură de prezenţa Majestății Voastre, 
poporul românesc Vă aclamă cu entuziasm, iar noi, archeologii 
şi tineretul universitar din Dacia Traiană, ne plecăm frunţile în 
faţa Majestății Voastre, mulţumindu-Vă pentru opera ce o în- 
depliniţi în această zi“... 

Aceste cuvinte sincere le-am rostit în memorabila zi a inau- 
gurării lucrărilor archeologice dela Sarmizegetusa, în 9 Septem- 
vrie 1934, în fața Voevodului culturii românești Carol al II-lea. 
Era strigătul de bucurie pentru înalta patronare ce o dădea, 
prin prezența augustei Sale persoane, la începerea dezvelirii 
Amfiteatrului și orașului roman Sarmizegetusa. Ocrotitoarea Lui 
mână am simţit-o de-atunci asupra tuturor cercetărilor între- 
prinse de noi, archeologii transilvăneni și bănăţeni. Ce prinos 
vom putea aduce mai bun și mai larg Aceluia care ne-a luat 
sub aripa Sa ocrotitoare, la împlinirea norocoasă a primei 
decade, a celor dintâi Decennalia, cum spuneau strămoşii, decât 
înfăţişarea pe scurt a muncii noastre şi a înaltei Sale solicitudini? 

Locul de frunte îl ocupă, în rândul realizărilor, Amfiteatrul 
şi Palatul Augustalilor din capitala Daciei romane. Trei veri de- 
a-rândul a durat opera de dezgropare a singurului amfiteatru 
de pe pământul românesc. Azi, ruinele bine păstrate si conso- 
lidate cu ciment ale acestui monument constitue podoaba acti- 

vităţii archeologice românești, admirate și visitate de profesori 
și specialişti. Contribuţia dezgropării amfiteatrului dela Sarmi- 
zegetusa la cunoașterea acestui gen de monumente romane e 
dintre cele mai folositoare. Tot în Sarmizegetusa s'a desăvârșit 
scoaterea la lumină, cu fondul pus la dispoziţia celui ce semnează 
aceste rânduri de către Marele Voevod de Alba Iulia, şi Palatul 
Augustalilor, lăcaşul de cult al împăratului, una din cele mai 
mari, dacă nu cea mai mare clădire publică din Capitala Daciei. 
Dezvelirea zidurilor înconjurătoare ale coloniei, cu turnul din 
colţul sud-estic, dezgroparea mausoleului măreț al familiei 
Aurelia din necropola Sarmizegetusei, scoaterea la iveală a unei 
frumoase vile suburbane si descoperirea mai multor morminte 
întregesc acest bogat și important rezultat. Înfiinţarea si orga- 
nizarea în condiţii multumitoare a Muzeului Archeoiogic din 
comună și stabilirea serviciului de pază și ocrotire a ruinelor și 
muzeului încununează, fericit, această activitate, ajutată de 
bărbaţii de stat și de conducătorii judeţului cu dragoste și înţe- 
legere pentru aceste lucrări. 

Problema cetăților şi civilizaţiei, începută si, în bună parte, 
lămurită prin cercetările d-lui prof. D. M. Teodorescu și cola- 
boratorului său d. Al. Ferenzi, la Costești și Muncel, a putut fi 
studiată mai departe prin extinderea săpăturilor la o nouă 
cetate dacică de pe Valea Sebeșului (Frumoasei), dela Căpâlna. 
Săpăturile conduse de subsemnatul, cu ajutorul colaboratorilor 
mei dela Institutul de Studii Clasice din Cluj şi al Muzeului 
Regional din Alba Iulia, au avut darul să lămurească şi mai 
bine rostul şi forma acestor castele de seniori daci. 


Cercetarea apărării Daciei a fost una din preocupările de că- 
petenie ale școalei archeologice dela Cluj. In vederea rezolvării 
acestei chestiuni, mai multe castre din Dacia au fost dezgropate, 
în total sau în parte. Astfel, au fost cercetate castrele romane 
dela Bologa, (d. M. Macrea), Căjei (d. Em. Panaitescu), Râșnov, 
(d. M. Macrea și I. Co!an), Porolissum (C. Daicoviciu și d. L. 
Ghergariu) si linia de apărare a Daciei din Munţii Mureşului 
(C. Daicoviciu), asa zisul Limes dacic. Rezultatul acestor cerce- 
tări a fost publicat sau e în curs de publicare. lavăţămintele 
trase din aceste studii sunt de o netăgăduită valoare pentru 

istoria şi organizarea Daciei. Chiar pentru mult discutata pro- 
blemă a continuității romane lucrările pe teren au adus o im- 
portantă contribuţie. 

Nu mai puţin întinse au fost și cercetările din domeniul pre- 
istorici Daciei şi al epocii migraţiilor. O mulţime de așezări din 
„epocile de piatră, bronz şi fier au fost dezvelite, cu rezultate 
mai mult decât multumitoare. Pomenim aici, recunoașterea și 
temeinica studiere a așezărilor preistorice din Secuime, cu cetă- 
tile Carpilor, datorită d-lui Al. Ferenzi dela Institutul de Studii 
Clasice din Cluj, precum și cercetarea amănunţită a valurilor 
din Bănat, din partea regretatului archeolog Bănăţean J. Mi- 
loia, a mea și a d-lui M. Moga. 

Dezgroparea necropolelor, atât de bogate în învățăminte, a 
fost de asemenea asiduă. Cimitirul preistoric de lângă Cluj, 
dela Dezmir şi altele au îmbogăţit cunoștințele noastre asupra 
civilizaţiei trecutului îndepărtat al acestui colţ de ţară româ- 
nească. În deosebi, trebue relevată aici descoperirea neobișnuit 
de rară a celor două necropole dacice dela Gășolj (jud. Sibiu) 
şi din Munţii Zlatnei, făcută cu concursul Comisiei Monumen- 
telor Istorice din Cluj de d. O. Floca. 

Un alt cimitir, din epoca de după părăsirea Daciei, cu îm- 
bucurătoare surprize în ce privește evul mediu al acestor ţinu- 
turi și continuitatea elementului romanic în Dacia, e în curs 
de dezvelire lângă Teius (Alba), prin muncă d-lor Al. Ferenzi 
şi M. Moga dela Cluj. 

Numărul descoperirilor sistematice mai mărunte e iarăşi 
destul de mare. Nu e nevoie decât să amintim templul Maurilov 
dela Micia (Daicoviciu—Fioca), templul Palmyrenilor. arcași 
dela Porolissum (C. Daicoviciu și d. L. Ghergariu din Zalău), 
stațiunea neolotică dela Turdaș (VI. Dumitrescu), etc. 

Activitatea archeologică din Transilvania nu se rezumă însă 
numai la campaniile de săpături. Ea îmbrățișează si opera 
migăloasă si grea a adunării obiectelor descoperite, a organi- 
zării de muzee și a publicării rezultatelor. Şi în această privinţă, 
Comisiunea Monumentelor Istorice ne-a dat tot sprijinul ei, 
ca şi pentru executarea de săpături. Muzeul Institutului de 
Studii Clasice din Cluj, bine organizat tocmai în ultimii ani, e 

secundat de muzeele regionale atât de preţioase și utile, cu care 
Institutul de Studii Clasice din Cluj întreţine legături de strânsă 
colaborare, nu numai în ce priveşte lucrările pe teren, dar și 
studiul antichităţilor. Concepţia modernă şi singura îndreptăţită 
în această privinţă, de care sunt conduse Comisiunea Monumen- 
telor din Cluj şi Institutul de Studii Clasice al Universităţii 
Clujene, e tocmai ajutorarea prin toate mijloacele a prospe- 
rării muzeelor regionale, care trebue să devină pentru laici şi 
specialiști adevărate icoane ale trecutului aceior regiuni. Ne 
putem mândri, într'adevăr, cu muzee bine organizate și conduse, 
ca acela dela Deva, Timișoara, Alba Iulia, Brașov, Sarmizese- 
tusa, Cășei. In acest fel de organizare a cercetărilor vedem mai 
bine asigurată cunoaşterea și studierea trecutului nostru multi- 
milenar pe pământul strămoșesc. 

Printre publicaţiile de specialitate trebue să relevăm seria de 
„Publicaţii“ ale Comisiunii Monumentelor Istorice dela Cluj, 
Anuarul acestei Comisiuni și Anuarul Institutului de Studii Cla- 
sice, publicaţii ce și-au câştigat un bun renume în ţară și strei- 
nătate. Muzeul din Timișoara a scos în timpul cât era în viaţă 
harnicul și învățatul lui director, Dr. J. Miloia, revista bogată 
în studii, Analele Banatului. Muzeul din Deva a publicat până 
acum un volum din Buletinul său „Sargetia“, sub îngrijirea 
d-lui O. Floca. 

Aceasta ar fi, foarte sumar redată, desfășurarea muncii pe 
terenul archeologic în Transilvania românească, în prima decadă 
'de domnie a Voevodului Culturii, Carol al II-lea. Ea ne în- 
dreptăţeşte să avem toată convingerea că, în cursul celorlalte 
numeroase decade, pe care i le dorim Regelui nostru, archeologia 
românească din Dacia Superioară își va îndeplini în cel mai 
înalt grad menirea, așa cum preconiza, în discursul Său dela 
Sarmizegetusa, însuși Majestatea Sa Regele: „desăvârșită renas- 
tere a națiunii noastre“, 


C, DAICOVICIU 


VIATA UNIVERSITĂȚII MIHĂILENE 
IN DECADA RESTAURAȚIEI 


Inaugurând cursurile Universităţii Mihăilene, la 1 Noembrie 
1933, M. S. Regele Carol IÏ a definit în termeni energici rostul 
Iașului în cadrul României întregite și menirea Universităţii 
din Iaşi în dezvoltarea culturii românești. 

„Iașul este cetatea atâtor amintiri scumpe sufletelor româ- 
nești, este cuibul atâtor creaţiuni nepieritoare ale patrimoniului 
nostru cultural, încât viaţa universitară trebue să fie chiar 
centru de viaţă al întregului oraș. Alte orașe pot fi capitale 
politice si economice ; Iaşul trebue să devină capitala culturii 
românești “. 

Şi, precizându-și gândirea, Suveranul a evocat exemplul 
orașelor din Anglia, Italia și Germania, — Oxford, Cambridge, 
Padova și Heidelberg, — care au trăit și au devenit celebre 
prin universităţile lor. 

Cuvintele Majestății Sale au exprimat sentimentele cele mai 
adânci şi au consacrat aspiraţiile cele mai fierbinţi ale Iaşului. 
lașul se mândreşte că are cea mai veche universitate din ţară 
şi se simte măgulit când i se amintesc numele tuturor personali- 
tăţilor eminente pe care le-a dat culturii românești. Dorinţa 
Majestății Sale de-a face din capitala Moldovei „Heidelbergul 
culturii românești“ corespunde vocației cele mai intime a Ia- 
șului, care a jertfit pentru cauza unirii situaţia sa de capitală 
politică fără nădejdea și posibilitatea de-a rămâne mărar un 
centru economic. 

Viaţa intelectuală a Iaşului se confundă deci cu viaţa Uni- 

versităţii sale. Toate iniţiativele de ordin cultural dela ea 
pornesc. Viaţa Românească şi Însemnările lesene, care i-au 
luat locul, au pornit dintr'o iniţiativă universitară. Tot ce este 
mișcare culturală la lași trăieşte si se dezvoltă prin elementele 
ei universitare. Spiritul larg comprehensibil şi curiozitatea 
universală a leșenilor se hrănesc din contactul permanent ru 
Universitatea. Şi contactul Iașului cu universitatea începe din 
liceu. In nici un centru universitar nu se văd atâţia elevi de 
liceau la conferințele dela Universitate: nicăieri contactul între 
Universitate si viaţa orașului nu e mai strâns ca la Iași. 

De aceea pierderea unor instituţii universitare, ca Facultatea 
de Farmacie, desființată, și Facultatea de Ştiinţe Agricole, 
transferată la Chișinău, a fost resimţită de leșeni ca o lovitură 
care ameninţă Iașul în însăși raţiunea lui de-a fi. 

. Din fericire, creaţii noi au venit să compenseze aceste pier- 
deri. Prin legea din 20 Martie 1937, cele două secţiuni de științe 
aplicate dela Facultatea de Ştiinţe, Chimia tehnologică și Elec- 
trotehnica, au fost transformate în Politehnică, realizându-se 
astfel un vechi deziderat al Iaşilor, unde Asachi înființase 
primul învăţământ ingineresc. Noua instituţie a început în 
1938—1939 să funcţioneze în cuprinsul Universităţii, iar în vara 
anului 1939 a început să-și construiască un local propriu. 

Acum doi ani s'a creat Şcoala Normală Superioară menită să 
asigure o selecţie mai judicioasă și o pregătire mai temeinică 
viitorilor profesori ai școlilor noastre secundare. Condiţiile su- 
perioare de existenţă și de studii și certitudinea plasamentului 
vor atrage, desigur, spre profesorat, elementele de elită ale 
liceelor noastre și astfel, odată cu reforma învăţământului uni- 
verşitar, se va putea introduce un suflu nou și în învăţământul 
secundar. 

Vara trecută a început, pe terenul vechiului seminar peda- 
gogic, în imediata vecinătate a Universităţii, construcţia, în stil 
mare, a localului Şcolii Normale Superioare. Lucrările pregă- 
titoare au continuat toată iarna și se speră că la toamnă Școala 
Normală va funcţiona într'un local potrivit și demn de menirea 
atribuită școlii. 

In același timp, noul palat al Universităţii se apropie de ter- 
minare. Fonduri masive, acordate de guvern începând cu anul 


VIAȚA UNIVERSITĂŢII MIHĂILENE IN DECADA RESTAURATIEI 729 


1937, au permis sà se termine lucrarea din rosu. Acum se lu- 
crează la amenajarea interioară a ultimelor săli destinate Recto- 
rului și Facultăţii de Litere. 

Facultăţile de Litere și de Drept dispun în sfârșit de sălile 
de curs și de seminar, iar Facultatea de Științe de laboratoriite 
necesare pentru formarea tuturor studenților din Moldova în- 
tregită. Prin solicitudinea tuturor guvernelor Majestății Sale, 
Iașul a fost înzestrat cu cea mai modernă și mai impunătoare 
dintre construcțiile universitare din ţară. Astfel s'a împlinit 
înalta făgăduință pe care Majestatea Sa a făcut-o lașilor în 
1933 : 

„Vă pot asigura că dragostea ce o port studentimii se răs- 
frânge asupra dascălilor şi asupra întregii instituții. Cunosc de 
aproape greutăţile în care se zbate Universitatea Mihaileană 
şi pot asigura că voi purta toată grija trebuincioasă spre a uşura, 
pe cât vor permite mijloacele, această stare de lucruri, pentru 
pentru a face un focar model al culturii româneşti. O fac cu 
atât mai multă convingere şi entuziasm, cu cât consider că este 
o datorie a Mea şi a întregii Românii către laşi, cetatea de 
unde au pornit toate unirile care alcătuiesc România de azi“. 


* 


Dar problema cea mai gravă care a frământat Universitatea 
ieșeană a fost de ordin moral. 

După război, universitatea din lași a fost mereu turburată 
de mișcări anarhice. Studenţimea prezenta aspectul unei mase 
efervescente, care şi-a pierdut busola. 

Studenţimea ieșană, înzestrată cu un sens social și însufleţită 
de o puternică voinţă de creaţie, care nu se mulțumea cu satis- 
facţii precare, era vădit preocupată de căutarea unui nou 
“program de acţiune, care să corespundă noilor realităţi politice, 
sociale, și economice ale României întregite și care să-i permită 
a se integra într'o funcţie socială utilă. 

Generaţia care a făcut Unirea n'a știut să i-l dea. Infăptuirea 
unirii, împământenirea ţăranilor și dreptul de vot obștesc au 
părut generaţiei unirii realizarea tuturor viselor. Dar n'au 
trecut zece ani dela Unire, și s'a văzut că Unirea în sine n'a 
rezolvat problemele legate de existența unui stat modern. Or- 

ganizarea si consolidarea României Mari a ridicat probleme pe 
care simpla referință la comunitatea de limbă, de rasă şi de 
religie nu le putea rezolvi. 

Astfel, încercarea de-a rezolvi, după preceptele doctrinei care 
a justificat Unirea, marea problemă a naţionalizării orașelor, 
a ridicării satelor și a constituirii unei claselor mijlocii, care să 
ia în mână conducerea Statuiui, după desfiinţarea vechii clase 
boiereşti, a dus la conflict cu minoritățile și la agitaţii care au 
găsit un puternic răsunet în mijlocul studențimii. ` 

Practica vechilor partide care căutau să-şi formeze o clientelă 
dintre studenți, prin subvenții acordate cercurilor studențești 
sau pretinsilor conducători ai studenților, prin autorizația dată 
unor organizații studenţeşti de-a ține, în toiul activității şcolare, 
congrese, a mărit confuzia si a acreditat opinia că se izbutește 
mai repede în viaţă prin servicii de partid, decât prin studii în- 
delungate si grele. Protestările autorităţilor universitare împo- 
triva acestei practici funeste n'a avut alt rezultat decât să ex- 
pună pe acești oameni curajoși şi perspicaci oprobriului studen- 
timii. 

O „lege de completare a legii învățământului superior“ a 
căutat să restabilească disciplina în universităţi impunând pro- 
fesorilor o mai strictă îndeplinire a obligaţiunilor şi interzicând 
politica în universitate, 


y 
La 


Reforma învăţământului superior nu s'a mărginit la măsuri 
de ordine si de disciplină. Ministerul Educaţiei Naţionale s'a 
arătat plin dc înţelegere si de solicitudine pentru nevoile reale 
ale studenţimii şi i-a venit în ajutor, pentru ca si cei mai săraci 
să se poată dedica, fără grijă, studiului şi cercetărilor. Un mare 
număr de burse, puse la dispoziţia facultăţilor, au permis uni- 
versităţii să uşureze situaţia studenților meritoși şi lipsiţi de 
mijloace, mai ales la Facultăţile de Litere și de Ştiinţe, care au 
nai mulţi studenţi săraci. 

Bursele de lei 1.500 pe lună permit studenţilor să se stabi- 
lcască în pensiuni de familie, deci în condiţii de existenţă mai 
favorabile studiului decât căminurile, şi dau autorităţilor uni- 
versitare mijlocul de-a atenua, dacă nu de-a rezolva, grava 

problemă a căminurilor, unde se formau si de unde porneau 
toate mișcările de anarhie. 

Restabilind ordinea și disciplina în Universitate, autoritatea 
a creat atmosfera indispensabilă pentru dezvoltarea intelectuală 
și morală a studentului și pentru activitatea didactică şi știin- 
țifică a profesorului. 

In noua atmosferă universitară, relaţiile dintre profesori și 
studenţi au luat forma normală de colaborare pe plan didactic 
și ştiinţific, și au dobândit o garanţie de continuitate și de 
regularitate pe care înainte nu o aveau. 

La aceasta a contribuit și reforma care concentrează la Rec- 
torat încasarea taxelor de examene și nu le varsă profesorilor 
examinatori, ci fondului universitar. Severitatea examinatorulu: 
a fost pusă astfel la adăposţul oricărei bănueli şi examenele se 
pot desfășura într'o atmosferă de perfectă obiectivitate. 


* 

Aceste măsuri s'au dovedit eficace si utile, dar n'au rezolvit 
încă fondul probiemei studențești. Ele au înlăturat factorii pa- 
togeni, dar n'au ajuns să aducă studenţimea la vocaţia ei ade- 
vărată, care e studiul. Şi aici cuvintele regale au venit să fixeze 
directivele salutare pentru viitor. 

„Poporul nostru este înzestrat cu o inteligenţă vie ; această. 
fericită însușire este o solidă temelie pe care se pot clădi atâtea 
lucruri frumoase si folositoare societăţii. Dar ea nu este sufi- 
cientă pentru a face progrese rcale ; ea trebue completată si cu 
alte însușiri : muncă și disciplină. Fără aceste două calități de 
primă necesitate, nu există nici un progres temeinic, nici o rea- 
lizare adevărat utilă“. 

Universitatea nu se mai poate mărgini la pregătirea profe- 
sională si la cursurile de vulgarizare superioară. Autoritatea 
centrală a înţeles că metodele de cercetare şi speculaţiile dezin- 
teresate, care asigură progresul științific, constituie funcţia 
esenţială a Universităţii. Facultăţile au fost îndrumate să în- 
locuiască rutina care lasă pe student pasiv, inert și incult, cu 
inițierea în metodele de cercetare științifică. Numărul exame- 
nelor s'a redus și catedrele au fost „raționalizate“, pentru a 
lăsa studenţilor răgazul necesar lucrărilor personale, iar acti- 

vitatea seminariilor, în care se face inițierea științifică, a fost 
declarată obligatorie. Pregătirea profesională poate să devină 
astfel mai ştiinţifică si să dezvolte în studenţi spiritul de adevăr 
şi libertatea de gândire, credinţa în idei și supunerea la fapte, 
idealismul în concepţie și realismul în observarea fenomenelor. 
Activitatea științifică, ce era până acum un accident, va putea 
de acum si trebuie să devină esenţialul. j 

Reforma e încă prea recentă pentru ca să poată fi judecată 
după roade. In tot cazul, Universitatea a fost înzestrată cu 
mijloacele esentiale pentru a juca în mişcarea științifică rolul 
„de cinste pe care i l-au atribuit înaintașii și să devină, conform 
înaltei dorinți a Majestății Sale, „un focar model al culturii 
românești“. 


A, OȚETEA 


MISCAREA FILOZOFICA 
IN DECENIUL RESTAURATIEI 


Oricine a întreprins vre-odată o cercetare istorică știe bine 
că lucrarea de restituţie a trecutului se izbește de două mari di- 
ficultăţi, care sunt si cele mai de seamă probleme ale științelor 
ce au de-a face cu fenomene în timp : selecția faptelor și perio- 
dizarea lor. Nu toate faptele trecutului mai îndepărtat sau ma: 
apropiat merită să intre în icoanele istoriei. Filosofii au arătat 
de mai multe ori că din tot ceea ce alcătuește imensul „naterial 
de întâmplări ale trecutului, istoricul alege numai pe acelea care 
se adaptează punctului său de vedere în judecarea acestui tre- 
cut si se înlănţuesc în vederea producerii unui rezultat final de 
oarecare importanţă. Construcţia istorică se orientează după 
scopuri. Dar pentru a le atinge, evenimentele ni se par că se 
dezvoltă în etape. Stabilirea etapelor, operaţia periodizării, pre- 
zintă nu numai interesul de a introduce mai multă ordine în ha- 
csul ameţitor al faptelor, dar şi pe acela de a ajuta lucrarea e- 
senţială a prognozei istorice. Cine ştie în ce ordine s'au succe- 
dat evenimentele și ce linii de direcţie manifestă ele, poate 
până la un punct să anticipeze ţelurile lor mai îndepărtate. 

Periodizarea istorică este o problemă deschisă în istoria cul- 
turii noastre mai noui. Una din sarcinele principale ale cerce- 
tării va fi, pentru o bună bucată de vreme, stabilirea perioade- 
lor de dezvoltare ale artei naţionale, ale literaturii, ale filoso- 
fiei. Căci dacă avem expuneri de ansamblu în toate aceste ra- 
muri, ele nu ne oferă încă imaginea acelei limpezi înlănţuiri 
a epotelor, care a căpătat, de pildă, în sistemul istoric al celor 

patru mari secole ale literaturii și gândirii franceze, fizionomia 
unui adevărat plan providenjial. 

Grupările de epocă au început totuși să se desemneze și, pen- 
tru a ne restrânge numai la filosofie, iată că de pe acum se 
poate vorbi de trei perioade cu caractere mai mult sau mai pu- 
tin distincte. Intro primă epocă, pe care am face-o să se întia- 
dă până în pragul războiului de întregire, filosofia noastra su- 
cotea că-și îndeplineşte pe de-a'ntregul misiunea, intormând 
publicul cultivat al ţării asupra dezbaterilor de idea purtate în 
alte ţări şi în alte epoce. Semnificativă din acest punct de ve- 
dere este remarca d-lui P. P. Negulescu în prefața cunoscutei 
sale opere asupra „Filosofiei Renaşterii“ : „Cultura nvastră rv- 
mânească, scrie d. P. P. Negulescu, e de abia la început. Ceea 
ge îi trebue în primul rând, sunt lucrările de informaţie. Suntem 
datori, mai întâi de toate, să luăm cunoştinţă cu de-amănuntul 
de tot ce au produs până acum celelalte popoare, în diferitele 
ramuri de activitate intelectuală. Altfel, suntem în primejdie să 
începem totdeauna dela început, să călcăm fără să știm pe căile 
bătute de mult de alţii şi să ne mistuim puterile sufleteşti făcând 
descoperiri de prisos. Evoluţia intelectuală a omenirii e unică, 
şi fiecare popor, spre a putea produce valori culturale ade'ză- 
rate, trebue să pornească în străduinţele sale dela punctul un- 
de această evoluţie a ajuns deja“. 

Textul acesta datează din 1910 şi, în adevăr, acesta era cu 
trei sau patru decenii în urmă punctul de vedere al cercurilor 
intelectuale conducătoare. Maiorescu însuşi, după cum s'a obser- 
vat uneori de acei care au stat în preajma lui, socotea că 
momentul creaţiei filosofice ar fi fost prematur pentru cultura 
românească : o împrejurare capabilă să explice propria lui in- 
hibiţie într'o ramură de activitate pentru care nu-i lipsea nici 
pregătirea, nici talentul. Excepţii sunt totuşi de semnalat, chiar 
în această epocă. Astfel, după încercarea repede părăsită a „Re- 
vistei Pedagogice“ (1897), a lui C. Dimitrescu-laşi, apar la un 
scurt interval colecţia „Studiilor filosofice” (din 1898) şi, apoi, 
„Revista de Filosofie“ (din 1919) ale d-lui C. Rădulescu-Motru. 
In jurul d-lui C. Rădulescu-Motru se grupează un cerc restrâns 
de cercetători, lucrând deocamdată în izolare faţă de publicul 
mai întins. Intr'una din împrejurările festive ale breslei noas- 

tre, d. I. Petrovici a evocat odată momentul în care a văzut 
lumina tiparului opera sa „Teoria Noţiunilor“ (1910). Tânărul 
pâna or a așteptat zadarnic luni și chiar ani, pentru a culege 
ecoul cercetării sale, una din cele mai temeinice pe care le-a 
publicat în cursul anilor. Nimeni nu părea a fi citit sau chiar 
numai a fi înregistrat apariţia acestei contribuţii. Astfel, deși 
in epoca despre care ne ocupăm. au fost publicate și alte lu- 
crări de mare însemnătate, cum sunt „Puterea Sufletească ° 
(1908 urm.) sau „Elemente de Metafizică“ (1912) ale d-lui C. 
Rădulescu-Motru, o atmosferă filosofică, propice cercetării şi 
solicitând-o prin însuși ecoul care i-ar fi răspuns, nu s'a putut 
forma. 

După războiul întregirii se produce o transformare sensibilă. 
„Societatea română de filosofie“ organizează, într'o lungă serie 
de ani, conferinţe publice cu subiecte din mișcarea filosofică a 
timpului, ascultate în Bucureşti de un public întins, sporit prin 
tot ce putea da studenţimea din ce în ce mai numeroasă a Facul- 
tăţii de Filosofie si Litere. „Revista de Filosofie“ ajunge a a- 
vea o apariţie regulată. Alte reviste de specialitate se asociază 
vechii publicaţii bucureştene, „Arhiva pentru ştiinţa și reforma 
socială“ a d-lui D. Gusti, „Minerva” d-lui P. Andrei, „Revista 
generală a învăţământului“ a d-lui G. G. Antonescu, mai târziu 
„Revista de pedagogic“ a d-lui C. Narly. Contribuţii filozofice 
apar și în revistele de cultură generală, în „Viaţa Românească“, 
„Gândirea“ sau „Convorbiri literare“, ba chiar şi în foiletonul 
unor ziare, cum a fost „Cuvântul“, la începuturile lui, unde nu o- 
dată cumpărătorul ziarului de dimineață găsea. sub titluri care 
l-ar fi putut intimida, articole de un interes mai durabil. Filo- 
sofia în publicaţiile cotidiane este un aspect foarte caracteristic 
al epocei. In această vreme, nomenclatura literară se îmbogă- 
teste cu un termen nou: eseul, despre care începe a se vorbi 
cu tot mai multă insistenţă, dacă nu totdeauna si cu o egală po- 
trivire, şi care deocamdată desemnează articolul filosofic adap- 
tat nevoilor unui public mai întins. 

Nu putem spune tot-ce datorește filosofia românească acestei 
epoci intermediare. Un mare număr de idei intră în circulaţia 
intelectuală a societăţii și stilul științific face mari progre- 
se. O mișcare mai vie a traducerilor însoțește creaţia origi- 

nală: Prin culegerea de texte a „Culturii Naţionale“, condusă. 
de d. D. Gusti, completată mai târziu prin seria de tălmăciri 
editate și prezentate de d. N. Bagdasar, operele mai însemnate 
ale unor filosofi ca Platon şi Aristotel, Kant şi Spinoza, Ber- 
keley Hume ș. a., sunt încorporate limbii noastre. In această or- 
dine de idei nu putem a nu aminti efortul cel mai consecvent, 
acela al d-lui Tr. Brăileanu, care reluând vechiul gând al lut 
Eminescu, duce la capăt tălmăcirea „Criticii Raţiunii Pure“, 
împreună cu alte scrieri ale lui Im. Kant. 

Dar dacă în epoca dintre 1919 și 1930, interesul pentru filo- 
sofie creşte îmbucurător, în măsura literaturii originale si tra- 
duse, care i se oferă cu abundență, poziţiile și temele funda- 
mentale rămân încă neprecizate. Deceniul care a urmat războiu- 
lui a avut o mișcare filosofică, nu însă si curente filosofice. O- 
perele de gândire figurau alături, fără a putea fi grupate după 
afinități si tendinţe. Este caracteristica primului deceniu al Rcs- 
tauraţiei a fi introdus și în acest domeniu precizări care lipseau 
trecutului. Căci dacă, din punctul de vedere al istoriei spiritu- 
ale, primii zece ani ai Restauraţiei vor rămânea cu rolul de a fi 
întreprins o mai largă concentrare a energiilor raţiunii, filosofia 
nu putea rămâne în afara acestui program general. Ethosul zi- 
lelor reclamând creaţiunea intensă în toate domeniile culturii, 
îi era rezervat filosofiei rolul de a stabili natura si valoarea pu- 
terilor morale pe care națiunea le poate pune în lucru. Este a- 
devărat că încă dela Kogălniceanu și Russo, dela Eminescu și 
Maiorescu s'a cerut necontenit punerea de acord a formelor de 
manifestare culturală cu fondul preexistent. Totuşi programul 
acesta rămânea într'o fază pur formală, atâta timp cât nu sc 
preciza care sunt caracteristicele de conţinut ale sufletului na- 
tional. 

Aceste întrebări i-au dat răspunsul lor operele mai noi ale 
d-lor C. Rădulescu-Motru, D. Gusti, St. Zeletin, M. Ralea și L. 
Blaga. Dar în timp ce un gânditor ca d. L. Blaga şi atâţia din 
tinerii care îl urmează folosesc o metodă intuitivă, când isi pro- 
pun să pătrundă în sâmburele originalității naţionale prin sim- 
patie cu formele simbolice ale mitului si peizagiului autohton, 
„Ştiinţa naţiunii“ pe care și-o propune ca scop școala sociolo- 
gică a d-lui D. Gusti ţinteşte să se însumeze din cercetări in- 

ductive pe teren, dirijate de o concepție raţională asupra ele- 
mentelor si functiunilor constitutive ale societății. Numeroasele 
contribuţii pe care le datorim în acelaşi domeniu d-lui C. Ră- 
dulescu-Motru si elevilor săi, se călăuzesc de asemeni după o 
metodă de observație directă, sprijinită uneori de tehnica la- 
boratorului psihologic si orientată de o înțelegere a individuali- 
tāții naționale ca o specificare a energiei umane, în vederea u- 
nui anumit tip de muncă. In sfârșit, pentru gânditori ca St. Ze- 
letin sau d. M. Ralea, cercetarea specificului național nu se în- 
dreaptă asupra unui substrat invariabil, ci asupra unei realități 
morale' individualizate prin împrejurări de epocă sau de clasă 
socială, capatilă a fi determinate prin metodele observaţiei so- 
ciologice. 

O altă trăsătură a mișcării filosofice în ultimul deceniu este 
avântul studiilor metafizice, acordate fără îndoială cu inviora- 
rea lor în mai multe din ţările de cultură ale Apusului. Dar și 
aci se poate distinge între poziţia d-lui L. Blaga, care, rămânând 
agnostic în fond, dă metafizicii caracterul unei filosofii a for- 
melor simbolice, şi poziţia d-lui I. Petrovici, care socotește că 
prin rezultatele ştiinţelor, întregite prin speculație rațională, se 
poate strânge din ce în ce mai mult cercul în jurul realităţilor 
ultime. Oricare ar fi însă deosebirea dintre aceşti doi gândi- 
tori, influenţei lor li se datorește curajul reînsufleţit al cercetă- 
torilor mai tineri de a se așeza în faţa ultimelor probleme şi de 
a le încerca soluţia cu mijloace originale. 

Am spune chiar că folosind cu un fel de frenezie noile liber- 
tăţi ale speculaţiei, ţinute în frâu mai înainte nu numai de ti- 
miditatea debuturilor noastre, dar şi de pozitivismul secolului 
trecut, metafizicei i se dă, în unele cercuri tinereşti, un fel de 
întâietate asupra celorlalte discipline ale filosofiei. Curentul a 
fost întărit şi de speculaţia teologică iniţiată de Nichifor Crai- 
nic în „Gândirea“ si de acţiunea personală şi didactică a înzes- 
tratulu: dialectician de temperament oral, regretatul profesor 
Nae Ionescu. "Totuşi, într'o orientare deosebită, o altă echipă 
de cercetători socoteşte că până la pragul ultimelor gencralizări 
stă mulțimea problemelor pe care le pune omul ca fiinţă psi- 
hologică și morală, viaţa lui în societate, principiile activităţii 
lui pe diversele tărâmuri ale creaţiei culturale. Toate aceste do- 

menii pot fi observate și descrise, ca orice alt sector al fenome- 
nalităţii; ele pot fi studiate în legile lor de producere, în varie- 
tăţile si tipurile lor. Şi de fapt o altă grupă de cercetători au 
îmbogăţit în ultimul deceniu, prin lucrări de amănunt sau prin 
expuneri de ansamblu, ramurile psihologiei și a pedagogiei, a 
sociologiei şi a esteticei, a filosofiei istoriei și a filosofiei drep- 
tului, a epistemologiei și a teoriei ştiinţelor. Nu mai este posibil 
astăzi a aborda vre-una din problemele atârnând de aceste spe- 
cialităţi, fără a nu consulta şi bibliografia românească a ches- 
tiunii, devenită de pe acum foarte numeroasă. Din rândurile a- 
cestei bibliografii, care cere studierea și clasificarea ei metodică, 
este necesar să amintim mai întâi încercările mai largi de sis- 
tematizare a domeniilor, cum ar fi „Psihologia“ d-lui C. Ră- 
dulescu-Motru, „Sociologia militans“ a d-lui D. Gusti, „Sociolo- 
gia generală” a d-lui P. Andrei, „Tratatul de Sociologie“ al 
d-lui Eug. Speranţia, acela de „Filosofia dreptului“ al d-lui 
Mircea Djuvara, acelea de „Pedagogie“ ale d-lor G. G. Antone- 
scu, C. Narly şi St. Bârsănescu; întinsele încercări de orientare 
printre tendinţele societăţii actuale datorite d-lor P. P. Neguie- 
scu şi D. Drăghicescu, pentru a nu mai vorbi de contribuţiile 
parţiale ale altor cercetători ca epistemologii și filosofii ştiin- 
telor Mircea Florian, T. Gherea şi Şt. Lupaşcu, istoricii filoso- 
fiei si filosofii istoriei Gr. Tăușan, Dan Badareu, D. D. Roșca, 
I. Brucăr, N. Bagdasar, C. Noica, sociologi ca M. Ralea, N. Pe- 
trescu, Al. Claudian, Tr. Herseni, întreaga școală psihologică 
grupată în jurul d-lui FI. Ştefănescu-Goangă, însumând pe lân- 
gă contribuţiile acestuia, pe acelea ale d-lor Liviu Rusu (cu valo- 
roase contribuţii în estetică), N. Mărgineanu, N. Roşca, etc., în 
fine pedagogii I. C. Petrescu, V. Băncilă, I. Gabrea şi atâţia 
alţii. ze 

Pe lângă acestea, trebue semnalată și latura de organizare a 
specialităţii. La Fundaţia pentru literatură și artă „Regele Ca- 
rol II“, în nemijlocită legătură cu noul spirit al Domniei, ia 
fiinţă prima colecţie de scrieri filosofice, „Biblioteca de filosofie 
românească“, unde s'au întâlnit, alături de câteva din cele a- 
mintite mai sus, studii atât de diverse ca acele de istoria ideilor 
ale d-lor D. D. Roşca, P. Pandrea, Al. Claudian, lucrări de psi- 
hologie datorite d-lor M. Ralea și L. Biberi, întinsa cercetare de 

filosofia religiilor a d-lui Mircea Eliade, împreună cu studiile 
de estetică ale d-lor Camil Petrescu, Al. Dima și G. Călinescu. 
In fine, în deceniul atât de activ al Restauraţiei, se produce pen- 
iru întâia oară fenomenul lucrului filosofic de echipă. „Oma- 
giul Profesorului C. Rădulescu-Motru“ (1932), redactat de d-nii 
G. Vlădescu-Răcoasa, Eug. Sperantia, M. Ralea, V. Băncilă, L. 
Brucăr, I. Petrovici, M. Florian, D. Gusti, G. G, Antonescu, C. 
Georgiade, P. Comărnescu, M. Djuvara, M. Uţă şi N. Bagda- 
sar, alcătuia ün compendiu al progreselor recente în diversele 
ramuri ale filosofiei. Continuarea acestuia pentru toată lunga 
epocă a filosofiei moderne a fost întreprinsă de o echipă mult 
mai numeroasă, strânsă deopotrivă în jurul „Revistei de Filoso- 
fie“, în cele patru mari volume ale „Omagiului I. Petrovici“, 
care așteaptă acum întregirea printr'un al cincilea volum, con- 
sacrat mișcării filosofice româneşti și datorit râvnei d-lor N. 
Bagdasar, Tr. Herseni şi St. Bârsănescu. Apariţia atât de aş- 
teptată a acestui tcm va aduce, după mai vechea încercare a 
d-lui Marin Ştefănescu, o icoană mai completă, care va permite 
măsurarea în adâncime si extindere a tuturor iniţiativelor filo- 
sofice româneşti. Parcurgerea acestui volum va justifica mai 
de aproape constatarea cronicarului care nu poate să nu înregis- 
trezc de pe acum faptul creşterii în intensitate al întregii miș- 
cări filosofice şi al clarificării poziţiilor sale esenţiale, ca un e- 
fect probabil al sporitei conștiințe de sine şi al voinţei de afir- 
mare a întregei noastre societăți. 


TUDOR VIANU 


ARHITECTURA ROMÂNEASCĂ DUPĂ 
RESTAURATIE 


Problema unei arhitecturi de stat nu se pusese niciodată în 
România înainte de 1930. Dacă concepția plasticei românești 
era unitară în trecut, acest lucru se datora tradiţiei bisericești şi 
artelor populare. Odată cu înjghebarea statului modern și a 
laicizării lui, arta bisericească apune, iar artele populare nu mai 
au prilejul unei rodnice colaborări, rămânând izolate. 

Oraşele vechi cu patriarhala lor frumuscţe dispar și în locul 
lor se înalţă cetăţile hibridului neo-clasic al birocraţiei incom- 
petente. Fără centre civice, fără un crâmpei măcar de preocupare 
urbanistică, fără mândrie cetățenească, orașele își aștern pata 
lor de tencuială galbenă, informe și plictisite. In faţa acestei 
lipse de forme, arhitecţii dela începutul secolului au încercat o 
revenire spre trecut. Atitudinile exclusiv retrospective sunt mai 
totdeauna sterile. Dacă însă această primă școală a arhitecturii 
româneşti n'a dat roadele așteptate, aceasta se datorește mai ales 
faptului că oricare încercare din acea epocă, oricât de valo- 
roasă ar fi fost, nu se putea integra în cadrul năzuinţelor sta- 
tului. 

In arhitectura noastră tradiţională, Biserica propunea progra- 
mele şi Voevozii si le însușeau. In statul nostru modern, totul 
sc petrece sub imboldul iniţiativelor personale. Anarhia plasticei 
noastre era urmarea firească a necoordonării temelor și a risipei 
de tendinţe. Or, unitatea în arhitectură nu se naște din abila 
întrebuințare a elementelo: decorative, ci din precizarea te- 


ARHITECTURA ROMÂNEASCĂ DUPĂ RESTAURATIE 741 


melor, adică din enuntarea programelor întrun spirit în care 
noţiunea de stat şi a autorităţii de stat să fie mereu prezentă. 
Fiecare minister, fiecare lucrare publică purta pecetea unei 
persoane, dar niciodată aceea a statului. Fiecare reprezenta o 
experiență făcută de unul singur cu preocuparea diferenţierii, 
mărturisind excese fie de temperament, fie de personalitate. În 
edificarea orașelor noastre spiritul civic era tot atât de absent 
ca şi statul. 

Chemarea la ordine s'a făcut de abia în 1930, dar s'a făcut 
cu hotărîre și judecată. Prezenţa unei personalităţi dominante 
sa simţit crescând de atunci încolo. Arhitecţii şi chiar toţi ar- 
tiştii s'au simţit încadraţi într'o acţiune creatoare, coordonată 
şi unitară. Dela început trebue să discriminăm problema stilu- 
lui şi a temelor. De câtva timp opinia celor care se preocupă de 
problemele artei noastre e turburată de o enunţare greșită a pro- 
blemei. Nu trebue uitat că un stil este noţiunea retrospectivă a 
unei epoci, suma unei activităţi și ideograma unei perioade is- 
torice. Vitruviu a făcut suma ariei Eline, după ce acea artă își 
făcuse experienţele. Palladio, bizuindu-se pe Vitruviu, pe arta 
romană și pe propriile sale experienţe, reia tema clasicismului 
Renașterii pe baza unor forme stabilite. Acelaș lucru se în- 
tâmplă cu Vignola. Dacă la noi s'ar putea face cu ușurință suma 
artei noastre bisericești, care şi-a încheiat evoluţia cu apoteoza 
brâncovenească, în preajma unei ere constructive nu se poate 
vorbi însă de stil fără a compromite însăși ideea de stil. Datoria 
noastră, a celor care urmăm marele îndemn creator, este de a 
exprima în funcţia legilor arhitecturii cât mai larg temele care 
ni se dau, dar nu să formulâm reţete personale Nu e vorba de 
a înfăptui decoruri mai mult sau mai puţin teatrale cu zorzoa- 
rele heraldicei noastre tradiţionale, nu e vorba să luăm orna- 
mentele mormintelor pentru a le pune pe chenarul ferestrelor 
din care trebue privit viitorul. Gândul care animă România de 
azi trebue înţeles și exprimat. structural în funcţia temei sale 
inițiale. 

Dar care e acea temă și în general ce e o temă în arhitectură ? 

Tema în arhitecutră este esența unui program sau mai bine 
zis spiritualitatea care animă un program. Programul nu e de- 
cât enunţarea unor nevoi care trebue îndeplinite, tema este ex- 

presia gândului director care prezintă arhitectului programul 
într'un anumit fel, dându-i să înţeleagă fizionomia creaţiei spre 
care trebue să tinză. In vechea noastră arhitectură domină pro- 
gramul religios. Biserica ori mănăstirea revin timp de cinci 
veacuri, cu foarte mici variante programatice. Cel care este o- 
bișnuit să descifreze semnificaţia armoniilor arhitecturale inte- 
lege din prima vedere dacă e vorba în aceste cazuri de o iniția- 
tivă boerească particulară ori de o iniţiativă voevodală de stat. 

Există în mod vădi: două teme pentru același program : mă- 
năstirea ori biserica de ctitorie familiară ori individuală si a- 
cea voevodală, care rămâne cea mai valabilă mărturie istorică 
pe pământul românesc. Se poate simţi diferenţa între bisericile 
Hatmanului Tăutu şi acelea ale lui Ștefan cel Mare și mai târ- 
ziu ctitoriile brâncovenești şi nenumăratele biserici ori mănăs - 
tiri minore edificate de boeria ţării. 

Dela biserica de sat, dela schitul modest de bârne până la 
mândra înfăptuire a unei biserici voevodale, avem o evoluţie 
întreagă a unui program unitar care se dezvoltă în funcţia în- 
semnătăţii sociale, ajungând la un moment dat să concretizeze 
în formă năzuinţele unui neam întreg. In evoluţia acestor bise- 
rici, dela schit la monumente, avem amplificarea temei. 

Complexitatea societăţii de astăzi care a depășit hotarele pa- 
triarhale nu poate să se rezume într'un sigur soi de program. 
Un stat modern își înfăptuește propriul său decor prin diversi- 
tatea lucrărilor şi instituţiilor publice. Oraşele înainte de a fi un 
conglomerat de locuinţe sunt sediile organelor acestui stat. In- 
stituţiile şi organele administrative cer să fie adăpostite în imo- 
bile care, în afară de partea practică şi utilitară, trebue să înde- 
plinească și un rol moral, acela ae a reprezenta prin forme uni- 
tatea, autoritatea și prestigiul statului. lată tema iniţială. Ea 
este comună tuturor marilor cârmuiri constructive. Dar ea este 
nouă la noi, căci nu se pusese încă în cadrul Statului modern 
românesc înaitne de 1930 pentru arhitectură si chiar pentru 
orice fel de lucrare publică. Aspectul realizărilor statului în 
toate domeniile constructive era disparat. Dacă se construia s 
cale ferată nouă, gările aveau cutare sau cutare înfățișare, după 
ideea inginerului care conducea lucrările. Se construiau şcoli ori 
spitale, fiecare edificiu de un aspect mai totdeauna mizerabil 

se schmba în funcţia a cine știe ce .fantezie personală. Și când 
un minister ajungea să fixeze un tip de școală, de biserică ort 
de spital, era mai mult pentru a reprezenta sărăcia de concepție 
şi lipsa de generozitate a statului care desfigurează satele și ora- 
şele cu construcţii inadecvate menirii lor. Cu Restauraţia începe 
un spirit nou sub îndemnul Suveranului. Era -civilizatoare își în- 
tindea larg ocrotirea asupra arhitecturii. 

S'a făcut în ultimul timp un număr impresionant de rechizı- 
torii împotriva arhitecturii românești, fie că era naţională, fie 
că era modernă, fără a ţine seamă de acest factor hotărttor în 
formaţia plasticei în civilizaţia noastră : Statul. Pentru ca ar- 
bitecţii să poată exprima ce trebuie, societatea, pentru care ei 
lucrează, trebue înainte de toate să știe ce vrea, adică să-și sta- 
bilească programele. Pentru aceasta e nevoe de o conștiință ci- 
vic3 şi o armonie în concepţia pe care cetăţenii o au despre Stat: 
şi tendinţele sale. si înainte de toate rămâne bine stabilit că prin- 
cipalul chent al arhitecturii tot Statul rămâne. In istoria artelor, 
arhitectura particulară a jucat totdeauna un rol minor, după 
arhitectura religioasă, colectivă ori regală. La noi însă, dela de- 
cadenţa mănăstirilor, acest exemplu lipsea, lăsând pe arhitecţi 
într'o primejdioasă şi dăunătoare libertate, rămânând ca ei să-și 
facă experiențele fără prestabilirea unei discipline sociale. Cu 
Restauraţia această disciplină a luat fiinţă. O mare eră con: 
stiuctivă a început puţin timp în urmă și de data aceasta pusă 
Ja cale de Stat. 

Dela început s'a putut constata că unele experienţe atât de 
hulite ale arhitecturii funcţionale fuseseră concludente, rămâ- 
nând în cadrul noilor preocupări. Aceasta a ușurat revenirea 
spre unele principii de claritate, deschizând alte posibilităţi de 
monumentalitate. 

Dând principiilor clasice adevărata lor valoare, s'a putut ve- 
dea că nici aportul funcţionalismului, nici zestrea trecutului 
nostru nu erau în contrazicere, putându-se topi într'un singur 
aliaj. Pe urmă s'au seriat problemele, punându-se ordine în pro- 
grame şi ajustând aceste programe la adecvata lor însemnătate. 
Organizarea orașelor, după noile tendinţe urbanistice, unifica- 
rea aspectului localurilor Statului şi a marilor instituţii depen- 
dente de Stat, amploarea dată lucrărilor publice care nu pot 

rămâne străine preocupărilor arhitectonice, o nouă atenţie dată 
construcţiilor rurale si dorinţa de a da și satelor centre civice 
mai îngrijite și a căror construcţie să fie in armonie cu viaţa 
rurală, iată noul program. La rândul ei, arhitectura bisericească 
a fost privită cu mai multă atenţie și s'ar putea zice chiar cu mai 
multă dragoste, pe când se simte întru câtva o oarecare renaş- 
tere a vieţii monacale. 

Am încercat să vorbim de tendinţe, de năzuinţe, de dorinţi 
care se desemnează în noua tematică a plasticei noastre arhitec- 
turale. Nu se poate face suma unei perioade constructive în 
plină desfășurare și în plin avânt. Se pot simţi pulsaţiile vigoarei 
creatoare, se poate observa tendinţa generală a efortului făcut, 
în nici un caz nu se poate vorbi încă de stil. Această antici- 
pare ar fi neserioasă și limitativă. Nu se poate crea și în același 
timp clasa. Aceste două acte nu pot fi conţinute în aceeași pe- 
rioadă de timp. Dar se poate spune că sub Domnescul îndemn 
arhitectura are iarăşi dreptul să se cheme ca pe vremea cate- 
dralelor şi a Renașterii : „Arta Regală“. 


G, M, CANTACUZINO 


M. S. REGELE CAROL II 
ŞI ARTELE - FRUMOASE 


Rândurile ce vom aşterne cale de câteva file nu vor să cu- 
prindă cât mai multe date și fapte deosebit de însemnate, nici 
nu urmăresc o înșirare a lor mai mult sau mai puţin completă, 
de importanță circumstanţială. Poate că, astfel înţeleasă, treaba 
la care am pornit n'ar fi prea interesantă pentru multă lume. 
Ceea ce ne interesează este semnificaţia subiectului ce ne am 
propus, cum se arată el dincolo de limitele documentare sau 
istorice. 

In aparenţă faptele ce vom aminti se repetă, la suprafaţă 
văzute, egale între ele cum par zilele de calendar, ce la vremea 
lor, le-au primit însemnările. Și-apoi inventariile nu fac parte 
din lucrurile ce par mai atrăgătoare pe lume. Nu strict faptele 
şi datele ce fac parte dintr'un anumit compartiment al istoriei 
artelor celor din urmă zece ani vroim a scrie, pe cât, mai cu 
plăcere, despre semnificaţia înfăptuirilor Domnești, săvârșite 
pe tărâmul artei în raport cu vremile de azi. In acest scop 
pornim să ridicăm o schelă destul de înaltă ca să fie posibilă 
o privire generală într'un ţinut ce a fost prea adeseori invadat 
de talente siemeneşti ce n au ce căuta acolo. Nici la diptice cu 
foi de fildeș nu vom întocmi aici, pline cu nume proprii ce au 
străjuit, deşi cu vrednicie, la înfăptuirile Domnești. 

Nu este timpul acum și nici locul aici nu este, credem. 

Faptele de ordin artistic, de care ne vom ocupa, au fost näs- 
cute din voinţa înfăptuitoare a Aceluia ce de zece ani veghează 
la liniștita depănare a firului vieţii obștești, fără ca acestor ma- 

nifestări la care tara românească a fost părtașe să li se fi atri- 
buit un gând mai presus de faptul propagandei în sine. 

Faptele M. S. Regelui Carol II, pe teren artistic, conţin norme 
de călăuzire spre o nouă spiritualitate, general valabile. Scru- 
tând, la răstimpuri, opera înfăptuită, descoperim adevărata 
însemnătate a înfăptuirilor Suveranului, ajungem la anumite 
încheeri. Perspectivele, cu zări larg deschise, sunt liniştitoare 
pentru viitor. Preocupările de căpetenie sunt chemarea la co- 
laborare a energiilor de bărbătească tinereţe atunci, când se 
găsesc întrunite priceperea și destoinicia la muncă. Dela început 
se înlătură diletantismul caracteristic improvizărilor de tot soiul 
al tutulor vârstelor ce încurcau, în trecut, paşii celor puţini ce 
știau ceea ce vroiau si nu vroiau decât ceea ce ştiau. Pe plan in- 
ternaţional urmărindu-se învederarea nivelului cultural al ţării 
se subordonă manifestarea individuală manifestărilor generale. 

La orice treabă urmează să-i corespundă un gând clar şi un 
scop precis. 


Întâiul prilej când s'au manifestat aceste premize a fost în 
primăvara anului 1925, cu ocazia întocmirii unei expoziţii de 
artă românească veche şi nouă, pusă sub Inaltul Patronaj ul 
M.M. LL. Regele Ferdinand şi Regina Maria a României, 
al Președintelui Republicei franceze, având concursul „Funda- 
tici A. S. R. Principelui Carol“ precum și al „Societăţii Ami- 
cilor României". Felul cum noul spirit se anunţa s'a văzut în 
procedarea pe teren. In şedinţa Comitetului român de organi- 
zare se lucra de câteva zile, când, spre stupoarea generală, 
apare un artist destul de necunoscut și neapreciat în sferele 
respective, ca reprezentant al artiştilor tineri cu firman în 
regulă Tinea Alteța Sa Regală Principele Carol să fie pre- 
zentă în comitet si veleitatea de înfăptuire și din alt câmp al 
artei. 

Fiul de Domn ia parte activä la întocmirea expoziției, iar 
când lucrările de birou au ajuns la sfârșit, vroia să controleze 
toate elementele 'ce pot sau vor chezășui un bun rezultat. 

De-atunci la orice înfăptuire, mai mult incă după suirea în 
scaunul domnesc al strămoșilor, Majestatea Sa Regele Carol II 
a accentuat acest mod de lucru : să cunoască personal ce se face, 

ce se urmăreşte de acei chemaţi de voinţa Sa și învestiţi cu în- 
crederea Sa. Au fost arătate, atunci la Paris, specimene de artă 
poporană; de artă contemporană; pictură şi sculptură a artiș- 
tilor dispăruţi sau în viaţă; arta religioasă, fresce si icoane, uși 
de biserică, tâmple s. a.; ţesături din mănăstiri bogat îinpodobite 
cu pietre scumpe ce de secole au stat ascunse în umbra vechilor 
ziduri. Au fost arătate tot ce Muzeele de specialitate au avut 
mai caracteristic, tot ce aşezămintele religioase au păstrat mai 
frumos și mai propriu. 

Totdeauna, de aici înainte, ceea ce va caracteriza în mod deo- 
sebit activitatea Majestății Sale Regelui Carol II e o ardoare 
tinerească ajutată de cultura Sa vastă, de încrederea în puterile 
neamului peste care destinul L-a așezat să domnească. 


Calea înfătuirilor se continuă, noi ne vom opri pentru un nou 
popas, făcut în acelaşi an 1925, când, de astădată la Geneva, s'a 
înfățișat o expoziţie de artă specifică, de artă poporană. In 
prefața catalogului scrisă de A. S. Principele Carol al României 
se vede cât de mândru este Alteța Sa de poporul care, într'o zi, 
trebuia să se cheme poporul Său : 


„Mon pays, qui se trouve aux pories de Orient, et qui. à 
travers les siècles, a su résister, comme un bloc de granit, à 
toutes les invasions et aux luttes politiques de ses voisins, a pu, 
grâce à la force morale de ses habitants, non seulement à résister 
aux attaques dirigées contre lui, mais se former une âme artis- 
tique qui se trouve aujourd'hui exposée devant les visiteurs 
de Genève“ 1). 

Schema gândirii A. S. Regale este limpede exprimată, este 
informativă, completându-se cu o profesie de credință, ca o 
premergere a cuvântărilor şi faptelor Suveranului ce va fi în 
curând. 

„Nous avons joint aux objets de provenance purement rou- 
maine des collections représentatives de l'art populaire des 
minorites: saxonne, magyare ct ruthène. En les englobart ainsi, 


1) Prefaţa Alteţei Sale Regale Principele Carol la Catalogul Expo- 
ziHei de la Geneva, „L'art du peuple Roumain”, 1925, 

pour la premitre fois, dans une exposition d'art roumain, nous 
les faisons entrer dans le domaine artistique de la Roumanie. 

C'est un credo de Ma Fondation, que c'est par la fraternité 
dans le champ des arts et des belles-lettres qu'on arrivera ă la 
meilleure entente entre les habitants de races différentes dans in 
même pays“ 2). 

Şi acest pasaj vădeşte substanţa informativă, el arată că legă- 
turile între popoarele conlocuitoare de rasă diferită s'au putut 
produce pe tărâmul artistic. El mai indică ceea ce a fost înainte 
arta poporului român — prin obiectele expuse — si ceea ce se 
frământă în urmă, chiar azi, ca încordare si voinţă creatoare, 
acolv unde civilizațiile se ating în urma unor mişcări spirituale, 
mişcări ce nu ating fondul etnic în formele şi făgaşele sale. 
Este un prolog ce exprimă în termeni preciși conştiinţa de viaţă 
a unui popor vrednic, pătruns de valoarea produsului naţional. 

Pornind dela această pregătire a terenului, se înfăţişează, în 
anul 1931, lumii străine o altă expoziţie, în Bucureşti de astă- 
dată, cu prilejul a celei de a XXVII Conferinţe Interparla- 
mentare. Este prezentată ca o expoziţie specială de artă română 
modernă, sub Inaltul patronaj al Majestății Sale Regele Carol 
1. Expoziţiile de până aci, cele din anul 1925 dela Paris, au 
fost aşezate pe un plan colectiv şi anonim, se înfățișau ca o 
strădanie generală, în toate domeniile artei, sau ca la Genera, 
unde s'au arătat realizările ţăranilor, pe plan artistic. Spre deo- 
sebire, în anul 1931 se dă cuvântul silinţelor timpului de azi, în 
prezentarea artei zise culte. Este o artă a individualităţilor faţă 
de arta veche, poporană și culturală, care era una isvorită mai 
mult din strădanii colective. Cu toate că modernă si în 
această expoziţie, ca si în cele de mai înainte, se vădeşte zba- 
terea sufletului românesc cu influenţe ce vin deopotrivă de 
puternice din Orient prin coloare şi din Occident prin formă. 
O căutare de formulă pentru contopire integrală, peste doctrine 
sau curente, se face simțită si poate singură mulţumi darurile 
artistice ale poporului românesc care, prin origine şi așezare 
geografică, este strâns legat de aceste două civilizaţiuni. 


2) Preíata Alteţei Sale Regale Principele Carol la Catalogul Ex- 
poziției de la Geneva, „L'art du Peuple Roumain”, 1925, 

Cristalizări noi își află gândul Suveranului cu ocazia Expo- 
ziţiei Internaţionale dela Bruxelles în 1937, unde silințele ro- 
mânești sunt așezate, pentru întâia oară, într'un cadru propriu, 
rezultat din munca și gândul românesc. Pavilioanele sunt zămis- 
lite în întregime de arhitecţi, pictori, sculptori și decoraturi 
români. Se mai face, acolo, un loc important operei săvârșite de 
Fundaţiile Culturale Regale pe tărâmul Serviciului Social. Ca 
și în premergătoarele expoziţii, tinerele talente au fost chemate 
spre o largă contribuţie chiar la efectiva durare și împodobire a 
pavilioanelor române dela Biuxelles și Paris. Succesul a fost 
desăvârşit pentru râvna românească, iar pentru lumea străină 
a fost o dare pe faţă a sufletului artistic al poporului român 
minunat dăruit cu o isteţime de spontan avânt, necunoscut de 
aproape, în orice caz nu de atâta amploare. 

Tot la Paris, în același timp, s'a înjghebat o expoziţie inchi 
nată marelui pictor toledan Domenico Theotocopuli, poreclit 
E! Greco, artist de mistică fierbinţeală ce a ştiut a exprima 
miracolul divin prin străfulgerări de lumină. Colecţia Regală a 
fost reprezentată cu nu mai puţin de nouă tablouri, Majestatea 
Sa Regele ocupând locul de frunte în comitetul de patro- 
naj. Cu aceste însemnate contribuţii la manifestaţiile artis- 
tice, pe plan internaţional, Suveranul României înţelegea să 
contribue la lămurirea marilor probleme de artă ce frământă 
lumea cultă din Apus, să facă ţara Sa părtaşe la opera de 
civilizație ce apropie — cu toată aparenţa, azi, contrarie — 
naţiunile chiar când nu locuiesc aceleaşi meleaguri. 

Expoziţia din anul trecut, la New-York, deși, propriu zis, nu 
a fost o expoziţie de artă, totuşi şi acolo au fost chemaţi artiștii 
tineri să arate măsura vredniciei lor, aducând acasă cu laude 
răsplata ostenelilor românești. 

Prezentările în expoziţii, în țară sau străinătate, a artei vechi 
sau noi, ne înfățișează, amândouă, cele două aspecte ale ace- 
luiași suflet de totdeauna al poporului român, ale cărui perspec- 
tive încă nu au ajuns, din fericire, la o închegare definitivă. 

in cursul anilor dela 1930 până azi, pe lângă înfăptuirile de 
mari proporţii, pe care le-am enumerat mai sus, au avut loc si 
altele de proporţii mai reduse, în mai multe ţări, având aceleași 
directive, aceleaşi scopuri cu aceleași rezultate. Pe lângă opera 

de propogandă, grija Suveranului s'a împărtăşit deopotrivă si 
manifestărilor de artă, datorite iniţiativelor particulare. Toi 
tiinpul, expoziţiile din București au fost cercetate atent, cumpă- 
rându-se cu dărnicie, de câte ori se găseau mărturii de adevărată 
artă. 


Noul palat al reședinței domnești a oferit prilej de încercări 
care trebuiau să confirme încrederea Suveranului în destoinicia 
artiştilor români. Pictorilor mai de seamă ai ţării li s'au dat 
panouri de întinse suprafețe, cum nu le-a fost dat — decât la 
distanţe de zeci de ani — artiştilor să aibe parte. Sculptorii, 
arhitecţii şi artizani de tot felul au cunoscut cu toţii aceeași 
favoare de-a li se cere contribuţia la împodobirea Palatului 
Regal. 

Toate expoziţiile în ţară sau străinătate au fost pregătite la 
București, instalate aici întâi în felul expunerii definitive, de 
cum urmau să fie la faţa locului, lucrările fiind în amănunt 
cercetate de Suveran, care vrea să cunoască planul odată cw 
oamenii ce îl vor executa. Orice operă a fost însumată în vederea 
ansamblului; grije ce a predominat totdeauna gândui Suvera- 
nului: opera izolată să se subordoneze în mod armonios scopului 
general. 


Ultima afirmare precisă a intențiilor Suveranului in sens 
artistic a fost ridicarea Monumentelor Regilor Carol I si Fer- 
dinand. Prin alegerea făcută în persoana artistului, ce a făurit 
aceste monumente de epică măreție, Suveranul a văzut realizată 
voinţa Sa de artă liberată de măruntele preocupări naturaliste. 
Pe tărâmul artei, exerciţiul artizan a acea ce am convenit cu 
toții să numim artă înstăpânise, sub impulsul societății bur- 
gheze, o corespunzătoare estetică la fel de materialistă și de 
foarte multe ori meschină. Predominarea problemelor de mă- 
Yunta realitate se alătură altora de asemănătoare calitate artis- 
tică, pentru ca, până în cele din urmă, în arta strict realistă, re- 
zultatul să fie la nivelul unei concepții a vieţei și artei burgheze, 
fără ideal și avânt. Incredinţarea Monumentelor Regilor unui 
artist cu evoluţia oprită la monumental a tăiat răstit pentru vi- 
itor repetarea multor meschinării turnate în bronz de care e 
plină ţara. Realizarea acestor monumente, în Bucureşti, a izbu- 

tit o măreaţă proiectare în spaţiu cu o fabuloasă siguranţă a în- 
făţişării totale. Indepărtarea cu câştig de concepţia plat natura- 
listă a statuii de care a avut parte eroicul Domn Mihai-Vitea- 
zul, din piaţa Universităţii, este o pildă evidentă. 

Pieţele publice din nou create pe mari întinderi oferă acestor 
statui și altora ce mai pot veni, spațiul si perspectiva necesare, 
condiții fără de care nu poate exista, si în artă, fiinţare de mare 
amploare. Noua înţelegere, într'altfel patetică, arătată de Su- 
veranul României pe ogorul artei, va avea drept efect dispariţia 
pc zi ce merge, din viața publică, a pretențiilor la individua- 
liiate a acelora care nu o au. Va trebui să dispară tirania 
preocupărilor de măruntă estetică ce vor fi înviorate de un 
optimism senin în stare să ridice pe individ deasupra dramelor 
vieţii de toate zilele, fărămiţate de energii. 

Din cer a picat o voință de viaţă nouă, peste deprinderi 
vechi, o voinţă de dragoste obştească deplină, totală, o voinţă 
de luptă împotriva apucăturilor de destrămare socială prin par- 
ticularizare. Asta s'a întâmplat la 8 Iunie, zece ani în urmă. De 
atunci, această voinţă mereu trează si activă nu a cunoscut 
răgaz, nu tiincă nu a avut nevoe, ci fiindcă nu a vrut să-l cu- 
noască Suveranul României, Majestatea Sa Carol II, care vrea 
pentru poporul românesc un nou stil de viaţă, de înfăptuire, 
un nou stil de gândire și prin aceste toate un nou stil de artă. 


FRANCISC ŞIRATO 


BUCURESTII INAINTE ŞI DUPĂ 
RESTAURATIE 


Incepe să fie greu, chiar pentru noi care am cunoscut-o si 
suntem încă atât de aproape de ea, să reconstituim imaginea Bu- 
curestilor de acum zece ani. 

A fi fost de faţă la marile transformări petrecute, a fi văzut 
cu ochii noştri și molozul vechiului București si betonul armat al 
celui nou, a fi avut înaintea noastră, aproape simultan, dublul 
tablou al oraşului care dispărea si al celui care se ridica — toate 
acestea nu ne ajută totuşi să ne dăm prea bine seama cum si 
când s'a petrecut uimitoarea substituire de imagini. 

E ceva magic în această întâmplare. Lucruri care ne erau 
cândva familiare, lucruri care intrau în obisnuinta noastră, ca 
într'un fel de eternitate dela sine înțeleasă, s'au topit fără urmă 
într'un trecut, care dintr'odată pare a fi devenit nespus de de- 
pârtat. 

Cât de provincială, cât de demodată și „din alte timpuri“ de- 
vine acum, în amintire, vechea piaţă a Teatrului ! Trebue s'o 
cauţi în fotografii si cărţi poştale dinainte de 1930, pentru ca s'o 
revezi şi să te mire aerul ei de, cel mult, reședință judeţeană. 

La început, Palatul Telefoanelor, înlocuind patriarhala Terasă 
Otetelișanu, avea parcă ceva brusc, aproape insolent și în orice 
caz nebucureștean. Dar un nou peisaj citadin de mare metropolă 
sa organizat imediat în jurul surprinzătorului zgârie nori, întâi 
prin acomodări timide (imobilul Frascati), apoi prin transfor- 
mări radicale, curajoase (imobilul Adriatica, imobilul Gene- 
rala), care lărgeau străzile Câmpineanu si Regala, până a face 

din ele două străzi cu desăvârșire noi. Acum, întreagă Calea 
Victoriei, dela Poştă până la Strada General Manu, este prinsă 
în această mişcare constructivă, care deschide, lărgește și înalţă. 

Uneori, schimbările — chiar dacă le-ai urmărit zilnic — u 
se revelează dintr'odată, cu o tresărire instantanee de surpriză, 
ca şi cum cineva ar trage brusc o pânză, care ascundea până a- 
tunci noua faţă a orașului. 

Nici astăzi n'ai putea spune când a răsărit admirabila şi atât 
de recenta Piaţă a Palatului Regal. Iţi aduci aminte (sau cel 
puţin încerci să-ţi aduci aminte, căci imaginile s'au si dislocat 
și se suprapun ca într'un „foto-montaj"), îţi aduci aminte cum au 
căzut imobilele din jur, unul câte unul, cum s'a deschis faţada 
cea nouă a hotelului Athénée Palace, cum s'a înălţat într'o bună 
dimineaţă magnifica operă a lui Mestrovici, statuia Regelui Ca- 
rol I, cum a pierit într'o noapte grădina Ateneului, dar toate 
acestea nu sunt decât momente izolate, pe care le revezi într'un 
efort oarecum analitic de memorie, momente izolate ce s'au gru- 
pat într'o zi dintr'odată, în jurul Palatului Regal, unificate su- 
bit într'o imagine triumfătoare. 


Există un farmec documentar al literaturii, atunci când ea 
ne vorbeşte despre străzi, monumente și case dispărute (Parisul 
lui Balzac este altul decât Parisul pe care îl cunoaștem. Harta 
pariziană a ,,Comediei umane“, pusă alături de harta albastră 
a metroului de astăzi, evocă o lume intrată în neant). 

Nu e nevoe să mergem până la Filimon, pentru ca să găsim 
în literatura românească un Bucureşti care nu mai există. Nu 
e nevoe nici măcar să mergem până la Caragiale. Altădată ne 
gândeam cu duioşie la itinerariul lui Jupân Dumitrache : 

„Apucăm pe la sfântul Ionică ca să ieşim pe Podul-de-pă- 
mânt, ieșim în dosul Agiei, ajungem la sfântul Ilie în Gorgani, 
mergem pe la Mihai-Vodă, ca să apucăm spre Stabilament“. 

Cât de departe ni se păreau aceste lucruri și ce poezie de 
cartier avea în imaginea noastră ,, strada lui Marcu Aureliu 
ori Catilina“, pe unde trebuia să treacă, venind „dinspre răs- 
cruci“, „unde vrei s'apuci spre cazarmă“, visătorul Rică, aşteptat 
de fiorosul Jupân Dumitrache 

Nu, nu mai e nevoe să mergem atât de mult înapoi, pentru 

ca să găsim în literatura noastră un Bucureşti dispărut. E dea- 
juns să deschidem un roman dinainte de 1930. Un aer neaş- 
teptat de desuetudine, cu tot ce este fără de voe meiancolic în 
lucrurile pierite pentru totdeauna, se desprinde din atâtea 
romane relativ recente. 


Există numeroși romancieri, care fără a avea totdeauna in- 
intenţia directă de a face ceeace s'ar numi un roman al Bucu- 
reştilor (gen cam grosolan, care nici el nu lipsește însă din 
literatura noastră) implică în cărţile lor prezenţa vie a orașului. 


Ar fi un exerciţiu plin de pitoresc să încercăm a construi o 
hartă a Bucureştilor, așa cum reiese ea din romanele noastre. 

Fără să pună în joc nici o exigenţă critică, monografistul ar 
putea folosi în această operaţie de cartografie un număr consi- 
derabil de autori, pe care invocându-i cu titlul de martori, nu 
neapărat de artiști, își poate permite să-i citeze la întâmplare. 
Nici Sadoveanu (din „Oameni din lună'), nici Rebreanu, nici 
Arghezi n'ar lipsi din această „echipă“, dar nici Ardeleanu, nici 
Octav Dessila, nici G. M. Vlădescu. Aproape că nu este rc- 
mancier actual, din generaţiile mai vechi sau mai noi, în a 
cărui operă să nu găsim elemente pentru această hartă a Bucu- 
reştilor: V. Demetrius, Corneliu Moldovanu, Dem. Theodo- 
rescu, N. Davidescu, Cezar Petrescu, Ionel Teodoreanu, N. D. 
Cocea, Gib. Mihăescu, Eftimiu, Lovinescu, Camil Petrescu, 
Hortensia Papadat-Bengescu, Mircea Eliade, Peltz, G. M. Zam- 
firescu. 

Dar Bucureștii, pe care îl găsim în cărţile lor, începe să fie un 
Bucureşti de altă dată. E un oraș care dispare, care a dispărut. 

Când Balzac ne vorbeşte în „Les illusions perdues“ despre o 
pereche de ghete galbene, cumpărate dela pantofarul Gay (,,le 
bottier fameux“), sau când în „La cousine Bette“ îl face pe unul 
din eroii săi să dineze la restaurantul Maison Dorée, cititorul de 
astăzi nu poate şti ce însemnau aceste nume în Paris-ul primelor 
decenii ale veacului trecut. 

Tot astfel când într'un roman bucureştean dela 1930, citi- 
torul de mai târziu va afla numele restaurantului Elysée, va 
crede poate că este un nume născocit, o indicație fictivă și în 

“orice caz nu va ști că în punctul în care strada Câmpineanu se 
întâlneşte cu Calea Victoriei, a fost odată la colţ, pe stânga, 
unul din locurile de întâlnire cele mai pitoreşti si mai agitate 
din Bucureştii altui timp. 

Totul s'a schimbat în aceşti zece ani: marile artere de cir- 
culaţie, centrele de mișcare, structura cartierelor, culoarea 
generală a orașului. 

Ce rămâne din „Piaţa de flori“ așa cum e zugrăvită în ro- 
manul lu: Matei Caragiale (Craii de Curtea-Veche), dacă G 
comparăm cu actuala „Piaţă de flori“, în plină transformare şi 
destinată să devină o verigă între bulevardele mari din dreapta 
şi stânga Dâmboviţei ? Ce rămâne din însăși aceasta Dâmboviţă, 
pe care o găsim, vorbită de rău, în atâtea romane și care nu 
numai că a dispărut sub un planșeu de beton, cu aspecte de alee 
de parc, dar începe să se şteargă din însăși amintirea noastră ! 

După numai zece ani, vechea imagine a Capitalei trebue s'o 
căutăm în cărți, devenite, fără să vrea, documente. 


La drept vorbind, multă vreme Bucureștii n'au avut nume 
bun în literatura noastră. Pentru cauze felurite și care ar merita 
să fie studiate mai de aproape, cei mai mulţi dintre romancieri 
l-au privit cu asprime, — asprime despre care nici măcar nu se 
poate spune că era veritabil satirică. (Pare paradoxal, dar trebue 
să recunoaștem că unul din puţinii scriitori, care ne-au dat des- 
pre București o imagine de anumit farmec, este I. L. Caragiale). 
A considera Bucureştii un oraș interesant, un mediu de viaţă 
«complex, o cetate capabilă să cuprindă existente excepţionale și 
drame evoluate, este o atitudine recentă în romanul românesc, 
Abia dela Camil Petrescu și Hortensia Papadat-Bengescu începe 
să existe în literatură acest aspect al Bucureștilor (aspect pe 
care generaţia, mai târziu venită, de scriitori l-a primit și păs- 
trat). 

In genere, literatura noastră n'a avut stimă pentru Bucureşti 
și nu l-a iubit. Ceea ce se cheamă „eroii superiori“ sunt în ro- 
manul românesc tipuri de provinciali integri, care vin cu su- 
fletul curat în Capitală, unde sunt doboriţi de mediul corupt. 
“Nespus de tipic este titlul unui roman recent ca dată, dar apar- 


756 REVISTA FONDATIILOR REGALE 


ţinând de fapt unei cu totul alte epoci literare: „Bucureștii, 
orașul prăbuşirilor“. E o întreagă atitudine moralistă, repro- 
batoare, satirică în acest titlu, atitudine comură aproape tuturor 
romancierilor, care găseau pe vremuri în viaţa bucureşteană nu 
numai o „temă“ de tratat, dar mai ales o „teză“ de susținut. 

Acest dispreţ literar pentru Capitală a fost în bună parte 
consecința unei vechi atitudini ideologice din cultura noastră. 
Fără să vrea poate, sămănătorismul a făcut din București prima 
victimă a conflictului „sat-oraş“. In conflictul violent dintre 
satul idilic si oraşul corupător, literatura de spirit sămănătorist 
nu putea găsi un subiect mai bogat decât Bucureştii, un subiect 
mai susceptibil de contraste tari, de atitudini satirice, de izbuc- 
niri moralizatoare. 

Nicăieri mai mult decât în roman această aversiune de prin- 
cipiu față de Capitală n'a fost mai răspândită. E posibil ca, în 
mai mică măsură însă, să fi contribuit la menţinerea ei și anumite 
raţiuni de ordin literar. Tema „oraşului mare“ există nu numai 
în literatura noastră, ci aproape în toate literaturile. (E ade- 
vărat că nicăieri n'a dat o operă mare. Vezi în privinţa aceasta 
pătrunzătoare observaţii în Albert Thibaudet.) Romancierul 
este ispitit cu oarecare naivitate de asemenea subiecte înşelător 
balzaciene. I se pare că găseşte în ele un material bogat în 
acţiuni, personaje, conflicte, cu atât mai seducătoare cu cât sunt 
mai fals dramatice, mai aparent violente. 


Poate că şi această prejudecată a ajutat şi ea să se fixeze în 
romanul românesc aspectul „babilonic“ al Bucureştilor, ima- 
ginea lui aventuroasă de „purgatoriu“, de „oraș al prăbușirilor“. 

Dacă pentru anumiţi romancieri atitudinea reprobatoare faţă 
de Capitală exprimă cunoscuta dramă a inadaptării la mediu şi 
este o reacțiune de sensibilitate sămănătoristă (Cezar Petrescu, 
Corneliu Moldovanu), dacă la alţii această atiiudine cores- 
punde unui temperament pamfletar, denunţător (Dem. Theodo- 
rescu, N. D. Cocea), dacă pentru alţii ea coincide cu o preferinţă 
pentru temele tari, pentru situaţiile melodramatice, pentru fa- 
bulaţia abundentă (Victor Eftimiu, Octav Dessila), mai rămâne 
în fine o ultimă explicaţie a lipsei de simpatie rezervată Bucu- 
reştilor în literatura noastră. este neîncrederea provincială 

și cu deosebire moldovenească, faţă de „centru“. Intră în această 
privire piezișe, ironia, superioară și în acelaș timp dezamăgită, 
aruncată asupra Capitalei, intră oarecare egoism local (specific 
spiritului provincial de pretutindeni, căci nu degeaba există o 
comedie a provinciei în literatura universală), dar deasemeni 
o încercare melancolică, poate chiar sfâșietoare, de a apăra 
anumite trăsături distincte ale sufletului local, împotriva Ca- 
pitalei care centralizează și unifică. 

Anumite pagini din Mihail Sadoveanu, severe în ironia lor 
surâzătoare, anumite pagini de Ionel Teodoreanu, mai tari, mai 
iritate, mai răzbunătoare (ce urîţi sunt Bucureștii în „La Me- 
deleni'), ne ajută să înţelegem și acest fel de a privi lucrurile. 

Mai este cineva, care a fost foarte aspru cu Bucureștii, deşi 
ni Sar putea spune că nu l-a iubit. Este Matei Caragiale. El 
nu intră în nici una din categoriile de mai sus, pentrucă pasiunea 
îndârjită cu care a evncat orașul nu decurgea nici din ideologie 
politică, nici din formaţie literară, nici din atitudine moralistă, 
ci răspundea (şi este singurul despre care se poate spune acest 
lucru) unei viziuni poetice. Bucureştii orientali, descompuși, 
trândavi și somptuoși, pe care îi evocă uneori cu un ciudat 
amestec de sila și patimă în „Craii de Curtea-Veche“, nici nu 
sunt de altfel, în ciuda atâtor indicaţii exacte, decât un oraş 
ireal, fantomatic. 

Când Bucureştii au avut norocul să găsească un scriitor, care 
credea în vraja orașului și se simțea legat de el, cum zice Mon- 
taigne despre Paris, „jusques à ses verues et a ses tâches“, 
imaginea obţinută a fost totuși mai mult fantastică, decât veri- 
dică, mai mult stranie, decât justă. lar când literatura realistă, 
care istorisește, care consemnează, care transmite, a „atacat“ 
orașul ca pe o mare temă de roman, a făcut acest lucru fără 
adeziune, fără simpatie și fără poezie, ceea ce n'o împiedică to- 
tuși să ne ofere astăzi imagini pe care repeziciunea schimbării 
la faţă a Bucureştilor le-a transformat în documente. 


De zece ani, Bucureştii sunt intraţi intro nouă zodie. Orașul 
acesta, atât de defăimat altădată, dobândește conştiinţa propriei 
lui frumuseți. Se putea vorbi pe vremuri de o eventuală mu- 
tare a Capitalei (și s'a dus cândva o lungă și pasionată dezbatere 

publică asupra acestui proiect, ce nu părea nimănui absurd), 
dar astăzi, un asemenea lucru nu se mai poate închipui. 

Capitala Restauraţiei este nu numai un oraş nou, dar mai ales 
un oraș cu conștiință de mare cetate. 

In definitiv, lucrări edilitare — uneori importante — s'au 
făcut şi înainte de 8 Iunie 1930, dar ele aveau ceva izolat, răz- 
leţit, ca și cum ar fi pornit din iniţiative diverse, lipsite de coor- 
donare. Ceea ce i-a dat Capitalei Restauraţia a fost o viziune 
unitară, o lărgire de spaţiu, un spirit de monumentalitate. 

Fiecare lucrare în parte era o admirabilă cutezanţă, cu atât 
mai mult cu cât înainte de a înfăptui noile așezări, trebuiau puse 
la pământ vechi forme, care aveau de partea lor teribila forță 
de a fi. Nimic nu este mai inert decât un oraș urât, nimic nu e 
mai rezistent decât o stradă strâmbă. Lucrurile care sunt se 
apără totdeauna împotriva celor care vor fi. Ele au de partea 
lor lenea, rutina, obișnuinţa, frica și mai ales, mai puternică 
decât orice, lipsa de imaginaţie. Pentru ca un nou București să 
se poată înfăptui, era nevoe de cineva care să-l poată imagina. 

Astăzi lucrurile încep să se limpezească. Marile linii ale ora- 
sului nou sunt trasate, devin vizibile, se arată organice. Dar e 
cineva care le-a văzut înaintea tuturor, cineva care le-a voit şi 
le-a tras cu privirea Lui clară prin vechiul oraş. 

Tot ce se face, tot ce cade şi se ridică purcede din această 
primă viziune creatoare, 


MIHAIL SEBASTIAN 


POEZIA 1930-1940 


Interesul ultimilor zece ani de lirism este desigur mai felurit 
decât s'ar putea arăta cu un singur cuvânt: o statistică impună- 
toare, o polemică de turburător răsunet public şi oarecum o 
nouă direcţiune îl fixează, deosebindu-l de ceea ce se cunoştea 
dinainte. 

Statistica poeziei din aceşti zece ani se confundă cu o parte 
piincipală a unei activităţi editoriale. E vorba, se înţelege, de 
Fundaţia pentru Literatură şi Artă „Regele Carol Il“, care, 
prin gustul pentru poezie manifestat dela conducerea ei, a în- 
treprins o întreită acţiune tipografică. Cu un eclectism în totul 
lăudabil, conducerea acestei originale instituţii a solicitat, fără 
reosebire de orientări, pe toți poeţii contemporani câţi au putut, 
sau numai au vrut, să-şi câştige un nume. 

Astfel Demostene Botez (Cuvinte de dincolo), Zaharia Stancu 
(Antologia poetilor tinerij, G. Bacovia (Poesii), G. Gregorian 
(La poarta din urmă), Adrian Maniu (Cartea ţării), G. Lesnea 
(Cântec deplin), George Siliviu (Paisie psaltul spune...), V. Cio- 
câlteu (Poezi:), N. Davidescu (Helada), Ion Pogan (Zogar), N. 
Davidescu (Roma), Radu Boureanu (Golful sângelui), N. Davi- 
descu (Evul mediu), Ion Minulescu (Nu sunt ce par a fi), Virgil 
Carianopol (Scrisori către plante), Adrian Maniu (Poesii din 
Carmen Sylva), Mihai Moşandrei (Singurăzăţi), Cicerone Teo- 
dorescu (Cleştar), llaru Dobridor (Vocile singurătăţii), Andrei 
Tudor (Amor 1926), V. Voiculescu (Urcuș), lon Pillat (T ărm 
pierdut), Zaharia Stancu (Albe), Al. O. Icodoreanı (Caiet), 
Mihail Celar:anu (Flori fără pace), Mircea Streinul (Poeţii ti- 

neri bucovineni), Virgil Gheorghiu (Tărâmul celălalt), Lucian 
Blaga (La curțile dorului), Octavian Goga (Din larg), Tudor 
Arghezi (Hore), Al. Philippide (Visuri în vuelul vremii), Otilia 
Cazimir (Poezii), Camil Baltazar (7 ă:âm transcendent), Zaharia 
Stancu (Clopotul de aur), Ştefan Baciu (Căulătorul de comori), 
indiferent de tendințe, adică de formaţie şi grup, precum indi- 
ferent și de vârstă sau notorietate dobândită mai dinainte, au 
fost strânși în aceeaşi colecţie, ca să compună cu toţii fizionomia 
lirică a epocii. Atât de considerabilă apare solicitudinea pentru 
poeţi, din această listă de editură, încât se poate spune că Fun- 
dația pentru Literatura şi Artă „Regele Carol lI“ a făcut să 
dispară definitiv, a istoricizat tipul pletosului cu manuscrisul 
subsuoară. 

Iar dacă, dintre confrații lor tipăriţi, lipsesc totuși d-nii Ion 
Barbu şi I. Vinea, acestea sunt cazuri strict personale, caz de 
voită oprire lirică la cel dintâi, de bibliofobie sau numai dezin- 
teres cochet la cel de al doilea, dar, oricum, de îndărătnicire la 
amândoi. 

Despre fiecare poet tipărit e de spus mai mult decât un simplu 
cuvânt. Nu aceasta însă urmăreşte o statistică. Caracterul enu- 
merativ al listei abia dacă îngădue să menţionăm deosebit pe d 
Tudor Arghezi cu Hore şi pe d. Al. Philippide cu Visuri în vue- 
tul vremii. 

Poetul Cuvintelor potrivite, în ciuda tuturor acelora care n'au 
văzut în el decât un demoniac primejdios, ne-a dat în volumul 
amintit cel mai adevărat lirism religios, cel mai pur, dacă nu 
chiar singurul în poezia noastră, unde, când inspiraţia religioasă 
a mai fost încercată, ea sa transformat fie în atitudine de ma- 
nifest poetic, fie cel mult într'un total de imagini folkloristice 
şi decorative. Mare poct şi singur, la noi, mare poet creştin, d. 
Arghezi ne apare în Hore ca o misterioasă putere de a converti 
pe profani la religia frumuseţii poetice și, în același timp, la 
frumuseţea poetică a religiei: e un poet edificator, ca să ne folo- 
sim pentru ortodoxismul nostru de înțelesul catolic al acestui 
cuvânt. i 

Cu toul deosebit, d. Al. Philippide, prin lirismul speculativ 
ce rezultă din sentimentul personalităţii proprii răspândit în 

acela despre ideea de timp si deci de istorie, cu aite cuvinte prin 
simtirea procesivitatii interioare, devenirii prezente şi a ipos- 
tazelor viitoare, s'a așezat de asemenea, cu Visuri în vuetul vre- 
mii, în rândul marilor poeţi. Suflul si înălţimea inspiraţiei sunt 
puterile de taină ale ultimului volum al d-lui Philippide. 

Ar urma acum, negreșit, să trecem la cel de al doilea aspect 
statistic al activităţii editoriale ce ne preocupă, la retipăriri, 
Dar cum am putea sări fără vină peste numele d-lui Lucian 
Blaga ? D-sa este prezent in mintea cititorilor de poezie şi în 
cuprinsul celor zece ani cu La cumpăna apelor şi La curțile 
dorului, volume în care mistica, metafizica şi folklorul se com- 
bină în reprezentări cu totul personale; am zice atât de per- 
sonale, încât nu fără riscul de a le scăpa specificitatea am 
încerca să le sugerăm în câteva cuvinte, neraportându-le la 
opera de gânditor a d-lui Blaga. Căci spre deosebire de ceilalţi 
poeţi, d-sa susţine o construcţie de meditații solidare între ele, 
dintre care poezia este numai o aripă. De aceea, decât a-i 
diminua însemnătatea cu o frază incompletă de caracterizare, 
preferăm numai să-l fi menţionat în acest fel. 

Ideea de a retipări, dintre poeţii contemporani, pe aceia 
deplin cristalizaţi, a dus Fundația pentru Literatură şi Artă 
„Regele Carol II“ la crearea unei frumoase colecţii de „ediţii 
definitive“. Am putut avea astfel pe Tudor Arghezi (Versuri), 
Matei I. Caragiale (Opere), Elena Farago (Poesii), Adrian Ma- 
niu (Versuri), St. O. Iosif (Poezii), [on Minulescu (Versuri) şi 
Mihail Codreanu (Statui, sonete și evadări din sonet), adică, 
după cum se vede, o bună parte dintre poeţii remarcabili de azi 
ajunşi spre sfârșitul carierei precum si doi decedați, dintre care 
unul mai vechi. Câte n'ar fi de spus despre înzestrarea fiecăruia? 
Suntem constrânși însă, încăodată, să nu ne oprim decât la dd. 
Tudor Arghezi şi Adrian Maniu. 

Ediţia definitivă a d-lui Arghezi cuprinde toată producţia sa 
poetică până la Hore. Se înţelege că, dintre contemporani, o 
asemenea colecţie nu trebuia să înceapă cu altul. D. Arghezi. 
prin Cuvinte potrivite, Flori de mucigai, Cărticică de seară şi 
alte bucăţi neadunate întrun volum anume, care i-au format 
ediţia definitivă, a pus trăsătura cea mai de seamă pe obrazul 


762 REVISTA FUNDATIILOR REGALE 


liric al epocii sale. Precum am avut un curent eminescian, în 
acelaşi fel am avut unul arghezian, si încă de mai nainte ca 
poetul să fi apărut cu primul său volum, Cuvinte potrivite. 
Această operă, în forma ei definitivă, reprezintă cea dintâi 
înnoire masivă, după Eminescu, a lirismului nostru, înnoire de 
inspiraţie, de tehnică şi valoare în același timp, căci, inovaţii 
fără susţinerea unei valori poetice corespunzătoare, poezia ro- 
mânească mai cunoscuse. Noul puternic temperament a scos 
poezie de unde estetica nu îngăduia si unde nici nu se credea 
că poate să existe, din materia groasă si degradată pe care a 
făcut-o contemplabilă, fie în sine, fie de cele mai multe ori 
însoțită de stările ei pure şi oarecum răscumpărătoare; iar în 
al doilea rând, dacă se poate spune al doilea rând, a dat 
limbajului nostru poetic ca si celui în genere literar o vigoare 
necunoscută, prin anexarea zonei întunecate de cuvinte, din 
subsolul dicționarului, realizând astfel o poezie realistă până 
la demonism, deși nedezlipită de simţirea Dumnezeului creştin, 
într'o expresie care cuprinde mai toate posibilităţile lirice, fiind 
când eterată, când brutală și chiar adeseori argotică. 

Cât despre ediţia definitivă a poeziilor d-lui Adrian Maniu, 
ea reprezintă pe un poet, care, în procesul modernismului romå- 
nesc, desi îndemându-se mai mult decât trebuia să devină tra- 
diţionalist, a jucat unul dintre primele roluri. El a fost la un 
moment dat al istoriei noastre literare cel mai îndrăzneţ 
inovator, cel mai amuzat si sarcastic antiacademic, dar și cei 
mai înzestrat dintre tinerii „teribili“ dinaintea războiului. Ís- 
toria literară îi va recunoaşte în primul rând meritul de a fi 
educat, prin violenţă şi ironie, gustul public la noutatea care 
avea să-l modeleze după război. Dar, în afară de aceasta, d. 
Maniu este azi un poet al tradiţiei noastre în ceea ce priveşte 
inspirația şi expresiei sumare și viu colorate în felul vechilor 
icoane zugrăvite pe sticlă. 

Evident, nu vom putea, spre a merge mai departe, să lăsăm 
fără nici un cuvânt marea operă de restaurare eminesciană 
întreprinsă, în anii din urmă, de d. Perpessicius. Cu toate că 
nici colecţia, despre care am vorbit până acum, și nici caracterul 
lucrării, care ţine exclusiv de sectorul criticei de texte şi al 

istoriei literare, nu ne obligă sà ne oprim din drumul nostru, 
retipărirea poeziilor lui Eminesc într'o ediţie specială e un 
eveniment al anilor care ne preocupă, se înţelege, mai întâi 
în privinţa efortului critic care a realizat-o, dar nu mai puţin 
și al poeziei ultimei decade. Căci dacă un mare poet, cum a fost 
Eminescu, îşi are destinul său neîntrerupt în timp, acest destin 
se susţine prin negreșita valoare intrinsecă a operii lui, valoare 
însă care e şi multiplă capacitate de a primi interpretările fie- 
cărei generații de cititori. Retipărirea operei lui Eminescu așa 
dar a dat şi va da încă prilej generaţiilor cititoare de azi să-şi 
manifeste, pe un text curat, forma adeziunii lor la idealul emi- 
nescian de frumuseţe. De altă parte, această ediţie, între toate 
şi întru totul cea mai demnă de întâiul nostru mare poet, căzând 
la un moment dat de slăbire a furioaselor mode lirice, care 
ne-au bântuit în ultimii douăzeci de ani, va fi găsit în cumin- 
țirea tineretului de azi terenul prielnic de încolţire a unei recla- 
sicizări a inspiraţiei. Și dacă va fi astfel, deceniul în care a fost 
începută reeditarea își va fi atras pe deasupra şi gloria de a fi 
restabilit un contact fecund între vremea' noastră și exclusiva 
mare tradiţie poetică românească. 

In sfârșit, în al treilea rând, ca să încheien: cu direcţiile în care 
Fudaţia pentru Literatură şi Artă „Regele Carol Il“ a înţeles 
să meargă în materie de poezie, tinerii poeţi necunoscuţi sau 
numai încă nerecunoscuţi, au avut la dispoziţia lor, ca nicicând 
altă dată, un comitet de premiere anuală, pe baza recomandării 
căruia au putut fi tipăriți de generoasa editură. Vladimir Ca- 
varnali (Poesii), Eugen Jebeleanu (Inimi sub săbii), Horia. 
Stamate (Memnon) şi Dragoș Vrânceanu (Cloșca cu puii de aur), 
în 1934, — Stefan Baciu (Poemele poetului tânăr), Virgil 
Gheorghiu (Marea vânătoare) şi Simion Stolnicu (Pod eleat). 
în 1935, — Emil Botta (Intunecatul April) şi St. Stănescu (Arca 
lui Noe), în 1937, — Aurel Chirescu (Finister), în 1939, — 
Const.- Virgil Gheorghiu (Caligrafie pe zăpadă) şi Mircea 
Badea (Incantaţii), în 1940, — toţi acești tineri poeţi își da- 
toresc întâiul lor volum atenţiunii ce s'a acordat în ultimii zece 
ani activităţii spirituale în genere și poeziei lirice în special. 
Asupra căruia dintre ci să ne oprim cu un cuvânt mai mult ? 

Tinereţea toată, nu numai cât se vede reprezentată aici, este 
atât de promițătoare la întâile manifestări, că fiecăruia dintre 
cei ce au reprezentat-o anual în ultimul timp i s'ar cuveni mai 
mult decât o simplă încurajare. 

Cu regretul de a trebui să privim şi pe aceşti tineri, care sunt 
speranța noastră de mai frumos, tot în mare grabă, să menţio- 
nám totuși pe autorul deosebit de interesant al Intunecatului 
April. D. Emil Botta nu este un poet de mari teme lirice. S'ar 
putea spune că sarcasmul și până la un punct intelectualismul 
îi taie suflul inspiraţiei. Dar ce gust nou pentru literatura 
noastră are umorul sarcastic și rafinamentul intelectual când 
reuşeşte de atâtea ori să se combine în poezia sa, după o ar- 
monie proprie, cu accentele unei discrete și simple elegii! In 
<e fel inedit, nu numai pentru mica noastră literatură, se 
pricepe totuși acest tânăr poet să-şi acopere sentimentul morţii 
cu tonul și reprezentările unei galanterii de amant curtenitor ! 
Și în sfârșit, ce aspirație și înălţare pur spirituală către un pa- 
radis de fantasme exprimă poeziile sale tipărite de curând în- 
tr'o revistă săptămânală ! 

Dar, ca să ştie cineva ecoul întreg, pe care l-a trezit în tineret 
instituirea comitetului de premiere anuală a tinerilor poeţi, ar 
trebui să facă parte din acest comitet. Ar vedea atunci că în 
fiecare an sosesc în vederea premierei între o sută și o sută 
cincizeci de manuscrise-versuri, cele mai multe noi faţă de 
anul precedent. Şi este un semn mai mult decât îmbucurător 
acesta. Căci nepremiaţii, prin numărul lor, indică în orice caz, 
într'o bună parte a tineretului, nivelul nobil al unei preocupări 
dezinteresate. Și, în viaţa societății noastre, acesta este nivelul 
către care suntem datori a tinde fiecare în parte şi chiar a lupta 
ca prin cultivarea artelor să devină, pe cât se poate, public. 

La numele noi pe care premiile anuale le-au scos la iveală, 
este drept să adăugăm, dintre puţinele apărute de sub alte 
teascuri şi neispitite de lumina premiului, pe ale d-nei Ana 
Luca (Candelă) şi d-lui Marcel Bresliska, (Cântarea Cântărilor). 

Cunoscuta artistă dramatică, d-na Ana Luca ne-a făcut cu 
un singur gest două surprize: aceea, mai întâi, de a apărea ca 
nume nou in poezie, când poate că aveam dreptul să nu ne mai 

aşteptăm la așa ceva, iar apoi aceea de a ocoli poezia de tenuităţi 
feminine a predecesoarelor sale. In adevăr, noi credem că d-sa 
a dovedit, spre deosebire de alte poetese, o intuiţie care bate 
adânc şi o artă matură, dela care putem pretinde, dacă nu ne 
înșelăm în ideea noastră, dezvoltări ulterioare. 

Menţionabil de asemenea, între poeţii tineri ai ultimului de- 
ceniu, este şi d. Marcel Bresliska. Având curajul sau modestia 
de a nu-și lua un pseudonim autohton, d-sa ne-a impus măsura 
unei juste admiraţii pentru posesiunea deplină a limbei noastre, 
mai ales în posibilităţile ei de polimetrie, dela versetul-proză 
din vechile psaltiri până la heptasilabul popular, și în colvarea 
ei arhaică, de bucoavnă, atât de potrivită pentru o parafrazare 
a Cântării Cântărilor. Şi, cu aceasta, credem a fi terminat cu 
latura oarecum statistică a interesului manifestat pentru poezie 
de zece ani încoace si totodată suscitat întrun tineret foarte 
numeros. 

E interesant însă de văzut, pe cât se poate vedea dintr'o 
aruncătură de ochi, cum s'a ajuns la liberul exerciţiu al talen- 
tului poetic și la statornicirea acestei libertăţi acolo unde 
talentul a existat. Căci noua chestiune ne va conduce la cel de 
al doilea aspect al deceniului, despre care vorbim, la aspectul 
polemic, care a avut ca urmare consfinţirea libertăţii poetului, 
dela locul cel mai înalt al ierarhiei noastre sociale. Cititorii îşi 
aduc aminte desigur de marea vrajbă literară iscată acum 
câţiva ani. Era pe vremea când spiritul public, adânc turburat 
de politicianism, ieșise cu totul din cumpănă, când oamenii şi 
jurnalele trebuiau să fie sau de „dreapta“ sau de „stânga“, 
altfel neavând parcă rațiune să mai existe; se ajunsese la 
aberaţia de a se crede că însăși literatura timpului lucra în 
spiritul cititorilor pentru consolidarea uneia dintre cele dvuă 
direcţiuni politice antagoniste. Spiritul partizan făcea ravagii în 
activităţi ce nu puteau avea nici o legătură cu politica. Un 
partid literar de „dreapta“ se constituise dela sine si lupta îm- 
potriva partidului literar de „stânga“. Polemica se ducea în 
jurul „pornografiei“. Era. aproape o grozăvie să se fi spus 
atunci pornograf; cuvântul căpătase înţeles de „subversiv“. 

Acest proces literar, cu foarte numeroase implicaţii politice, 

exercita asupra câtorva mari scriitori (un poet, un prozator şi 
un critic) o puternică presiune. 

Poetul-pornograf era, fireşte, d. Tudor Arghezi, care intrat 
de curând în manualele școlare, este şi scos fără întârziere. In 
același timp însă, deși societatea noastră întreagă, în mod oficial. 
acoperea pe poet cu oprobriul general, din vârful ierarhic al 
chiar acestei societăţi veneau semne de bunăvoință și înțelegere. 
Niciodată şi nicăeri nu se mai află un asemenea exemplu ca 
Suveranul, deși expresie în primul rând a societăţii peste care 
domneşte, să intervină destul de sensibil pentru a se înţelege 
că nu poetul greşește, ci societatea. Aceasta este desigur o ade- 
vărată glorie a deceniului care se închee cu 1940. Căci a rămas 
de atunci stabilit, chiar pentru minţile interesat-confuze sau 
„confuze dela natură, că, dacă politica e salutar să fie mai tot- 
Qeauna „dirijată“, poezia trebue lăsată să se conducă singură, 
răpindu-i-se altfel însăși putinţa de a mai exista. Un Tudor 
Arghezi, căruia i s'a înlesnit păstrarea libertăţii lui de poet, a 
putut, sub înalta ocrotire regească, să-și dezvolte înzestrarea în 
acel neuitat spectacol de frumuseţe eternă din Hore, în timp 
ce doi-trei mediocri cu care fusese asociat în pornografie, li- 
beri fiind si aceştia să facă ce puteau, au pierit pentru tot- 
deauna, înecându-se în propria lor mediocritate. Ceea ce în- 
semnează că alarma puritană, în materie de poezie, e o pani- 
că bolnăvicioasă, panică fără obiect, de îndată ce libertatea 
înalţă pe adevărajii poeţi, iar pe cei mediocri îi evtenuează. 

Am spus la început că ultimul deceniu de lirism arc trei as- 
pecte : unul statistic, altul polemic și al treilea inaugural. Sar 
putea zice, cu alte cuvinte, că la suma statistică si la concluzia 
polemicei puritaniștilor, anii din urmă au adăogat o anume 
orientare lirică, un fel mai omenesc al lirei, o simplificare a 
expresiei si deci un spor de limpezime. S'a inaugurat chiar o 
direcţie nouă ? Deocamdată, e greu de crezut acest lucru. Dar 
nu e mai puţin adevărat, că poeții tineri, care au înţeles că li- 
bertatea de inspiraţie li s'a asigurat impotriva incompetenţilor, 
cât și în contra agitatorilor acestor incompetenți, au început să 
se mai dezintelectualizeze, să sé apropie de inima lor în care 
unii au redescoperit cântecul simplu. în sfârșit să renunţe la 
bolboroseala pithiacă a primilor zece ani de după război. 

Cine ar putea spune că el a aruncat această nouă sămânță ? 
Lirisrul are mișcări proprii, o mecanică internă, care nu se gu- 
vernează din afară ; prefacerile poetice se săvârșesc în ascuns 
si dela sine. Se va vedea numai în viitor dacă ceea ce numim 
noi noul lirism contemporan va fi avut puterea de germinație, pe 
care i-am dori-o. Căci ultimii zece ant de poezie pe cât sunt 
de strâns legaţi de trecut prin retipărirea poeziilor lui Eminescu 
şi prin ediţiile definitive ale poeţilor consacraţi, într'o măsură 
apreciabilă, dacă nu egală, sunt proectaţi şi în viitor prin sim- 
plicitatea și, ca să zicem așa, cordializarea inspiraţiei lor. lar 
prin legătura cu trecutul cât şi cu viitorul, acest deceniu liric 
își afirmă, faţă de cultura românească, organicitatea. 


VLADIMIR STREINU 


EPICA 1930-1940 


Peizajul epicei române, în ultimii zece ani, se desf3soarj. 
într'o mare varietate de personalităţi și de directive. 

Dealtfel, în centrul lui se află romanul, acest gen de matu- 
ritate pe care, în sfârşit, literatura post-belică l-a consacrat și 
la noi, prin fecunditate și prin valoarea intrinsecă. 

Nu ne vom opri, desigur, la toate încercările mai mult sau 
mai puiţn onorabile, și nici nu vom stărui asupra caracterului de 
inflaţie pe care romanul naţional îl dobândește ; dintr'o ofen- 
sivă tipografică firească, în momentul lui de înflorire, vom 
reține numai acele nume şi opere care pot înfrunta succesul 
de public, atât de amăgitor, făcându-ne să ne întoarcem privirile 
spre trecut și din interes literar. 

Un fapt semnificativ pentru însăşi evoluţia literaturii noastre, 
în genere, este apariţia scriitorului de carieră; figura de diletant, 
care-a bântuit sămănătorismul, începe să dispară și în locul ei 
să ne fixeze atenţia prozatorul de vocaţie, de suflu susţinut și 
de creaţie regulată. Explicaţia fenomenului va fi ţinând, fără 
îndoială, și de schimbarea condiţiilor sociale de după război, de 
numărul crescut al cititorilor, într'o ţară întregită în hotarele 
ei naturale, și de însăși fizionomia vieţii colective şi individuale, 
atât de radical modificată; dar nu e mai puţin adevărat, că se 
stabilește și o anume tradiţie a scrisului naţional, că se preci- 
zează și o anume certitudine, în condiţiile atât de vitrege, până 
mai ieri, ale literatului autohton. 

Burghezia, această consumatoare de romane (cea mai activă 
îu toate ţările) își află o hrană spirituală mai apropiată, prin 

literatura epică, si totodată isi vede în oglinda creaţiei multe 
din dramele, din aspiraţiile, din defectele ei însăşi, când nu-și 
află chiar presimţirile ei cele mai tăinuite, surprinse în jocul 
ficţiunii. 

Romanul românesc, găsindu-și lectori de gusturi și preocu- 
päri variate, își lărgeşte cadrele de inspiraţie si capătă o remar- 
cabilă complexitate; viața ţărănească, a mahalalei, a proleta- 
riatului, a micii și marei burghezii, chiar a unei societăţi socotită 
mai aleasă, își află rapsozii ei preţioşi; însăși problemele sufle- 
testi, dramele de plan interior, încep să fie cu succes strălucit 
explorate, de o serie de romancieri analişti. Iar curentele 
literare, întretăindu-se si coexistând, lărgesc şi ele perspectiva 
prozei noastre, dau supleţe gustului si creează straturi de cititori 
de toate categoriile și de toate preferinţele. După cum în apus 
există, am putea zice, zone bine distincte de producători si con- 
sumatori, în materie de proză, tot aşa la noi se simte un 
început de diferenţiere, în raport cu aceşti doi factori. Hrănin- 
du-se din viaţa socială, cotidiană, romanul prezintă o com- 
plexitate mai mare decât oricare alt gen literar; un anume 
realism, cel puţin în punctul de plecare, îi îngădue o mai largă 
audienţă publică, pe care poezia, chiar teatrul literar, studiul, 
eseul sau critica nu le cuceresc niciodată. Și oricât ar atinge 
romanul însuși unele culmi de lirism şi o expresie mai rafinată, 
izolaţii genului vor fi mai rari, faţă de cetitori, decât poeții de 
mesajul înalt și de esenţă aristocratică. 


se 


In fruntea prozatorilor din ultimul deceniu se cade să fie pus 
masivul Mihail Sadoveanu; opera sa, a cărei reeditare completă 
şi definitivă a şi început printr'un prim volum apărut, sub aus- 
piciile tiparniţei regale, îşi are etapele ei de dezvoltare, epocile 
ei naturale, pe care criticul și istoricul le poate încă de pe acum 
distinge. În ultimii zece ani, cam dela Zodia Cancerului, până 
la cele mai recente producții, geniul sadovenist a intrat într'o 
nouă, fericită orientare și într'un ritm de abundență și maturi- 
tate excepţională. 

Inspirația acestui mare poet îmbrățișează într'o lumină de 

baladă stratul arhaic al vieții țărănești, în fundamentele ei et- 
nice şi etice, în romane ca Baltagul, reînviază epoci întregi şi fi- 
guri ca şi legendare, în romanele istorice, între care, după Zodia 
Cancerului, trebue să punem Nunta Domniței Ruxandra, Fraţii 
Jderi şi Izvorul alb. Chiar acea încântătoare poveste modernă, 
în stil luminos și de spirit ușor arhaic din Cazul Eugeniţei Cos- 
tea, aparţine unui alt Sadoveanu; dela Insemnările lui Neculai 
Manea, dela Floare ofilită şi Duduia Margareta, în linia cărora 
sar prelungi prin material povestea citată, arta scriitorului 
s'a purificat, sa mulat în tiparul lui de unică, savuroasă origi- 
nalitate. D. Mihail Sadoveanu nu mai e atins de ceea ce se 
chiamă școală, curent literar; maturitatea sa îl duce spre izvoa- 
reie cele mai pure ale geniului intim, îl relevă, îl întinerește; 
întradevăr, prozatorul are opere de tinereţe, în evoluţia scri- 
sului său, și opere tinerești, proaspete, în zenitul carierii sale. 


Există o frăgezime a scrisului, a simţirii sadovenești, în cei zece 
ani ai săi din urmă, pe care n'o 'ntâlnim nici chiar în primele 
ceasuri ale afirmării sale. lar acele neuitate meditații poetice, 
scoase din contemplarea lumii bălților si din viaţa peștilor, acele 
dialcguri tainice, adânci, cu natura primordială și eternă (d. Sa- 
doveanu e un peizajist variat, ci un poet care-și înscrie senti- 
mentele în peizaje diverse), ne pun în contact cu un lirism de 
semnificaţie cosmică, adevărata esenţă a geniului sadovenist. 

Pe același plan, ca valoare, stă romancierul Liviu Rebreanu. 
Masivitatea sa e structurală, în timp ce masivitatea sadnvenistă 
este de un izvor abundent, de suflu larg poetic si de instinct 
rar, care merge spre natura originară a lucrurilor. După Zon, 
creaţia sa care l-a definitivat în conștiința publică și a criticii, 
d. Rebreanu, în ultimii zece ani, a alternat între masiv și ar- 
monios; în marele său talent epic s'au cristalizat două zone de 
creaţie, una de încordare majoră și alta de încordare pe pro- 
porții reduse 

Din cea dintâi face parte halucinanta evocare a Răscoalei din 
1907, roman de spirit al colectivităţii, de mers și proporţii epo- 
peice; din cea de-a doua, reținem Crăișorul, Jar, Gorila si 
Amândoi. Dar esenţa romancierului se regăseşte și în aceste 

opere, în aparenţă diverse, în fond alcătuite pe observaţie și pe 
un realism structural. 

Evocator al energiei sufleteşti, al tenacităţii omului, în luptă 
cu forţele adverse și cu destinul lui, romancierul Rebreanu prac- 
tică un fel de higienă a creaţiei; alternând marea frescă şi 
tabloul restrâns, intuiţiile sale sunt mereu vii, proaspete! O 
figură ca Solomia, din ultimul său roman, este de-o adâncime, 
de o poezie primitivă și de un mister de rară originalitate; din 
acte reflexe crează un suflet enigmatic, de pasiune comprimată 
şi un simbol al destinului tragic omenesc, prin tipul unei mo- 
deste și simple servitoare dela ţară. 

Romanul ciclic, încercat de Duiliu Zamfirescu, devine o rea- 
litate în proza post-belică. Epopeea lui Vania Răutu, eroul din 
In preajma revoluţiei a lui C. Stere, cu toată inegalitatea ei, 
ne-a relevat un romancier social de suflu larg, de o memorie 
epică excepţională, prin numărul și varietatea figurilor puse în 
mișcare și prin simţul rar de regisură al tipurilor. 

De zece ani incoace, talentul atât de rafinat, de subtil în 
vederea introspectivă, al d-nei Hortensia Papadat-Bengescu s'a 
consolidat într'un ciclu de romane, în care analiza și sinteza, 
lirismul și luciditatea ne-au pus în faţa unei creatoare de prim 
ordin; nu numai legătura ciclică a romanelor sale este impre- 
sionantă, dar originalitatea sa se remarcă și prin mediul nou, 
urban, pe care-l zugrăvește, ca și prin nepreţuitul său dar de 
cliniciană a iubirii femenine, dela formele ei cele mai simple, 
mai rudimeniare, până la cele mai poetice sau aberate. 


In același lot, al romanului analitic, d. Camil Petrescu, prin 
Ultima noapte de dragoste, prima noapte de război şi Patul lui 
Procust, a reînnoit, în felul său, formula, prin minuțioasă sondare 
a sufletului eroilor și printr'o lucidă, aspră poezie a pasiunilor 
erotice. Analist și plastic în același timp, dramatic și de îndrăz- 
neli tehnice surprinzătoare, d. Camil Petrescu a făcut din roman 
un instrument de cunoaștere al sufletului omenesc; am zice că 
darul său este de-a vedea clar în abisuri morale, mergând pân: 
la posedarea resorturilor frânte al sufletelor. 

Dar poate că romanul de analiză este cucerirea cea mai inte- 
resantă a ultimilor zece ani, din proza românească; o falangă 


112 REVISTA FUNDAȚIILOR REGALE 


întreagă de literați şi-a adus contribuţia cu totul remarcabilă, 
în acest sector, în care odată stăpânea anemicul Dan al lui 
Vlahuţă. Romanele autobiografice ale d-lui E. Lovinescu, în 
care se înfăţişează avatarele morale ale eroului său, Bizu, 
încântătoarea confesie a unui sensibil intelectual hamletian din 
Adela lui G. Ibrăileanu, romanele de torturată analiză a gelo- 
ziei ale regretatului Anton Holban, debutul îndrăzneţ al d-lui 
O. Șuluţiu, cu Ambigen, turburătoarea confesie din Steaua Ro- 
bilor, de d-ra Henriette Yvonne Stahl, literatura d-rci Lucia 
Demetrius, al cărei talent se manifestă deopotrivă în toman 
ca şi în nuvelă, romanele şi nuvelele de analiză ale stărilor mor- 
bide ale d-lui Dan Petraşincu, recentul volum de nuvele ana- 
litice Dincolo de tristeţe, de acute obsesii, al d-lui Ieronim Şerbu 
ne dau o idee cât de fugară despre cât drum a parcurs proza 
analitică, în ultimii zece ani, şi de .câte izbânzi se poate mândri. 

Un loc aparte ocupă, în romanul de analiză, mult regretatul 
Cib Mihăescu; cariera lui de romancier se consolidează cu Ru- 
soaica, viziune a aventurilor erotice de esenţă forte, analiză 
adâncă a stărilor pasionale si se curmă brusc cu Donna Alba, 
unde în cadrul unei probleme sociale analiza primează totusi. 
Gib Mihăescu era sortit să dea o nouă strălucire romanului con- 
temporan, dacă o moarte brutală, prematură, n'ar fi curmat o 
carieră 'n plină ascensiune. 


Tânărul scriitor M. Blecher, răpus de o boală cumplită, care 
i-a lăsat din viaţă numai luciditatea minţii, a atras atenţia 
cri'icii prin două opere de acută analiză, Întâmplări în realitatea 
¿mediata şi Inimi cicalrizate ; cazul lui este într'adevăr impre- 
sionant, izbutind să scoată exclusiv din boală experienţe morale 
de tragică și lucidă confesiune. D. Ury Benador, mai ales în 
Subiect banal şi în Hilda, a consacrat o analiză atentă geloziei, 
temă care-a ispitit pe mai toți prozatorii analiști ai ultimului 
deceniu. 

E greu să vorbim numai pe spaţiul unui deceniu de scriitori 
de carieră susținută, ca d-nii Cezar Petrescu, Ionel Teodoreanu, 
Damian Stănoiu. 

D. Cezar Petrescu, în ordinea romanului ciclic şi social, a dat 
două din cele mai caracteristice opere ale sale, prin Comoara 

regelui Dromichet şi Aurul Negru, iar prin 1907 (2 volume din- 
tr'o trilogie neîncheiată) a desfăşurat o nouă frescă a răscoa- 
lelor ţărăneşti, în alt ritm şi factură decât d. Rebreanu, în 
Răscoala şi decât C. Stere, în Uraganul. Prin trilogia închinată 
vieţii lui Eminescu, d. Gezar Petrescu a fixat figura poetului în 
cadrul vremii în care-a trăit, cu o exactă documentare, de roman 
istoric, dând şi o interpretare personală figurii umane a poetului, 
care-a mai ispitit şi alţi scriitori, fie în prezentări romanţate, ca 
d. E. Lovinescu, fie în biografii, ca d. G. Călinescu. 

Dela trilogia Medelenilor, d. Ionel "Teodoreanu, a cărui popu- 
laritate e mereu proaspătă, anual ne înfăţişează câte un roman, 
în care psihologul stă în cumpănă cu poetul imagist. 

D. Damian Stănoiu şi-a părăsit lumea monahală, pe care-o 
cunoștea atât de bine și-o evoca atât de savuros, pentru o acti- 
vitate mai puţin proprie talentului său; romanele din lumea 
urbană, au căzut într'un fel de reportaj prolix, care ne fac să 
apreciem mai mult primele sale opere. 

Activitatea atâi de variată, de fecundă a d-lui Mircea Eliade, 
cade toată în ultimul deceniu; romancier al unei generații, cu 
aspiraţiile, cu dramele, cu ilogismele şi avânturile ei caracte- 
ristice, d. Eliade trebue privit si în spiritul global al operii sale, 
dar şi în realizările sale izolate. Critica a reţinut, mai ales, acea 
idilă tragică, Maitreyi, de răsunet deosebit, şi Huliganii, o 
planşe vie a vieţii spirituale a ceea ce se cheamă „tânăra gene- 
raţie“, în istoria literaturii noastre contemporane. 

Din acelaşi contingent de literați face parte şi d. Mihail Se- 
bastian; sunt, în romanele sale, multe semne asemănătoare, 
multe probleme, ale generaţiei căreia aparţine. Dar d. Sebas- 
tian (afară poate în De două mii de ani, care este un pendant, 
ca problematică şi ca spirit, al Huliganilor d-lui Eliade) — este 
un poet grațios, un analist lucid şi limpede al feminităţii şi al 
unei sensibilităţi moderne, neliniștite. Şi totuşi, cât echilibru, 
câte nuanţe, în arta sa stăpânită, şi nu ştiu ce clasicism în ex- 
presie, deşi este un romancier prin excelență modern, prin 
temele şi preocupările sale. 

Cam la fel s'ar putea spune despre romanele d-lui Sergiu 
Dan, a cărui uşurinţă narativă este de o mare simplitate şi a 

cărui construcţie echilibrată, armonioasă, desi opera sa este ea 
însăşi o mărturie de „nouă generație“ — vădește o limpezime şi 
o luciditate de spirit caracteristice. 

Romanul social a fost şi este încă un bun al prozei noastre ; 
lărgindu-i sfera de inspiraţie, dela mahala la clubul politic şi 
la societatea burgheză, se afirmă prin romanele profesionale 
ale d-lui C. Ardeleanu, prin fresca mahalalei ebraice, din opera 
d-lui I. Peltz, prin memorialul romanţat al Sărmanului Klop- 
stock, prin şarjele politice vervoase ale d-lui N. D. Cocea, prin 
şarja virulentă a Robului d-lui Dem. Theodorescu şi prin opera 
neterminată a regretatului George Mihail-Zamfirescu, poet şi 
observator realist al unui anume proletariat de suburbie bu- 
cureșteană. 

Acel spirit viu, lucid, de analist şi poet, în continuă meta- 
morfoză, care e d. F. Aderca, a abordat, în ultimii zece ani, 
romanul social si analitic, în 1916, romanul fantastic, în Orașele 
înnecate, romanul istoric, în A fost odată un imperiu, cu egală 
izbândă şi cu o artă a scrisului încântătoare. 

D. lon Călugăru, în romanele sale de umor acid şi poezie 
nostalgică, a evocat figura fantastică a Omului de după use, 
lumea de grotesc tragic din Don Juan Cocoşatul şi via imagină 
a ghettoului moldovenesc, în Copilăria unui netrebnic. 

Scriitor rar, ca expresie, iar ca producţie, un izolat aproape, 
d. Emanoil Bucuţa, dela Maica Domnului dela Mare la Capra 
neagră, e acelaşi poet de neguri sufleteşti, de peizaje de vis și 
acelaşi drumeţ, îndrăgostit de zări de-afară şi dinăuntru, în- 
tr'un stil de fermecătoare răsuciri de mătase. 

Nu ne-am propus aici să trecem în revistă pe toţi prozatorii 
care “au afirmat, în ultimii zece ani, sau care s'au conturat: în 
continuarea unei cariere mai vechi; ne cerem scuze dela toți 
pe care, fără voe, i-am putut omite; dar într'o perioadă scurtă 
de timp, proza noastră a vădit atâta varietate, atâtea nume de 
opere demne de reţinut, că omisiunile fatale, vin, indirect să 
întărească impresia generală. 

Un Matei Caragiale, care s'a bucurat după moarte de o ediţie 
a Fundațiilor Regale, întocmită de subtila pricepere a d-lui 
Perpessicius, este un scriitor ca și descoperit recent, fiindcă cir- 

culatia lui e încă redusă la un cerc restrâns; o afirmare atât de 
seducătoare ca a d-lui Ioachim Botez, ale cărui Insemhări ale 
unui belfer, editate de aceeaşi casă de cultură, este nespus de 
prețioasă; mărturia dureroasă și de umor trist a d-lui G. Banea, 
din Zile de lazaret, tot aici editate, e un document uman de 
rară valoare; cronica erotică a Iaşilor ante-belici, din Concira 
prădată, a d-lui Teodor Scorţescu, tipărită în aceeași editură. e 
un roman cu în totul alt spirit decât obișnuita literatură moldo- 
venească, de tip elegiac; pitoreştile și evocativele Jnsemnări ale 
lui Safirim, ale regretatului N. M. Condiescu, răpus înainte de 
vreme, au rămas ca o mutilare brutală a unui talent căruia nu 
i-a fost dat să se releve în deplinătatea mijloacelor lui. Nu tre- 
bue să uităm documentul de excepţională sinceritate al unui 
combatant, din marele război, consemnat în Fata moartă, a d- 
lui Ioan Missir. 

Excepţionalul Hronic al măscăriciului Vălătuc, urmat de o 
serie de schițe comice, de rară economie verbală, ne confirmă 
că scriitorul de rasă satirică, în care natura nu e darnică, este 
prezent în ultimii zece ani, prin figura atât de personală a d-lui 
Al. O. Teodoreanu. 


Romanul de analiză și obsesivă poezie erotică al d-lui Mikail 
Celarianu, Femeia sângelui meu, ne învaţă că talentul este și 
mai singular, nu numai concentrat într'un vraf de cărţi; fresca 
de tipuri şi de atmosferă de epocă din Enigma Otiliei, a d-lui 
G. Călinescu, este o pildă de câte varietăţi poate înfățișa 10- 
manul contimporan. lar seria de amintiri a d-lui G. Brăescu. 
intrat un moment în eclipsă, ne vesteşte că un scriitor de valoa- 
rea sa are mai multe resurse decât bănuiam — si că epoca celor 
zece ani pe care-i însemnăm aici ca pe un laps de timp festiv se 
desfășoară sub o zodie de abundență, de varietate și de necon- 
tenit dinamism, în evoluția epicei naţionale. 


POMPILIU CONSTANTINESCU 


CRITICA LITERARA 1930-1940 


Fixarea structurii actuale a criticei noastre literare cere o 
examinare retrospectivă a raporturilor ei succesive cu literatura, 
din decursul întâiului secol de cultură naţională modernă 
(1830—1930). Se poate astfel afirma cu certitudine că în faza, 
inspirată de nobile năzuinţe patrotice, a improvizării formelor 
literare, prin imitarea scrierilor apusene. critica era oarecum 
de prisos: ea nu corespundea unei necesități funcţionale. In 
primele decenii, aşa dar, nu s'a simţit decât nevoia unei critici 
propulsive, destinată să imprime avânt spiritului creator. 

Prea faimosul strigăt de luptă. „Scriţi, băeţi !“, al lui Eliad, 
infăţișează cu totală candoare sensul utilitar al criticei pozi- 
tive. Fără a se tăgădui funcțiunea legitimă a spiritului critic 
selectiv, se releva, prin naiva lozincă, inoportunitatea ei pro- 
vizorie. Nedispunând de un critic îndrumător, directiva dela 
Dacia literară (1840) reacţionează v»rganic împotriva spiritului 
le imitație şi recomandă izvoare de inspiraţie autohtonă, menite 
əà restitue culturii noastre caracterul raţional. Până la ,„Ju- 
nimea“, manifestările de critică izolate păstrează diapazonul 
pașoptist, din domeniul social, politic și economic. Ele sunt 
glorificări pretimpurii ale realizărilor aproximative. In stilul 
entuziast al vremii, se confundă ușor veleităţile cu realizarea. 
De altă parte, se face o confuzie permanentă între retorismul 
patriotic și substanţa naţională a producerilor literare. Tirada 
patriotică ţine locul caracterului naţional, organic. In același 
ritm politic, linguistica degenerează în etimologism, spre a 
deduce din aspectul statistic al romanităţii, cu disprețul graiului 
viu, titluri cultural-politic decisive. 

Seria de erori şi confuzii, practicate astfel dintr'un utilitarism 
aproape generalizat, determină adevărata manifestare critică, 
întreprinsă de „Junimea“. Criticismul maiorescian se desfăşoară 
deopotrivă în linguistică, literatură, politică şi economie publică, 
printr'o acţiune extinsă asupra întregului nostru organism. 
Însăși structura artificială a progresului dela noi, în care se 
poate astăzi, în sfârşit, recunoaşte obiectiv absenţa oricărui 
principiu organic, determină severitatea acestui criticism. Asa 
dar negativismul criticei junimiste se reazămă pe o riguroasă 
întemeiere organică. Oricât de salutară, directiva cea nouă se 
înfățișează la început ca o acţiune destructivă. 

In cadrul cercetării noastre, să reducem perspectiva generală 
a doctrinei junimiste la sectorul ei literar. „Direcţia nouă“ nu 
exclude principial inspiraţia patriotică, dintr'o tendinţă „cos- 
mopolită“, ci impune notei patriotice sinceritatea si ţinuta 
literară. Prin propria ei literatură, „Junimea“ propune o nouă 
ortografie, simplificată, şi o limbă literară mai îngrijită, popu- 
lară si artistică totodată. Pregătirea estetică îl autoriză pe 
Maiorescu să deosebească între aparenţă şi esenţă, între vers şi 
poezie, între pretinsa literatură şi cea reală. In lupta cu suscep- 
tibilităţile de dincoace si de peste munti, foarte iritabile dincolo, 
cu privire la linguistică, „Junimea“ se arată primitoare cu 
scriitorii din toate provinciile româneşti. Bilanţul ei glorios, 
după un sfert de veac de activitate, constă în dezarmarea urilor 
şi a neînțelegerilor, în adeziunea spiritului public la principiile 
ei literare și mai ales în propriile înfăptuiri literare. 

Geniul creator al lui Eminescu, Creangă şi Caragiale justi- 
fică mai bine decât orice pledoarie negativismul junimist. Trei 
mari artişti, ridicând la cel mai expresiv potenţial simţirea 
lirică, graiul popular şi observaţia realistă, dovedesc în definitiv, 
caracterul binefăcător al criticismului, reversul său pozitiv. 
Şcoală de neîncredere numai faţă de producerile pripite, criti- 
cismul maiorescian s'a învederat tot atât de eficace în desco- 
perirea talentelor autentice, ca şi în persecutarea falselor valori. 
Prin impunerea acestor talente, împotriva indiferenţei şi a 
duşmăniilor publice, Titu Maiorescu și Convorbiri literare au 
contribuit hotărîtor la formarea gustului literar, pe atunci 

înşelat cu surogate. Izbânda este cu atât mai remarcabilă, cu 
cât criticul care a repurtat-o n'a fost un profesionist, în sensul 
actual, al periodicităţii regulate, ci un îndrumător, cu rari 
intervenţii, toate însă răsunătoare. 

Se ştie de asemenea că el socotea rolul criticei încheiat, după 
îndeplinirea oarecum a misiunii sale istorice, și că atribuia cri- 
ticilor următori un modest rol, întru desăvârșirea gustului li- 
terar. A fost desigur o iluzie relevată de Gherea, care adu- 
cea râvna meritorie a continuității și spiritul scientist al şcou- 
lei lui Taine. Pătruns de rostul cardinal al funcţiei critice, 
Gherea introduce în disciplina prea tânără, ca să fie ferită de 
erori, tendenţionismul social. Scriitorul nu este prezentat numai 
“ca exponentul obscur al determinismului cosmic si cultural, ri şt 
ca al clasei sociale respective, cu precise revendicări economico- 
politice. Ivită la noi simultan cu socialismul, critica gheristă 
exercită câtăva vreme o seducţie deosebită asupra tineretului si 
crează prozeliţi în noua generaţie de critici, de după 1890. Ca 
şi „direcţia nouă“, ea aspiră să dea directive si să cucerească 
opinia publică. 

Rezultatul pozitiv al acţiunii gheriste este jocul dialectic al 
puterilor culturale, prin acţiune și reacțiune. Săznănătorul, re- 
înnodând într'o măsură tradiţia Daciei literare, promovează 
naționalismul, împotriva modernismului „decadent“ și a tendin- 
telor socialiste. Doctrinarii lui văd în trecutul nostru și în struc- 
tura noastră rurală polarităţile inspiraţiei literare, cu exclude 
rea oricărei influenţe străine. De provenienţă slavă, poporanis- 
mul pivotează de asemenea pe clasa ţărănească, cu un mai ac- 
centuat sens realist și cu directive politice mai conturate. Criti- 
cul Vieţii românești redeschide procesul dialectic al culturii 
noastre, proclamând primatul spiritului critic moldovenesc, pe 
linia literară etnică, faţă de duhul muntenesc, orientat practic 
în direcţia politică, 

Poziţia estetică, instaurată de Titu Maiorescu, este menținută 
de d. Mihail Dragomirescu, care avertizează împotriva confu- 
ziilor cu planul biografic, psihologic și social. 

Peste divergenţele criticei, de mai acum treizeci de ani, nota 

comună este năzuința de a da direcţii exclusive, în mișcarea 
noastră literară. 

Primul deceniu al secolului nostru literar se caracterizează 
prin pasiunea polemică și prin denigrarea reciprocă a scrii- 
torilor din celelalte grupări. Este un moment dinamic, de însu- 
fleţite controverse, de invective reciproce, de ideologie pătimaşe. 
Spiritul politic, de cenaclu, întunecă adeseori discuţiile de 
principii și pasiunea pentru frumos. Sensul valorilor nu se des- 
prinde cu destulă limpezime din iureșul luptelor, în care fiecare 
dintre adversari urmăreşte impunerea propriului punct de ve- 
dere, fără nici un simţ al relativităţii. 

Insuși reprezentantul estetismului opune adversarilor adesea 
foarte talentaţi, valori îndoelnice, proectate ridicol peste ecranul 
literaturii europene, ca să o întunece. 

In acest pitoresc învălmășag, scepticismul iesiti can 
paradant, al d-lui E. Lovinescu, oferă doar un divertisment 
amabil, dar nu și o contrapondere. 

Același critic însă, printr'o surprinzătoare evoluţie, desăvârșită 
după război, imprimă criticei literare, întârziată în ideologie 
şi dialectică, un stil nou, de demnitate și de rigoare. Prin arta 
concentrării sintetice și a portretului, d-sa adaogă criticei um 
farmec literar, contribuind la literaturizarea geniului, până la 
pernicioasa iluzie a autonomiei sale. 


Generaţia nouă realizează o etapă însemnată în evoluţia 
criticei literare. Este, la drept vorbind, prima afirmare în grup, 
profesională și periodică. Ea n'ar fi fost posibilă, fără un ritm 
corespunzător de creaţie. Prin desfășurarea paralelă a unei 
intense produceri literare, mai ales prin izbânda romanului, 
generealizat până la război, s'a înlesnit ivirea organică a criticei 
profesioniste. Este deci un raport strâns între ritmul creaţiei și 
acela al criticei. Literatura însăși nu se mai săvârşeşte anor- 
ganic, ci prin funcţionarea unei conştiinţe artistice evoluate ; 
cu puţine excepţii, creatorul, chiar dintre „naturile“ scriitoricești 
instinctive, este în stăpânirea unei lucidităţi (sau al unui supra- 
simţ), care-i permite să se orienteze în propria-i activitate crea- 
toare; de altă parte, o echipă de critici, care nu mai ezită asupra 
finalităţii artistice, autonome, este pregătită să surprindă struc- 

tura adevăraţilor scriitori şi să le judece realizările, nu prin 
raportare la criterii arbitrare, ci după legile înseși ale structurii 
scriitoricești, individuale. 

Timpul grupărilor literare, organizate solidar, pare a fi trecut. 
Chiar acolo unde stărue spiritul de corp, individualitatea ire- 
ductibilă e îngăduită a se manifesta, conform tendinţelor ei 
interioare, şi să conveţuiască cu doctrina, care nu subsumează. 

In ultimii zece ani, critica profesionistă a luat fără zgomot 
{Jocul criticei de directive exclusiviste. Din experienţa negativă 
a înaintașilor, a desprins întâi sensul valabilităţii frumosului, 
indiferent de școala literară sau de ideologia” politică. O operă 
nu e frumoasă, pentrucă e modernă, nici pentrucă reprezintă 
„specificul naţional“. Măsura excelenţei ei se raportează la sem- 
nificaţie si substanţă, iar nu la noutatea sau vechimea formală. 
„A afirma valoarea unei opere de rezonanţă străină e tot atât 
de arbitrar ca și prețuirea alteia, de prea stăruiter răsunet 
autohton. 


Seria primejduește așa dar atât scrierile dc sensibilitate tra- 
«diţională, cât și pe cele inspirate de curentele sau modelele de 
peste hotare. Noţiunea de critic implică aceeaşi receptivitate faţă 
de inovaţii, ca și de ceea ce inserează organic culturii naţionale, 
îmbogăţind-o. De aceea, criticul nu poate fi, cu exclusivitate, 
nici modernist, nici tradiționalist ; el relevă obiectiv reali- 
zările sau înfrângerile de pe amândouă sectoarele literare, 
Poziţia strict artistică obligă pe critic să fie la fel de necruţător 
cu surogatul modern, ca și cu cel tradițional și să nu se lase 
impresionat în apreciere de curentul public sau de răstălmă- 
cirile posibile. Când spiritul public, din greu aderent la o nouă 
formă a frumosului, i se arată ostil, criticul e dator să perse- 
vereze în recomandarea ei, până ce reuşeşte s'o impună și să 
nu-şi piardă răbdarea dacă nu izbutește prea lesne. 

Aşa s'a comportat critica literară de după război, față de 
fenomenul poetic arghezian, astăzi în faza de pătrundere. 

Receptivitatea acestei critici, menţinerea ei pe o poziţie îna- 
intată, recomandarea producerilor literare de valoare, cu afir- 
marea şi a realizărilor de esenţă conservatoare (ca punerea în 
lumină a semnificaţiilor noi, suprinse în literatura d-lui Mihail 

Sadoveanu), poate fi statornicia periodică a oficiului ei, au în- 
tâmpinat în climatul cultural din ajun, oarecari ostilităţi. E de 
ajuns să amintim momentul 1936—7, al aţâţării impotriva 
literaturii „pornografice“, etichetă care a pretins să se aplice, 
infamant, și asupra unor realizări superioare de artă. Mai nici 
unul dintre profesioniștii criticei n'a fost atunci cruțat de învi- 
nuirea patronării imoralităţii în artă. 

In același timp, ca o reacțiune întârziată împotriva exceselor ` 
moderniste în poezie, de mult depășite, s'au atacat pătimaș 
opere lirice admirabile, în care noutatea și tradiţia își fac echi- 
libru şi sinteză. Atunci s'a produs intervenţia hotăritoare a 
Suveranului, demarcând, în ședința academică de recepţie a 
d-lui Lucian Blaga, între licenţa îngăduită și literatura licen- 
țioasă, între directive literare ale trecutului, ca sămănătorismu? 
și poporanismul, legitime în ceasul lor, si linia firească a evo- 
luţiei, şi culminând cu omagiul adus spiritului creator al litera- 
turii mai tinere. 

Un asemenea gest înalt nu putea să nu-și găsească ecoul, in 
conştiinţa criticei literare, care s'a simţit îndemnată să-și exercite 
cu mai multă încredere menirea. Ea a recunoscut în cuvântul 
Regelui, exprimat și la alte solemnităţi, instaurarea unui climat 
înţelegător, de echilibru între toate puterile vii ale creaţiei 
literare, a unui climat de libertate morală, favorabil oricărei: 
manifestări artistice. | 

In organul literar al Fundațiilor Regale, a prezidat aceeașr 
receptivitate, fără preferinţe subiective sau ideologice și fără 
exclusivism. Când, într'un moment de patimi nesănătoase, părea 
că se joacă cu ușurătate destinul culturii și al societăţii româ- 
nești, s'a veghiat aici la păstrarea valorilor permanente, care 
fac preţul vieţii şi al demnităţii umane. 

Cadrul revistei a înlesnit evoluţia firească a critice;, dela 
informaţia foiletonistică la cercetarea sintetică. Chestiunile de 
actualitate nu au stat în calea problemelor generale. Critica a 
întreținut în cetitori interesul mereu sporitor pentru valorile 
statornice ale literaturii naţionale, cât și pentru producţia cu- 
rentă. 

De câtva timp, rubrica de „Comentarii critice“ strânge în 

mănunchi aproape întreaga generaţie de critici, formaţi în 
deceniul trecut. Conlucrarea unor temperamente diverse, la o 
„operă comună, e un fapt destul de rar întâlnit. Intr'o revistă 
de sinteză, chemată să coordoneze energiile, o asemenea concen- 
trare e deosebit de semnificativă. 
Evoluat dela directivele maioresciene, prea generale, la sen- 
„sul militant şi politic, care i-a falsificat adeseori acţiunea, criti- 
cismul este astăzi rechemat la menirea lui esenţială, de a-și 
„exercita funcțiunea, nestingherită de oportunităţi și de convenţii, 
„spre a orienta spiritul public. 


ȘERBAN CIOCULESCU 


FUNDATIILE CULTURALE REGALE 


Prima decadă a-tot-însufleţitoarei domnii a Majestății Sale 
Regelui Carol al II-lea constitue un temeinic început de Re- 
naştere spirituală și culturală. Niciodată până acum nu s'a 
închegat la noi o atmosferă sau un mediu mai prielnic creaţiu- 
nilor individuale si sociale si niciodată forţa spiritului și încre- 
derea în știința constructivă nu au fost mai la largul lor. In 
această decadă de intensă și eficientă activitate scriitorii, oamenii 
de ştiinţă şi reformatorii sociali au fost însufleţiţi, încurajați și 
ajutaţi pentru a-și exprima năzuințele creatoare. Sforţările lor 
au găsit, în sfârşit, înţelegerea pe care alte generaţii nu au 
avut-o într'o măsură atât de impunătoare şi, ceeace este şi mai 
însemnat, sforțările acestea de a exprima cecace este românesc 
şi de a împlini o seamă de lipsuri au fost astfel organizate încât 
să conducă într'adevăr la o altă situare a culturii românești în 
faţa lumii și la altă aşezare a spiritului în ordinea vieţii Sta- 
tului nostru. 

In această decadă nici un domeniu al culturii și nici o activi- 
tate spirituală nu au rămas părăsite sau oropsite. Alături de 
preocupările pentru ridicarea poporului, printr'o cultură popu- 
lară, si alături de întărirea conştiinţei naţionale printr'o cu- 
noaştere a istoriei, prima decadă Regele Carol al II-lea a 
susținut cultura înaltă, preocupările de artă superioară, de 
cunoaştere filosofică, de aprofundare ştiinţifică, luminând unei 
societăţi încă, în mare parte, rurale si închise sensul valorilor 
universale si rostul formelor permanent valabile, singurele 
prin care se poate exprima și întipări întru veșnicie. Alături de 
preocupările minore si cantitative, necesare și ele, ca şi activi- 

tăţile de vulgarizarc şi instruire de început, ultimii zece ani au 
dăruit ţării încrederea în calitatea şi ierarhia valorilor, în 
elitele intelectuale, în aristocrația ştiinţifică, în competenţa 
tehnologiei. O seamă de manifestări şi îndeletniciri, impopulare 
odinioară pentru că păreau prea riguroase și dificile, prea spe- 
cializate şi înţelese de puţini, şi-au învederat 'acum rostul 
creator nu numai pentru prestigiul culturii superioare, dar- şi 
pentru binele poporului, care are atâtea de primit dela elitele 
intelectuale şi ştiinţifice, precum acestea, la rândul lor, sunt 
mereu fecundate și inspirate de înţelepciunea și virtuțile morale 
și estetice ale obştei românești. Am putea spune că ultima de- 
cadă a exclus, în bună măsură, pe incompetenţii intermediari 
dintre aceia care sunt totodată producătorii și consumatorii 
culturii naţionale, intensificând relaţiile directe între elitele 
creatoare și poporul creator, între aceia care-și dau şi care-şi 
primesc reciproc bunurile. În acel memorabil discurs ţinut în 
1933 la Ziua Cărţii, M. S. Regele Şi-a mărturisit „o nespusă 
bucurie să văd întruniţi aici — aș putea zice — pe producătorii 
culturii naţionale, în acelaș gând şi într'un acelaș suflet“, 

Acest spirit de Renaștere, în care cultul și respectul valorilor 
s'au instaurat în chip atât de falnic în toate activităţile culturii, 
se datorește grijei şi devoţiunei Majestății Sale Regelui Carol 
al II-lea faţă de valorile eterne ale spiritului, iar mijloacele 
prin care Suveranul a realizat această pilduitoare călăuzire 
pentru binele ţării sunt Fundaţiile Culturale Regale. El a or- 
ganizat din nou Fundaţiile existente și a creiat altele, întregind 
asticl opera de exemplară stimulare și călăuzire a activităţilor 
culturale româneşti. O pătrundere a chipului în care au fost 
reorganizate si specializate activităţile acestor Fundaţii Regale 
tălmăcește deplin concepţia si spiritul cârmuitor al primei de- 
cade de Renaștere culturală. Fundaţiile simbolizează în tota- 
litatea lor spiritul, idealurile și grijile Majestății Sale faţă de 
neamul românesc şi pilduiesc celorlalte instituţii si activităţi 
principiile şi liniile către care se cuvine să ne concentrăm toate 
sforțările si aspiraţiile. 

Fundaţiile sunt dovezile dragostei Dinastiei faţă de ţară. Ele 
ilustrează pilduitor nevoile si condiţiile pe care cei trei Regi 

le-au trăit, dominând si străduindu-Se să ridice statul şi neamul 
românesc, 

Fundaţia Regele Carol I a izvorit din grija pe care Intemee- 
torul dinastiei a arătat-o studenţimii, recunoscând nevoia ca 
studenţii să-şi aibă o bibliotecă „totdeauna accesibilă, unde isi 
vor satisface dragostea de studiu“ și o instituţie „ce va veni în 
ajutorul acelora dintre ei care vor întreprinde lucrări speciale, 
sub conducerea profesorilor lor, sau care doresc să-și tipărească 
tezele, și care va subvenţiona pe studenţii care, găsindu-se fară 
mijloace, ar fi siliţi să-şi întrerupă studiile spre paguba culturii 
generale a ţării“. Aceste idei expuse de Regele Carol I în scri- 
soarea către Președintele Consiliului de Miniștri, cu prilejul 
împlinirii a douăzeci şi cinci de ani de domnie, când gloriosul 
Suveran S'a hotărit să înființele Fundaţia care-l poartă numele, 
înseamnă constatarea și remedierea nevoii de a oferi studen- 
ţimii condiţii mai prielnice pentru studiu, precum și ajutorarea 
elementelor de valoare, dar lipsite de mijloace materiale. Inau- 
gurată în 1895 si mărită considerabil în 1914, Fundaţia Carol I 
are acum 120.685 volume. In anul 1937—1935 a avut. 58.874 
de cetitori, care au consultat 99.256 volume. Instituţia a tipărit 
258 teze de licenţă și doctorat, 27 lucrări speciale, a acordat 
102 burse şi a dat ajutoare la 798 de studenți. 

Incepând din 1936, Fundaţia a primit de la M. S. Regele 
Carol al II-lea însărcinarea de a conduce publicaţiile secţiei 
istorice, care până atunci se tipăreau sub auspiciile Fundaţiei 
Regele Ferdinand I din Iaşi. Asupra acestei activităţi ca şi asupra 
celei de a doua Fundaţie regală ctitorită în ordine cronologică, 
Fundaţia Principele Carol, ne vom opri când vom ajunge la 
înfăptuirile actualului Suveran. 

Cel de al doilea Rege al nostru, Ferdinand I, a dăruit Iașilor 
o Fundaţie, în amintirea legăturilor și cunoașterii nevoilor capi- 
talei moldoveneşti, pe care si actualul Rege o vede „cetatea 
de unde au pornit toate unirile care au zămislit România de 
azi“, Întemeiată în 1926, cu prilejul împlinirii celui de al şai- 
zecelea an de viaţă a Regelui Ferdinand I, Fundaţia dela Iași 
este destinată, deopotrivă, ajutorării educaţiei tinerimii si cer- 
cetărilor înalte în domeniul ştiinţelor fizice și naturale. Familiile 
militarilor pot să-și instruiască urmașii datorită fondurilor 

lăsate de gloriosul şi loialul Rege al Întregirii. Şi aici, ca şi la 
Bucureşti, biblioteca este un organ însemnat de educare a tine- 
retului, măreaţa clădire conţinând moderne săli de lectură şi 
bogate depozite de căţi, răspunzând nevoilor vremii şi progre- 
selor educaţiei. 

Ctitorul Fundaţiei Regele Ferdinand I din laşi nu a avut 
fericirea să-și vadă realizată ideea și dania, murind un an după 
crearea instituţiei. Publicaţiile de istorie apărute până la prc- 
cizarea activităţilor diferitelor Fundaţii Regale, organizarea 
bibliotecei si sălilor de studiu, precum si statornicirea rostului 
Fundaţiei de a se dedica ştiinţelor fizice și naturale au dat şi 
vor da Iaşilor o nouă strălucire, confirmând întemeiata dorință 
regească a Conducătorului de astăzi ca acest oraș „să devie 
capitala culturii româneşti“. Din dragostea și dania celui dintâi 
Rege al tuturor Românilor, o regiune înzestrată cu atâtea spirite 
de elită, care au creat în covârșitoare măsură cultura româ- 
nească, precum si o activitate ştiinţifică atât de necesară, isi 
vor putea dezvolta năzuinţele construtive. 

Ajungând la Fundaţiile ctitorite de M. S. Regele Carol al 
II-lea, vom găsi la temelia lor o profundă şi sistematică grijă 
de a satisface nevoile de cultură ale diferitelor pături sociale, 
regiuni şi discipline ştiinţifice. Dintru început Fundaţiei Cui- 
turale Regale Principele Carol i-a revenit misiunea de a orga- 
niza și îmbunătăţi viaţa ţărănească, adică cele 15.291 de sate 
ale ţării, reprezentând 79,9% din populaţia totală de la noi. 
Fundaţia a fost înfiinţată în 1921, după cum ne-a reamintit Ma- 
jestatea Sa prin discursul rostit la 19 Mai 1934, la inaugurarea 
localului ei înnoit, arătându-se că întemeind-o „am dorit să 
pătrund cât mai adânc în spiritul poporului, începând o adevă- 
rată operă de îndrumare, zi de zi, ceas de ceas, ca să putem 
ajunge să ne fălim şi noi, cum se fălesc alte ţări, cu sate nu 
numai pitoreşti, dar cu sate frumoase, cu sate sănătoase“. lar 
vorbind la congresul căminuiilor culturale ale acestei Fundaţii, 
la 7 Iunie 1935, Suveranul a precizat din nou scopurile şi me- 
todele primei instituţii creiate de El, ca principe moștenitor : 
„Cultura, mai ales a păturii celei mari a ţărănimii, este o operă 
de închegare a tuturor nevoilor din viaţa de toate zilele. Prin 
eulturalizarea satelor, Eu văd răspândirea cărţii, răspândirea 

a tot ceea ce este frumos ; dar văd şi ridicarea păturii ţărăneşti 
la un trai mai bun, la o mai bună pricepere a nevoilor şi dato- 
rilor fiecăruia“. 

Alături de nevoia de cunoaştere a satelor și de ridicare a 
nivelului intelcctual și artistic, activitatea călăuzită de Suveran 
prin această Fundaţie a urmărit îmbunătăţirea standardului de 
viaţă a satului, prin tot felul de ajutoare si sfaturi practice, 
aici cultura căpătându-şi sensul ei concret si urmările-i firesc 
empirice. Activitatea intensă a celei mai sociale dintre Funda- 
tiile Culturale Regale a fost călăuzită de metodele unei științe 
active. Până la ivirea grelelor încercări din prezent, când 
atenţia şi sforțările Statului se îndreaptă asupra apărării naţi- 
onale, suspendându-se activităţile prea mari pentru putinţele 
şi condiţiile actuale, Fundaţia Culturală Regală Principele Ca- 
rol a desfășurat o impunătoare activitate prin Echipele Regale 
Studențești și prin Căminele Culturale. Dacă luăm realizările 
până în anul 1938, aflăm că s'au ridicat 2.034 Cămine Cul- 
turale, în care se îngrijește deopotrivă de nevoile sanitare, eco- 
nomice și culturale ale satului, iar numărul echipelor studențești 
ajunsese la 160, în ele lucrând 1.144 studenţi, 577 specialiști şi 
tehnicieni încercaţi și 258 echipieri benevoli. Sau dat 237.294 
consultaţii medicale, s'au făcut 11.038 analize, 91.238 injecții, 
24.594 intervenţii de mică chirurgie. S'au ameliorat 435 hectare 
de pădure si 51 ha. de plantaţii, precum și 1.365 ha. de câmpie. 
S'au cultivat 6.205 ha. de agricultură-model. Spiritul de aso- 
ciaţie sătească a fost stimulat și călăuzit prin 327 conferinţe şi 
35 cooperative. Pentru educaţia intelectuală a satelor echipele 
Fundaţiei Principele Carol au procurat 8.367 volume pentru 
biblioteci, 2.218 obiecte pentru muzeele sătești și s'a distribuit 
ţăranilor 20.229 cărţi şi reviste. S'au organizat 874 şezători, 
1.050 audiții radiofonice şi s'au jucat 456 piese de teatru. Pro- 
blema educaţiei morale şi religioase sa manifestat prin construi- 
rea a 401 monumente şi cruci monumentale, prin dăruirea a 
5.171 icoane, prin 2.224 predici și lecţii, prin repararea a 96 de 
biserici. 

In afară de aceste realizări, Fundaţia Culturală Regală a 
făcut să apară revista populară „Albina“, colecţia „Cartea Sa- 
tului“, ce publică lucrările necesare pentru bibliotecile popu- 

lare, colecţia „Biblioteca Albinei“, conţinând cărţi de format 
mic destinat bibliotecii ţăranului însuși, precum și o seamnă de 
reviste fie ale regionalelor din Basarabia și Oltenia, fie acelea 
menite educării tehnice a conducătorilor Căminelor Culturale 
sau echipierilor. 

| 

Misiunea fiecărei Fundaţii Culturale Regale este răspunsul 
la câte una din acele necesităţi capitale, fără de care spiritul şi 
viaţa neamului ar lâncezi sau ar întârzia în dezvoltarea pe care 
o merită. Dacă răspândirea culturii în marea masă a naţiunii şi 
crearea unei vieți noi constituie misiunea esenţială a Fundaţiei 
create de Majestatea Sa încă din 1921 — tot prin acei ani 
gândindu-Se și la tipărirea unei Biblii vrednic alcătuite si bine 
răspândite — misiunea celei de a doua Fundaţii Culturale, 
Institutul de Cercetări Științifice „Regele Carol H“ dela Cluj, 
privește ştiinţele naturale și pozitive, oferind putinţa unor cer- 
cetări în legătură cu bogăţiile naturale ale ţării și cu apărarea 
naţională. Laboratoarele și activitatea acestui Institut se deo- 
sebesc de acelea ale Universităţilor, prin aceea că Institutul va 
sprijini cercetările, experimentele și încercarea invențiilor cu 
imediată aplicabilitate și cu scopuri pe cât de precise pe atât 
de utile tehnicii actuale. Deasemenea, persoanele admise să 
facă cercetări acolo vor trebui să-și dovedească valoarea si 
seriozitatea activităţii si ideilor lor științifice, necerându-li-se 
titluri academice, ci merit personal. 

Creat în 1931, Institutul dela Cluj este în curs de realizare. 
Tunelul aerodinamic al laboratorului de ştiinţe experimentale 
va deveni un centru de atracţie pentru o seamă de cercetători si 
tehnicieni români şi streini, care vor găsi la Cluj prielnice si 
rare condiţii pentru încercări şi invenţii cât mai noi, mai va- 
loroase și mai folositoare. Numărul secţiunilor acestui Institut, 
care este prima Fundaţie ctitorită de Suveran după Restauraţie, 
va putea fi mărit potrivit nevoilor si posibilităţilor. Acestui In- 
stitut îi este atașat şi Observatorul de Astronomie Fizică dela 
Dubojarii-Vechi (Basarabia) care funcţiona de mulţi ani sub 
conducerea d-lui N. Donici. 

In discursul dela 20 Octombrie 1930, rostit la serbările pen- 
tru comemorarea a 10 ani dela înfiinţarea Universităţii din 

Cluj, Majestatea Sa Şi-a vestit hotărîrea de a dărui si capitalei 
Transilvaniei o fundaţie domnească : „Și, precum vechile Uni- 
versități româneşti din Bucureşti şi Iaşi au fundaţii domneşti, 
am hotărît să înfiinţez aci la Cluj o fundație ştiinţifică, care va 
purta numele Institutului de Cercetări Ştiinţifice Regele Carol 
al II-lea“. — 

Cea de-a cincea Fundaţie Regală şi a treia creiâtă de Regele 
Culturii a luat fiinţă în 1933, când deasemenea toate aceste in- 
stituții au fost întrunite si organizate în Uniunea Fundațiilor 
Culturale Regale, prin Legea publicată în „Monitorul Oficial“ 
din 14 Aprilie 1933. 


Prin noua Fundaţie pentru Literatură şi Artă „Regele Ca- 
rol II“, cultura înaltă şi-a găsit instrumentul de susţinere si pro- 
movare, statornicindu-se astfel bazele acelei perspective u- 
maniste prin care elitele spiritului se exprimă în forme cât mai 
îndelung valabile. In acel memorabil discurs rostit la Ziua 
Cărţii — 20 Mai 1933 — Majestatea Sa Și-a precizat concepţia 
şi idealul întrupate în noua-l operă. „Pentru Mine, ziua de 
astăzi are şi un alt rost, căci ea însemnează începutul activităţii 
nou organizate a Fundațiilor Regale si în special începutul de 
viaţă al Fundaţiei Regele Carol al II-lea. Pe această Fundaţie 
se vor putea bizui şi vor găsi într'însa totdeauna sprijinul cel 
mai neprecupeţit toţi făuritorii culturii românești. Să ştie toţi 
că Eu Insumi voi veghia asupra dezvoltării culturii noastre, 
prin intermediul acestei Fundaţii. In privința răspândirii cărţii, 
avem toţi o datorie : fără a fi moralişti excesivi, suntem datori 
să încurajăm în primul rând cărţile care pot sluji la ridicarea 
morală a poporului și care pot să difuzeze în întreaga naţiune 
cunoştinţele de care ea are neapărată nevoie. Urmând acest 
program, vă pot anunţa că Fundaţia Regală Carol al II-lea va 
începe publicarea a două biblioteci. Prima este aceea pe care 
am numit-o Eu „Biblioteca Energiei“. Sunt cărţi prin care se 
va pune la îndemână tineretului şi omului matur glorificarea 
actelor de muncă, de energie şi de străduinţă, care vor servi — 
cred — la încurajarea acestui spirit atât de necesar în desvol- 
tarea naţiunilor. A doua va fi „Biblioteca Enciclopedică“ , în 
care se va pune la îndemâna tuturor un mănunchi de cuhoştinţe 

absolut necesare. Aceste două biblioteci intră de fapt într'o 
nouă categorie, ele nu sunt biblioteci propriu-zis populare, ci 
biblioteci care pot sta la îndemâna oricui“. 

Iar peste un an, tot la sărbătoarea Cărţii, acum devenită Săp- 
tămâna Cărţii şi organizată „de un organ de cultură pură“ care 
este Unirea Fundațiilor Culturale Regale, Regele Culturii a 
arătat că „angajamentul că Fundaţiile Culturale Regale vor 
păși cu energie la muncă“ a fost realizat. „Ne-am ţinut de 
cuvânt“, a spus Majestatea Sa, accentuând caracterul pilduitor 
al operei Fundațiilor, prin care El înţelege să însufleţească în- 
treaga noastră cultură : „Facem o operă utilă — sunt convins 
— dar în acelaș timp vrem să facem și o operă pilduitoare, — 
și Eu aș fi foarte fericit dacă toţi ar urma calea pe care am 
păşit noi. ...ldeile pe care le răspândim dela Fundaţiile Cultu- 
rale Regale sunt ideile bune pe care le semănăm în mintea tu- 
turor şi vom fi fericiți dacă alţii vor putea face o operá mai 
rodnică și mai puternică decât a noastră“. Tot în acest liscurs 
dela 12 Mai 1934, care va rămânea, ca și precedentul, piatră 
de temelie pentru evoluţia concepţiei culturale a vremii uoastre, 
Suveranul Şi-a explicat mai pe larg si o seamă din principiile 
Sale despre firea și rostul culturii şi artei, arătând dificultatea 
de a deosebi „arta pentru morală“ și „arta pentru artă“, ce 
constituie o dezbatere care „trebuie să rămâie în conștiința fie- 
căruia“, spiritele cu „o mai mare doză de intelectualitate şi de 
cunoștințe“ neputând fi pervertite de nici un fel de carte. Auto- 
rităţile trebue, desigur, să susţie cartea bună, „degrevând-o“ si 
încurajând-o. Dar acest lucru necesar și dificil nu trebuie să 
stânjenească „întru nimic libera gândire a fiecăruia și liberul 
talent al fiecăruia“. 

Această lărgime de vederi si această aprofundată înţelegere 
a firii şi rostului cărții, care uneori este greșit preţuită de con- 
temporani, săvârșindu-se atâtea greșeli care compromit pe 
cenzorii prea grăbiţi si pe egocentricii cu prejudecăţi tiranice 
dovedesc neîntrecutele virtuţi de cunoscător al realității spiri- 
tuale si sociale, graţie cărora Majestatea Sa Regele Carol al 
II-lea este nu numai un ilustru patron al cărţilor și activităţilor 
constructive, dar și un autentic însufleţitor al acelor creaţini 
care cer un discernământ atât de subtil și un credit atât de ge- 

neros până când se pot impune în ochii acelora care au o teamă 
instinctivă de profunzimi şi noutăți. Era însufleţită de Regele 
Culturii se caracterizează tocmai prin întronarea spiritului critic, 
prin rigurozitatea judecăților de valoare, prin respectarea sfor- 
ţărilor de depășire a ceea ce a fost, prin libertatea de expresie 
a acelora chemaţi să gândească și să creeze cu adevărat. 

Un spirit nou a valorificat și ierarhizat sforțările creatcare. 
Dacă epocile trecute au cultivat, din motive cu totul întemeiate, 
filologia şi istoria, astfel întărindu-se conştiinţa românească, 
astăzi, alături de încurajarea acestor preocupări rodnice, filo- 
sofia, poezia, arta şi-au găsit și ele locul de cinste. Nu e fără 
semnificaţie faptul că astăzi Academia Română este prezidată 
de filosoful C. Rădulescu-Motru, că ea îşi are ca membri, ală- 
turi de atâţia străluciți savanţi ai istoriei, literelor și ştiinţelor 
pozitive, pe filosoful Lucian Blaga, pe muzicianul George B- 
nescu, pe pictorul G. Petrașcu. Primindu-i la Academie pe 
George Enescu şi pe Lucian Blaga, Suveranul a accentuat, ast- 
fel, însemnătatea de care trebuia să se bucure arta şi cugetarea 
în elitele noastre culturale, dând culturii înţelesul larg și întreg, 
pe care atâtea decade nu l-a avut, societatea noastră preţuind 
numai o parte din activităţile cugetului și nesocotind creaţiile 
pure și înalte, care tocmai ele exprimă însușirile capitale ale 
unui neam. 

Decada însufleţită de Majestatea Sa a întrunit, întru preţuire 
şi stimulare, toate activităţile spirituale, atât acelea pure şi 
singulare cât si acelea cu finalităţi practice si sociale, organi- 
zând și încurajând difuzarea culturii populare ca şi a aceleia 
superioare, creaţiunile tehnice ca şi acelea imateriale. Marele 
Premiu pentru Literatură „REGELE CAROL Îl“, acordat de 
la 1934 încoace de către Suveran, a slăvit pe următorii creatori, 
unii odinioară neînţeleși sau rău înţeleşi, dar care astăzi îm- 
preună cu o parte din scriitorii premiaţi anterior sunt recunos- 
cuti a exprima sufletul românessc în ceea ce are el mai auten- 
tic: Tudor Arghezi şi G. Bacovia (1934), Gala Galaction (1935), 
Ion Pillat si, cu titlu postum, Gib Mihăescu (1936), Elena Fa- 
ago (1937), Adrian Maniu (1938) si V. Voiculescu (1939). 

Revenind la activitatea editorială a Fundației pentru Lite- 
ratură şi Artă „Regele Carol II“, constatăm că în decurs de ` 
șase ani toate gândurile si directivele regale au fust realizate 
atât de exemplar încât s'au impus ca adevăratele premize ne- 
cesare formării și informării oricărui om cult. În cele aproape 
douăzeci de colecţii și biblioteci tipărite de această instituţie 
şi-au găsit locul mai toate îndelctnicirile majore ale conştiinţei 
literare, artistice și filosofice ale unei societăţi, care se poate 
socoti evoluată numai dedicându-se lor. 

Biblioteca Energia, definită și supraveghiată de M. S. Re- 
gele, Care prin întreaga activitate a Fundaţiei Sale „veghiază'““ 
asupra dezvoltării culturii noastre, a tipărit treizeci și două de 
volume, în care se descriu biografiile, autobiografiile şi expe- 
rientele de mare eroism spiritual si fizic, de energetică depășire 
sufletească şi tehnică, de adevărată realizare a sfinţeniei, cu- 
noaşterii, eroismului sau muncii pilduitoare a unor exploratori, 
aviatori, navigatori, misionari, oameni de știință, organizatori 
sau numai oameni dornici de o cunoaștere dobândită prin jertfă 
şi grele încercări. Medii si ţări necunoscute, îndeletniciri şi teh- 
nici noi, idealuri şi metode binefăcătoare au devenit familiare 
cetitorilor români, care, datorită acestei biblioteci, sunt la cu- 
rent cu explorările polare ale Căpitanului Scott și ale lui Peary, 
cu perspectivele și încercările unor aviatori ca Vlaicu, Lind- 
bergh si Cecil Lewis, cu navigaţiile eroice ale lui Columb si 
Alain Gerbault, cu descoperirea unei Arabii pe care numai Co- 
lonelul Lawrence ne-o putea revela sau a Tibetului, 'Tartariei, 
Canadei, Alascăi, Africei de Sud, Saharei, Chinei și Indiei, unde 
Huc, Weyer, Stanley, La Salle, Charles de Foucauld, Rouquette, 
Pearl Buck, Peter Fleming și alţii au ajuns, destăinuindu-ne a- 
poi încercările și descoperirile lor. Viaţa unui Pasteur, a unui 
chirurg ca Majocchi, a mediului dela Oxford, evocat în pagi- 
nile Contelui de Lytton, închinate fiului Antony, sau a acelor 
vrednici infanteriști descriși de Colonelul Delmas, precum și 
jertfa sublimă a Părintelui Damian, care din dragoste pentru 
oameni devine un lepros, așa cum Colonelul Lawrence ajunge 
un crucificat, — toate acestea sunt acum la îndemâna tineretu- 
lui şi oamenilor maturi, care-și pot îmbogăţi sufletele şi fap- 
tele, dacă știu să se lase influențați de cartea bună. Tot în Bi- 

blioteca Energia au fost pilduitor evocate vieţile lui Ștefan cei 
Mare și Tudor Vladimireascu, ca și aceea a lui Vlaicu, pilda 
românească împletindu-se cu aceea din depărtările vrednice 
de neuitare. 

Cea de a doua colecție vestită de Majestatea Sa în 1933, Bi- 
blioteca Enciclopedică, „în care se va pune la îndemâna tuturor 
un mănunchi de cunoştinţe absolut necesare“, a publicat în de- 
cursul ultimilor şase ani cărţi care au îmbogăţit ştiinţa româ- 
nească și au adus cetitorilor acea înaltă informaţie, de care nu 
se poate lipsi nici un om care vrea să-și cunoască temeinic ţara. 
Aici au apărut primele două volume ale „Istoriei Românilor“, 
de Prof. C. C. Giurescu, primele două volume din „Istoria Lim- 
bii române“, de Prof. Al. Rosetti, „Studiile Greco-Române“ ale 
regretatului D. Ruso, volumul despre cărțile populare româ- 
nești de Prof. N. Cartojan. Alături de aceste preocupări isto- 
rice, filologice și literare, volumele Profesorului I. Simionescu 
aduc o cunoaștere a ţării, faunei si florei noastre, volumele 
d-lor Dr. G. Banu şi Dr. L. Claudian date si interpretări care 
impun o serioasă atenţie în privința sănătăţii și alimentaţiei 
poporului nostru. Volumul d-lui Barbu Slătineanu despre „Ce- 
ramica românească", tipărit, ca si celelalte. cu numeroase planșe 
şi grafice, adânceşte preocupările pentru o cunoaștere sistema- 
tică a artei si trecutului nostru. 

Colecţia Mica Enciclopedie împlineşte, pentru interesele spe- 
cialiştilor, scopul de a se oferi publicului nostru putinţa unei 
cunoașteri științifice. Aici s'au publicat până acum volumele 
despre calculul probabilităților şi despre radio-electricitate, ele- 
mente de anatomie umană și cartea despre poporul nostru (,,O 
enigmă și un miracol istoric: Poporul Român“) a Profesorului 
G. L. Brătianu. 

Tot în rândul colecţiilor de informaţie științifică intră si Bi- 
blioteca Înformalivă, unde îndeletnicirile minţii si altele prac- 
tice îşi găsesc locul, dela paleografia slavo-română la turnăto- 
rie, dela cunoașterea unei ţări ca Anglia la călăuza Curţii-de- 
Argeş. Biblioteca Documentară, publicând memorabilele Cu- 
vântări ale Regelui Carol 1, într'o ediție îngrijită de Prof. C. 
C. Giurescu, sau date și documente privitoare la Hasdeu, Ion 
Creangă, Titu Maiorescu, Duiliu Zamfirescu, Carol Davila, Fa- 

milia Mocioni sau studiul „Stat şi Națiune“ al lui Aurel C. Po- 
povici, contribuie la cunoașterea temeinică a trecutului, oame- 
nilor si ideilor românești. Aici au apărut „Amintirile Colonelu- 
lui Lăcusteanu', care au toată autenticitatea istorică şi socială, 
dar şi farmecul unui document literar de cea mai semnificativă 
psihologie, uneori tocmai prin naivitatea și lipsa-i de orice ar- 
tificiu. 

Tot pentru informare, dar aici făcută nu numai cu ajutorul 
ştiinţei, ci şi al intuiţiei estetice şi psihologiei sociale, este şi Bi- 
blioteca Oraşe, unde se evocă viaţa si caracteristicile orașelor 
noastre pe care s'ar cuveni să le cunoaștem mai bine, desprin- 
zând bogata varietate a unităţii neamului nostru. 

Pictorii şi sculptorii români încep să-și aibă descrise operele în 
Biblioteca Artistică, unde textul este însoţit de numeroase planșe. 
Biblioteca Teatrală va consemna experienţele oamenilor de tea- 
tru, începutul făcându-se cu „mărturiile“ regisorului G. M. 
Zamfirescu. Colecţia Compozitorii Români Contemporani pu- 
blică lucrările muzicienilor noştri de seamă, aceste trei colecţii 
arătând grija Fundaţiei faţă de toate artele însemnate, în afară 
de literatura propriu zisă, care ocupă, fireşte, locul principal în 
activitatea instituţiei regale. 

Literatura românească este repartizată în mai multe colecţii. 
Clasicii noștri sunt publicaţi în colecţia Scriitorii Români Vechi 
şi Moderni. Aici au apărut, în ediţii îngrijite de critici si tipă- 
rite cu tot aparatul ştiinţific necesar, operele complete sau nu- 
mai acelea reprezentative ale unor scriitori ca Eminescu, 
Creangă, Caragiale, Heliade-Rădulescu, Hasdeu, Odobescu, 
Macedonski şi de curând N. Bălcescu. Tipărirea integrală a o- 
perei lui Mihail Eminescu este unul din punctele de onoare ale 
acestei Fundaţii. Primul volum, ,,Poesii tipărite în timpul vie- 
ţii“, este cea mai frumoasă și mai impunătoare tipăritură ro- 
mână consacrată vreodată unui scriitor. Îngrijită de criticul Per- 
pessicius şi însoţită de numeroase reproduceri fotografice după 
manuscrisele poetului, ediția aceasta poate fi numită, pe drept 
cuvânt, monumentală. atât prin conţinutul ei cât şi prin chi- 
pul în care a fost alcătuită. Toate tipăriturile Fundațiilor Re- 
gale si în special acelea ale Fundaţiei pentru Literatură și Artă 
„Regele Carol II“ sunt făcute cu cea mai pioasă grijă si cu ceł 

mai riguros respect științific faţă de autor şi operă, precum și 
în cele mai aristocratice eondiţii tipografice. Hârtia, litera, co- 
perta, paginaţia, formatul sunt alese cu un bun gust neîntâlnit 
până acum la noi, unde în ultimele decade se tipărea în genere 
atât de urât şi de neglijent, excepţie făcând doar tipăriturile 
editurii Cultura Naţională, ilustră pionieră în această materie. 
Nu vorbim firește de vechile tipărituri, care ca si acelea ale 
Fundațiilor Regale, au fost privite drept un act de solemnă ves- 
tire a unui spirit ce trebuia să-şi aibă un vestmânt vrednic de el. 
Dacă toate tipăriturile Fundaţiei „Regele Carol al II-lea“ sunt 
mai mult decât corecte şi totdeauna de-o demnă si sobră frumu- 
sete, ediţia Eminescu constituie un falnic monument editorial, 
prin marele-i format, prin albeaţa şi consistenţa hârtiei, prin 
aerata și bine ritmata paginaţie, prin nobleţa caracterelor, prin 
plăcuta-i densitate si greutate, care are ceva evanyheliar, dar si 
de carte cu stampe, cetitorul fiind invitat să-și alăture imagina- 
tia și emoţiile pe albeaţa paginilor, pielungind :nagicul filtru al 
textului. 

Pentru scriitori ca Anghel Demetriescu și Ștefan Petică, pre- 
zentaţi iarăși de specialiști, s'a constituit interesanta colecţie 
Scritorii Români Uitaţi. 

Aceeaşi grijă de prezentare științifică a textului și de înfăţi- 
sare estetică o găsim și la Ediţii Definitive, colecţie în care s'au 
publicat iarăși pe hârtie aleasă si cu filigran regesc, având ci- 
frul regal şi cuvintele „Non solum armis“, operele scriitorilor 
Tudor Arghezi, Matei Carageale, Elena Farago, Adrian Ma- 
niu, St. O. Iosif, Ion Minulescu și Mihai Codreanu, statornicin- 
du-se astfel și la noi încrederea în textele selecţionate, în edi- 
tiile sintetice, în retipăririle făcute cu spirit critic și bun gust. 
Deasemenea, s'a început publicarea operei lui Mihail Sadovea- 
nu, într'o impunătoare ediţie, urmărind evoluţia organică a epi- 
cei sale, dela operele de tinereţă (1907 — 1917), la operele de 
tranziţie (1917 — 1928) și la acelea de maturitate (dela 1928 în- 
coace). Primul volum apărut grupează lucrările de tinereţe, 
scrise „sub semnul eroico-romantic“. 

Bogata şi activa colecţie Scriitorii Români Contemporani pu- 
blică deopotrivă epică, poezie și critică. Fundaţia Carol II şi-a 
făcut o nobilă specialitate din a susţine genurile literare cele 

mai înalte si care, tocmai din această pricina, erau ocolite de 
celelalte edituri, care în schimb căutau producțiile mai renta- 
bile, cum este romanul. Aproape toţi poeţii contemporani şi-au 
văzut publicate operele lor în condiţii adecvate, dela Arghezi 
la Lucian Blaga şi dela Octavian Goga la V. Voiculescu. De- 
asemenea, poeţii mai tineri sunt publicaţi fie în această colecţie, 
fie împreună cu eseiştii tineri în colecţia Operele Premiate ale 
Scriitorilor Tineri, care, începând din 1934, a continuat o ini- 
ţiativă bună, desvoltând-o şi dându-i prestigiu prin fericitele 
selecţionări pe care comitetul de premiere le face anual din puz- 
deria de manuscrise trimise din diferitele părți ale ţării. O 
seamă dintre poeţii şi eseiştii tineri, care astăzi s'au impus, au 
debutat, ca autori de cărţi, la aceste premii. Eseurile şi Critica 
publicate în colecţia Scriitorii Români Contemporani au rea- 
dus în rândurile cetitorilor respectul pentru ideea si pentru ju- 
decata competentă. Studiile şi eseurile semnate de regretatul 
Paul Zarifopol, sau de d-nii prof. N. Iorga, Perpessicius, G. 
Călinescu, Şerban Cioculescu, Vladimir Streinu, Alice Voi- 
nescu, Em. Ciomac și alţii aduc serioase servicii cunoaşterii si 
aprecierii literaturii și artei. In grupul lucrărilor de epică, sau 
publicat opere de N. M. Condiescu, regretatul scriitor și prin- 
cipal executor al directivelor culturale regale, personalitatea 
care a participat în mod covârșitor la realizarea noii organizări 
și însufleţiri statornice de Suveran, — sau de T. Arghezi, Ion 
Petrovici, Joachim Botez, Teodor Scorţescu, Mihail Sebastian. 

Alături de publicarea producţiei literare româneşti, o seamă 
din operele clasice şi moderne ale marii literaturi universale 
şi-a găsit locul în colecţia Scriitorilor Streini, unde autori ca 
Plutarchos, Virgiliu, Shakespeare, Poe, Stevenson, Emily 
Brontë, Rilke, Pirandello, O'Neill şi Colonelul Lawrence au 
fost prezentaţi în traduceri corecte şi prin operele cele mai re- 
prezentative. Același lucru se poate spune și despre Biblioteca 
„Critică“, unde s'au tipărit pagini din marii critici dela Cha- 
teaubriand la Mallarmé şi în special din Sainte-Beuve, com- 
plectându-se astfel grija Fundaţici de a întrona o ordine a va- 
lorilor și a stimula aprofundarea producţiei literare naţionale 
şi streine, dezvoltând o înţelegere humanistă a culturii, izgo- 

nind diletantismul și tiraniile lipsei de educaţie a gustului 
estetic. 


Fundaţia pentru Literatură şi Artă Regele Carol II are me- 
ritul de a fi susţinut operele de valoare, de a fi cuprins în pro- 
gramu-i editorial toate genurile si specialităţile creaţiei lite- 
rare și artistice, formând o perspectivă humanistă și enciclo- 
pedică, mai largă si mai substanţială, întronând respectul pen- 
tru cartea bună, publicând în spirit științific operele scriitori- 
lor, aducând prezenţa spiritului critic în orice manifestare edi- 
torială. Așa cum o seamă de critici si specialişti au îngrijit edi- 
tiile clasicilor si scriitorilor moderni de seamă, numim ca pilde 
pe d-nii Perpessicius, Tudor Vianu, G. Zane, G. T. Kirileanu, 
N. Davidescu, Şerban Cioculescu, Mircea Eliade, la fel tradu- 
cerile cărţilor publicate în Biblioteca Energia şi în Scriitorii 
Streini au fost făcute cu o rară conștiință a valorii textului, 
Fundaţia reușind să formeze o echipă de pricepuţi traducători 
chiar din limbile mai puţin cunoscute la noi, reabilitând cate- 
goria traducerilor, care în genere se fac la noi cu atâta nepri- 
cepere si dispreţ faţă de stilul operei şi de corectitudinea gra- 
maticală. Fundaţia aceasta a împlinit multe lipsuri si neajun- 
suri, unele de-a dreptul rușinoase : a publicat versuri și eseuri, 
genuri desconsiderate ca și textele teatrale, care si acestea și-au 
găsit un oarecare loc în rândul tipăriturilor regale ; a cultivat 
tipăritura frumoasă, pe hârtie curată și bine strânsă în volum, 
învingând dificultățile ce le întâmpină cartea românească a- 
tunci când e vorba de a-şi procura o hârtie decentă ; a dezvol- 
tat ediţiile științific alcătuile, traducerile corecte, prezentările 
critice, prin introduceri si comentarii ce însoțesc textele ; a re- 
produs adesea imagini și gravuri care înfrumusețează tipăritura 
și luminează textul, ridicând în toate privinţele mult meritatul 
şi adesea mult desconsideratul prestigiu al cărții. Spusele M. 
S. Regelui s'au adeverit cu prisosință : „Să ştie toţi că Eu In- 
sumi voi veghia asupra dezvoltării culturii noastre, prin inter- 
mediul acestei Fundaţii“. 


Am lăsat la urmă să amintim încă una din realizările aces- 
tei instituţii dedicate culturii înalte si anume crearea unei co- 
lecţii dorite, decade întregi, de intelectualitatea românească st 

care n'a putut lua fiinţă decât tot graţie M. S. Regelui : Biblio- 
teca de Filosofie Românească. Aici s'au publicat operele gân- 
ditorilor noștri, dintre care unele în limba franceză, spre a pu- 
tea fi verificate şi în streinălate, ca L'expérience Microphysique 
et la Pensée Humaine de Ştefan Lupaşcu. Yoga de Mircea 
Eliade şi Le Moi et le Monde de I. D. Gherea. Tot în această 
bibliotecă au apărut acel „catehism al unei noi spiritualităţi“, 
„Românismul“, de Profesorul C. Rădulescu-Motru, operele de 
vastă sinteză ale d-lui Lucian Blaga, „Estetica“, d-lui Tudor 
Vianu, „Modalitatea estetică a teatrului“ de d-l Camil Petre- 
scu, ca şi alte lucrări de d-nii P. P. Negulescu, M. Ralea, D. 
D. Roșca și alţii. Așa cum pentru dezvoltarea poeziei lirice şi 
a spiritului critic, atât de necesare în cultura noastră, adesea 
prea mărginită şi menţinându-se doar la formulele unui natu- 
ralism fotografic, Fundația pentru Literatură şi Artă „Regele 
Carol 11“ a creat colecţii bine specializate și îndrumate, prile- 
juind să se manifeste cele mai înalte expresii ale simţirii şi ju- 
decăţii, la fel colecţia de filosofie prilejueşte dezvoltarea unei 
cugetări româneşti semnificative şi respectul pentru cea mai 
profundă și călăuzitoare activitate a spiritului. Dacă prin a- 
ceastă bibliotecă de filosofie sensul adevărurilor vieţii este sis- 
tematic oferit publicului românesc, prin publicarea Bibliei în 
inspirata si ştiinţifica traducere, după textele orginale ebraice 
şi grecești, a preoţilor profesori Vasile Radu și Gala Galaction 
sensul trancendenţei și al adevărului cel veşnic a fost, în sfârșit, 
răspândit așa cum se cuvenea în masele poporului. Douăzeci și 
cinci de mii de Biblii au si fost tipărite și cumpărate de mul- 
timile cărora îndeobște nu H se dă decât rareori hrana sufle- 
tească de care au trebuinţă și care sunt mult mai susceptibile 
de ridicare şi depăşire decât cred aceia care nu au idealurile 
generoase şi substanțiale, care la Fundaţiile Regale au devenit 
un crez atotînsufleţitor. Traducătorii Bibliei, în prefața închi- 
nată „Prea Inălţatului și Bine Credinciosului nostru stăpân, 
Majestății Sale Regelui Carol al II-lea“, li arată că „am îm- 
plinit porunca Majestății Voastre. Ne-am întors la lucru , am 
recercetat în amănunţime partea noastră de traducere... Regele 
de azi repeta, norocos şi consecvent, porunca dată de către Prin- 

cipele Carol, in anul 1925, la întemeerea Fundaţiei Principele 
Carol, unuia din noi mat jos semnaţi, ca să-l lucreze o nouă 
traducere a întregii Sfinte Scripturi“, 


Privind în totalitatea lor, aceste cinci Fundaţii Culturale Re- 
gale, care cronologic se înșiră astfel: Fundaţia Regele Carol 
I, Fundaţia Principele Carol, Fundaţia Regele Ferdinand I, 
Institutul de Cercetări Științifice Regele Carol II, Fundaţia 
pentru Literatură şi Artă Regele Carol II, observăm că fiecare 
din ele își are o misiune anumită, susținând și ajutând moral 
și material o anumită îndeletnicire creatoare, o anumită pătură 
socială, o anumită categorie de spirite, precum şi viața unor 
anumite regiuni ale ţării. Toate aceste elemente au fost din nou 
precizate si organizate prin constituirea în 1933 a Uniunii Fun- 
dațiilor Culturale Regale, organul de supraveghere și coordo- 
nare al Fundațiilor Regale, care fiecare se bucură de-o existenţă 
proprie, de-o activitate specializată şi de mijloace proprii, fiind 
însufleţite și supraveghiate de către M. S. Regele, Care direct 
sau prin intermediul Secretariatului General al Uniunii Funda- 
ţiilor Culturale Regale, păstrează o necontenită grijă și îndru- 
mare a bunului lor mers, 

De Secretariatul General al Uniunii Fundațiilor Cuiturale 
Regale depind și unele activităţi specializate, alături de acelea 
general coordonatoare ale operii culturale regești. Reviste Fun- 
daților Regale, una dintre cele mai exemplare realizări ale 
domniei Regelui Culturii, este cditată de Secretariatul Gene- 
ral. Deasemenea, orchestra Filarmonica, fundată în 1922 tot din 
iniţiativa M. S. Regelui, pe atunci Principe Moștenitor, or- 
-chestră care a adus țării o intensă și înaltă viață muzicală, dând 
prilej de manifestare și formare atâtor dirijori, interpreţi şt 
compozitori români sau aducând atâţia dirijori și soliști streini, 
care au influenţat profund bunul gust și educaţia muzicală dela 
noi. Un important Muzeu al Fundațiilor Culturale Regale a în- 
ceput să se organizeze, pornindu-se dela obiectele strânse de d-l 
Al. Saint-Georges, Secretariatul General are în Centrala Editu- 
rilor Fundațiilor Culturale Regaie, un activ și priceput organ de 
difuzare a cărţilor publicate de Fundaţii şi care organizează cu 
fastul şi grija cuvenită expoziţia Lunii Cărții, instalată în ultimii 

ani într'o clădire demnă de ea, unde toate editurile şi iniţiativele 
cărturăreșşti îşi găsesc atmosfera potrivită pentru a-şi evidenția 
activitatea. Librăria Fundațiilor, organizată întrun local im- 
punător şi aranjat după cerinţele moderne, este una din rea- 
Jizările Centralei Editurilor, alături de cărțile şi revistele Fun- 
daţiilor vânzându-se acolo si toate celelalte tipărituri românești, 
Fundaţiile înțelegând să coopereze cât mai strâns cu toţi aceia 
care se devotează cărţii. „Colaborarea dintre scriitori, editori 
şi librari va fi factorul care va înmulţi numărul cetitorilor și 
va fi deci mijlocul cel mai important al răspândirii culturii 
noastre“, a rostit Majestatea Sa la Ziua Cărţii din 1933, sta- 
tornicind un principiu şi o metodă, care au fost urmate în anii 
din urmă, obținându-se o intensificare constructivă a răspân- 
dirii cărții. 

O reformă recentă, făcută tot cu scopul de a da fiecărei Fun- 
daţii un rost precis și specializat, a fost hotărîrea augustă de 
a se însărcina Fundaţia Regele Carol I cu publicaţiile Secţiei 
Istorice, care până atunci se tipăreau de către Fundaţia dela 
Iași. Tipăriturile Secţici Istorice sunt consacrate mai cu seamă 
istoriei românești, publicându-se documente externe privitoare 
la ţările şi regiunile noastre şi documente interne. sau editân- 
du-se, în mod sistematic, texte şi lucrări publicate şi inedite, 
prezentate acum integral şi organic, potrivit rigorilor si ne- 
voilor ştiinţifice. Secţia aceasta continuă publicarea însem- 
natelor documente privind istoria Transilvaniei, a Moldovei și 
Munteniei și bibliografie româno-ungară, colecţii îngrijite 
de d-l A. Veress, documente moldoveneşti îngrijite de d-l M. 
Costăchescu, documente munteneşti, îngrijite de d-l P. P. 
Panaitescu, care tot aici şi-a văzut publicată acea prețioasă 
monografie despre Miha: Viteazul. Lucrarea d-nei Lambrino 
despre vasele arhaice dela Istria adânceşte cunoaşterea culturi: 
străvechi a locurilor noastre si dovedește largul şi temeinicul 
cadru de preocupări al Secţiunii Istorice, care pregăteşte, dea- 
semenea, vaste opere de sinteză, cu noi concepții și perspective, 
ca acea nouă istorie a Europei în Evul Mediu, unde Orientul 
european va căpăta locul şi însemnătatea pe care le-a avut cu 
adevărat. 

Din toate acestea reiese limpede că fiecare Fundatie Regală 
cultivă o anumită știință sau activitate spirituală, ajutând o a- 
numită pătură socială și dând strălucire unei părţi a ţării. Fun- 
daha Regele Carol I îngrijește de propăşirea științei istoriei, 
mai cu seamă a istoriei românești și ajută, prin biblioteca, bur- 
sele și publicaţiile de teze, studenţimea din capjtala ţării. Fun- 
dația Regele Ferdinand l îngrijeşte de dezvoltarea ştiinţelor 
fizice și naturale, ajută educaţia culturală a tinerimii din ca- 
pitala Moldovei și în specia] educaţia fiilor şi fiicelor de mili- 
tari. Fundaţia Principele Carol urmăreşte răspândirea culturii 
în popor și ajută țărănimea, întrebuinţând metodele unei ac- 
tive ştiinţe sociale. Institutul de Cercetări Științifice ',,Regele 
Carol 11“ contribuie la dezvoltarea științelor pozitive si expe- 
rimentale, legate de bogăţiile naturale și de apărarea ţării. In- 
stitutul ajută elitele competente în materie de invenţii, experi- 
mente și cercetări cu rezultat practic, acceptând şi pe cercetă- 
torii merituoși care nu deţin titluri academice. Deci o altă ca- 
tegorie socială și o altfel de activitate decât aceea din univer- 
sităţi și instituţiile tehnologice superioare. Prin așezarea la 
Cluj, Institutul va intensifica viaţa capitalei Ardealului, mărin- 
du-i și mai mult prestigiul. Fundaţia pentru Literatură şi Artă 
„Regele Carol lI“ are misiunea difuzării culturii înalte, — a 
literaturii, artei, cugetării — formând sufletul întregii ţări con- 
ştiente și ajutând pe scriitorii, artiştii și în genere, pe oamenii de 
cultură ai ţării. Uniunea Fundațiilor Culturale Regale, deşi or- 
gan de coordonare și dirijare al acestor Fundaţii, contribuie, 
prin Revista Fundațiilor Regale si prin orchestra Filarmonica, 
precum și prin alte activităţi, la o directă promovare a culturii 
si la susţinerea producătorilor acestei culturi. 

Dedicate răspândirii culturii înalte și culturii populare, știin- 
telor spirituale și științelor pozitive ; ajutând pe cărturari și pe 
țărani, cele două pături creatoare ale neamului nostru ; com- 
pletând scopurile și metodele educaţiei academice și sprijinind 
diferite grupe sociale, elitele creatoare și studenţimea de unde 
provin ele, dar și pe oamenii de merit care nu au titluri aca- 
demice r intensificând viaţa sufletească a celor trei mari ca- 
pitale, Bucureștii, iașii și Clujul, ca și întreaga ţară, zecile de 

oraşe și miile de sate, unde căminele culturale, echipele stu- 
dențești si tipăriturile regale își concentrează sforțările pentru 
o totală depășire către o viaţă mai bună și mai nobilă, — Fun- 
daţiile Culturale Regale au cunoscut în această decadă de domnie 
nouă şi a-tot-însufleţitoare temeinice realizări, glorioase înfăp- 
tuiri, nobile manifestări culturale. Decadă de adevărată Renaș- 
tere spirituală și culturală, înviind si desăvârșind conștiința și 
fapta românească, si dându-le un sens creator. O viaţă nouă 
şi-a început desfășurarea datorită voinţei și idealei priceperi a 
Majestății Sale Regelui Carol al II-lea, Voevodul Culturii Ro- 
mânești, Care prin Fundaţiile Culturale Regale a înţeles să 
veghieze si să pilduiască, să conducă și să îndrumeze obșteasca 
activitate cărturărească si științifică. 

Prin noua lor organizare, Fundaţiile și-au specializat și co- 
ordonat misiunile, ajungând la o cooperare constructivă care 
slujește nevoile întregii realități românești, orașul ca si satul, 
pe oamenii spiritului ca si pe aceia ai naturii, burghezimea și 
muricitorimea ca şi țărănimea, în vederea unei obşteşti aristo- 
cratizări spirituale și a unui trai mai demn și mai prosper. Rä- 
sunetul și înrâurirea acestei pilduitoare opere regești, care în 
multe privinţe datează abea de câţiva ani, sunt considerabile : 
în sate si orașe s'a creat un spirit nou, mai activ, mai voitor 
de bine și mai călăuzit de marile idealuri şi valori. Factorii 
culturali îşi înţeleg mai bine datoria, cărturarii au fost îmbol- 
diți să lucreze mai temeinic, dragostea de idee si înfăptuire 
creatoare este mai reală. Chiar dacă neliniștile şi greutăţile ul- 
timilor ani au stânjenit, în oarecare măsură, avânturile, ţara 
având să-și îngrijească acum de propria-i apărare și întărire. 
infăptuirile Regelui Culturii au fost atât de necesare și atât 
de temeinic plămădite din însăși necesităţile si aspiraţiile de 
veacuri ale neamului nostru, încă astăzi nimeni nu mai con- 
cepe că s'ar mai putea trăi cu adevărat fără ele. Viitorul este 
legat indisolubil de continuare si dezvoltarea lor. Infăptuirile 
acestea fac parte acum din zestrea cu care neamul nostru își va 
întâlni totdeauna destinul și prin care, dincolo de orice încer- 
cări și piedici, își va dovedi dreptul la un loc de slavă în rân- 
durile popoarelor care au luptat pentru cultură și au trăit pen- 
tru crearea unei lumi mai bune și mai omenești, 

Majestatea Sa Regele Carol al II-lea a satisfăcut nevoile și 
idealurile de cultură ale poporului Său, desăvârșindu-le prin 
voinţa si priceperea Sa în realităţi nepieritoare, Restauraţia a 
însemnat reluarea luminătorului fir al tradiţiei şi idealurilor 
românești, dar întrun chip atât de necesar și de creator încât 
ea a devenit o adevărată Renaștere spirituală. Nici Plato, cel 
care vedea drept conducător ideal al Statului său ideal doar pe 
un înţelept totodată fiu-de-Rege, nu ar fi putut dori mai mult 
decât ceea ce Dumnezeu a hărăzit ţării noastre. Marele Plato 
a fost întâmpinat de-o mare deziluzie la Syracuza ; noi, mo- 
dești cărturari, scriitori şi oameni de ştiinţă ai unui mare popor, 
am avut parte în această primă şi fericită decadă de-o vrednică 
încântare și însufleţire culturală, căci nouă pronia cerească și 
Ideea ce se vrea întrupată în mândre fapte ne-au hărăzit pe 
Inţeleptul Fiu-de-Rege. 


PETRU COMARNESCU 

